ŠVENTO KAZIMIERO DRAUGIJOS LEIDINYS Nr. 405. 


KUNIOŲ SEMINARIJA 
GAUTA 


19 m. m 4 
"i 


Šventas 
Pranciškus Asyžietis. 
Gyvenimo aprašymas 


Danų kalba parašė 
Johannes Jorgensen. 


Iš 7-tojo vokiškojo leidimo lietuvių kalbon išvertė 


Kun. J. Bikinas. 


KAUNAS 1926 


Imprimatur. Caunas, die 15. Febr. 1926 a. 
+ Franciscus Epps Samogitien. 


alias 


M 1075. 


„Šviesos“ spaustuvė, Kaunas, Jakšto gatvė Nr. 2. Tel. Nr. 20-95, 


JO EKSCELENCIJAI 


PRANCIŠKUI KAREVIČIUI, 
Skitopolio Antvyskupiui, 
Pastarajam Žemaičių Vyskupui, 
Didžiam lietuvių tautos 
MYLĖTOJUI — PATRIOTUI, 
Uoliam Katalikiškų Organizacijų 
RĖMĖJUI, 

„Neužmirštinam lietuviškos katalikiškos spaudos, 
o ypačiai Sv. Kazimiero Draugijos 
GLOBĖJUI ir PALAIKYTOJUI, 
Karštam herojiškųjų šv. Pranciškaus dorybių 
SEKĖJUI 
šią tojo Serafiškojo Sventojol 
pasauly pagarsėjusiąją biografiją, 
kaipo savo karščiausios padėkos ženklą, 
skiria ir aukoja 
amžinai dėkinga jos leidėja 


SV. KAZIMIERO DRAUGIJOS 
VALDYBA. 


Kaune gegužės 2 d. 
1926 m. 


KUNIOŲ SEMINARIJA 
GaiALTA 


19 m m 
M —— 


Pirmoji knyga. 


Pranciškus — bažnyčių atstatytojas. 


„Nunc latebat in eremis, nunc eccle- 
siarum reparationibus insistebat devotus“/ 
„Tai slapstydavos, nuo visų atsisky- 
ręs, tai dievobaimingai pasišvęsdavo baž- 
nyčių atstatinėjimui““ 
Sv. ANTANAS iš FLORENCIJOS. 

Jau septyni šimtai metų praslinko nuo to laiko, kaip 
Asyžiaus miestelyje, Italijoje, gyveno vienas jaunikaitis, 
kurio gyvenimas bus šitoje knygoje aprašytas. Buvo ra- 
mus pietų rudens rytas, kada tas jaunikaitis pabudo iš 
miego. Jaunikaitis ilgai sirgo ir dabar ėmė gyti; jis kas 
rytmetį pabusdavo maždaug tuo pačiu laiku. Langinyčios 
dar tebebuvo uždarytos, bet lauke jau buvo šviesu, sau- 
lutė jau aukštokai buvo: pakilusi, jos džiuginą spinduliai 
tryško į visas puses, mirgėdami rasotuose slėniuose, bliz- 
gėdami pakalnėse, gaivindami miškų paukštelius ir mies- 
telio bei aplinkinių kaimų gyventojus. Jau senai paskam- 
binta mišioms Marijos del Vescavodo bažnyčioje, kurios 
būta čia pat apačioje po pat langu. Per langinyčių plyšius 
veržėsi kambarin skaistūs rytmečio šviesos ruožai, 

Jaunikaičiui vis tai buvo senai priprasta jo ilgos ligos 
ir gijimo rytmečiais. Štai tuojau turi ateiti motina ir atida- 
ryti langinyčias, saulės skaistybė nušvies jo visą kambarį 
ir jį patį apibers jaukiais šiltučiais spinduliais“ Po to jis 
gaus savo pusryčius, paskui taisys jo patalą: pirma vie- 
noje jo plačios lovos pusėje, paskui, jam -ten persiritus, 
paklos antrą pusę, ir jis galės sau vėl išsitiesti ir, gulėda- 
mas, džiaugtis ramia rudens dangaus mėlyne, klausytis, 
kaip tyška į kulorindus pilamas iš aplinkinių langų 
prausiamasis vanduo. Priešpiečiuos saulės spinduliai ima 
skverbtis pro langą: pirma atsidurdami dešinian lango rams- 
tin, paskui verždamiesi tiesiog kambario vidun, marguliuo- 
dami akmeninėje asloje, o kad prieina prie lovos — laikas 
pietauti. Po pietų langinyčios vėl užtaisomos, ir jaukioje 
vėsioje prietemoje ligonis vėl gali snūstelti valandėlę. Pabu- 

dęs, žiuri langinyčios vėl atdaros, o saulės kambary jau: 
nebėra; bet, pakėlęs galvą, mato, kaip antroje pusėje slėnio- 
kalnai ima mėlynuoti ir ilgai netrukus ten sužiba vakarinio. 


saulėlydžio raudonos liepsnelės. Pietuose saulei nusėdus, 
staiga temsta. Patamsyje jis girdi varomųjų kūtėn avių 


bliovimą ir grįžtančiųjų iš ganyklos piemenų ir piemenių. 
dainas. Umbrijos krašto liaudies dainos turi daug liūdesio. 


ir jausmingumo, tiesiog į širdį kimbančio. Tos dainos ir 


dabar ten tebedainuojamos. Pagalios nutyla visos dainos, 
užstoja visiška naktis. Viršuj kalnų toli toli žiba skaisti 


žvaigždė. Jai patekėjus, prieina laikas langinyčias uždaryti 


ir viduje žiburį užžiebti, kurs pasilieka žibėti visą naktį, 


nes drugio krečiamas ir karščio deginamas jaunikaitis pa- 


tamsyje ima kliedėti, jam rodos baisios šmėklos. Todel |. 


žiburys žiba per kiaurą naktį. 

Tačiau šiandieną turėjo būti kitaip, ne taip, kaip lig 
šiol būdavo, nes šiandieną ligonis pirmąsyk turėjo paban- 
dyti keltis. Kaip jis džiaugėsi galėsiąs į kitus kambarius 


nueiti, visus daiktus apžiūrėti, pačiupinėti, kurių taip senai: 
nebuvo matęs ir kurių būtų galėjęs ant visados nustoti, 


kad liga būtų įsigalėjusi. Jain rodu būtų nubėgti ir į krau- 
tuvę ir pažiūrėti, kaip ten daugybė žmonių ateina pirkti 
puikios toskaniškos gelumbės, kaip pagelbininkai vikriai ją 
matuoja, varto, kaip žarsto skambančius pinigėlius, cekinais. 
vadinamus. 


Taip ligoniui besvajojant, prasiveria durys - ir kamba-- 


rin, kaip visuomet tuo laiku, įeina jojo motina. Pradarant 


langinyčias, jis mato, kad motinos. be paprastųjų pusryčių, 


atnešta dar vyriški rūbai. „Ašen tau pasiūdinau naujus rū- 
bus, Francesco mio (mano Praneli)“, atsiliepė motina, dė- 


dama juos lovoje prie ligonies kojų galo. Kai jis pavalgė- 


savo pusryčius, motina stojas prie lango, kol jis apsirengia. 


„Koks puikus rytmetis“, tarė motina lyg pati į save: „kaip: 


skaisčiai spindi saulutė! ašen aiškiai matau visus namus 


kiaurai iki Bettonos, nors tarpe yra išsiskleidęs platus slė-- 
nis, kuriame tarp žaliųjų vynuogynų guli Romanesca, lyg: 

sala upės vydury. Iš visų dumtraukių kyla aukštyn tylūs 
dūmų debesėliai, lyg iš smilkinyčių bažnyčioje. Ak, mano 
Praneli, tokį rytmetį dangus ir žemė taip puikiai atrodo, 
lyg tartum bažnytėlė per atlaidus, o visi sutvėrimai Dievą. 
garbina, šlovina, dėkoja!“ 

Į tuos žodžius Pranciškus nuo pradžios nieko nesako, 
tik paskui staiga sušuko: „Kaip man dar silpna tebėra!“ 

Motina kaip matai perkeitė kalbą ir toną ir pridūrė: 
„Taip visuomet esti po ligos. Kol žmogus guli, jam rodos, 
jis viską galįs, bet, kaip tik kojas iš lovos iškelia, tuojau 
pasirodo visai kas kita. Tai aš pati ant savęs esu patyrusi, 
todel atsargiai! aš tau dar atnešiau lazdelę“. Tai pasakiusi, 
ji eina pas duris ir atneša iš ten puikią spindinčią lazdelę 
su dramblio kaulo rankena. Greit po to motina išeina iš 
kambario, savo sūneliu vedina. 

Gal nė pusvalandžio nepraslinko, kaip Pranciškus 
vienas pats, lazdele pasiremdamas, išėjo iš tėviškės namų. 
Jis su motina yra apžiūrėjęs visus kambarius, yra buvęs 
ir krautuvėje, kur pagelbininkai juos džiaugsmingai sveikino, 
šaukdami: „Labą rytą, madonna Pica! labą rytą, sveikas at- 
sikėlęs, sinjore Frančesko!“ Tačiau Pranciškui rūpėjo ne 
vien namai ir krautuvė, jam dar labiau ripėjo laukai ir vy- 
nuogynai, mėlynas dangus ir žalios pievos, plačios lankos. 

Jis jau bestovįs prie miesto vartų kelyje, kurs Su- 
bazijo kalno pašaliu eina Foligno linkui. Jis ten stovi, savo 
lazdele pasirėmęs, ir žiūri tolin. Čia pat esama vynuogyno. 
Vynuogių šakos išsikėtusios sukas aplink medžius, mėlsvos 
vynuogių kekės, sunkiai nusvirusios, kaba tarp lapų. Greit 
prieis linksmas laikas vynuogių skynimo ir vyno spaudi- 
mo. Toliau prasideda alyvų laukai, lyg tartum pasidabrintu 
mėlsvu kilimu nukloti. Šen ir ten matyti baltos triobelės ir 
nameliai, rūko apsupti, kurs pusryčių metu kyla iš slėnio 
aukštyn. Tolimosios triobelės atrodo ne didesnės už ma- 
žus baltus akmenėlius. | 

Frančesko žiūrėjo į vis tai, bet ne taip, kaip visados. 
Tasai džiaugsmas, kurs jo krūtinę perpildydavo seniau, jam 

maloniais apylinkės reginiais ir dangaus melynėje beatsi- 
spindinčiais aukštų kalnų bruožais besigėrint, dabar nežinia 
kur iš jo dingo. Rodės, lyg tartum jo širdis susyk ėmė ir 
paseno—ir jam niekas jau nebemalonu, niekas nebedžiugina. 
Stovint saulės atkaitoje, jam darės šilta, ir jis traukėsi 
sienos paunksnin, bet čia greit jam darės šalta, ir jis vėl 
ieškojo saulės. Jis pajuto, kad jo keliai linksta iš nuovar- 
gio; jis panorėjo valgyti ir pradėjo ilgėtis skanių pietų pas 
matutę, pašoko noras išgerti taurę gero vyno. Staiga jį 
nupurtė šiurpulys, kai jis pastebėjo, jog jo jaunystė jau 
baigias, jau yra pasibaigusi, ir visa, ką jis seniau taip bran- 
gino, ir kas jį taip džiugino, dabar vis tai nyksta, kaip tas 
rūkas, kyląs iš slėnio aukštyn, kaip dūmai deginamų Verbų 
nedėldienio šakelių, kurios pavirsta į pelenus, o kunigai, 
juos barstydami Pelenų dieną, liūdnai kiekvienam primena: 
„Atmink, žmogau, jog dulkė esi!“ Dulkės, dulkės, daugiau 
nieko. Dulkės ir pelenai, suvytimas ir mirtis, išnykimas, 
niekai—viskas niekai, tuštybė? 

Ilgai stovėjo Francesco (Frančesko) ir įstabiai žiūrėjo 
tolumon. Jam atrodė, lyg mato prieš save visą savo buitį. 
Palengvėl apsigrįžęs ir sunkiai lazdele pasiremdamas, nu- 
kiūtino atgal Asyžiun. 

Praėjo diena, apie kurią Viešpats per pranašą yra pa- 
sakęs: „Aš noriu tavo kelią erškėčiais nukloti“, diena, 
kurioje paslaptinga ranka yra išrašiusi mirties ir išnykimo 
žodžius pokylių salės sienoje. 

Kaip paprastai atvirtimo pradžioje atsitinka, jaunikai- 
tis manė ne tik apie savo klaidas, bet ir svetimas. Pastebė- 
jęs, koki atmaina įvyko jame pačiame, jis tuojau prisiminė 
savo draugus, su kuriais jo čia ne sykį stovėta ir džiaug- 
tasi apylinkės grože. „Kaip jie tebėra dar kvaili, kad mėg- 
sta praeinamuosiūs dalykus“, manė sau vienas „Francesco, 
lyg pasididžiuodamas, kai jis pro miesto vartus grįžo atgal 
namo. 

Francesco (Frančesko), arba, kaip mes paprastai sako- 
me, Pranciškus, prieš tą rytmetį, kurį čia aprašinėjame, bu- 
vo ką tik 22 metus amžiaus sukakęs. Jis buvo vyriausiasis 
sūnus vieno turtingiausiųjų Asyžiaus piliečių, gelumbės 
pirklio Pietrodi Bėernardone. Jo šeimyna nėra čia- 
buvė; asyžietė. Petro tėvas Bernardone, arba „didysis Ber- 
nardas“, yra atsikėlęs Asyžiun iš Liukos (Lucca) miesto, kur 
jo šeimynos turėta audinių dirbtuvė ir krautuvė. Bernardo 
tėvai vadinosi Morikoniai Pranciškaus motina Pica 
(Pika) buvo atatekėjusi už Petro di Berna done' iš Provan- 
so krašto, Pietų Prancūzijoje, kur pirklys Petras, bekeliau- 
damas su savo reikalais, gavo ją pažinti ir parsivedė sau 
kaipo žmoną į Asyžiaus miestelį. Tačiau Bernardonų gimi- 
nė paskui nuskurdo, ir 1534 metais Asyžiuje begyvena dar 
du broliu tos pačios giminės: Antonio ir Bernardone, bet 
juodu buvo elgetos. | 

Asyžiaus miestelis yra vienas seniausiųjų visoje Italijoje. 
Dar 40 metais prieš Kristui gimsiant čia buvo gimęs loty- 
nų poetas Propercijus. Krikščionybės mokslą šitoje apy- 
linkėje skelbė šventas Crispolitus (Krispolitus), arba Cris- 
poldo (Krispoldas), kurs, anot padavimų, buvęs šv. Petro mo- 
kinys, lygiai kaip ir šv. Britius (Bricijus), Spoleto vyskupas, 
kuriam šv. Petras, apaštalų kunigaikštis, liepė Crispol- 
dą įšventinti į Vettono vyskupus (dabartinė Bettina) ir jo 
žiniai pavedė visą kraštą nuo Foligno pietuose iki Noceros 
žiemiuose. Domicijonui krikščionis persekiojant, Crispoldas 
užsipelnė kankintinio mirtį, Tokio pat galo susilaukė ir 
trys kiti Umbrijos krašto misijonoriai: šv. Viktorinus (f apie 
240), šv. Sabinus (į 303) ir šv. Rufinus, kurs skelbė krik- 
ščionių tikybą Asyžiaus gyventojams. Šio pastarojo garbei 
Asyžiuje vidury dvyliktojo amžiaus buvo pastatyta graži 
romanišką šv. Rutino bazilika pagal Jono iš Gubbijos pie- 
šinius. Jon buvo perkelta miesto katedra iš senosios ka- 
tedros bažnyčios, buvusios apačioje vyskupo rūmų ir va- 
dinamos Sania Marija del Vescavodo. Šitoje šv. Rufino 

bažnyčioje dar šiandieną tebėra toji romaniška akmeninė 
krikštinyčia, kurioje rugsėjo (sako 26) mėn. 1182 metais ser 
Pietro ir madonna Pica Bernardonai krikštijo savo pirm- 
gimį sūnų Pranciškų. 2 
Anot seno pasakojimo iš penkioliktojo amžiaus, 
Pranciškaus gimimas buvęs nepaprastas. Kad madonna 
Pica gulėjo savo paskutiniose dienose ir sunkių skausmų 
kentėjo, į duris pasibeldė kažin koks keleivis ir pasakė, 
kad Pica kitaip nepagimdysianti vaiko, kaip tik nunešus ją 
į kūtę ir paguldžius ant šiaudų. Vos tik ją nunešė ir pa- 
guldė ant šiaudų, kaip matai gimė sūnus, kurio pirmutinis 
guolis buvo šiaudai gyvulių tarpe, kaip Išganytojui kad 
atsitiko. Tačiau Bartolomeus iš Pizos, gale. keturioliktojo 
amžiaus rašęs savo veikalą „Liber conformitatum“ ir nu- 
rodąs panašumus tarp Jėzaus Kristaus ir Pranciškaus gy- 
venimo, vis delto nieko nemini apie šį atsitikimą, nors jis 
kaip tik būtų tikęs jo tikslu. Betgi Benozzo Gozzoli 
(Benocco Goccoli) 1452 metais yra nupiešęs ant sienos 
pranciškonų bažnyčios Montetalco šv. Pranciškaus gimi- 
mą kūtelėje, gi Sedulius, kurio Historia Seraphi- 
ca 1613 metais yra išleista Antverpene, sakos patsai ma- 
tęs Asyžiuje koplytėlę, paverstą iš kūtės. Dar ir šiandieną 
Asyžiuje tebėra viena koplytėlė, vadinama S. Francesco 
il piccolo (mažasai Pranciškus), o ant jos durų yra sekan- 
tis parašas padėtas: Hoc oratorium fuit bovis et asini sta- 
bulum. In guo natus est Franciscus mundi speculum  (Ši- 
ta koplytėlė buvo jaučio ir asilo kūtė; joje yra gimęs 
Pranciškus, pasaulio veidrodis). Koplytėlė yra netoli tos 
vietos, kur sako buvę šv. Pranciškaus tėvų namai ir kur 
nuo septynioliktojo amžiaus stovi chiesa nuova (nauja 
bažnyčia) baroko styliaus. Bolandistai spėlioja, kad kop- 
lytėlė galėjusi būti dalis Petro di Bernardone namų, iš ku- 
rių paskiau toji šeimyna išsikėlė, kai Pranciškus buvo dar 
mažas. Gal nuo to toji koplytėlė liko praminta „mažasai 
Pranciškus“. i 
Tokiais pat pasakingais atsitikimais yra pagražintas. 

Pranciškaus krikštas. Jie yra W'adding'o užrašyti. Tas 
pats keleivis, kurs buvęs pataręs Pranciškaus motiną nu-- 
vesti kūtėn, kūdikį bekrikštijant buvęs užėjęs bažnyčion ir 
padėjęs kūdikį iškelti iš krikštinyčios. Dar ir dabar lan- 
kantiems šv. Rufino bažnyčią rodomi grindyse pėdų žen- 
klai, kur stovėjęs tasai keleivis, o jo būta ne paprasto ke- 
leivio, bet angelo, keleiviu pasivertusio. 

Tos visos pasakos, reikia spėti, yra imtos iš „Trijų 
Draugų“ („Tres socii“. Cap. I. n. 2) legendos, kuri buvo 
surašyta viename iankrašty ir yra Vatikano knygyne Nr. 
7339. Anot tos legendos, pakrikštijus kūdikį ir pargrįžus 
namo, kažin kas pabeldęs į Bernardonų namų duris. 
Tarnaitei atidarius duris, pasirodęs kažin koks keleivis ir 
pasisakęs norįs pamatyti ką tik pakrikštytąjį kūdikį. Tėvo. 
nebuvę namie. Tarnaitė paklaususi motiną, ir jinai liepusi 
daryti taip, kaip keleivis bus sakęs. Todel kūdikį atnešę 
parodyti keleiviui, o jisai, paėmęs jį ant rankų, lyg Sime- 
onas Jėzaus Kūdikėlį, atsiliepęs: „Šiandieną šioje gatvėje yra 
du kūdikiu gimusiu: vienas jų, šitasai, bus geriausiasis pa- 
saulio žmogus, o antrasai bus blogiausiasis“. Bartolomeus 
iš Pizos dar priduria, kad keleivis paženklinęs kryžiaus 
ženklu dešinįjį kūdikio petį ir perspėjęs auklę gerai sergė- 
ti kūdikį, nes velnias tykojąs jo gyvasties. Tai taręs, nepa- 
žįstamasis keleivis staiga nežinia kur dingęs. 

Kūdikis buvo pakrikštytas Jono vardu. Tėvas nebuvo. 
dar pargrįžęs iš savo kelionės į Prancūziją. Kaip tik pargrį- 
žo, pirmas jo klausimas buvęs, kuo vardu kūdikis pakrik- 
štytas? Išgirdęs, kad Jono, užsispyrė perkeisti varda į 
Pranciškų, nors tasai vardas anais laikais mažai tebuvo: 
vartojamas ir, galima sakyti, Asyžiaus apylinkėje nebuvo ži- 
nomas. Tiktai netoli Asyžiaus vienas kelias buvo vadina- 
mas „via Francesca“ (vija Frančeska), kurs ėjo iš San Sal- 
vatore degli Pareti (dabar Casa Gualdi) miestelio pakraš- 
čiu vakarų pusėje ir baigėsi ties San Damiano. Šitas ke- 
lias minimas popiežiaus Inocento III bulėje, išleistoje 26. 
geg. 1198 metais, kada Pranciškus buvo dar penkiolikos. 


deadų De 


metų, todel niekuo dar nebuvo pasižymėjęs, kad jo vardu 
"tasai kelias būtų pramintas. 

Visaip spėjama, del ko Pietro di Bernardone perkei- 
tė savo sūnaus vardą. Svarbiausia priežastis galėjo būti 
Prancūzijos meilė nesenai iš ten pargrįžusio pirklio, kurio 
gal norėta, kad jo sūnus būtų tikras prancūzas—būdu ir 
papročiais. Gal tėvui nepatiko, kad motina, jo nesiklaususi, 
norėjo saviškai vaiką praminti. „Ne kupranugario milvilkį 
Joną, bet tikrą prancūzą su jo įpročiais aš noriu turėti“, 
galėjęs tėvas pasakyti, reikalaudamas sūnaus vardą pakeisti. 

Kiti sako, kūdikis liko paskiau pramintas „prancūzu“ 
del to, kad gerai buvo įgudęs prancūziškai šnekėti. Tačiau 
jisai niekuomet prancūziškai nesimokė ir vargiai galėdavo 
tąja kalba kalbėti, nors nuo mažens jąją girdėdavo. Jisai 
mokėsi 'ir lotyniškai iš vieno kunigo šv. Jurgio bažnyčios, 
kuri buvo netoli šv. Pranciškaus tėvų namų. Dabar toje vie- 
toje yra Santa Chiara (šv. Kliaros) bažnyčia. Apie anų laikų 
vaikų auklėjimą ir mokslą pirmutinis šv. Prančiškaus gyve- 
nimo rašytojas, Tomas iš Celano, pasakoja ne perdaug te- 
malonių dalykų; vaikai būdavę išdykę, nenuvaldomi, kalbė- 
davę ir darydavę visokių niekų, kits kitą tvirkindami. Jiems 
augant, augęs ir jų ištvirkimas. Tėvai mažai tesirūpindavę 
vaikais ir tik vardu buvę krikščionys, o iš tiesų stengda- 
vęsi dar kits kitą pralenkti savo išdykime ir tai laikydavę 
sau garbe, : 

Tiesa, Tomas Celano, patsai būdamas poetas ir reto- | 
ras, gal bus kiek perdėjęs pasakojime apie savo laikų jau- 
nimą, arba gal bus aprašinėjęs savo jaunystę, praleistą 
Abruzzos krašte. Kitas šv. Pranciškaus biografas, Julijonas 
iš Spejero, bent kiek aiškiau aprašo šventojo jaunystę, bet 
vis tik daug ką yra iš Tomo Celano išrašęs. 

Dar vaikas tebebūdamas, Pranciškus pradėjo pratintis 
į tėvo amatą, padėdamas jam prekyboje, ir greit parodė 
tam verslui didelių gabumų, „dar biauresnių už savo tėvo“, 
prikišo jam minėtasis Spejer'as. Pranciškus atrodė būsiąs 
gudrus ir rimtas pirklys, kuriam vienos ypatybės tetrūko, 

būtent, jis nebuvo taupus, bet tiesog palaidūnas. 

Kad geriau suprastume tos palaidūnystės priežastis, 
turim atsiminti, jog tai būta pabaigos dvyliktojo amžiaus,. 
didžiausio ricierystės išsiplėtojimo. Tuomet Europos did- 
vyrio idealas buvo. riteris -ricierius bei ricieriškasis gyveni- 
mas, toksai, koks buvo išsivystęs Provanso šalyje ir pas 
normanų karalius Sicilijoje. Italijos mažesnieji kunigaikščiai 
Estoje, Veronoje ir Montferrate ėjo lenktynių su didžiulėmis 
Florencijos ir Milano respublikomis, kurs kurį pralenks 
puikesniais turnyrais, atseit, kariškomis imtynėmis bei pa- 
rodomis. Garsūs prancūzų trubadūrai (dainininkai) Raim- 
baud de Vagueiras, Pierre Vidal, Bernard de Ventadour, 
Peirol d'Auvergne keliavo po Italijos pussalį iš vieno ku- 
nigaikščio rūmų į kitus, iš vienų iškilmių į kitas ir garbino. 
savo dainomis pasižymėjusius ricierius ir jųjų globėjus 
kunigaikščius, karaliukus. Labiausiai buvo paplitusios; pro- 
vansališkosios chansons de geste, dainos ir pasakos apie 
karalių Arturą ir Apvaliojo Stalo ricierius. Net mažesniuo- 
se miesteliuose buvę steigiami vadinamieji corti, pasilink- 
sminimo vietos, kur buvo mokinama „la gaya scienza“, 
atseit, kaip linksmai laikas praleisti. 

Pietro di Bernardonės „prancūziškąjį“ sūnų, kurio 
gyslose iš motinos pusės tvaksėjo linksmas provansališkas 
kraujas, buvo bepagaunąs linksmojo gyvenimo sūkurys. 
Pranciškus buvo vienas turtingiausiųjų miesto jaunikaičių, 
todel jam linksmų draugų netrūko. Jis pats, sako Tomas 
Celano, buvo gudrus ir apsukrus pirklys ir uždirbdavo 
nemaža pinigų, bet jam netrūkdavę tuštybės, tuos pinigus 
leidžiant, pasigirti turtingu esant ir pasirodyti, kad mies-- 
tietis nedaug kuo skiriasi nuo didžponių. Apie Pranciškų 
greit susispietė būrys linksmų draugų ne tik iš Asyžiaus, 
bet ir apylinkės. Net tolokoje Gubbijoj Pranciškus susirado 
sau sėbrų. 

Kaip gi tasai būrelis praleisdavo laiką, kupeton susi- 
telkęs? Ne kitaip, kaip visi jaunikliai iki pat šių laikų: ge-- 
rai mėgdavo pavalgyti, dar geriau išgerti, o paskui vėlą 

"vakarėlį, susikibę už rankų, eidavo, šūkaudami ir dainuoda- 
mi, miesto gatvėmis, neduodami ramiai ilsėtis miestiečiams. 
Tomas Celano pasakoja net, ką tie išdykėliai pridarydavę: 
jie garsiai juokuodavę, niekus šnekėdavę, dainuodavę, buvę 
labai linksmi ir. vaikščiodavę, apsivilkę puikiais rūbais... 

Kaip ten iš tiesų būdavę, aš galiu maždaug įsivaiz- 
duoti pagal tai, ką pats esu matęs 1920 metais, biudamas 
pavasarį Subiaco miestely, Sabinų kalnuose. Aš lankiau 
Sagro Speco, garsų šv. Benedikto vienuolyną ir mote- 
riškų šv. Scholastikos vienuolyną. (Grįždamas, užėjau vie- 
non osterijon (svetainėn) truputį užkąsti ir palaukti trau- 
kinio į Romą. Atsisėdau altanoje, pastatytoje ant kalniuko. 
Apačioje buvo gražus figų sodnelis, toliau tęsėsi slėnis, 
kuriuo plaukė vingiuodama, kaip sidabrinis kaspinas, Anio 
upelė, dingdama tarp mėlsvų kalnų; pakalnėse buvo matyti 
„Subiaco miestelis su savo bokštais ir sienomis, lyg koki 
tvirtovė. Toje pačioje osterijoje buvo susirinkęs būrelis 
„jaunikaičių; jie susėdo prieangyje už ilgo stalo pietauti. 
Ant stalo, uždengto balta staldengte, kaip matai atsirado 
didelios bonkos raudonojo vyno, stiklinės, gi kelneriai 
(tarnai) nešė tik kupinas lėkštes makaronų. Greit pasigirdo 
linksmi juokavimai ir dainuškos, tačiau nekilo jokio riks- 
mo bei ko nors nepadoraus.  Pagalios pradėta sakyti kits 
kitam piakalbos, kuriomis sekė tušai, t. y. ragų muzika... 
Taip linksmai, tikrai itališkai, ir taip itališkai padoriai turėjo 
linksmintis šitoje apylinkėje Pietro di Bernardonės sūnus 
-draug su savo sėbrais, kurių jis buvo vadas ir vienos die- 
nos karalius — pamaniau sau vienas, žiūrėdamas į šią 
linksmą kompaniją Kad senas pranciškonas iš Celano 
būtų matęs žiaurius be jokios poezijos girluokliavimus 
šiaurės jaunimo arba vadinamąsias „Salamanderreiben“ 
vokiečių dainių, be abejonės, jis būtų ne taip smarkiai 
smerkęs tuosius italų jaunimo pasilinksminimus, kuriuose 
„džiaugsmas taip skaistus atrodo, kaip vynuogės, kur 
„Umbrijos pakalnėse noksta... 

Kadangi jo to viso nežinota, todel jis ir rašo, kad, 

girdi, Pranciškus iš visų jaunikaičių atrodęs labiausiai iš- 
dykęs, nes jis pasilinksminimuose vadovavęs ir kitus ragi- 
nęs linksmintis. Kas šventadienį rinkdavęsis tasai „aukso 
jaunimas“ Asyžiuje, o naktį, grįždamas ramo, keldavęs 
triukšmą, vieni skambindavę mandolina, dainuodavę, kiti 
smuikais grieždavę, „lyg gauja kokių trubadūrų bei žong- 
lierių“, priduria pasipiktinęs Tomas Celano. Tiesa, Pran- 
ciškus savo „linksmybės moksle“ buvo lig to priėjęs, jog 
pasisiūdino sau dvispalvį žonglierių (štukorių) apsiaustą, 
kurį dėvėdavo būrelyje savo draugų. 

Pranciškaus tėvas, turi būti, jį senai jau buvęs priė- 
męs kompanjonu savo verslan, nes Pranciškaus turėta daug 
pinigų, bet visa, ką jis uždirbdavęs, praleisdavęs pasilinksmi- 
nimams. Tėvas nelabai draudęs sūnui plačiai gyventi, dargi 
jam ne sykį primindavęs: tegul visi žino, jog tu esi bajoro 
sūnus, o ne paprasto pirklio vertelgos. Kai kitos kaimynės 
mmoterėlės persergėdavo Pranciškaus motiną, kad jos sū- 
nus perdaug plačiai elgiąsis, ji meilingai atsakydavo: „Ašen 
vis delto turiu vilties, kad ir jisai kuomet nors taps Dievo 
vaiku“. Iš tiesų, nieko blogo negalima buvo apie jį pasa- 
kyti, taip jis buvo kuklus ir mokėdavo padoriai elgtis su 
kitos lyties asmenimis, jog net jo draugai jokio nepadoraus 
žodelio nedrįsdavę ištarti, jam girdint. Jei tai kuomet atsi- 
tikdavo, kaip matai jo veidas surimtėdavo ir net žiaurus 
pasidarydavo, ir jis neatsakydavo nė žodelio. Kaip visi 
skaisčios širdies žmonės, Pranciškus laikydavęs didžioje 
„pagarboje gyvybės atsiradimo paslaptį. Visas jo elgesys 
"buvo labai doras, vienas tik dalykas jo tėvams nepatikda- 
ves, tai—kad jis per daug buvo atsidavęs savo draugams: 
kaip tik jie jį pašaukdavę ar atsiųsdavę pavadinti, jis tuo- 
jau keldavęsis nuo stalo, palikdavęs valgį ir daugiau 
nebgrįždavęs. 

Buvo dar viena Pranciškaus nuostabi ypatybė, tai —jo 
nepaprastas dosnumas vargšams. Pranciškus nebuvo iš tų 
švilpikų, kurie nesukrapšto kišenėje dešimties centų elgetai, 
.bet nesigaili šimto kito litų prašvilpti per vieną vakarą. 

Jo protavimas buvo šitoks: „Jeigu tiek dosnus esu savo 
draugams vaišinti, o už tai iš jų susilaukiu padėkos ar 
panašių vaišių, tai kiek dosnesniam man reikia būti, varg- 
šus bešelpiant, už ką man Dievo bus šimteriopai atlyginta“. 
Taip maždaug viduramžiais manyta ir visų krikščionių, 
atsimenant Evangelijos žodžius: „Ką esate padarę vienam 
tų mažesniųjų mano brolių, tą būsite man pačiam padarę“. 
Pranciškus gerai žinojo, kaip ir visas viduramžis, jog stik- 
linė šalto vandens, paduota menkesniajam, nepasiliks be 
užmokesnio. Todel jam lyg peilis širdį perskrodė, kai jis 
vieną dieną, besidarbuodamas savo tėvo krautuvėje, gavo 
regėti, kaip vienas elgeta buvo iš tėn išvarytas be skatiko 
pašalpos. 

„Jeigu pas mane būtų atėjęs pasiuntinis kokio aukštos. 
kilmės mano draugo, kokio kunigaikščio, grapo ir būtų 
ko nors prašęs, žinoma, būtų viską gavęs. Dabar pas mane 
buvo atėjęs karalių Karaliaus pasiuntinis, ir aš jį be nieko 
paleidau, dargi tariau jam šiurkštų žodį!“ Ir nuo tos die- 
nos Pranciškus pasiryžo neatsakyti išmaldos nė vienam 
elgetai, kur prašytų del Dievo meilės, arba „per amor di 
Dio“, kaip dar ir dabar tebesako Italijos elgetos. Kiti Pran- 
ciškaus biografai sako, kad jis net tuojau pasiginęs išgui- | 
tąjį elgetą ir jį gausiai apdovanojęs. 

Žinoma, tokį Pranciškaus dosnumą žmonės ėmė 
tuojau naudoti. Pradėta iš jo skolinti pinigai, o gaujos el- 
getų juo visur sekiodavusios. Vienas apykvailis vyrukas, 
pasitikdamas Pranciškų, tuojau nusivilkdavo savo apsiaus- 
tą, patiesdavo jį ant žemės ir kviesdavo Pranciškų žengti ant 
jo. Kitas vėl, o gal ir tas pats, driskis dažnai vaikščioda- 
vęs Asyžiaus gaivėmis, šaukdamas: pax et bonum 
(ramybė ir gerybė). Pranciškui atvirtus, tie visi įspėjantieji 
balsai nutilę. Jie buvę, anot legendų pasakojimų, lyg kokie 
pranašavimai, kad ateisiąs didis šventasis. 

Pranciškus giliai jautė gamtos grožį. Toji gamtos gro- 
žio poezija, gimusi Provanse, pirmąsyk nuo senovės 
(graikų, romėnų) laikų galingai pasireiškė  Petrarkos 

poetiškuose veikaluose. Pas pusprovansalį Pranciškų jinai 
jau kur kas pirmiau buvo išsivysčiusi. „Žaliuojančių lan- 
kų, nokstančių vynuogynų gražumas pripildydavo Pranciš- 
kų džiaugsmu“, rašo apie jį Tomas Celano. Būtų didelė 
klaida manyti, kad Pranciškus tą gamtos meilę nebuvęs 
paveldėjęs iš savo motinos provansalietės. Toji ypatybė 
buvo viena žymiausiųjų Pranciškaus asmens delių. Ji tik 
kai kurį laiką buvo nusmelkta dvasios paraižos, įvykusios 
prieš pat Pranciškui atvirsiant. Kaip kiekvienas gerumas, 
kurs turi augti, taip ir toji jo prigimties ypatybė turėjo 
būti nugenėta net iki pat šaknų, bet tam, kad dar traišesnių 
ir didesnių atžalų paleistų, nes, kaip yra pasakęs vienas 
vokiečių mistikas, „niekas nėra gavęs tikros kuriamos meilės, 
pirma jos del Dievo meilės neišsižadėjęs taip, kad jinai 
jam, o jis jai būtų numirę“. 


II, 

Laikai, kuriais šv. Pranciškus augo, buvo labai karin- 
gi. Ciesorius buvo pakilęs prieš popiežių, kunigaikštis 
prieš karalių, miestas kovojo su miestu, miestiečiai kovojo 
su bajorija. Pranciškus tebebuvo dar vos metų kūdikis, kad 
c'esorius Fridrichas Barbarossa Konstancos taikos sutartimi 
(1183 m. 26 birž.) gavo pripažinti Lombardijos miestams 
visas teises, kurias jie, remdamiesi popiežiaus pagalba, 
mūšyje ties Legnano (1176 m.) buvo sau iškovoję. Fridri- 
cho įpėdinis, Heinrichas VI (1183 —— 1196) vėl buvo cieso- 
riaus galybę sustiprinęs Italijoje. Asyžius, kurs dar 1174 
metais buvo paimtas Vokietijos kancleriaus, Mainco arki- 
vyskupo Kristijono, bet 1177 metais buvo išgavęs iš vokie- 
čių savivaldą su savu konsulu, vis delto ilgai netrukus 
tos savivaldos turėjo išsižadėti ir pasiduoti ciesoriaus pa- 
statytam Spoleto hercogui ir Asyžiaus grapui, Konradui von || 
Irslingen. > asi 

Metams prasilinkus po kaizerio Henriko mirti J 
piežių sostan užžengė Inocentas III, ir tasai galinga 15 až- 
nyčios valdovas ilgai netrukus suėmė į savo tvirta G PN y 

Italijos miestų likimą. Hercogas Konradas gavo. vykti į 
Narni pareikšti popiežiui savo nuolankumo. Hercogo ne- 
buvimu namie pasinaudojo Asyžiaus piliečiai ir, sukėlę 
maištą, paėmė „vokiškąją tvirtovę“, kuri ant uolos viršū- 
nės, vaidinamos Sasso Rosso, buvo pastatyta ir viešpatavo 
visam Asyžiui. Tvirtovė buvo visiškai sugriauta ir sunai- 
kinta, taip jog popiežiaus pasiuntiniai, atvykę jos paimti, 
rado vienus griuvesius. Bijodami vokiečių keršto, Asyžiaus 
miestiečiai nutarė savo miestą apvesti stora siena. Su ne- 
paprastu įnirtimu stojo visi prie darbo, ir ilgai netrukus 
aplink visą miestą dygte išdygo stiprios tvirtovės sienos 
su bokštais ir vartais, kurios ir dabar tebėra Asyžiuje, Pran- 
ciškus tuokart buvo septyniolikos metų ir, reikia tikėtis 
taipogi nepasiliko nesidarbavęs prie sienų mūrijimo, kas 
paskui jam labai pritiko, statant San Damiano ir Porcijun- 
kulės bažnyčias. 

Žinoma, didesniąją ir sunkesniąją dalį darbų atliko. 
žmonės — minores (prastieji), kaip tuokart jie buvo va- 
dinami. Tačiau per tai italų žmonės suprato savo galybę 
vienybėje ir, kaip tik jie nusikratė svetimtaučių te desco 
(vokiečių) slėgimu, kaip matai ėmė pulti vietinius slėgėjus, 
bajorus, kurių įstiprinti rūmai, kaip Steeviai flamandų 
miestuose, virto ištisais miestais tvirtovėmis. Pakilo tikras 
vidaus karas. Imta užpuldinėti bajorų rūmai, dauguma jų 
sudeginta. Bajorijos galas rodės neišvengiamas.  Tuokart 
Asyžiaus bajorija kreipės į senąjį Asyžiaus priešą, kaimynę 
Perugiją, žadėdami jos valdžią pripažinti ant Asyžiaus mies- 
to, jeigu Perugija padėsianti jam apsiginti nuo maištininkų. 
Perugijos respublika tuokart buvo pasiekusi savo galybės 
aukščiausiąjį laipsnį ir su mielu - noru sutiko pasinaudoti 
proga Asyžiaus miestą savo valdžion paimti.  Perugijos 
kariuomenė nuvyko Asyžiun ir pradėjo siausti miestą. 
Tačiau ir asyžiečiai nenustojo drąsos. Miestiečiai, susidėję * 
draug su tais bajorais, kurie pasiliko savo gimtajam mies- 
tui ištikimi, pastojo perugiečiams kelią ties San Giovanni 
tiltu, slėny tarp abiejų miestų. Mūšį vis delto gavo asy- 

žiečiai pralaimėti, perugiečiai gavo viršų ir daugelį asyžiečių 
paėmė nelaisvėn. Tarp suimtųjų buvo ir Pranciškus. Del 
jo bajoriškos kilmės jį nenuvaiė kalėjiman draug su kitais 


miestiečiais, bet uždarė draug su bajorais atskiroje vietoje, . 


pagal senovės prancūzų miestų įsakymus, skiriamuosius 
garbės piliečiams (Ies bourgeois honorables). Pralaimėjimas 
ties ponte San Giovanni atsitiko 1202 metais, gi Perugijos 
kalėjime sukilėliams reikėjo išbūti ištisi metai. Kalėjime be- 
būdamas, Pranciškus visus draugus stebino savo nepa- 
prastu linksmumu. Del menkiausios priežasties jis imdavęs 
juokauti, džiaugtis, dainuoti. Kad kiti jį už tai drausdavę 
ir pykdavę, jisai atsakydavęs: „Jūs nežinot, kad manęs lau- 
kia didelė ateitis, ir kad visas pasaulis puls manęs gar- 
binti“. Tai buvo pirmas Pranciškaus pareiškimas savo tikro 


įsitikinimo apie skaisčią ateitį, kuriuo pasižymėjo anie šven- | 


tojo jaunystės metai. 

Lapkričio men. 1203 metais buvo padaryta tarp abiejų 
kovojančiųjų. Asyžiaus partijų taikos sutartis, kuria mies- 
tiečiai pasižadėjo atlyginti nuostolius, padarytuosius bajo- 
rams, o tie pasižadėjo nedaryti jokių sutarčių su svetimai- 
siais be miestiečių žinios ir sutikimo. Tuokart ir Pranciškus, 
draug su kitais belaisviais, buvo paleistas ir sugrįžo savo 
gimtąjan miestan. Būdamas nelaisvėje, Pranciškus buvo 
ne tik džiaugsmo apaštalu, bet dargi taikos skleidėju. Ten 
pat kalėjime buvo vienas pikčiurna, kurs del savo atkaklaus 
būdo visiems buvo gerokai įkyrėjęs--Pranciškus ne tik jo 
nevengė, bet, kantriai ir maloniai su juo elgdamasis, taip jį 
nugerino, jog jis tapo kitokiu žmogumi ir buvo priimtas 
belaisvių draugijon, nuo kurios per savo žiaurumą buvo 
atsiskyręs. 

Ilgai išbuvęs draug su bajorais nelaisvėje, jounasai 
pirklio sūnus persiėme jųjų įpročiais, kurie žymūs pasiliko 
Pranciškaus gyvenime, jam iš nelaisvės išsivadaviis, S 
1206 metais. 

Dabar jis pamėgo gyvenimo linksmybes, triukšmingas 
draugijas, iš kurių jį išplėšė sunki liga, kur jį, einantį 

dvidešimt trečiuosius metus, taip arti mirties slenksčio buvo 
privedusi. Nors ir šį sykį ne ant visados... 


WV. 

Pranciškus dar negreit atvirto. Jis jausdavo savo sie- 
los tuštumą, bet nerasdavo nieko, kuo būtų galėjęs ją už- 
pildyti. Pradėjęs iš ligos taisytis ir grįžtant spėkoms, Pran- 
ciškus ėmė grįžti į senobinį gyvenimą ir vėl susidėjo su 
savo sėbrais, su kuriais pirmiau bičiuliaudavosi. Tiktai jis. 
nebejautė to pamėgimo ir smagumo, kaip pirmiau kad 
jausdavo, linksmai gyvendamas. Jis pajuto savyje kažin ko- 
kį nerimastį, kurs, kaip koks pašinas, gildė jo širdį ir stū- 
mė jį prie naujo gyvenimo, prie nepaprastų, didžių darbų 
tolimose, svetimose šalyse. Čia vėl stojo jam prieš akis 
ricierių gyvenimas, kuriame jis tikėjosi pasotinsiąs savo 
sielos alkį kažkuo nepaprastu, aukštu. Nuo mažens jis 
buvo prisiskaitęs apysakų apie Arturą karalių, apie apskri- 
tojo stalo ricierius ir įsigeidė tapti klajojančiu ricierium, eiti 
per pasaulį, lieti savo kraują, kovoti del didžių ir šventų 
dalykų, se be to, žinoma, kad sugrįžtų, pasipuošęs nevy- 
stančiu garbės vainiku... 

Kaip tik tuo laiku ginčas ciesoriaus su popiežium 
buvo vėl atsigavęs. Henriko VI ciesoriaus našlė pavedė 
sosto įpėdinį, paskesnįjį Fridrichą II, popiežiaus Inocento III 
globai. Tuo tarpu vienas mirusiojo ciesoriaus karvedys 
Markwaldas pareiškė, kad, pagal testamentą, jisai esąs pa- 
liktas ciesoriaus ir valstybės globėju. Inocentas III nemanė 
nusileisti ir turėjo savo reikalus ginklu ginti. Karas vyko pietų 
Italijoje, esant ciesorienei našlei draug ir Sicilijos karalienei. 
Karas popiežiui ilgai nesisekė. Jojo kariuomenė gaudavo 
smūgį po smūgio, kol jos vadu liko paskirtas grapas 
Walteris III iš Brienos, kurs vardan savo žmonos Albinos, 
„kilusiosios iš Normanų kunigaikščių, patsai pareiškė prie- 
kabių "prie Tarento. Naujas karvedys kirto vokiečiams ke- 
letą skaudžių smūgių — prie Kapujos, prie Leccės, prie 
Barlettos. Jo vardas pagarsėjo visoje Italijoje, ir jo pasise- 

kimai visur sukėlė italų tautinį jausmą. Prieš vokiečius už- 
puolikus visur pakilo baisi neapykanta, Sicilijoje vokietis 
reiškė tą patį, ką niekšas, nenaudėlis, nepadorus. Prancūzų 
trūbaduras (dainius) Peire Vidal vaikščiojo po Lombardiją 
ir savo dainomis visaip išjuokdavo, niekindavo vokiečius. 
„Aš nenorėčiau nė Frizų krašto bajoru būti, kad tik ne- 
reikėtų klausyti jo gyventojų kalbos, kuri greičiau yra pa- 
naši į šunų lojimą, negu į žmonių kalbą“. Visi, kas tik 
Italijoje buvo jauni, kilnūs, garbingi, sukilo prieš svetimus 
engėjus, o Valterio iš Briennės vardas visus spietė krūvon, 
kaip paties popiežiaus palaiminta vėliava.  Tautinis atsiga- 
vimas neaplenkė nė Asyžiaus. Vienas bajoraitis ėmė rinkti 
būrį draugų, kad prisidėtų prie Valterio kariuomenės Apu- 
lijoje. Kai tai gavo žinoti Pranciškus, nebegalėjo tvertis 
savo gimtinėje. Čia jam pasirodė būsianti geriausia proga 
pasižymėti, nuveikti didžių darbų, už ką jį karvedys Valte- 
ris pakelsiąs į ricierius. Dabar ar niekuomet — manė sau 
Pranciškus ir visu savo smarkumu puolė savo sumanymo 
vykinti. Lyg kokio karščio apimtas, ne vaikščiojo, tik, su- 
sirūpinęs, bėgiojo gatvėmis, ruošdamasis karo žygin. Kad 
kiti jį klausdavo, kuo taip esąs susirūpinęs, jis atsakydavo: 
„Žinau, jog dabar tapsiu didžiu kunigaikščiu!“- 

Žinoma, besiruošiant tokian didelian žygin, nieko ne- 
sigailėta, kad tik pirklio sūnus būtų geriau apsirėdęs ir 
apsišarvavęs. Vienas Pranciškaus biografas rašo, kad jis 
buvęs pasipuošęs vienais brangumynais ir iš tolo spindė- 
jęs, kaip karalaitis. Tačiau, prieš pat išjodamas iš miesto, jis 
pamatė vieną savo draugą bajoraitį, visai menkai apsirė- 
džiusį ir dar menkiau apsišarvavusį. Kaip matai Pranciškus 
nusivilko rūbus, nusiėmė šarvus ir atidavė savo draugui, 0 
patsai jo menkais drabužėliais apsivilko ir jo surūdijusius 
ginklus pasiėmė. Ruošdamasis karan, Pranciškus apie jį 
svajojo dienomis ir sapnavo naktimis. Tą naktį, kada jis 
apsikeitė šarvais su vargšu bajorėliu, jis matė nepaprastą 
sapną. Jam rodės, jis esąs užėjęs savo tėvo krautuvėn 
atsisveikinti, bet vietoje gelumbės ritinių pamatęs visas len- 

tynas nukrautas šarvais: čia buvo spindinčių skydų, aštrių 
iečių, blizgančių šalmų. Kad jis, nustebęs, į vis tai žiūrėjo, 
pasigirdo balsas, sakąs: „Vis tai turi tekti tau ir tavo karei- 
viams“. Pranciškus tą sapną palaikė geru ženklu ir, atsi- 
budęs anksti rytą, linksmai šoko ant arklio ir su visais 
palydovais išjojo Apulijon. Kelias ėjo per dabartinį porta 
nuova gen Foligno, o nuo Foligno į Spoleto. Čia 
kelias susidūrė su flamandų vieškeliu, kurs ėjo Romon ir 
pietų Italijon. Čia Pranciškus pasiekė savo karo žygio tikslą. 

Toji pat ranka, kuri jį vienąsyk buvo perbloškusi į 
patalą, vėl jį pasiekė Spoletoj. Pranciškus susirgo drugių; 
gulėdamas lovoje ir snausdamas, išgirdo balsą, kurs klausė: 
„Kur manai vykti?“—,„Apulijon, ricierium tapti“, atsakė ligo- 
nis. „O kuo naudingiau būti: ponu ar tarnu?“ vėl pa- 
klausė tasai slaptingasis balsas. „Žinoma, ponu“, atsakė 
Pranciškus. „Kodel gi“, tęsė toliau slaptingasis balsas: „tu 
apleidi poną del tarno, o karalių del jo vasalo?“ 

Tuokart suprato Pianciškus, kas buvo tasai, kurs jam 
kalbėjo, ir Povilo žodžiais sušuko: „Viešpatie, ko nori, 
kad daryčiau ?“ 

Balsas atsakė: „Grįžk namo, tenai tau bus pasakyta, 
ką turi daryti, nes apreiškimas, kurį buvai regėjęs, reikia 
kitaip suprasti“. 

Balsas nutilo, ir Pranciškus pabudo. Kadangi buvo 
dar anksti rytą, Pranciškus greit šoko iš lovos, pašėrė sa- 
vo žirgą ir su visais savo šarvais parjojo namo, Asyžiun. 
Kiti biografai rašo, kad, jodamas namo per Spoligno, pardavęs 
savo arklį ir visus ginklus ir, nusipirkęs kitus drabužius, 
parėjęs namo. Kariškieji šarvai susyk jam pasidarė biaurūs. 
Kaip jį sutiko namiškiai, apie tai nėra rašoma jojo biogra- 
fų, bet galima spėti. Tėvai buvo apsipratę su savo sūnelio 
kraštutinumais ir nepyko, kad jis taip greit sugrįžo namo, 
Tuo tarpu Pranciškus vėl susidėjo su savo draugais, links- 
mai gyveno ir buvo vadinamas jaunimo žiedu — fl os 
įjuvenum. Kad draugai kartais pasijuokdavę iš jo ne- 
vykusio žygio Apulijon, Pranciškus atsargiai atsakydavęs: 

jis jaučiąsis esąs skiriamas dideliems dalykams savo tėvynėje. 

Tačiau jame jau nebebuvo tos vidaus ramybės, kur 
pirmiau. Priešingi jausmai, slaptingi balsai ūždavo jo vi- 
duje ir nuolat keisdavosi. Vienąsyk jam rodėsi, jis esąs | 
viso pasaulio ir jam skiriamas pasiaukoti, kitąsyk jam už- 
eidavo noras išimtinai tarnauti tam viešpačiui, kurio malo- 
nų balsą buvo girdėjęs Spoletoje. Vis smarkiau veržėsi 
jam galvon mintis viso ko išsižadėti, viską mesti ir nuo vi- 
sų atsiskirti, kad aiškiau savo buitį ir savo užduotį apsvar- 
stytų. Jis jau nebeieškojo draugų, bet jie gaudavo jo ieš- 
koti, nors jis pats neatrodė šykštesnis, pasiliko ir toliau 
toks pat vaišingas šeimininkas. Toks jis pasirodė ir vieną 
vakarą — tai galėjo būti vasarą 1205 metais. Kaip visuo- 
met, taip ir tą sykį vaišės buvo paruoštos gal ir dar gau- 
siau, kaip visuomet. Jis pats buvo šeimininkas ir vaišių 
vedėjas, todel draugai už kits kito stengėsi jį garbinti dai- 
nomis ir prakalbomis. Vaišėms pasibaigus, visa kompanija, 
dainuodama, išėjo gatvėn ir ėjo tolyn, dainuodama ir juo- 
kuodama, tiktai vienas Pranciškus ėjo užpakaly, tylėdamas, 
ir kaskart toliau nuo jų atsilikdamas. Pagalios jis pasiliko 
vienas, siauroje Asyžiaus gatvelėje, paskui pasuko mažon 
aikštelėn, iš kur toli matyti apylinkės pievos, laukai. Buvo 
tyli naktis. Pranciškaus širdis buvo pasaulio ir jojo tuš- 
tybių nuvarginta, bet staiga ją pripildė toki saldybė, jog 
jis kito nieko nebejautė. „Kad būt kas mane tuokart ant 
vietos sukapojęs, nebūčiau pajutęs“, sakės jis paskiau. 
Tuokart jis nė pirštu nepajudino, kad iš to padėjimo išsi- 
"vaduotų. Kaip ilgai tęsėsi toksai dvasios pagavimas, jis 
nežinojo. Jis atsipeikėjo, išgirdęs vieno savo sugrįžusių 
draugų balsą: „Na, Pranai, ko taip stovi, susimąstęs, ar 
nemanai vesti?“ Tuokart Pranciškus, pakėlęs akis į žvaigž- 
dėtą dangų, atsiliepė: „Tikrai aš apie tai manau, tik mano 
sužieduotinė, kurią aš manau vesti, yra kilnesnė, turtinges- | 
nė ir gražesnė už visas mergaites, kurias tik pažįstu“. Čia 
visi draugai, susirinkę aplinkui, purškė juokais ir, būdami 
gerokai nuo vyno įsismaginę, ėmė juokuoti: „Tai siuvėjas 

"vėl turės darbo, kaip anąsyk tau Apulijon besirengiant“, 
pastebėjo vienas. 

Nors Pranciškui draugų juokai ne per daug tepatiko, 
bet.jis vis delto nepyko, nes staiga nušvito jam visas jo 
- pereitasis gyvenimas ir pasirodė visai tuščias, beprasmis, 
betikslis. Jis pamatė savo apgailėtiną menkumą, o priešais 
gražybe ir skaistybe spindintį tikrą gyvenimą, kilnų ir turi- 
ningą, kurio jis lig šiol nesugebėjo kurti. Tai buvo Jėzaus 
Kristaus gyvenimas. 


V. 

Vienas penkioliktojo amžiaus rašytojas, šv. Antaninas 
iš Florencijos (1389—1459) šitaip yra apibūdinęs Pranciš- 
kaus veikimą pirmaisiais metais po jo atsiskyrimo nuo 
draugų ir linksmo gyvenimo: „Čia jis, pasislėpęs kalno 
urve, gyvena, kaip atsiskyrėlis, čia vėl taiso griūvančias 
bažnyčias“. Atsiskyrėlio malda ir darbas Dievo garbei— 
štai du įnagiu, kurių jis nusitvėrė, norėdamas aiškiai per- 
manyti, kaip geriau būtų Dievo valia atspėti ir vykdyti. 

Netoli miesto kalne buvo urvas (grota), į kurį Pran- 
ciškus dažnai mėgdavo pasišalinti melstis. Kartais ten ei- 
davo vienas pats, bet dažnai jį lydėdavo vienas jo drau- 
gas, iš viso būrio ištikimas pasilikęs. Biografai nemini to 
draugo vardo, tiktai T. Celano pastebi, kad tai būta žy- 
maus asmens. Pranciškus buvo šnekaus būdo ir kartais 
prieš savo norą kalbėdavęs apie tuos dalykus, kuriais 
buvo persiėmęs. 

Todel jis neiškentė savo draugui nepapasakojęs vaiz- 
džia Evangelijos kalba apie brangų radinį, kurį jis yra ra- 
dęs viename urve netol miesto ir dabar tereikią tas turtas 
iš žemės iškasti. Tačiau jis tai galįs padaryti tik vienas, to- 
del draugą pasiuntė atgal, patsai įėjo urvan ir čia rado 
tartum kokią slaptą triobelę, kurioje galėjo melstis į savo 
dangaus Tėvą. 

Kaskart vis labiau kildavo Pranciškaus širdyje 12 
sys ir troškimas Dievo valią sužinoti ir ją vykdyti, ir jis 

nerasdavo sau ramybės, negalėdamas atspėti, ko Dievas iš 
jo reikalauja. Todel nuolat kartodavo psalmės žodžius, kurie 
yra tikros Dievo garbės branduolis: „Viešpatie, parodyk 
man savo kelius ir išmokyk mane savo tobulybės takų!“ 

Priešais tą skaistų idealą kaskart biauresnis ir tam- 
sesnis atrodė jojo pereitasis gyvenimas. Vis karčiau jam 
darės, prisiminus savo sugaišintą jaunystę, ir jam nebe- 
smagu buvo mąstyti apie jos linksmybes ir išsišokimus. 
Bet ką gi jis turėjo daryti, kad atgal neatkristų į senobi- 
nes tuštybes, kaip tai jau ne sykį atsitikdavo, ir šį sykį ne- 
paniekintų perspėjimų, kaip jau ne sykį buvo juos užmiršęs 
ir pasidavęs savo palinkimams? Jei draugai vėl jį imtų vi- 
lioti skaniais valgiais, gardžiu vynu, jei pradėtų jį masinti, 
grieždami smuiku ir dainuodami, ar užtektų jam jėgų tiems 
vyliams atsispirti ir išvengti pasaulio tuštybių, kurios, kaip 
koks svaigus rūkas, apsupa kasdienį pasaulio gyvenimą! 

Pranciškus savimi nebepasitikėjo, o Dievas tarytum 
nuo jo visai būtų atstojęs, neteikdamas jokios pagalbos 
ir apšvietimo, kurio jis meldė. Tokioj nerimasty, slėgiamas 
ir griaužiamas, Pranciškus kovojo su savim vienas, nuo 
žmonių pasislėpęs savo urve. Kad pagalios, suvargęs ir 
nusibaigęs, išeidavo iš savo urvo, draugas vos jį begalė- 
davo pažinti, taip jo veidas būdavo persimainęs, išblyškęs, 
'sublogęs. 

Taip Pranciškus virto maldos vyru. Jis gavo para- 
gauti maldos saldybės, ir melsdavosi kasdien. Net grįžda- 
mas namo, jis nepraeidavęs nė vienos bažnyčios jos, ne- 
aplankęs ir nepasimeldęs, 

Pranciškaus tėvas retai tebūdavo namie, kai vis tai su 
juo sūnumi atsitikdavo. Motina, kuri Pranciškų labiau už 
kitus vaikus mylėdavusi, netrukdė daryti, ką jis norė- 
davo. Tiesą pasakius, jis ir dabar elgėsi beveik taip pat, 
kaip ir pirmiau, tiktai draugų vietą užstojo vargšai. Juos 
jis lankydavo ir vaišindavo. Vieną sykį, kad Pranciškus su 
motina vienu du sėdėjo prie pietų, jis tiek sau atsiriekė 
duonos, jog būtų užtekę visai šeimynai. Motinai paklausus, 

kur jis tiek daug duonos dės, Pranciškus atsakė, tai esą 
skiriama elgetoms. Pasitikęs gatvėje elgetą, Pranciškus ati. 
duodavo jam visus pinigus, kiek tik turėdavo, o kai ne- 
beužtekdavo pinigų, atiduodavo savo kepurę, savo diržą. 
Kartais, nebeturėdamas kuo vargšą sušelpti, nusivesdavęs 
jį nuošalion vieton ir, nusivilkęs marškinius, atiduodavęs 
elgetai. Pranciškus taipogi šelpdavo neturtingus kunigus ir 
nuskurdusias bažnyčias, pirkdamas bažnytinių rūbų, baž- 
nytinių indų, ir siųsdavo toms bažnyčioms, kurioms jų 
trūkdavo. Tasai rūpinimasis Dievo namų ir Dievo garbės 
palaikymu pasiliko jame ir toliau, kas aiškiai matyti iš jojo 
ieškojimo „visuose kraštuose geros ir gražios geležies, kad 
su jąja galima būtų gaminti puikių ir baltų--hostijų“. 
Labiausiai Pranciškui rūpėdavę vargšai, ir jis daugiau- 
sia laiko praversdavęs vargšų tarpe bebūdamas, jų skundų 
klausydamas, juos ramindamas, juos šelpdamas. Jam vis 
labiau rūpėjo paciam įsitikinti, kaip sunku yra vargas ken- 
tėti, koks skirtumas yra tarp to, kurs, eidamas pro šalį, 
numeta elgetai skatiką, ir to, kurs, nudrįskęs, išalkęs, pur- 
vinas, lig žemės lenkdamasis, maldauja tų kelių skatikų pa-- 
šalpos. Kartais jis pats stodavos su elgetomis prie kokios 
nors bažnyčios durų ir melsdavo jiems pašalpos. Jis patsai 
troško tapti elgeta, kad geriau suprastų neturto dvasią, ta- 
čiau elgetauti savo gimtajame Asyžiuje jisai negalėjo, kur 
jį visi pažino. Todel Pranciškus sumanė keliauti Romon 
ir tenai, niekam nežinomas, įvykinti savo sumanymą—elgeta 
tapti. Prie tos kelionės Romon gal li bus pakurstę ypatingi 
tų laikų atsitikimai. Nuo 14 rugsėjo 1204 metų iki 25 kovo 
1206 metų, paskui vėl nuo 4 bal. iki 11 geg. 1206 m. po- 
piežius Inocentas III buvo perkelęs savo buveinę prie šv.. 
Petro katedros. Reikia spėti, popiežių privertė kelti savo 
buveinę į nesveiką Tibro paupį koks nors svarbus bažny- 
tinis reikalas, sakysim, atlaidų paskelbimas Petro bažnyčioje. 
Asyžiaus vyskupas taipojau tuo laiku buvo išsirengęs ke- 
lauti į Romą. Su kitais iškeliavo į Romą ir Pranciškus. 
Apie šilą jo kelionę maža tėra užsilikę žinių. Reikia. 

spėti, jo iškeliauta flamandų vieškeliu ir tiesiai nueita šv. 
Petro bažnyčion. Čia jis rado daugiau susirinkusių maldi- 
ninkų ir pamatė, kaip maldininkai viduramžių papročiu 
mesdavo pro geležinį langelį (fenestella) smulkių pinigų 
ant apaštalo karsto, kaipo aukas. Pranciskus, valandėlę pa- 
stovėjęs, žiūrėdamas į smulkių aukų dėjimą, nutvėręs savo 
kapšiuką ir pasėmęs iš jo visą saują pinigų, bėrė juos pro 
langelį. Pinigai, skambėdami, pabiro, ir tai atkreipė visų 
žmonių dėmesį ir visus nemažai nustebino. "Pranciškus 
greit išėjo iš bažn,čios ir atsistojo greta su vienu elgeta 
prie durų. Dabar Pranciškus manė pasiekęs savo tikslą, 
nes štai dabar stovi draug su vargšais ir elgetomis ant 
laiptų!, kuriais žmonės eina bažnyčion. Vienas biografas są- 
ko— Pranciškus prašęs išmaldos prancūziškai, nors ir men- 
kai prancūziškai temokėdamas. Mat, prancūzų kalba tuokart 
visų buvo laikoma šviesių žmonių, poetų, bajorų ir paga- 
lios jo motinos kalba. Pranciškus buvo papratęs prancū- 
ziškai kalbėti, kai būdavo labai linksmas, laimingas. 
Elgetų tarpe atsiradęs, Pranciškus norėjo pareikšti savo 
džiaugsmą ir elgetų luomą pagerbti. 

Kaip ilgai Pranciškus išbuvo Romoje, taipojau trūks- 
ta žinių. Gal jo jau ryto dieną išeita iš Romos namo. Tai 
tik žinoma, kad, pavalgęs su elgetomis, atidavęs iš elgetų 
paskolintuosius drabužius ir savais apsivilkęs, Pranciškus 
sugrįžo Asyžiun. „Kelionėje jis jau buvo patyręs, ką reiškia 
būti vargšų, jis pats dėvėjo elgetų skurlius ir griaužė jų 
plutas. Nors, pagrįžęs namo, Pranciškus dar tebedėvėjo 
savo senovės geruosius rūbus, nors ir toliau pietavo prie 
savo motinos gausiai apdėto stalo, betgi jis gavo para- 
gauti dvasiško džiaugsmo, kurį duoda neturtas, to džiaugs- 
„mo, kurs tuokart tegali kilti, kai žmogus nieko kito nebe- 
turi šiame pasaulyje, tik vandens gurkšnį iš šaltinio, duonos 
riekelę, primestą gailestingos rankos, o nakvynę po mėlynu 
žvaigždėtu dangum. Kam gi tiek daug rūpintis sielotis del 
daugelio dalykų, del turtų, pinigų, del namų, gyvulių, del 
žmonių, kad žmogui tiek nedaug tereikia? Argi Evangelijoje 

nėra pasakyta: „Palaiminti neturtėliai“ ir „lengviau kupranu- 
gariui išlįsti pro adatos bulę, negu turtuoliui įeiti Dangaus 
Karalystėn“? . 

Šitie klausimai, be abejonės, neduodavo Pranciškui 
ramybės, jam pargrįžus iš Romos. Dar su didesniu, negu 
pirma, karštumu ėmė jis melsti Dievą šviesos ir nurodymų. 
Tuo tarpu draugui, kurs Pranciškų lydėdavo į jo urvą, 
galutinai nusibodo ten vaikščioti, nerandant jokio laukiamo 
radinio. Vienintelis žmogus, kuriam Pranciškus galėdavęs 
visą savo širdį parodyti ir visas abejones išdėstyti, buvo 
Asyžiaus vyskupas Gvido, kurs, tur būt, buvo jojo dvasiš- 
kasis tėvas, nuodėmklausis. Šitam Pranciškaus gyvenimo 
laikotarpiui išaiškinti didelės svarbos turi jo paties palik- 
tasis testamentas, kuriame, tarp kitko, rašoma: „Viešpats 
suteikė man atvirtimą tokiu būdu, kad nuo pradžios, kol 
gyvenau nuodėmėse, man be galo biauru buvo žiūrėti į 
raupuotus (leprosus). Tačiau Viešpats nuvedė mane pas 
juos, ir atlikdavau jiems gailestingų patarnavimų“. 

Reikia žinoti, kad raupuotieji (sergą piktaisiais raupais 
—lepra) viduramžiais tarp vargšų ir ligonių užimdavo ne- 
paprastą vietą. Nors jų saugodavos del jų limpamos ligos, 
betgi jiems būdavo teikiama nepaprastos globos, nes, 
remiantis Izaija pranašu (LII, 4), raupuotieji labiau už ki- 
tus ligonis buvo laikomi Išganytojo simboliu (reiškiniu). 
Dar Grigaliaus Didžiojo raštuose minima apie vieną vie- 
nuolį Martyrijų, kurs, pasitikęs kelyje vieną raupuotą labai 
nuvargusį ir alpstantį. Martyrius suvyniojęs jį savo apsiau- 
stan ir nunešęs savo vienuolynan. Tačiau jo rankose 
raupuotasis pavirtęs pačiu Jėzum, kurs, kildamas . dangun, 
laimino vienuolį, sakydamas.  „Martyrijau, tu  nesigėdėjai 
manęs žemėje, ašen nesigėdėsiu tavęs danguje!“ Panašių 
legendų yra pasakoję palaimintajam Colombini šventasis 
Julijonas, šv. Leonas IX. Raupuotiems globoti buvo įsteig- 
ta net tam tikra brolija, vadinama „Lozoriaus ricieriais“. 
Visoje Europoje buvo pristeigta raupuotiesiems ligoninių, 
prieglaudų, vadinamų leprozorijomis. Pradžioje tryliktojo 

amžiaus jų buvę 19000. Tenai raupuotieji buvo laikomi 
panašiai kaip vienuoliai. Vis delto raupuotųjų buitis buvo 
liūdna. Jie buvo išskiriami iš žmonių . draugijos, ir jiems 
gyventi tebuvo skiriamos apribotos vietos, iš visų pusių 
atitvertos. Panaši raupuotųjų prieglauda buvo įrengta ir 
Asyžiuje, tarp Asyžiaus ir Porcijunkulės, ten, kur dabar yra 
dideli namai su užrašu Casa Gualdi. Prieglauda vadinosi 
San Salvatore delle Pareti ir buvo prižiūrima vedama tam 
tyčia Aleksandro III popiežiaus įsteigtų vienuolių, vadina- 
mų kryžiuočių (crucigeri). 

Pranciškus, vaikščiodamas Asyžiaus apylinkėmis, ne 
sykį praeidavo pro šalį šios prieglaudos, bet negalėdavęs 
į ją nė pažvelgti. Nors jis nesigailėdavęs raupuotiesiems 
pašalpos, bet siųsdavęs ją per kitus, nes patsai biaurėda- 
vęsis raupuotaisiais. Kad, einant pro šalį prieglaudos, vėjas 
iš ten papūsdavęs, Pranciškus. susiėmęs nosį, skubindavęs 
„kuo greičiausiai pro šalį prabėgti. Tuo atžvilgiu Pranciš- 
kaus turėta didelė silpnybė, ir čia turėjo būti jo didžio nu- 
galėjimo pradžia. 

Kad jisai vieną dieną meldės savo urve, šaukdamasis 
Dievo pagalbos, jam dingtelėjo mintis: „Pranciškau, visus 
dalykus, kuriuos tu mėgsti ir kurių geidi, turi neapkęsti ir 
paniekinti, jeigu nori mano valią sužinoti. Jeigu taip pradėsi 
daryti, tai visa, kas tau iki šiol atrodė saldu ir malonu, 
taps tau kartu ir nepakenčiama, užtat visa, kuo seniau 
biaurėdavais, virs tau didele saldybe ir nepaprastu džiaugs- 
mu“. Šitais žodžiais buvo pagalios teikiama aiški programa, 
buvo Pranciškui rodomas kelias, kuriuo reikėjo eiti. Apie 
tuos žodžius jis dažnai mąstydavo, jodinėdamas viens 
Asyžiaus apylinkėmis. Vieną sykį jam taip susimąsčius be- 
jojant keliu, arklys kažin ko pasibaidė ir šoko į šalį. Pran- 
ciškus, dirstelėjęs priešakin, pamatė gal už kokių dvidešimts 
žingsnių prieš save bestovintį vieną raupuotąjį, aptekusį 
baisiomis žaizdomis. Pranciškus iš karto nusigando, kaip 
ir jo arklys, ir norėjo, susisukęs, bėgti kuo greičiausiai 
šalin. Tačiau jo viduje vėl atsiliepė pirmiau kilusiosios min- 

tys: „Kuo pirmiau biaurėdavaisi, dabar tuo džiaugsies“. O 
kuo gi labiausiai biaurėdavausi, jei ne raupuotais? Taigi 
čia pasitaiko proga parodyti Viešpačiui savo gerą norą“. 
Šarpiai nušokęs nuo arklio, Pranciškus prisiartino prie rau- 
puotojo ir, nugalėjęs savo pasibiaurėjimą, įdėjo pusiau nu- 
puvusion ligonies ištieston rankon savo dovaną ir, nors iš 
ligonies burnos ir nupuvusios nosies ėjo nepakenčiamas 
tvaikas, prisilenkė prie jo ir pabučiavo jo votimis apte- 
kusį kaklą ir žaizduotus, pusiau nupuvusius pirštus. 

Kai Pranciškus vėl pasijuto ant arklio besėdįs, jis 
pats nežinojo, kaip ten atsirado. Jis buvo apimtas nepa- | 
prasto džiaugsmo, jo širdis smarkiai plakė, jis nebežinojo, 
kokiu keliu bejojąs. Viešpats tačiau savo žodį išlaikė, 
Saldybė ir laimė, ir džiaugsmas perpildė Pranciškaus sielą 
ir ėmė veržtis kaip šaltinio tyrasai vanduo, per viršų. 

Sekančią dieną Pranciškus tyčiomis nujojo keliu į San 
Salvatore delle Pareti į raupuotųjų prieglaudą. Prijojęs prie 
jos vartų ir pasibeldęs, įėjo kieman, kur jį tuojau apspito 
būriai nelaimingųjų ligonių. Jie atrodė baisiai biauriai, pu- 
siau supuvę, su įdubusiais veidais, nukritusiomis nosimis, 
šašais ir žaizdomis aptekę, 0 smarvė iš jų ir iš jų triobe- 
lių ėjo taip biauri, jog Pranciškus nepasijūto, kaip nusitvė- 
rė už nosies, 

Tačiau greit save nugalėjo ir, išėmęs savo kapšį, ėmė 
dalyti ligonims pašalpų, o dėdamas kiekvienon ištieston 
rankon pinigų, dargi kiekvieną pabučiuodavo. Taip tatai 
Pranciškui pasisekė pakelti didžiausis darbas, kurs tik 
žmogui pasitaiko, jis nugalėjo save patį, tapo savo vieš- 
pačiu valdovu, o ne, kaip dažniausiausiai mums atsitinka, 
savo vergu. 1 

Tačiau ir didžiausis nugalėtojas dvasios kovoje turi 
nuolat budėti ir saugotis savo priešų, kurie niekuomet 
nesiliauja tykoję jojo prapulties. Pranciškus nugalėjo sa- 
ve didžiuose dalykuose, o priešas tykojo jam spąstus pa- 
spęsti mažesniuose. 

Kaip ir seniau, Pranciškus nesiliovė vaikščiojęs mels- 

tis į savo urvą už miesto. Pakelėje ne sykį sutikdavo 
seną susikuprinusią moteriškėlę, kuri paprastai per kiauras 
dienas sėdėdavo prie bažnyčios durų, apsikabinėjusi ražan- 
čiais ir agnasėliais, o pamačiusi praeinantį ponaitį, užsi- 
rišdavo skarelę ir, atkišusi purviną ranką, prašydavo ska- 
tikėlio, šaukdama: un soldo, signore, un soldo, signore mio! 
Pranciškui ta ubagė pagalios įkyrėjo, ir jis ėmė ant jos 
pykti už jos veidmainišką pasižeminimą, biaurėtis josios - 
nešvaria menka išvaizda. Eidamas toliau ir gėrėdamasis 
žaliuojančiomis pievomis, liūliuojančiais laukais ir nokstan- 
čiais sodnais, pajuto savyje lyg gailesį, kad to viso gražaus 
pasaulio reikės išsižadėti, norint pagal Dievo valią Jam 
pačiam išimtinai tarnauti. Kažin koks viduojis balsas jam 
* kuždėjo: Vis tai tau reikės palikti, to viso reikės išsižadė- 
ti. Reikės palikti ta malonioji saulutė, tas linksmasis gy- 
venimas su draugais, visos vaišės žaliumuose, gi vieton tų 
visų linksmyb'ų gausi užsidaryti tamsiame urve, savo gra- 
žiausios jaunystės dienas turėsi praleisti vien nuobodžiose | 
maldose, kad- pagalios virstum į seną išpendėjusį kvailį, 
kurs, vaitodamas ir dejuodamas, vaikščios nuo bažnyčios 
iki bažnyčios, gailėdamasis savo niekais paleisto gyvenimo“. 
Taip piktoji dvasia gundino jaunikaitį Pranciškų, ir buvo 
valandų, kad jis imdavo svyruoti ir jausdavo savo kilnios 
dvasios - nuslūgimą. Tačiau, nuvykus savo urvan ir pra- 
dėjus melstis, jam visuomet pasisekdavo save nugalėti, ir, 
juo smarkesnė būdavo kova su savim, juo paskiau gilesnė 
užstodavo jo sieloje ramybė, didesnis kildavo džiaugsmas 
ir suraminimas, su Dievu besikalbant. | 


„ML 
„Dievas yra man suteikęs — sako toliau savo testa- 
mente šv. Pranciškus, kalbėdamas apie savo jaunystę — 
taip didelį pasitikėjimą bažnyčiomis, jog ašen, melsdamasis, 
taip sakydavau: mes Tave maldaujame, Jėzau Kristau, šičia 
ir visose Tavo bažnyčiose, kurios tik yra visame pasaulyje, 
ir Tave laiminame ir dėkojame Tau, kad Tu savo šventu 

Kryžiumi atpirkai pasaulį!“ 

„Vėliau Viešpats man suteikė taip didelį pasitikėjimą 
kunigais, kurie gyvena, kaip šventoji Romos Bažnyčia lie- 
pia, kad, nors jie kartais mane persekiodavo, bet ašen šauk- 
davausi prie jų, del to kad jie buvo pašvęsti asmenys- 
Nors aš būčiau turėjęs tokią išmintį, kaip Saliamonas, bet, 
sutikęs kokioje menkoje parapijėlėje vargšą kunigėlį, aš 
vis delto nebūčiau išdrįsęs sakyti pamokslo be jo leidimo. 
Šilą ir kitus visus kunigus aš mylėdavau, gerbdavau ir jų 
privengdavau, neveizėdamas jų nuodėmių, nes aš mačiau 
„kiekviename kunige Dievo sūnų ir savo poną. Aš tai del 
to dariau, kad čia ant žėmės nieko aukštesnio nematydavau 
už Dievo Sūnaus švenčiausiąjį kūną ir kraują, kurį kunigai 
priima ir kitiems dalina. Šitas švenčiausiąsias paslaptis aš 
noriu aukščiau už visas kitas garbinti ir brangiausiu būdu 
laikyti“. 
Šitie žodžiai iš paskutiniųjų šv. Pranciškaus gyvenimo 
metų aiškiai rodo, kokie buvo šventojo santykiai su Baž- 
nyčia ir dvasiškija. Su tais žodžiais sutinka ir visų kitų 
šventojo biografų liudijimai. 

Jau pirmiau buvo minėta, kaip labai Pranciškui rūpė- 
davo nuskurdusių bažnyčių palaikymas, jų taisymas. Tokių 
pusiau sugruvusių, senų, apleistų bažnytėlių ir koplytėlių 
dar ir dabar daugelis tebematytis Asyžiaus apylinkėje prie 
kelių, kryžkelių. Dažnai durys esti užkaltos, pro išdaužtus 
langus matytis viduje suplyšusiomis tuvalnėmis apdengti 
altoriai, ant kurių stovi mediniai žibintuvai,. kitur matyti pa- 
auksinti mediniai apdulkėję indai, nublukusios popierinės 
gėlės mediniuose indeliuose. Kur galima įeiti vidun, ant 
sienų matyti dar freskos (piešiniai) Giotto's ar Simono 
Martini's mokinių pieštos keturioliktame amžiuje, kada tų 
tapytojų dabinta bažnyčios ir rūmai net mažuose miesčiu- . 
kuose, tarp Apeninų kalnų pasislėpusiuose. Tokių bažnytė- 
"lių krikštinyčios pilnos dulkių, gi viduje besimeldžiant, 
girdis vėjo kaukimas aplinkiniuose kaštanų miškuose ir 
kalnų upelių ūžimas. 

Toki pusiau apgriuvusi bažnytėlė Pranciškaus jaunys- 
tėje buvo netol Asyžiaus miesto ir vadinos San Damiano 
(šv. Damijono). -Kelias į tą bažnytėlę mažai, tur būt, tėra 
atsimainęs per 700 metų nuo Pranciškaus laikų. Kelias eina 
stačiai į kalną tarp aplinkui išmėtytų balių namelių, geltonų 
javų stirtų, per alyvų gojelius su šakotais alyvų medeliais, 
kuriuose matyti besirpstančios mėlsvos alyvų uogos. Ber- 
tainį laiko paėjėjus, pasiekiama San Damiano bažnytėlė, 
prie kurios dabar yra vienuolynas, žalų (rudų) pranciškonų 
apgyventas. Pranciškaus laikais San Damiano buvo men- 
kutė apgriuvusi sodžiaus koplytėlė, kurios visas papuošalas 
buvo didelis byzantiškas kryžius didžiajam altoriuje. Prieš 
tą kryžių Pranciškus dažnai mėgdavęs melstis. Vienąsyk, 
grįždamas iš raupuotųjų prieglaudos, Pranciškus užėjo 
koplytėlėn pasimelsti prieš Nukryžiuotojo paveikslą, nes, 
patsai save nukryžiavęs, atseit, nugalėjęs, labiausiai mėg- 
davo mąstyti apie kryžiaus paslaptį. Įsmeigęs akis į nu- 
kryžiuotojo Jėzaus veidą, Pranciškus taip meldėsi: „Didysis, 
galingiausiasis Dieve, mano Viešpatie Jėzau Kristau, aš Tave 
meldžiu, apšviesk mane ir mano sielos tamsumas išblaš- 
kyk! Suteik man tikro tikėjimo, stiprios vilties. tobulos 
meilės! Leisk man Tave taip gerai pažinti, kad visuose da- 
lykuose pagal tavo šviesą ir sutartinai su tavo valia elg- 
čiaus!“. 

Šita maldelė yra užsilikusi tarp šv. Pranciškaus palaikų. 
Joje randame santrauką visų Pranciškaus troškimų ir rū- 
pesnių, kuriais jis buvo persiėinęs nuo tos valandos, kada, 
apylinkę ir pirmąsyk suprato visą pasaulio tuštybę ir pa- 
juto savo sielos dykumą. Tąja maldele Pranciškus meldė 
to, kas jam nuo to minėtinojo laiko visuomet labiausiai 
rūpėdavo, atseit, šviesos Dievo valiai pažinti ir jėgos 
tai valiai vykinti. Visas jo gyvenimas nuo ano laiko, iki 
tos valandos buvo apimtas vienos minties, įvairiais būdai 
reiškiamos, vieno meldimo: „Sakyk, Viešpatie, nes lą 0 


tavo tarnas“. Ir Dievas pagerbė savo tarną Pranciškų aby 

sakymu į jo meldimą. Iš kryžiaus jo širdin dingtelėjo min- 
tis: „Eik tad, Pranciškau, ir statyk mano namus, nes jie 
baigia griūti“. || | 2 

Kaip anąsyk Spoletoje, kur jam buvo pasirodę reikią 
vykti kariauti į Apuliją, Pranciškus tuojau pasiryžo Dievo 
„įsakymo paklausyti. Apsidairęs aplinkui, pastebėjo, kad toji 
bažnytėlė iš tiesų baigia griūti ir reikalinga skubaus re-. 
„monto. Todel, virpėdamas iš sujudimo, Pranciškus su- 
šuko: „Viešpatie, su džiaugsmu padarysiu taip, kaip 
Tu nori!“, ; 

Dabar tatai, manė sau, Dievas būsiąs jo meldimą ga- 
lutinai išklausęs ir savo valią jam aiškiai pareiškęs! Šarpiai 
pašokęs, kaip Pranciškui buvo įgimta, išėjo laukan ir čia 
sutiko ties bažnyčios durimis seną pavargusį kunigą, ant 
akmens besėdintį ir saulėje besišildantį. Priėjęs prie jo ir 
su pagarba jį pasveikinęs, bučiuodamas rankon, jaunikaitis, 
ištraukęs savo kapšiuką, išėmė keletą pinigų ir, įdavęs nu- 
stebusiam seneliui kunigui, papraše nupirkti alyvos, kad 
prieš didžiojo altoriaus kryžių visuomet žibėtų lempa. Kai 
alyva baigė degti, praše jam vėl pranešti, kad vėl galėtų 
jos parūpinti. 

Senelis kunigas nesuskubo atsipeikėti iš nepaprasto 
atsitikimo, o Pranciškus jau nuėjo toliau. Jo širdis plakė 
siela kilo aukštyn iš to nepaprasto apreiškimo. Eidamas, 
jis nuolat dėjo ant savęs kryžiaus ženklą. Nuo tos valandos 
kryžiaus bei Jėzaus nukryžiuotojo paveikslas taip giliai įsme- 
go Pranciškaus širdin, jog, kai jis atsimindavo Kristaus 
kančias, jo širdis, rodos, tirpte tirpdavo, ir nuo tos valan- 
dos, ko! jis buvo gyvas, Jėzaus žaizdas nešiodavo savo 
širdyje („Tres Socii“). | 

Tačiau San Damiano bažnyčiai atstatyti daug daugiau 
pinigų reikėjo, kaip Pranciškaus tuo laiku turėta, bet jis vis 
delto nė valandėlės neabejojo, kad reikalingas išteklius bus 
surastas. Kaip tik galėdamas paskubėti, nuvyko Pranciškus 
namo ir tiesiai nuėjo savo tėvo krautuvėn, pasiėmė keletą 
ritinių gelumbės ir geriausių audeklų ir, sukrovęs vežiman, 

iškeliavo į Folignos miestą tų prekių parduoti. Ilgai ne- 
trukęs, pardavė visas savo prekes ir arklį, o pats su pini- 
-gais sugrįžo į San Damiano. Tarp abiejų miestų tolumo 
buvo ne daugiau ketverto kilometrų. Senukas kunigas gal 
dar tebesėdėjo prie bažnyčios, kaip pargrįžęs Pranciškus 
atnešė jam visus gautuosius turguje pinigus ir, paduoda- 
mas, prašė atstatyti bažnytėlę. 

Tačiau kunigas, įtariamai pažvelgęs į Pranciškų, atsi- 
sakė tiek daug pinigų priimti. Veltui jį Pranciškus pri- 
kalbinėjo pinigus priimti, kunigas neėmė. Tiek beišsi- 
derėjo iš jo Pranciškus, kad kunigas-jam leido kokį laiką 
apsigyventi prie San Damiano bažnytėlės ir tenai atlikti 
savo dvasiškus mankštinimus bei maldas. 

Nuo to laiko Pranciškus pasiryžo pradėti maldingą 
gyvenimą, visai atsiskirti nuo pasaulio ir gyventi, kaip 
vienuolis atsiskyrėlis. Jis vis delto nemanė stoti į kokį 
nors vienuolyną, nes savo testamente sakos — niekas kitas 
jo nemokęs ir nevedęs maldingame gyvenime, tik patsai 
Aukščiausiasis, kurs jį yra paraginęs mesti pasaulį. Todel. 
sakos toliau šv. Pranciškus, „išėjau iš pasaulio“ — exivi 
de saeculo. Laikas, kurį Pranciškus praleido, prie San 
Damiano bažnytėlės begyvendamas, teisingai galima laikyti 
jo noviciatu, tiktai vienintelis jo vadovas ir mokytojas tuo- 
kart buvo Dievo Dvasia. 

Netol namelių, kuriuose gyveno senasis kunigėlis, bu- 
vo kalne urvas. .ranciškus jį vėl apsirinko maldos vieta 
ir čia per dienas ir naktis melsdavosi ir pasninkaudavo, 
ašarodamas ir dūsaudamas. Kad vis tai darės, Pranciškaus 
tėvo nebuvo namie, jis buvo iškeliavęs savo pirkliškais 
reikalais į tolimus kraštus. Pargrįžęs namo, sūnaus ten 
nerado. Sužinojęs, kad nebėra arklio ir daug prekių trūk- 
sta, tėvas ėmė ieškoti sūnaus ir greit jį susekė. Nuvykęs 
pas senąjį San Damiano kunigą, gavo sužinoti, ką veikia 
Pranciškus; be to, kunigas įteikė senajam pirkliui geroką 
sumą „pinigų, kurią Pranciškus, gavęs už parduotąsias pre- 
kes ir arklį, buvo padėjęs už bažnyčios lango. Atgavęs 

pinigus, Pranciškaus tėvas, Pietro di Bernardone, kiek 
nurimo ir sugrįžo namo, tačiau visą mėnesį nesirūpino sa- 
vo sūnaus nė pašnekinti. Tiktai motinažsiųsdavo jam val- 
gio į kalno urvą. Vėliau imta pasakoti, kad, tėvui beieškant 
Pranciškaus, jisai prisiglaudęs prie San Damiano bažnyčios. 
sienos, kuri toje vietoje prasiskleidusi ir paslėpusi Pran- 
ciškų, o tėvas, jo nepastebėjęs, praėjęs pro šalį. Dar ir da- 
bar tebėra iš lauko pusės San Damiano bažnycios sieno- 
je nutėpliotas šv. Pranciškaus atvaizdas žmogaus didumo 
nedidelėje nišoje (įdubime). Tačiau, tur būt, čia buvo pa- 
likta vieta statulai įstatyti, kaip dažnai matome įvairiose 
bažnyčiose. 

Gyvendamas visą mėnesį prie San Damiano bažnytė- 
lės, Pranciškus daug mąstė apie Kristaus gyvenimą ir ga- 
vo įsitikinti, kad visos krikščionybės branduolis yra vykin- 
ti kiekvienam savo gyvenime Jėzaus Kristaus nukryžiuoto-- 
jo gyvenimas pagal šv. Povilo žodžius jojo rašte į Romė- 
nus. Šitą raštą Pranciškus dažniausiai mini savo kalbose 
ir raštuose ne žodį po žodžio, tik jo prasmės prisilaikyda- 
mas. Pranciškaus nusistatymą anuo bandymo laiku pas 
San Damiano galima pareikšti šiais žodžiais, atpasakotais 
iš aštuntojo perskyrimo šv. Povilo laiško į Romėnus: „To- 
del nieko peiktino nebėra tiems, kurie yra Jėzuje Kristuje, 
kad jie gyvena ne pagal kūną, bet pagal dvasią, nes dva- 
sios įstatas, kurs juos gaivina Jėzuje Kristuje, yra ir mane 
išvadavęs iš nuodėmės ir mirties įstato... kad įstato nutari- 
mas mumyse būtų įvykintas, mums ne pagal kūną, bet pa- 
gal dvasią besielgiant... Jeigu pagal kūną gyvensite, mirsite, 
jeigu dvasia marinsit kūno darbus, gyvensit, nes visi, kurie 
Dievo Dvasios yra vedami, yra Dievo vaikai... Jeigu esame 
vaikai (Dievo), tai draug ir Dievo tėvainiai, ir Kristaus 
paveldėtojai: jeigu draug su Juo kentėsime, draug būsime 
paaukštinti ir garbinami... nes, kuriuos Jis yra iš anksto 
pažinęs, tuos yra ir pašaukęs tapti panašiais į savo Sū- 
naus paveikslą...“ 

Tame pat mėnesy, Pranciškui tebegyvenant prie San 

Damiano, buvęs dar toks įvykis: kad Pranciškus, verkdamas 
ir dūsaudamas, vaikščiojo po Asyžiaus apylinkę ir prisiar- 
tino prie mažos koplytėlės, vadinamos Porcijunkulia arba 
Santa Maria degli angeli, „mūsų meilingosios 
angeliškos moterėlės“, kaip ją vadina aplinkiniai žmonės, 
sutiko žmogų, kurs'jį su užuojauta paklausė, ko jis taip 
verkia. Pranciškus atsakė verkiąs, gailėdamasis savo Vieš- 
paties Jėzaus Kristaus, kenčiančio už mūsų nuodėmes, del 
to nesigėdėtų ir visą pasaulį apeiti verkdamas.  Nepažįsta- 
masis taip susigraudinęs, išgirdęs tuos Pranciškaus žo- 
džius, jog ir pats pradėjęs ašaroti, ir juodu verkusiu abudu. 
Taip prasidėjo Pranciškui iš Asyžiaus gyvenimas ne 
pagal kūną, bet pagal dvasią, kurs jį vis aukščiau turėjo 
vesti, iki pagalios jis pasiekė tokį panašumą į Jėzų Kristų 
nukryžiuotąjį, koks tik galimas yra žmogui pasiekti. 


VII. 

Vieną dieną balandžio mėnesy 1207 metais stovėjo 
Pietro di Bernardone (Pranciškaus tėvas) savo krautuvėje 
už stalo ir staiga išgirdo gatvėje nepaprastą riksmą, švil- 
pimus, juokavimus. Vienam savo tarnautojui liepė pro 
duris pažiūrėti, kas ten atsitiko. Vaikinas, pažvelgęs gat- 
vėn, atsakė: „Un pazzo, messer Pietro!“ (Beprotis, dėde 
Petrai). Tačiau, įsižiūrėjęs į besiartinančią minią vaikų, 
staiga nutilo ir nubalo, nes pažino, kas buvo tasai 
beprotis. - Kaip matai prie durų prišoko ir patsai 
Petras+ Bernardone ir pamatė netol savo krautuvės 
gatve beeinantį ir vaikų apsuptą savo sūnų Pranciškų, 
savo mylimąjį pirmgimį, apie kurio ateitį tiek daug yra 
svajojęs, tiek daug vilties yra dėjęs ir viso iš jo yra lau- 
kęs, tik ne to, ką dabar pamatė. Jo Pranciškus žengė 
gatvės viduriu, į žmogų nebepanašus: plaukai pasišiaušę, 
išbalęs, pamėlynavęs, purvais apdrabstytas, akmenimis ap- 
daužytas, gaujos įšėlusių vaikų lydimas! - Tėvas iš pykčio 
ir gėdos nebeįmanė, kas daryti. O gauja, Pranciškų 
lydėjusioji, šaukė: Žiūrėk, Bernardonai, štai tavo gražusis 

sūnelis, tavo puikusis karžygis ricierius! Jis dabar grįžta 
iš karo Apulijoje, ten jis yra pusę karalystės užkariavęs ir 
gražią karalaitę iš ten parsiveda! 

Pietro di Bernardone, toliau nebepakęsdamas tokios 
savo sūnaus ir savo paniekos, šoko į minią, spardydamas 
ir kumsčiuodamas išdykėlius, išvaikė gaują ir, nutvėręs 
savo sūnų glėbin, parvilko jį namo ir, įstūmęs į tamsų 
rūsį, bloškė jį į grindis, paskui, užrakinęs duris, išėjo, 
drebėdamas iš pykčio ir sujudimo. Tėvas, uždarydamas 
neramų sūnų „kalėjiman, norėjo vienąsyk galą padaryti 
visiems jo išsišokimams ir jį į protą atversti. Todel įsakė 
savo žmonai uždarytam Pranciškui kito nieko neduoti 
valgyti, kaip tik duonos ir vandens, žinodamas senobinį 
Pranciškaus smalstumą prie skanių valgių. Tokiu savo 
smarkumu tėvas norėjo iš Pranciškaus galvos išvaikyti jo 
keistas svajones ir vėl jį padaryti žmogum „kaip reikiant“. 

Tačiau Pranciškaus jau būta visai kitokio, kaip pir- 
ma, žmegaus. Jis jau tvirtai buvo atsistojęs kelyje, kuriuo 
einant, jam ne tik neberūpėjo skanumynai, bet dargi duoną 
pasidažydavo į pelenus, sakydamas, kad „sesutė pelenė yra 
skaisti ir nekalta“. Kad ryto dieną, tėvui išvažiavus, motina 
atnešė Pranciškui duonos ir, verkdama, ėmė prašyti nebe- 
prieštarauti tėvui ir nebeiti iš namų, Pranciškus pasirodė 
nebeperkalbamas ir net pareiškė džiaugsmo, kad jis del 
savo įsitikinimų gauna bent kiek pakentėti. Pamačiusi 
nieko savo įkalbinėjimais nepešianti ir sūnaus nebe- 
perkalbėsianti, motina paleido jį iš rūsio. Kaip paukštelis, 
išsprukęs iš narvelio,  spruko Pranciškus atgal į savo 
buveinę pas San Damiano. . 

Sugrįžęs iš kelionės, tėvas, ir vėl neberadęs sūnaus, 
daugiau nebeieškojo, bet kreipėsi į miesto valdžią, norėda- 
mas iš sūnaus atimti įpedinystės teises, arba bent visai 
išginti iš savo krašto. Jis taipogi reikalavo, kad valdžia 
išieškotų iš sūnaus visus pinigus, kuriuos jis buvo iš tėvo 
išėmęs. Tur būt, motina, išleisdama sūnų iš rūsio, buvo 
jam ant kelio įdavusi bent kiek pinigų, o gal ne visi pini- 

gai, kuriuos Prančiškus buvo gavęs už parduotąsias Fo- 
ligno prekes, buvo surasti San Damiano bažnyčioje. 

Pietro di Bernardone buvo vienas žymiausiųjų Asy- 
žiaus piliečių ir vienas didesniųjų savo miesto geradarių. 
Todel jam nesunku 'buvo išrūpinti iš miesto valdžios įsa- 
kymas patraukti sūnų teisman. Pasiuntiniai buvo nusiųsti 
į San Damiano šaukti Pranciškaus stoti teisman, tačiau šis 
atsisakė, sakydamas: „Per Dievo malonę aš likau laisvas 
žmogus ir nebeturiu pareigos stoti prieš konsulus, nes 
aš vien tik Dievo tarnas esu“. Kai kurie biografai (Saba- 
tier) spėja Pranciškų buvus jau gavus keturis mažesniuo- 
sius šventimus, todel jau buvus dvasiškių luomo ir nebe- 
galėjus būti pasaulinės valdžios teisiamą, bet tik dvasiško- 
sios. Tėvas nebenorėjo sūnaus su milicijos pagalba traukti 
teisman, bet kreipėsi į vyskupą su skunda. Vyskupas pa- 
šaukė sūnų ir tėvą ir norėjo juodu sutaikinti ir patarė 
Pranciškui atiduoti tėvui užtarnautus iš jo pinigus. „Jeigu 
tu iš tiesų nori Dievui tarnauti, grąžink tėvui jo mamoną 
(turtą), kuri gal ne visai teisingu būdu yra įgyta, sakė vys- 
kupas, todel gal ir bažnyčiai į gera neišeiti“. Taip nepa- 
prastos bylos pasiklausyti buvo susirinkę į vyskupo rūmus 
„daugybė miesto piliečių. Visų akys buvo įsmeigtos į Pran- 
ciškų. Jisai visų akivaizdoje . sugraudintu balsu atsakė 
vyskupui: „Šviesiausiasis tėve, ne tik pinigus, gautuosius iš 
tėvų, bet savo drabužius aš jiems su mielu noru grąžinu!“ 
Tai taręs, greit spruko kitan kambarin ir tuojau išėjo iš 
ten vienmarškinis, visais savo drabužiais nešinas ir garsiai 
sušuko: „Paklausykit visi, ką aš jums pasakysiu! Lig šiol 
“ ašen turėjau tėvą, kurs vadinasi Pietro di Bernardone, da- 
bar aš jam grąžinu jojo pinigus ir drabužius, kuriuos bu- 
vau iš jo gavęs, todel nuo šio laiko aš daugiau nebesa- 
kysiu: tėvai Pietro di Bernardone, bet stačiai: Tėve mūsų, 
kursai esi danguose!“ Tai taręs, Pranciškus žemai nusilenkė 
ir prie tėvo "kojų padėjo savo šilkinius, auksu dabintus 
drabužius ir kapšį pinigų. Visi neapsakomai sujudo, regė- 
dami tokį nepaprastą reginį. Kai kuriems veržėsi iš akių 

ašaros. Apsiašarojo ir vyskupas, tiktai Pranciškaus tėvas 
stovėjo, lyg akmenim virtęs. Nė žodžio netaręs, susirinko 
savo sūnaus brangius rūbus, pasiėmė pinigus ir, drebėda- 
mas iš pykčio, nuėjo namo. Vyskupas, priėjęs prie apnuo- 
ginto Pranciškaus, apsiautė jį savo apsiaustu ir priglaudė 
prie savo širdies. Nuo šios valandos Pranciškus tapo tuo, 
kuo senai troško būti — visišku Dievo tarnu ir Bažnyčios 
žmogumi. 

Kad visi išsiskirstė, i. Pranciškus su vyskupu pasiliko 
vienu du, vyskupas ėmė rūpintis Pranciškui naujus drabu- 
žius pagaminti. Čia pat surastas senas apsiaustas (ploščius), 
kurį dėvėdavo daržininkas; Pranciškus su džiaugsmu pasi- 
ėmė tą palakį apsiaustą, bet ant nugaros dar ištepė kal- 
kėmis baltą. kryžių ir, taip pasipuošęs, išėjo iš vyskupo 
rūmų. 

Tai atsitiko balandžio mėnesy 1207 metais. Pietro di 
Bernardone sūnus visiškai įvykino Evangelijos patarimą 
viską apleisti, pasiimti sau kryžių ir eiti paskui Kristų. 

Balandžio mėnuo Italijoje yra gražiausis, toks, kaip 
Lietuvoje gegužės pabaiga ar birželio pradžia. Saulutė 
kaskart linksmiau šviečia ir šildo, oras atšyla ir pasidaro 
sveikas, viskas pradeda žydėti, keliai pradžiūva ir dar ne- 
dulka. Pavasaris Italijoje —puikiausia dalis metų, daug ma- 
lonesnė už nesveiką karštą vasarą ir drugio apimtą rudenį. 
Tokį tatai pavasario rytą išėjo Pietro di Bernardone sūnus 
iš vyskupo rūmų, . palaike rudyne apsisiautęs, ir nuėjo pa- 
saulin, kaip vienas tųjų keleivių ir tremtinių, kurie neturi, 
kur galvos priglausti, anot šv. Rašto žodžių betariant. 

Kiekvienas paprastai taip gyvena, kaip nori, todel ir 
Pranciškus yra pagalios tokį gyvenimą pasiekęs, kokio se- 
nai troško, kokio meldė, Romoje būdamas, ir kokio meldė, 
savo urve pasislėpęs, būtent, tapti nuogas ir skausmo 
kęsti, kad nuogu ir kenčiančiu Kristum geriau sekti su- 
gebėtų. 

Pranciškus iškeliavo iš savo tėvynės, iš savo gimtojo 
miesto, palikdamas tėvą, motiną, gimines, draugus, išsižadė- 

damas visos savo praeities ir visų savo atsiminimų. Jis 
daugiau nebegrįžo į San Damiano, nei į slėnį už Porcijun- 
kulės koplytėlės. Kartais pasitaiko žmogaus gyvenime va- 
landų, kad širdis veržias kur į kalnus ar į jūrą. Pranciškus 
iškeliavo iš Asyžiaus pro vartus, pro kuriuos eina kelias į 
Subasio kalną. Atsimindamas Evangelijos žodžius: „Kas 
"pridėjo ranka prie arklo ir dairos atgal, nėra manęs vertas“, 
Pranciškus ėjo, nesidairydamas atgal, iš savo gimtojo 
miesto, kol jo namų stogai ir bokštai visai išnyko už Su- 
"basio. kalno, ir Pranciškus atsidūrė dar neišlapojusiame 
ąžuolyne, už kurio vėl tęsės akmenuoti laukai. Iš čia buvo 
matyti platus Spoleto slėnis, išraižytas baltų kelių, bliz- 
gančių upelių, pilkų laukų ir žaliuojančių alyvų sodnelių, 
tarp kurių kyšojo raudoni namelių stogai ir bažnyčių bok- 
štai. Kalneliai, kurie skyrė Asyžiaus miestelį nuo Pranciškaus 
akių, atrodė visiškai mažučiukai, o už jų toli toli buvo ma- 
tyti mėlsvos Apeninų kalnų viršūnės. Pranciškus pasisuko 
keliu į Gubbio. Šiam mieste, kurs, tiesiai skaitant, nedau- 
giau, kaip 6-7 kilometrai atstu buvo nuo As žiaus, gyveno 
Pranciškaus draugas, kurs jį kitkart lydėdavo, vaikščiojant 
jam radinio ieškoti urve. Kalnuose laipioti reikia daug lai- 
ko. Perdien netol tenueisi. Jau vakaras buvo nebetoli, o 
Pranciškus dar nebuvo. persiritęs per kalnų nugarą, kuri 
skiria Asyžių nuo Valfabrica. Tačiau jis ėjo, nesustodamas, 
ir giedojo prancūziškas giesmes. Staiga sutraškėjo šakos 
miške, ir Pranciškų apspito gauja plėšikų, šaukdama: „Kas 
: ten, sustok!“ Pranciškus be baimės atsakė: „Aš esu didžiojo 
karaliaus heroldas (skelbėjas), o kas jūs esate?“ Plėšikai 
žvilgterėjo į Pranciškaus nepaprastą ir keistą apdarą, į jo 
palaikę rudynę su kryžium nugaroje, pamanė jį esant be- 
protį ir norėjo paleisti, bet vis delto, kad jis pajustų jų 
galybę, paėmė jį už rankų ir kojų, metė pakalnėn į daubą, 
kur dar buvo daug nesutirpusio sniego, šaukdami: čia tau, 
mužiko vaike, bus tinkamiausia vieta, o ne karaliaus pašo- 
nėjel“ Per didelį vargą Pranciškus išrėpliojo iš gilios dau- 
bos, sniego užverstos, ir, giedodamas giesmes Dievo 

garbei, nuėjo toliau savo keliu į kalnus. Dar kai kurį laiką 
paėjęs, priėjo Pranciškus mažą benediktinų vienuolyną, 
kurs jam žadėjo suteikti prieglaudą už tai, kad jis patar- | 
nautų virtuvėje. Čia jis pasiliko ilgoką laiką, tikėdamasis 
savo menką apsiaustą papildysiąs vienuolio gobtuvu. Tuo 
tarpu valgyti duodavę labai menkai, nes vienuolynas bu- 
vęs neturtingas, ir Pranciškus, anot jo biograių betariant, 
ne pykčio, bet vargo verčiamas, išėjo iš vienuolyno ir nu- 
keliavo į Gubbio. Labai galimas dalykas, kad vienuolyno ' 
pirmininkas, tapus Pranciškui garsiu vyru, atėjo jo atsi- 
prašyti. Tasai vienuolynas buvęs, anot vietos žmonių įsiti- 
kinimo, s-ta Maria della Rocca (la Rochicula) tarp Asyžiaus 
ir Valfabrica. , 

Pagalios Pranciškus pasiekė Gubbio ir surado savo 
draugą, iš kurio gavo drabužių, kokių norėjo ir kokius 
"paprastai nešiodavo atsiskyrėliai: ilgus palaidus trinyčius, 
juosta perjuostus, šliures ir lazdą. Kitos pagalbos iš draugo 
nepriėmė, bet apsiėmė patarnauti ligoninėje, kuri aptarnau- 
davo raupuotuosius, mazgodamas jų kojas, tvarstydamas jų 
žaizdas, varvindamas pritvinkusias votis ir net jas bučiuo- 
damas. Tačiau ir čia Pranciškus ilgai neišbuvo. Jam vis 
rūpėjo San Damiano bažnyčios atstatymas, todel vieną 
dieną jis ėmė ir sugrįžo atgal į San Damiano. Tenykštis 
klebonas senelis ne per daug Pranciškaus telaukęs, nes 
apie jį buvo pasklydę daug įvairių gandų. Tiktai, kai 
Pranciškus ėmė įrodinėti, kad patsai Asyžiaus vyskupas 
pritariąs jo sumanymams, sutiko ir senelis klebonas leisti 
Pranciškui savo bažnytėlę taisyti. 

Tiktai iš kur reikėjo gauti pinigų? Juodąjį darbą jis 
ir pats galėjo atlikti, jis taipogi buvo išmokęs mūryti, 
Asyžiaus tvirtovę bestatant, bet trūko medžiagos —akmenų, 
kalkių. Čia vėl Pranciškui pritiko jo kitkart išmoktos dai- 
nelės ir įvairios štukos, kurių jis buvo pramokęs, su trūba- 
dūrais ir žonglieriais besėbraudamas. Vieną turgaus dieną 
nuvyko Pranciškus, apsirėdęs kaip vienuolis, Asyžiun ir 
ten turgavietėje ėmė dainuoti bei visokius šposus krėsti, ir 

susirinkusiems klausytojams kartkartėmis šaukė: „Kas man 
duos vieną akmenį, gaus užmokesnį danguje, kas du 
akmeniu atneš, gaus du užmokesniu, kas tris akmenis atneš, 
gaus tris užmokesnius“. Daugelis juokėsi iš tokio keisto 
Pranciškaus elgimosi, bet jis nepyko ir taipogi juokėsi; 
bet buvo nemaža ir tokių, kurie iki ašarų susigraudino, 
matydami nepaprastą Pranciškaus pasižeminimą ir jojo 
rūpesnį del Dievo namų statymo ir. Dievo garbės palaiky- 
mo Visiems buvo gerai pažįstamas Pranciškus, ir visi 
žinojo, koks jis pirma buvo. Todel akmenis jam pradėjo 
vilkti iš visų pusių ir greit privertė dideliausią krūvą. Pran- 
ciškus patsai juos, nešė prie San Damiano bažnyčios ir 
pradėjo ją taisyti. Tasai darbas jam, matyti, labai patiko, 
nes praeiviai girdėdavo jį giedant šventas giesmes prancū- 
ziškai, ką Pranciškus darydavo, tik būdamas nepaprastai 
linksmas. Kad kas, eidamas pro šalį, sustodavo pažiūrėti, 
kaip Pranciškus darbuojasi, jis šaukdavo: Eiks šen, broliuk, 
ir padėk man švento Damijono bažnyčią atstatyti“. 

Senelis San Damiano kunigas, sujudintas Pranciškaus. 
pasiaukojimo ir darbštumo, stengėsi jį kuo galėdamas 
bent pavaišinti ir maitinti. Tačiau Pranciškui dingtelėjo 
mintis, jog tai dar nėra: tikras neturtas, kad žmogus turi 
sau užtikrintą maistą. Tikras neturtėlis turi eiti per Žmones 
ir elgetauti. Todel ir jis pasiryžo tapti tikru elgeta. Ryto 
dieną, kaip tik Asyžiaus varpai vidudieny suskambino 
poteriams, ir visi žmonės susisėdo prie pietų. Pranciškus 
išėjo miestan ir, eidamas nuo durų prie durų, praše jį 
sušelpti. Žmonės šį tą jam primesdavo: kas duonos riekelę, 
kas pusiau nugriaužtą kaulą, kas saločių lapelį, kas viralo 
porą šaukštų duodavo pasrėbti. Pranciškus gautąsias iš- 
maldas kimšo krepšin ir, šiek tiek surinkęs, atsisėdo prie 
vienų namų ant laiptų ir ėmė „pietauti“, traukdamas iš 
krepšio surinktą maistą, kurs, tiesą pasakius, būt labiau 
šuniui tikęs—ne žmogui. Biaurėdamasis, prikišo jis pirmutinį 
kąsnį prie lūpų—ir staiga pajuto savyje tokį pat džiaugsmą 
ir saldumą, kaip kad pirmąsyk bučiavo rupuotąjį. Jo širdis 

apsalo iš džiaugsmo, ir jo surinktos atmatos taip pasi- 
rodė skanios, kaip didžiausi gardumynai, kuriuos seniau 
valgydavo vaišėse. Linksmas parėjo namo ir pasisakė sena- 
jam klebonui daugiau pas jį nebepietausiąs, bet patsai 
pasirūpinsiąs savo maistu. 

Tokiu budu Pietro di Bernardone sūnus virto tikru 
elgeta. Žinoma, senajam pirkliui, Pranciškaus tėvui, buvo 
labai nemalonu matyti savo sūnų elgetaujantį. Niekuo ne- 
galėdamas savo sūnaus „atversti į protą“, tėvas tik keik- 
davo jį iš pykčio, susitikęs jį gatvėje, ir nenorėdavo į jį nė 
pažvelgti. Tuokart Pranciškus pasiėmė seną elgetą Albertą 
draugu ir su juo elgetaudavo. Pasitikęs Pietro di Bernardone, 
Pranciškus klaupdavęs prieš savo draugą, garsiai šaukdamas: 
„Palaimink mane, tėve! Mat, Dievas yra man siuntęs tėvą, 
kurs mane laimina, Tavo vietoje“—sakydavęs, kreipdamasis 
į savo tėvą. Taipogi jaunesnysis Pranciškaus brolis, An- 
gelo, tyčiodavęsis iš savanorio elgetos bažnyčios statytojo, 
Pamatęs vieną šaltą rytą Pranciškų bažnyčioje Mišių be- 
klausantį, elgetiškai apsivilkusį, pamėlynavusį, brolis garsiai 
atsiliepė į savo draugus: „Paklausk Pranciškų, ar jis neturi 
prakaito parduoti bent už centą“. Pranciškus, išgirdęs tą 
pajuoką, atsakė prancūziškai: „Aš jau esu jį geromis sąly- 
gomis pardavęs savo Viešpačiui ir Išganytojui“. 

Darbas prie San Damiano bažnyčios atnaujinimo ėjo 
gan sparčiai. Pranciškaus buvo atnaujintas bažnyčios 
priešakis ir bažnyčios skliautai, o užpakalinė dalis pasiliko 
ta pati. Šitą ir kitas bažnyčias atstatinėdamas, kaip va: 
Porcijunkulės, La Verna, Pranciškonų vienuolyno, Corto- 
noje, Pranciškus prisilaike savotiško stiliaus, kurs buvo 
paplitęs pietų Prancūzijoje.. 

Baigdamas taisyti San Damiano bažnyčią, Pranciškus 
norėjo dar ją aprūpinti išteklium amžinai lempai ties didžiuo- 
ju altorium“ palaikyti. Tuo tikslu jis ėmė rinkti aukas 
Asyžiuje, ir jam pasitaikė užeiti vieno savo senovės drau- 
go namuosna, kai tenai buvo daugiau senų pažįstamų 
susirinkę ir visi sėdėjo prie puotos stalo. Čia Pranciškui 

valandėlę pritrūko drąsos. Jis, kurs sugebėjo savo tėvui 
atsispirti, kurs nepabūgo plėšikų Subasio kalne, dabar 
susigėdo ištiest rankas prie savo draugų. Gal jam pa 

gailo senovės puotų ir linksmybių, gal jam pasirodė juo- 
kingas elgetiškasis apdaras, gana to, kad Pranciškus pajuto 
savyje vėl kylant priešingumą, į kurį jis buvo linkęs. Kai. 
kurie pasakoja, kad jis net buvęs paėjęs toliau, nedrįsda- 
mas pasibelsti į savo draugo duris. Tačiau ta vidaus 
kova tvėrė tik trumpą valandėlę. Pranciškus jau tvirtai 
buvo ranką pridėjęs prie arklo ir, nebeklausydamas 
kuždėjimų iš užpakalio, nebeatsigręžė, bet, greit nugalėjęs 
save, drąsiai įžengė draugo triobon ir paprašė aukų alyvai 
amžinam žiburiui bažnyčioje palaikyti, prisipažindamas 
viešai, kaip jam sunku buvo tas žygis padaryti... 

Pabaigęs darbą prie San Damiano bažnyčios, Pran- 
ciškus, nenorėdamas dykinėti, pasiėmė taisyti kitą palaikę 
benediktinų bažnyčią San Pietro, esančią Asyžiaus miesto 
pakrašty. Ją pataisęs, tvėrės atstatinėti Porcijunkulės 
koplytėlę, vadinamą dar Švenčiausia Marija Angeliška 
(Santa Maria degli Angeli), aplink kurią jis seniau vaikščio- 
davo, verkdamas del Kristaus kančių. Porcijunkulės koply- 
tėlė, kaip ir San Damiano bažnyčia, priklausė benediktinų 
vienuolynui-iš Subasio kalno. Porcijunkulės koplytėlę bu- 
vo 352 metais pastatę grįžtą iš Šventosios Žemės maldi- 
ninkai. Prie tos koplytėlės Pranciškus apsigyveno dabar 
ilgesnį laiką. 

Be abejonės, šiuo laiku Pranciškaus vis tebemanyta, 
kad jo gyvenimo svarbiausiasis tikslas esąs medžiaginis 
bažnyčių atstatinėjimas. Dar 1213 metais jis pastatė naują 
bažnyčią šv. M. Panos garbei tarp San Gemini ir Por- 
caria, gi 1216 metais daug prisidėjo prie pataisymo Santa 
Maria del Vescovado bažnyčios Asyžiuje. Kaip ir visiems 
tikrai pasižeminusiems asmenims, Pranciškui labiau rūpėjo, 
kaip jis dirba, o ne ką dirba. Pranciškus buvo vienas 
tų dvasios milžinų, kurie kasdienin gyveniman tiek daug 
meilės įnešdavo, jog paprasčiausius darbus paversdavo 

nepaprastais veikalais ir nuobodų kasdienį vienodumą 
nušviesdavo amžinos linksmybės spinduliais. Pranciškus 
galima priskatyti prie nepaprastų galvočių, genialių lilosofų, 
kurie paprasčiausiuose kasdienio gyvenimo darbuose rūpes- 
niuose suranda aukščiausią gyvenimo prasmę. Nusidirbęs 
„visą dieną prie bažnyčių statymo, duonos plutele užsikan- 
dęs, jis vakarus praversdavo karštoje maldoje, rytmečius 
pašvęsdavo Mišioms klausyti, prie šv. Komunijos eiti. 
Mišios auka, atliekama Išganytojo kančioms ir mirčiai at- 
minti, jau tuomet būdavo vidurys viso Pranciškaus tiky- 
„binio gyvenimo. Apie tai jis pats taip rašo savo testa- 
mente: „Čia ant žemės aš nieko kito nematau, kaip tik 
aukščiausiojo Dievo Sūnaus Kūną ir Kraują, ir tas švenčiau- 
siąsias paslaptis aš už vis labiau gerbiu ir garbinu“. Vie- 
name savo senesniųjų įspėjimų savo vienuolijos broliams 
Pranciškus taip sako: „Visi, kurie „Viešpatį Jėzų Kristų 
temato kūne ir neregi Jo dvasioje ir Jojo Dievystėje ir 
netiki Jį esant tikrai Dievo Sūnų, yra prakeikti, pasmerkti 
prapulti. Lygiai yra pasmerkti ir tie, kurie Kristaus Kūno 
sakramente, kurs Viešpaties žodžiu per kunigo rankas pa- 
švenčiamas ant altoriaus, temato vien duoną ir vyną, bet 
nemato dvasioje Jo Dievystės ir netiki, kad tenai iš tiesų 
yra švenčiausiasis Kūnas ir švenčiausiasis Kraujas mūsų 
Viešpaties Jėzaus Kristaus“. 

Pradžioje tryliktojo amžiaus ne visur kunigai kasdien 
laikydavo šv. Mišias, bet tik sekmadieniais ir šventadieniais 
arba reikalui atsilikus—laidojant, atminimus keliant. Pran- 
ciškus nepraleisdavo progos šv. Mišių išklausyti. San 
. Damiano kunigas, norėdamas Pranciškui malonumo padaryti, 
kasdien anksti rytą ateidavo šv. Mišių laikyti į Porcijun- 
kulės koplyčią, gražiai dabar Pranciškaus atnaujintą. Anksty- 
vosios Mišios vos saulei patekant mažoje koplytėlėje, 
stovinčioje žaliuojančio lauko vidury, apsiausto kalnais, 
darė nepaprasto įspūdžio. Pranciškus, klūpodamas prie 
„altoriaus, jungės maldoje su kunigu, sekdamas kiekvieną 
šv. Mišių žodį ir mintimi kildamas dangun, kurs, jam rodės, 

atsiverdavo, kunigui pakeliant aukštyn švenčiausiąją Ostiją. 
Vienąsyk 24 vasario dieną 1209 metais, klausant šv. Mišių, 
Pranciškaus širdin giliai įsmego Evangelijos žodžiai (Mato 
10, 7— 13), Mišiose kunigo skaityti Mato evangelisto dieną, 
būtent: „Eikite pas prapuolusias Izraelio namų avis. Eidami, 
skelbkite ir sakykite: Dangaus karalystė prisiartino. Gydykite 
ligonis, prikelkite numirusius, apkuopkite raupsuotus, iš- 
varykite velnius; jūs dovanai gavote, dovanai ir duokite. 
Neturėkite nei aukso, nei sidabro, nei pinigų savo juos- 
tose, nei delmono kelyje, nei dvejų jupų, nei kurpių, nei 
lazdos, nes darbininkas vertas savo valgio. Į kurį nors 
miestą ar sodžių įeisite, pasiklauskite, kas jame vertas, ir 
pasilikite tenai, kol išeisite. Įeidami į namus, pasveikinkite 
juos, sakydami: ramybė teesti šitiems namams. Ir, jei tie 
namai bus verti, jūsų ramybė ateis ant jų, 0 jeigu nebus 
verti, jūsų ramybė sugrįš pas jus“. Kai vėliau Pranciškus 
atsimindavo tuos Evangelijos žodžius, vadindavo juos 
Dievo apreiškimu. Savo testamente Pranciškus aiškiai sako: 
„Patsai Aukščiausiasis man apreiškė, kad aš turiu gyventi 
pagal šv. Evangeliją“. Kitoje vietoje: Viešpats man apreiškė 
pasveikinimą, kurį turime sakyti: Viešpats tesuteikia tau 
ramybės“, 

Pranciškaus biografai praneša, kad jis, išgirdęs aukščiau | 
minėtuosius Evangelijos žodžius ir kunigui jam juos dar 
paaiškinus, sušuko: „Štai ko aš noriu, tam aš noriu su 
visu savo turtu pasiaukoti“. Jam išsyk, lyg per apreiškimą, 
paaiškėjo, ko Dievas reikalauja iš tų, kurie nori tapti jo 
tarnais, kurie nori Jam visiškai atsiduoti, būtent, jie turi 
tapti Jo apaštalais, atsipalaiduoti nuo viso, kas nėra būtinai 
reikalinga, nuo visų žemiškų rūpesnių, džiaugdamiesi 
dvasioje išeiti pasaulin, skelbdami seną, rimtą ir linksmą 
naujieną: „Atvirskite, pasitaisykite, nes dangaus karalystė 
jau arti yra“. 

Nuo šio laiko bažnyčių statytojas ir atsiskyrėlis 
Pranciškus virto apaštalu ir evangelistu, atvirtimo ir ramy- 
bės skelbėju. Tik išėjęs iš bažnyčios, jis nusiavė savo 

kurpes, metė šalin lazdą, nusivilko „apsiaustą, kurį dėvėjo, 
kai buvo šalčiau. Vietoje juostos, persijuosė virve ir apsi- 
vilko ilga rusva miline, kokias dėvėdavo aplinkiniai sodiečiai, 
su gobtuvu galvai prisidengti. Basas, elgetiškai apsivilkęs, | 
Pranciškus pasirengė keliauti pasaulin, kaip apaštalai kad 
keliaudavo, nešti Viešpaties ramybės tiems, kurie jos 
troško ir laukė. 


Antroji knyga. 


Pranciškus Evangelistas. 


„Pacis et poenitentiae legationem ami- 
plectens“ 
„Pasiėmęs skelbti ramybę ir atvirtimą“ 

„Aš esu didžio karaliaus skelbėjas—šauklys“—pra eco 
sum magni regis! Taip save pavadino Pranciškus 
1207 metais tą balandžio m. pavakarę, kad jį Subasio 
kalno miškuose buvo užpuolę plėšikai. Tasai pavadinimas 
pasiliko Pranciškui svarbiausiu obalsiu gyvenime. 

Kaip tik jam pasidarė aišku, klausant Porcijunkulės 
koplyčioje šv. Mišių šv. Mato dieną, kaip reikia tas obalsis 
vykinti, jis, nė valandėlės daugiau netrukdamas, stojo prie 
naujo darbo. Nuo tos dienos Asyžiaus mieste galima buvo 
matyti nepaprastų reginių. Gatvėse ir aikštėse žmonės 
sutikdavo basą asmenį, apsivilkusį milo rudyne su gobtuvu, 
virve persijuosusį. Visus, ką tik sutikdavo, jis sveikindavo 
žodižais: „Teduoda tau Viešpats ramybės!“ Kur didesnį 
būrelį žmonių užeidavo, tuojau, pasilipęs ant akmens ar 
laiptų, pradėdavo jiems sakyti pamokslą. (Tasai nepaprastas 
žmogus buvo Pietro di Bernardone sūnus Pranciškus, kurs 
tokiu būdu pradėjo Evangelijos skelbėjo darbą. Ką jis pa- 
sakodavo, buvo labai paprasta, neišpūsta, nepagražinta ir 
lietė beveik. vieną tik dalyką — t a i k 4, ramybę, kaipo 
aukščiausį žmogaus. gera; taiką su u Dievu, laikantis Jo įsa- 
kymų, taiką si su žmonėmis, „patiems c "dorai elgiantis, taiką su 
savim pačiu, laikant : ramią sąžinę. /Nuo to laiko, kai Pran- 
ciškus vyskupo rūmuose išsižadėjo visų savo turtų ir tėvo, 
žmonės liovėsi iš juo juoktis. Jo žodžių imta labiau atsi- 
dėjus klausyti, kartais net su pagarba. Jo paprasti, be 
jokių gudrybių sakomi žodžiai rasdavo kaskart platesnio 
atbalsio klausytojų širdyse, ypačiai tų, kurie buvo išsiilgę 
tobulesnio gyvenimo, tik neįmanė, kaip greičiau jis pasiekti. 
Per tatai Pranciškus trumpu laiku surado sau pasekėjų ir 


50 — 


mokinių. Pirmutinis buvo „dievobaimingas ir geraširdis. 
vyras iš Asyžiaus“, kaip jį vadina Celanas, betgi jo vardo 
nei kitokių žinių apie jį nepaduoda. Pirmutinis istoriškai 
nustatytas Pranciškaus mokinys buvo Bernardas iš Bessoss. 
pramintas Ouintavalle. Bernardas buvo taipogi pirklys, kaip 
ir Pranciškus, ir ne kiek už jį vyresnis. Bernardas buvo 
iš turtingesnės ir aukštesnės šeimynos, negu Pranciškus, 
todel nuo pradžios tik iš tolo žiūrėjo, stebėjo nepaprastą 
veikimą, manydamas, kad tai esą vien nauji Pranciškaus 
prasimanymai, lygiai kaip jo visas atvirtimas, bažnyčių 
statymas, taisymas. Tačiau, matydamas, kad Pranciškus savo- 
nusistatymo nemaino, bet yra pasiryžęs toks visados pasilikti, 
ėmė jį labai gerbti ir stebėtis. „Bermardas,.kaip pasiturinčių 
tėvų vaikas, gyveno sočiai ir be jokio vargo, tačiau jo vis 
tai nepatenkino. Jis jautė „savyje ilgesį aukštesnio, artimes- 
nio prie Dievo gyvenimo, tokio, kurs yra krikščionybės 
branduolis, t. y. nusikratyti prisirišimu prie žemiškų daiktų, 
kurie sukelia sieloje daug rūpesnių ir skiria ją nuo betar- 
piško susisiekimo su Dievu. Bernardo taipojau ieškota to 
vieno dalyko, kurs, anot Išganytojo, mums yra rei- 
kalingas. Ir tą dalyką, atseit, Dievo ir artimųjų meilę, vyki- 
nant gyveniman Bernardas pamatė Pranciškaus veikime, 
Todel ir patsai pasiryžo juo sekti, tapti tokiu pat beturčiu 
vargšu, jojo rudyne apsivilkti ir gyventi taip, kaip jis. 
Bernardas jautė savyje norą tenkintis kuo mažiausiais daik- 
tais, išsižadant to viso, be ko galima gyventi; tačiau apie 
tai dar nebuvo kalbėjęs su Pranciškum. Savo mintis ir 
sumanymus Bernardas papasakojo savo pažįstamam šv. 
Rufino katedros kanauninkui Petrui dei Cattani, pasauliniam 
žmogui, kurs, kaipo advokatas ir kapitulos teisių patarėjas, 
valdė bažnytinę beneficiją (turtą). Vėlyvesnė legenda pa- 
sakoja, kad Bernardas, negalėdamas dar gerai permanyti, 
ar Pranciškaus maldingumas yra tikras, ar tik dirbtinis, 
veidmainiškas, užsimanė gudrumu jį išbandyti. Todel pasi- 
kvietė Pranciškų svečiuosna ir pasiliko jį pas save nakvy- 
nėn. Lovą svečiui pataisė savo kambary, kuriame, kaip: 

paprasta turtingesniuose namuose, per naktį žibėjo žiburys. 
Pranciškus, įėjęs gulimajan kambarin, tuojau krito lovon 
ir rodėsi tuojau užmigęs. Greit atgulė ir Bernardas ir, 
norėdamas matyti, ką veiks Pranciškus, ėmė garsiai knarkti, 
.apsimesdamas jau miegąs. Pranciškaus taipogi nemiegota. 
Jis apsimetė bemiegąs vien tam, kad norėjo naktį, niekam 
nematant, keltis ir melstis. Ir iš tiesų, išgirdęs draugo 
knarkimą, Pranciškus šoko iš lovos, atsiklaupė ir, įsmeigęs 
akis dangun, pakėlęs rankas, ėmė melstis, nuolat kartoda- 
mas žodžius: „Mano Dievas ir mano viskas“. Tuos žodžius 
Pranciškus nuolat kartojo, graudžiai verkdamas, ir taip 
persimeldė iki pat ryto. Kad tai buvo tiesa, patvirtina ir 
Tomas Celano, kurs rašo, jog „Bernardas matė Pranciškų 
naktį besimeldžiantį, verkiantį, Dievą ir Jo Švenčiausiąją . 
Motiną begarbinantį, mažai 4emiegantį“. Dienai prašvitus, 
Bernardas jau buvo pasiryžęs Pranciškum sekti. Todel pa- 
klausė Pranciškų: „Jeigu kas nors būtų iš savo pono ga- 
vęs turtų, daug ar maž, ir, daug metų juos išvaldęs, nebe- 
norėtų daugiau jų valdyti, ką turėtų padaryti?“ — „Žinoma, 
turėtų sugrąžinti tam, iš ko buvo juos gavęs“, atsakė, nė 
kiek nesvyruodamas, Pranciškus. 

„Taigi, brolau“, tęsė toliau Bernardas: „ašen visa, ką 
esu gavęs iš savo Viešpaties ir Dievo, Jėzaus Kristaus, 
manau Jam dabar grąžinti, kaip tu kad esi padaręs!“ 

Pranciškus į tai atsakė: „Tai, ką tamsta, Bernardai, 
kalbi, yra taip didelis ir sunkus darbas, jog mes del jo 
atsiklauskim mūsų Viešpaties Jėzaus Kristaus, kad Jojo 
valią sužinotumėm ir pasimokytumėm, kaip tas pasiryžimas 
reikėtų įvykinti. Eikim tad dar šį rytą bažnyčion ir pa- 
skaitykim Evangelijoje, ką Viešpats liepia daryti savo mo- 
kiniams“. Tur būti, tuo laiku buvo atėjęs ir Pietro dei 
Cattani, nes visi trys vyrai nuėjo San Niccolo bažnyčion, 
antroje pusėje turgavietės, toje vietoje, kur dabar yra 
karabinierių kareivinės. Įėję bažnyčion, visi pasimeldė, 
paskui Pranciškus paėmė nuo altoriaus mišolą ir, atsklei- 
dęs, rado sekančią Evangelijos vietą: „Jei nori būti tobu- 

las, eik, parduok, ką turi, ir duok beturčiams, ir turėsi 
turtą danguje“ (Mato 10, 21). Atskleidė antrą vietą ir rado 
žodžius: „Jei kas nori eiti paskui mane, tegul pats savęs 
išsižada, tegul ima savo kryžių ir teseka mane“ 
(Mato 16, 24). Pagalios, trečią kartą atskleidęs mišolą, 
Pranciškus perskaitė sekančius Evangelijos žodžius: „Jiems 
įsake nieko neimti su savim į kelią“ (Morkus 6, 8). Tuo- 
kart Pranciškus užskleidė knygą ir, atsisukęs į savo drau- 
gus, tarė: „Broliai, tai yra mūsų gyvenimas ir mūsų tai- 
syklė, ir ne tik mūsų, bet ir visų tų, kurie norėtų draug 
su mumis gyventi. Eikit tad ir darykit, kas jums pridera!“ 

Bernardas Guintavalle, atsistojęs San Giorgio bažny- 
čios aikštėje, pradėjo dalyti vargšams visus savo turtus 
“ir pinigus. Pranciškus, stovėdamas greta, meldės ir garbino 
Dievą savo širdyje. Dabar, vietoj Pietro di Bernardone, jis 
turėjo elgetą tėvu, o štai Dievas jam siunčia brolį, dar 
geresnį, negu Angelo. 

Bernardui ir Pranciškui taip besiovint bažnyčios aikš- 
tėje, jų draugas Pietro dei Cattani nuėjo namo taipojau 
savo turtų vargšams dalyti. Tuo tarpu ėjo pro šalį kunigas 
Silvestras, iš kurio Pranciškus buvo pirkęs pusdykiai ak- 
menų savo bažnyčiai taisyti Pamatęs, kad Pranciškaus 
draugai tiek daug pinigų išdovanojo, priėjęs prie Pranciš- 
kaus, ėmė jam prikaišioti: „Mat, man už akmenis neturėjot, 
kuo užmokėti, o dalyti veltui turit pinigų!“ Pranciškus, pa- 
žvelgęs su pasigailėjimu į kunigą, nutvėrė Bernardo del- 
moną su pinigais ir, iškratęs pilną saują kunigui, pasakė: 
„Na, dabar gal užteks, pone kunige?“ Silvestras, pasiėmęs 
dovaną, nuėjo sau ramiai. Tačiau, pamatęs, kaip Pranciškaus 
draugai nieku laiko žemės gerybes ir rūpinasi vien tik tar- 
navimu Dievui, kunigas Silvestras suprato, kad „dviem po- 
nam negal tarnauti", ilgai netrukus ir patsai nuėjo pas 
Pranciškų ir, pasak legendos žodžių, prašė jį priimti naujojon 
beturčių draugijon. 

Tuo tarpu visi trys broliai, sekdami Kristum, padarė 
taip, kaip Kristaus buvo jiems apreikšta, išėjo iš Asyžiaus 

ir prie Porcijunkulės koplytėlės, pasitaisę sau palapinę iš 
šakų ir molio, joje apsigyveno: naktimis ten sueidavo 
gulti, dienomis melstis. Naujieji atsiskyrėliai sukėlė daug kalbų 
mieste ir visoje apylinkėje. Apie juos viešai kalbėta turga- 
vietėje, šnekėtasi šeimynose, susėjus pietauti ar vakarie- 
niauti, kūrenant kaštanų malkas, nes balandžio vakarai bu- 
vo šaltoki. Vieną tokį vakarą besišnekučiuojant prie ugne- 
lės vienai šeimynai, jos sūnus Egidio išgirdo kalbant apie 
Pranciškaus ir jojo draugų darbus. Anksti rytą Egidio, pa- 
sak senos legendos, atsikėlė ir, norėdamas savo išganymu 
pasirūpinti, nuėjo šv. Jurgio bažnyčion Mišių išklausyti, 
nes buvo sv. Jurgio diena 23 bal. Iš čia jis tiesiai nuvyko 
Porcijunkulės linkui, kur tikėjos rasiąs Pranciškų. Ties San 
Salvatore dellė Pareti keliai skyrėsi, ir Egidio ėmė karštai 
melstis, kad Dievas jam parodytų tikrą kelią. Jo malda 
buvo išklausyta, nes, pažengęs vos keletą žingsnių toliau, 
pamatė Pranciškų išeinantį iš miško. Egidio puolė ant kelių 
ir prašė Pranciškų priimti jį į savo broliją. Pranciškus, pa- 
matęs dievobaimingą jaunikaitį, pakėlė jį ir tarė: „Malo- 
niausiasis brolau! Dievas tau yra suteikęs didelę malonę. 
Jeigu Asyžiun būtų atvykęs ciesorius ir kokį nors pi- 
lietį būtų pakėlęs į ricierius ar savo palydovus, tasai pi- 
lietis būtų labai džiaugęsis. Kaip labai tu turi džiaugtis, 
kad Dievas tave pakėlė į savo ricierius ir tarnus ir dargi 
pasirinko šventai Evangelijos tobulybei vykinti". Tai taręs, 
Pranciškus nusivedė naująjį draugą, kur kiti broliai buvo 
susirinkę, ir, pastatęs jų priešakyje, pasakė: „Viešpats, mūsų 
Dievas 'mums atsiuntė naują gerą brolį. Džiaukimės tad 
Viešpatyje ir papietaukim draug su juo!" 

Pavalgę pietus, Pranciškus su Egidio išėjo Asyžiun 
paieškoti audeklo rūbams naujam broliui pagaminti. Kelyje 
sutiko seną moterėlę, kuri prašė išmaldos. Tuokart Pran- 
ciškus kreipėsi į Egidio, sakydamas maloniai: „Mano mei- 
lingiausiasis brolau, atiduok del Dievo meilės savo ap- 
siaustą tai moterėlei!" 

Brolis Egidio tuojau nusivilko savo brangų spindintį 

apsiaustą, padavė vargšei moterėlei ir pajuto širdyje — taip 
pats paskiau pasakojęs—lyg tartum jo išmalda pakilo tiesiai 
dangun, taip pasidarė malonu, atidavus savo paskutiniąją 
brangenybę. 

Taip tatai palapinėje ties Porcijunkule susirinko jau 
keturi atsiskyrėliai. Jiems nereikėjo ertesnės triobos, nes 
beveik visą laiką jie praversdavo misijų kelionėse. Tai, ką 
lig šiol Pranciškus vienas pats veikdavo, dabar veikė visa 
jų draugija, arba po porą pasidalydami. Pranciškus draug 
su Egidio nuvyko į artimiausią apylinkę, į Ankonos kraštą, 
tarp Apeninų kalnų ir Adriatikos jūros. Pranciškus iš sykio 
pamilo Egidio ir praminė „ricierium nuo apskritojo stalo", 
apie kurį buvo seniau skaitęs ricierių apysakose. Grįžda- 
mas namo, Pranciškus turėjo džiaugsmo dar trijų naujų 
draugų susilaukęs, kurie prie jo brolijos prisidėjo, jie vadi- 
nos Sabbatino, Morico ir Jonas, kurs vėliau liko pramintas 
de Capello „su skrybėle“, nes jis pirmutinis, neveizėdamas 
vienuolijos taisyklių, ėmė nešioti skrybėlę. Dabar visi sep- 
tyni grįžo atgal, ir Pranciškus savo tolesnei rusija: pasirinko 
Rieti slėnį tarp Sabinų kalnų. 

Pranciškaus ir jojo draugų sakomieji pamokslai buvo 
visiškai paprasti, be jokių pagražinimų, užtat pasižymėjo 
nepaprastu nuoširdumu ir buvo labiau panašūs į tėviškus 
įspėjimus, kad reikia Dievo privengti, Dievas mylėti, sau- 
gotis blogo, daryti gera. Kai Pranciškus būdavo jau prisi- 
ruošęs prie pamokslo, brolis Egidio garsiai įspėdavo: „Ką 
jis sakys, yra tikra tiesa, klausykit jo ir darykit taip, kaip 
jis sakys!“ 

Naujieji pamokslininkai sukėlė miniose nepaprasto su- 
sidomėjimo. Kai kuriems jie atrodė panašūs į laukinius 
žmones. Moterėlės bėgdavo iš tolo, norėdamos juos pama- 
tyti. Kiti juos klausinėjo, prie kokios vienuolijos jie pri- 
klausą, bet gaudavo atsakymą: prie jokios vienuolijos ne- 
priklausą, bet esą vien „Asyžiaus žmonės, kurie gyvena 
atgailodami“ Nors jie buvo atgailos žmonės, tačiau jie ne- 
buvo jokie veidmainiai, jie su Pranciškum priešakyje, kurs 

prancūziškai giedodavo, nuolat garbino Dievą už Jo didelį 
gerumą. „Jie galėdavo tiek daug džiaugtis, nes jie tiek daug 
yra išsižadėję“, sako apie juos vienas biografas (jų gyve- 
nimo aprašinėtojas). Laisvi, kaip dangaus paukšteliai pava- 
sario saulutėje, keliavo jie per vynuogėmis žaliuojančią An- 
konos markiją (apskritį), garbindami Aukščiausiąjį ir dėko- 
dami Jam, kad juos yra išvadavęs iš visų kilpų ir raiščių, 
kuriuose visi pasaulį i k tiek daug gauna kan- 
kintis ir kentėti. 

Prieš išsiųsdamas į žmones savo šešis mokinius, 
Pranciškus juos surinko aplink save miške, netol Porcijun- 
kulės, kur jie dažnai susirinkdavo melstis. Čia jis saldžiai, 
bet įtikinamai kalbėjo jienis apie Dievo viešpatiją, kurios 
platinti žmonėse jie yra įšėję, ragino nebranginti pasaulio 
ir geruoju jo išsižadėti, savo kūną varžyti ir drausti. „Eikite, 
mano mylimieji, ir skelbkite ramybės ir atvirtimo Evange- 
liją! Būkite kantrūs varguose, visiems, kurie jus klausinės, 
maloniai ir pasižeminę atsakinėkite, laiminkite tuos, kurie 
jus persekios, kurie jus skriaus ir niekins, nes už vis tai 
jūsų užmokesnis bus gausus danguose. Nesibijokite, kad 
jūs esate nemokyti žmonės, nes jūs kalbate ne iš savęs 
pačių, bet jūsų dangiškojo Tėvo Dvasia kalbės per jus! 
Jūs vis delto rasite ir gerų žmonių, tikinčių ir taikingų, jie 
su džiaugsmu priims jūsų žodžius. Bet daugelį sutiksite, 
kurie piktžodžiauja Dievui, jie ir jums prieštaraus ir visaip 
kalbės ant jūsų. Todel būkit pasiruošę viską pasižeminu- 
siai pakęsti!“ Po tų įspėjimų Pranciškus apkabino kiekvieną 
brolį, kaip „motina kad glaudžia prie širdies savo kūdikį“, 
laimino juos ir, vieton kelpinigių, įdavė jiems tuos 54-tos 
psalmės žodžius: „Pavesk savo rūpestį Viešpačiui, ir Jis 
išlaikys tave“ (23). a Ai 

Taip išėjo pasaulin Pranciškaus mokiniai, po du 
pasiskirstę. Kur tik praeidavo pro šalį bažnyčios ar 
kryžiaus, arba nors iš tolo užmatydavo bažnyčios bokštą, 
nusilenkdavo iki juosmeniui ir kalbėdavo maldelę, kurią 
juos buvo Pranciškus išmokęs: „Lenkiamės Tau, Kristau, 

čia ir visose Tavo bažnyčiose, visame pasaulyje ir garbi- 
name Tave, nes per savo Kryžių atpirkai pasaulį“. Priėję 
prie miestelio, kurie seniau būdavo aptverti aukštu mūro 
zomatu su bokštais, pasisukdavę pro vartus miesto vidun 
ir, suradę aikštelę, sustodavę ir pradėdavę giedoti giesmę, 
kurios juos išmokė Pranciškus. Ji taip skambėjo: 

„Bijokit ir garbinkit Dievą, šlovinkit ir melskit Dievą. 

„Dėkokit Viešpačiui Visagalinčiajam ir melskite Dievą 
vieną Trejybėje esantįjį — Tėvą, Sūnų ir Šventąją Dvasią 
visų daiktų Sutvėrėją. 

„Atvirskite ir darykite tinkamų atgailos vaisių, 
atsimindami, kad greit turėsite mirti, 

„Duokite — ir jums bus duota. Atleiskite — ir jums 
bus atleista. Jeigu jūs neatleisite žmonėms jų nusikaltimų, 
ir jums Viešpats neatleis jūsų nusidėjimų.  Išpažinkite 
savo nusidėjimus! 3 

„Palaiminti tie, kurie miršta atvirtę, nes jie pateks 
dangaus karalystėn. Nelaimė tiems, kurie miršta neatvirtę, 
nes jie taps velnio vaikais, kurio darbus jie dirbdavo, už- 
tat jie bus įmesti amžinon ugnin. 

„Budėkite ir saugokitės už vis labiau pikto ir ištver- 
kite gerume iki galo“. 

Greit gavo broliai įsitikinti, kaip jiems yra reikalinga 
kantrybė, prie kurios ragino Pranciškus, juos į pasaulį iš- 
leisdamas. Daugelis juos laikė bepročiais ir be pasigailėjimo 
iš jų tyčiojos visur, kur tik jie pasirodydavo, drabstydavo 
juos purvais ir akmenimis. Kiti nuvilkdavo jų paskutinius 
drabužius, ir broliai, kaip tikri Evangelijos vyrai, nesigin- 
davo, bet pusplikiai eidavo toliau. Kiti vėl, nusitvėrę bro- 
lius už jų gobtuvų, užsiversdavo ant pečių ir, lyg kokius 
maišus, tampydavo po gatves. Kai kurie brukdavę jiems 
į rankas lošiamuosius kaulelius ir versdavę lošti su loši- 
kais. Buvo ir tokių, kurie Pranciškaus brolius manė esant 
vagis ir nenorėjo jų įsileisti į namus pernakvoti, todel bro- 
liams ne sykį tekdavo nakvoti patvoriuose, bažnyčių ir na- 
mų prieangiuose, urvuose, rūsiuose. Vienąsyk brolis Egidio 

su Bernardu Ouintavalle, keliaudamu į žiemius, buvo užėjusiu 
Florencijos miestan. Čia juodu ilgai vaikščiojo po visą miestą, 
ieškodamu nakvynės, bet niekas jų nepriėmė. Pagalios ties 
vienu prieangiu rado vietą, kur manė apsinakvoti. Pasibeldu- 
siu vidun, gavo leidimą iš namų šeimininkės ten apsinak- 
voti. Keletą pagalių, ten pat gulinčių, juodu pasiemė sau po- 
galviais. Bet, vos tik nakvynei pasitaisė, atbėgo namų 
šeimininkas, koliodamas savo žmoną, kaip leido nepa- 
žįstamiems ties jo durimis apsinakvoti. „Juk jie nieko kito 
negali iš čia pavogti, negut keletą pagalių“, įtikinėjo žmo- 
nelė savo vyrelį, ir jis pagalios nutilo. Sugulusiu, juodu drebėjo 
nuo šalčio, nes žiemos naktis buvo šalta, o užsikloti ne- 
buvo kuo: vienas apsiaustas, kurį teturėjo, neišsitekdavo 
jiem abiem užsikloti. 

Mažai temiegojusiu, anksti rytą Egidio su Bernardu ap- 
leido nesvetingojo šeimininko prieangį ir,sustyrusiu nuo šalčio, 
alkanu, nuėjo artimiausion bažnyčion, suskambinus poteriams 
ir ankstyvosioms Mišioms. Ton pačion bažnyčion ilgai ne- 
trukus atėjo šeimininkė namų, kur juodu prašės nakvynėn. 
Matydama juodu taip dievobaimingai besimeldžiant, pamanė 
sau viena: kad tie žmonės būtų buvę vagys ar plėšikai, jie 
nebūtų čion atėję ir taip maldingai nebūtų Mišių klausę. 
Tuo pačiu laiku bažnyčion įėjo vienas pilietis, Gvido vardu, 
kur kiekvieną rytmelį ateidavo bažnyčion ir dalydavo elge- 
toms išmaldų. Apdalijęs kitus, priėjo ir prie Bernardo su 
Egidio, norėdamas taipogi ir juos sušelpti, bet jie atsisakė 
ką nors iš jo imti. Nustebęs, paklausė Gvido: „Ar nesat 
tokie vargšai, kaip kiti, kad nieko nenorite imti?“ Bernardas 
atsakė: „Nors mes esame neturtėliai, bet mūsų neturtas 
nėra joks vargas, nes mes geruoju tokiais tapome, klausy- 

“dami Dievo patarimo“. Dar labiau nustebęs, ėmė Gvido 
juodu toliau klausinėti, ir gavo patirti, kad Bernardo kitkart 
būta turtingo žmogaus, kurs viską išdavanojo, kad be jokio 
rūpesnio galėtų skelbti ramybės ir atvirtimo Evangeliją. 
Taip jiems besikalbant, priėjo prie jų toji moteris, ties 
kurios durimis broliai buvo nakvoję. Matydama, kad jie 


atsisako imti pinigų iš Gvido, ji galutinai įsitikino, kaip 
neteisingai juos buvo įtarusi. „Krikščionys (christiani), tarė 
ji, vadindama juos tuo vardu, kuriuo ir dabar Italijoje 
tebevadinami geri žmonės, jei jūs dabar sugrįžtumėt į 
mano namus, aš su mielu noru jus priimčiau“. Gvido, gavęs 
žinoti, kad jie pereitąją naktį gavo po durimis nakvoti, 
pasikvietė juos pas save ir jie, nebegrįždami pas perdaug 
atsargią Žmonelę, nuėjo pas jį. 

Pranciškus, kaip jau buvo minėta, buvo savo misijoms 
pasiėmęs Riti slėnį. Pradėjęs nuo Terni, jis ėjo Velino upės 
"slėniu, kur buvo visa eilė didesnių ir mažesnių miestelių — 
Stroncone, Tantalice, Poggio Bustone, Greccio. Visur jis 
rasdavęs, anot senovės pasakojimų, Dievo garbę ir Dievo 
meilę atšalusią, Dievo įsakymus ir dorą pamirštus ir nieki- 
namus. Užtat platus pasaulio kelias, kelias trijų didžiausių pik- 
tybių—kūno pageidimo, akių pageidimo ir didybės—buvo pri- 
sigrūdęs pasileidėlių. „Klaidingą ir begalinį pageidimų kelią 
užkirsti“ tapo visur svarbiausiu Pranciškaus tikslu. Dar ir 
po šiai dienai Riti slėnio gyventojai atsimena didžiojo 
šventojo pamokslus ir teikia jiems tokios vertės, kaip kad 
"Evangelijai, nes supagonėję žmonės per juos atvirto į 
krikščionybę. Per tas misijas Pranciškus, anot jo biograių, 
gavęs užtikrinimą, kad jo nuodėmės atleistos. Be tokio 
užtikrinimo jis nebūt galėjęs įveikti to milžiniškojo darbo, 
kurs jam buvo skiriamas. 

Aukštai kalnuose, 500 metrų viršum Poggio Bustone 
miestelio ir tūkstantis metrų viršum lygumos, yra urvas, 
kuriame Pranciškus buvo papratęs melstis. Čia jisai, nuo 
visų atsiskyręs, nieko netrukdomas, klūpodavo ištisas va- 
landas ant plikų akmenų ir melsdavosi, o jo maldai pri- 
tardavo vien paukštelių čiulbėjimas ir kalnų upelių ūžimas. 
Norint Pranciškus kiaurai permanyti, reikia juo pasekti 
jo kalnų urvą. 

Pranciškuje, šalip evangelisto ir misijonoriaus, būta 
dar vienuolio atsiskyrėlio, nes visur, kur tik jo koja ženg- 
davo, jis turėdavo sau surasti urvų, atseit, atskirų ramių 

vietelių — eremus, į kurias, turėdamas valandėlę atliekamą, 
eidavo melstis. Tokių pavienių — eremų Pranciškaus 
turėta štai kame: Carceri ties Asyžium, San Urbano ties 
Narni, Fonte Colombo ties Rieti, monte Casale ties Borgo 
San Sepolcro, Celle ties Cortona, Ie Coste ties Nottiano, 
Sarteano ties Chiusi, La Verna Casentino sleny. Tai rodo, 
jog Pranciškus tokios pat dvasios buvo vedamas senųjų 
amžių pabaigoje, kaip ir šv. Benediktas iš Nursijos, ir 
pradžioje naujųjų amžių Ignacas Loyola. Pranciškus Poggio 
Bustone arba-prie Fonte Colombo tai—tik antras Benediktas 
prie Sagro speco ar Subiaco, arba antras Ignacas Manreso 
urve. Visiems trims kelrodis tėra tuodu žodžiu: „ora et 
labora“ (melskis ir dirbk), visi trys laikė savo pareiga: tasp-7— 
Martos darbų rasti sau Marijos laisvalaikio./ Tokio Marijos 
laisvalaikio prie Nukryžiuotojo kojų ieškojo ir rado Pran- 
ciškus urve ties Poggio Bustone. Gal jis jau tuokart kalbė-- 
davo tą maldelę, kuri vėliau ir kitiems paaiškėjo, būtent: 
Kas tu esi, mano mylimasis Viešpatie ir Dieve, o kas aš. 
esu, Tavo tarno menkiausiasis kirminėlis? Mano mylimiau- 
siasis Viešpatie, aš norėčiau Tave nuoširdžiai mylėti, kad 
tik žinočiau, ką turiu daugiau daryti del Tavo meilės“. 

Tai buvo dvi bedugnės (kaip jas vadina Angelė iš 
Foligno), kurios Pranciškui atsivėrė per maldą, bedugnė 
Dievo Majestoto gerumo ir šviesos, ir jai "priešinga be- 
dugnė— Pranciškaus paties nuodėmės ir r tamsybės. Nes 
kas gi jis yra, kurs drįsta būti žmonių vadu, kelrodžiu ir 
mokinių mokytoju, jis, kurs dar prieš keletą metu patsai 
buvo labiausiai išdykęs pasaulio vaikas, nusidėjėlių nusidė- 
įėlis? Kas gi jis pats yra, kad jis drįsta kitus mokyti, 
įspėti, kitus vesti, jisai, kurs pats nėra vertas švenčiausiąjį 
Jėzaus vardą ištarti savo kūniškomis, nešvariomis lūpomis? 
Kai jis imdavo mąstyti, kas buvo pirmiau ir kuo būtų 
tapęs, kad Dievo malonė jo nešelptų, nepalaikytų, dargi 
matydamas, kaip jį kiti gerbė, jo klausė, juo sekė, tuokart 
jis imdavo griaužtis, sielotis, neįmanydamas, kur dingti iš 
gėdos, nes tuokart jam skambėdavo Apaštalo žodžiai: „Kad 

aš, kitiems Evangeliją beapsakinėdamas, patsai nebūčiau 
pasmerktas!“. 

Taip Pranciškaus sieloje siautė pasižeminimas, kaip 
koks levas, kurs, nenorėdamas savo grobio palikti, suryja 
ji, net kaulus sugriauždamas. Visai suniekintas, sunaikintas, 
puldavo Pranciškus prieš Dievo veidą prieš tą Dievą, kurs 
yra dangų ir žemę sutvėręs, prieš Dievą, kurs yra viena 
tiesa ir vienas šventumas, prieš kurio galybę niekas kitas 
negali užsilikti, kaip tiktai pilna tiesa, tobula šventybė. 
Pranciškus, „pažvelgęs į save, pamatydavo, jog visame 
pasaulyje nebuvo labiau apgailėtino sutvėrimo, didesnio 
nusidėjėlio už jį patį, nebuvo labiau pražuvusios ir pik- 
tan palinkusios sielos už jojo sielą, todel iš gilumos savo 
sugraudintos širdies šaukdavo: „Viešpatie, pasigailėk ma- 
nęs vargšo nusidėjėlio!“ 2 

—Ir-čia; Poggio Bustone kalnuose, tarp žiaurių uolų> 
atsitiko stebuklas, kurio susilaukia kiekviena siela, nepasi- 
tikinti savimi, bet visą savo viltį dedanti Dievuje. Čia atsi- 
tiko Pranciškaus nuteisinimo stebuklas. Visų Pranciš- 
kaus maldų prasmė būdavo: „Iš savo piktumo aš viso ko 
bijausi, bet iš Tavo, Viešpatie, gerumo viso ko tikiuosi“ 
Dievo atsakymas į Pranciškaus maldavimus buvo: „Nesi- 
bijok, mano sūnau, Tavo nuodėmės tau yra atleistos“ 

Nuo šios valandos Pranciškus buvo visiškai pasiruo- 
- šęs tam darbui, kurs jo laukė. Dabar buvo krikščionybės 
branduolis pasiektas. Per tai, kad jis viso ko išsižadėjo, jis 
dabar viską įgijo. Jis ne tik tėvo motinos išsižadėjo, paliko 
savo namus ir ūkį, visus pinigus ir gerybes išdalijo, bet 
dar padarė tai, ką kiekvienas turi padaryti, norėdamas visiš- 
kai būti Dievo ir Dievą pelnyti, — jis pats savęs išsiža- 
dėjo ir visiškai Dievui atsidavė. Todel nuo šio laiko Pran- 
ciškus galėjo pasakyti su šv. Povilu apaštalu, kad gyvenu 
nebe aš, bet manyje gyvena Kristus“. Pranciškus, Kristuje 
gyvendamas, gyveno nebe sau, bet Kristui, iš čia jo gyve- 
nimas įgavo visą savo kryptį ir privedė prie šventumo, 
Kiek Pranciškus vertino pats save, parodo atsitikimas, 

Fioretti aprašytas, „Actus b. Francisci“ cap. IX — X: 
Vienądien brolis Masseo iš Marignamo paklausė šv. Pran- 
ciškų: „Aš be galo stebiuos, del ko tavim seka labiau, 
negu kitais, ir visi žmonės trokšte trokšta tave regėti, tave 
girdėti, tavęs klausyti? Juk nesi perdaug gražus, nei moky- 
tas, nei aukštos kilmės, kodel gi paskui tave bėga žmonių 
minios?“ 

„Tai išgirdęs, šv. Pranciškus apsidžiaugė dvasioje, 
pakėlė akis į dangų ir taip stovėjo ilgai, pakėlęs sielą prie 
Dievo. Atsipeikėjęs, vėl atsiklaupė, dėkodamas Dievui, Jį 
garbindamas ir šlovindamas, ir, atsisukęs į brolį Masseo, 
tarė pakeltu ūpu: „Tu nori žinoti, kodel jie pas mane 
eina? Tu nori žinoti, del ko visas pasaulis manim seka? 
Nes aš tai žinau iš viskąžinančio Dievo, kurio akys daboja 
visos žemės gera ir bloga, jog tos švenčiausios akys 
niekuomet nėra mačiusios didesnio, labiau apgailėtino 
nusidėjėlio, kaip mane. Dievas visame pasaulyje nėra radęs 
menkesnio sutvėrimo, per kurį būt galėjęs savo stebuklingą 
darbą atlikti, kurį yra pasiryžęs, todel Jis yra mane pasi- 
rinkęs, kad per tatai sugėdintų šio pasaulio kilnybę, didy- 
bę ir gražybę, kad visi gautų įsitikinti, jog kiekviena galybė 
ir kiekviena dorybė iš Jo pareina, o ne iš sutvėrimų, ir kad 
niekas prieš Dievo veidą nedrįstų didžiuotis, o kas giriasi, 
tegul Viešpatyje giriasi, nes Jojo yra garbė ir galybė pr 
amžius“. 


Il. 

Vieną dieną Pranciškus buvo pas Asyžiaus vyskupą 
Gvido, jo kambaryje. Pranciškus laikė vyskupą savo sielos 
tėvu ir dažnai pas jį lankydavosi, klausdamas įvairių dva- 
siškų patarimų. Dabar gal buvo užėjęs pašalpos prašyti, 
nės jo brolijai buvo užstoję sunkūs laikai. Grįžtant bro- 
liams iš misijų, prie jų prisidėjo dar ketūiti nauji sekėjai — 
Pilypas Lange, Jonas iš San Constanzo, Barbarus ir Ber- 
nardas iš Vigilancio. Patsas Pranciškus dar vieną brolį 
parsivedė iš Rieti — vardu Angelo Tancredi, jauną 

ricierių. Jį pasitikęs Rieti miesto gatvėje, Pranciškus stai- 
ga pakalbino: „Užteks jau tau nešioti diržą, kardą ir pen- 
tinus! Dabar jau laikas kardą Jėzaus Kristaus kryžium 
pamainyti, vietoje diržo pančiu susijuosti, pentinus pakeis- 
ti lazda ir eiti purvinu keliu! Eik paskui mane, o aš tave 
Kristaus kariuomenėje pakelsiu į ricierius!“ 

Todel susirinko nemažas būrelis žmonių, kurie reikėjo 
išmaitinti. Nuo pradžios Asyžiaus gyventojai, nustebinti 
nepaprastu brolių pamaldumu, jiems sunešdavo aukų, ir 
jie patys susirinkdavo, elgetaudami nuo durų . lig durų. 
Dabar tas jau pakyrėjo asyžiečiams. Ypačiai brolių gimi- 
nės pyko ant jų ir prikaišiojo, kam, girdi, jie viską atidavę, 
ką turėjo, dabar patys netur, ko valgyti, ir dar iš kitų 
nori išvilioti! 

Padidėjus skaičiui brolių, jie visi jau nebesutilpdavo 
Porcijunkulės triobelėje, todel gavo išsikelti į kitą vietą, 
kokios dvidešimt minučių kelio atstumo, prie kranto 
vingiuotos upelės, vadinamos „Kreivos Upės“ (Rivo Torto), 
kur buvo apgriuvusi sena daržinė, priklausiusi kryžiuočių 
vienuolynui iš San Salvatore delle Pareti. Iš čia buvo 
atėjęs vienas brolis Morico. Pranciškus, tur būt, išprašė 
leidimą savo broliams naudotis ta daržine. Joje buvo taip 
ankšta, jog Pranciškus ant balkių užrašė kiekvieno vardą 
ties ta vieta, kurioje kiekvienam reikėjo gulėti, kad kits kito 
nekliudytų. Bažnytėlės bei koplyčios ten pat nebuvo, ir 
broliai melsdavęsi ties mediniu kryžiumi, kurs buvo 
pastatytas prie tos daržinės. Pranciškus nerūgojo del to- 
kio skurdo, jam net patikdavo upelė Rivo Torto, nes, jos 
pakraščiais einant, galima buvo užeiti Subasio kalnuose 
keletas urvų bei rūsių, kuriuose Pranciškus mėgdavo 
melstis ir kuriuos del jų ankštumo yra praminęs savo 
„kalėjimais““. 

Apie vis tai daug šnekėta Asyžiuje, ir vyskupui 
Pranciškaus brolijos padėtis buvo gerai žinoma, todel jisai 
stengėsi atsargiai atkalbėti Pranciškų nuo jo nepaprasto 
ir, kaip dvasiškajai vyriausybei atrodė, perdėto maldingumo. 

Vis delto broliams reikėję nors ką nors įsigyti, iš ko galėtų 
bent pramisti, kad nereikėtų nuolat elgetauti, kas vyskupui 
ir visiems Asyžiaus gyventojams už vis labiau nepatikdavo. 
Tačiau Pranciškus tuo atžvilgiu buvo neperkalbamas. „Jūsų 
Prakilnybe, tarė Pranciškus, atsakydamas į vyskupo per- 
kalbinėjimus, jeigu mes įsigytumėm kokį turtą, tai 
gautumėm jam ginti ir ginklų įsitaisyti, nes iš nuosavybės 
kyla ginčų su kaimynais ir artimaisiais, per ką Dievo ir 
artimo meilė sutrūksta; taigi, kad ją neužgautą ir neįžeistą 
išlaikytumėm, esam tvirtai pasiryžę nieko savo šiame 
pasaulyje neturėti“. 

Vyskupas, kurs patsai del žemės turėjo bylų — vieną 
su kryžiuočiais, kitą su benediktinais Subasio kalne — neiš- 
manė, ką beatsakyti, tik nulenkė galvą ir nutilo. Jeigu jis 
pats negalėjo tuo tarpu Pranciškaus neturtingumu sekti, 
vis delto kitiems jo uždrausti ar trukdyti nematė prie- 
žasties. Pagalios ir elgetavimas nebuvo broliams vienintelis 
jų išsilaikymo šaltinis, kaip patsai Pranciškus aiškiai savo 
testamente sako: „Po to, kaip Viešpats man buvo įdavęs 
brolius, niekas man nebuvo pataręs, ką turiu daryti. 
Tačiau patsai Aukščiausiasis man tai yra apreiškęs. Tie, 
kurie pas mane atleidavo ir šitą gyvenimo tvarką prisiim- 
davo, atiduodavo visa, ka jie turėdavo, vargšams, sau te- 
pasilikdami vieną drabužėlį ir tą kartais viduje ir iš viršaus 
sulopytą, kelnes ir virvę juostos vietoje. Daugiau mes 
nieko neturėjome. Mes kalbėdavome „officium“ (kunigų 
poterius), kurie buvom klierikai, gi pasauliškiai kalbėdavo 
„Tėvė mūsų“. Visi mielai lankydavome bažnyčią. Ir mes 
buvome neišmanėliai (idiotae) ir visų  pastumdėliai. Ašen 
dirbdavau savo rankomis ir nuo šiol noriu ir toliau dirbti 
"ir noriu, kad ir kiti broliai dirbtų dorą, naudingą darbą. 
O kurie nemoka, turi išmokti kokio amato ne del pelno, 
bet kad gerą darbštumo pavyzdį kitiems parodytų ir 
- patys nedykinėtų. Jeigu mes už savo darbą jokio už- 
mokesnio negautumėm, tuokart turime sėstis už stalo, 
kurs paties Viešpaties yra paruoštas, vaikščiodami nuo 

durų prie durų ir išmaldos prašydami“ 

Šitais trumpais žodžiais surašyta visa programa, kurios 
Pranciškus ir jo broliai prisilaikydavo, gyvendami Porcijun- 
kulėje ir prie Rivo Torto. Pranciškus norėjo to, ko Jėzus 
iš Nazareto norėjo, atseit, kad žmonės kiek golėdami 
mažiau turtų turėtų, kad patys s savo rankomis dirbtų, patys 
iš to išsilaikydami, bet prašydami kitų pagalbos, jeigu 
savo darbu negalėtų pramisti, kad nekrautų sau nereika- 
lingų rūpesnių ir nerinktųs sau per daug turtų, kad laikytųs 
laisvi, kaip paukšteliai, ir neįsipainiotų į pasaulio žabangas, 
kad, dėkodami Dievui už Jo dovanas ir už Jo veikalų 

"rožį, eitų per gyvenimą, Dievui 'ui garbės giesmę giedodami. 
k svetimi ir keleiviai“ Ztie žodžiai vis dažniau buvo 
girdimi iš Pranciškaus lūpų, nes jie pareikšdavo Pranciš- 
kaus Asyžiečio idealą (ieškinį). „Jis norėjo, sako vienas jo 
biografų, kad visi aplink jį giedotų ištrėmimo giesmę“. 

Tą Pranciškaus nusistatymą atitinka sekantieji patarimai 
ir įspėjimai, jojo įrašyti savo broliams pirmojoje reguloje. 

„Nė vienas brolių, kurie svetimuose namuose tarnauja 
ar dirba, negali prisiimti užvaizdų ar raštininkų vietų, bet 
turi pasilikti mažesniais (sint minores), kad namuose visų 
klausytų“. 

„Broliai, kurie moka kokį darbą, „turi dirbti ir verstis 
amatu, kurio yra išmokę, „by tik jis nekenktų jų sie sielos iŠ- 
ganymui. Nes Apaštalas yra pasakęs: Kas nenori "dirbti, 
tegul nevalgo! ir — kiekvienas tepasilieka savo pašaukime, 
į kurį yra pašauktas!“ £ 

„Už savo darbą jie gali imti visa, kas reikalinga, tiktai 
ne pinigais. Jeigu jiems ko pritrūktų, tūri eiti elgetauti, kaip 
ir kiti broliai. Jie gali turėti įnagių ir staklių, kurios jiems 
bus reikalingos“ (VII skyrius). 

„Išganytojas mus mokina Evangelijoje: saugokitės, 
kad jūsų širdys nebūtų apsunkintos šykštumo ar rūpesnių 
del valgio! Todel nė vienas brolis, kur tik jis. eitų ar kur 
būtų, neturi imtis su savim pinigų arba priimti nei drabu- 
žiams, nei knygoms, arba del kitos kokios priežasties, 

nebent koks brolis būtų susirgęs ir reikalautų pagalbos. 
Nes pinigus mes ne daugiau turime branginti už akmenis. 
Todel turime saugotis, kad, viską pametę, del tokių niekų 
dangaus nenustotumėm. Jeigu kame nors rastumėm pinigų, 
pasielkim su jais ne kitaip, kaip su dulkėmis, „kurias 
 mindžiojam. „Tačiau gali broliai, jei mato raupuotuosius 
esant varge, jiems pinigų parinkti, tik patys pinigų turi 
labai saugotis (sk. VIII)“. 

„Visi broliai turi stengtis sekti pasižeminimu ir ne- 
turtu Viešpaties mūsų Jėzaus Kristaus ir giliai įsidėmėti 
Apaštalo žodžius, jog, turėdami ką pavalgyti ir kuo apsi- 
vilkti, tuomi pasitenkinkim. Ir broliai turi džiaugtis, kad jie 
yra per vien laikomi su menkais ir paniekintais žmonėmis, 
su raupuotais, ligonimis, vargšais, elgetomis, paliegėliais. 
O jei reikalas būtų, jie turi eiti ir elgetauti. Ir jums nereikia 
gėdėtis, bet atsiminti, jog mūsų Viešpats Jėzus Kristus, 
gyvojo visagalinčiojo Dievo Sūnus, savo veidą pasidarė 
kietą, kaip iš akmens, kad nesigėdėjo; ir Jis buvo neturtėlis 
ir tremtinys 'ir gyveno išmaldomis, Jis pats kaip ir Jo 
švenčiausioji Motina ir Jojo mokiniai. Jeigu. žmonės 
išniekintų brolius, nenorėtų jiems išmaldos duoti, tuokart 
jie turi už tai Dievui dėkoti ir turi žinoti, jog ne tiems bus 
užgaulės priskaitomos, kurie jas kenčia, bet tiems, kurie 
jas daro. Nes išmalda yra palikimas ir teisybė, kuri pri- 
klauso vargšams beturčiams ir kurią yra MUEiuss mūsų Iš- 
ganytojas Jėzus Kristus (Sk. X)“. 

Šiais ir panašiais žodžiais skatino Pranciškus savo 
draugus prie kantrybės ir ištvermės varguose ir skurde, 
Ar jie aptarnaudavo ligonis ligoninėse, ar padėdavo dirbti 
laukų darbus sodiečiams, jie kitokio sau užmokesnio ne- 
imdavo, kaip tiktai duonos dienai pavalgyti ir vandens 
atsigerti iš šaltinio. 

“Tačiau užstojo laikas, kad jokio darbo nebegalima 
buvo gauti, o pašalpos niekas nebeduodavo, ir visur 
Asyžiuje, pamačius Pranciškaus mokinius, imta nuo jų 
durys užsidarinėti, varant juos laukan.  Tūokart vargšams 

„atgailininkams iš Asyžiaus“ reikėjo begalės ištvermės, 
kad vilties nenustotų ir nepamestų pasirinktojo kelio.. 
Daržinėlė prie Rivo Torto buvo palaikė, stogas kiauras, 
Žiemą, kada Italijoje beveik kasdien lyja ir taip pasidaro 
šalta, kaip pas mus spalių-lapkričio mėnesyj, broliai baso- 
mis kojomis braidydavo po purvus, o namie neturėdavo 
nei kur atsisėsti, nei atsigulti žmoniškai, nes vanduo pro 
kiaurą stogą bėgo, kaip pro rėtį, žemė buvo šlapia ir šalta, 
o pro sienų plyšius švilpė žiaurūs vėjai. 

Šitoje daržinėje susirietę sėdėjo aštuoni broliai, susi- 
sukę į savo sulopytas milines, alkani, laukdami ir nežinoda- 
mi, ar išėję elgetauti broliai parneš jiems kokio maisto šiam 
vakarui, ar ne. Juk ne vienam ių galėjo pasirodyti toksai 
gyvenimas beprotystė, labiausiai atsiminus, kaip, gyvendami 
namie, buvo viso ko pertekę, turėjo šiltą butą, sotų valgį, 
visų buvo gerbiami. O dabar visų išjuokiami, ujami, alkani, 
dreb4 nuo šalčio ir alkio, 0 savo turtus išdrabstę sveti- 
miems. Čia tad buvo didžiausis bandymas ir reikėjo ne- 
paprastos ištvermės ir vilties, kad nemestų viso to ,,be- 
protiško“ gyvenimo ir negrįžtų namo. Ir vis delto tiktai 
vienas atsirado mokinys, kurs, neišturėdamas šitokio skurdo, 
pabėgo atgal namo. Tai buvo Jonas iš Capella. Visi kiti 
ištvėrė savo pasiryžime, nors, vietoje duonos, gaudavo 
neretai žalius burokus griaužti. 

 Pagalios visuomenės nuomonė, kuri jiems ilgai buvo 
priešinga, ėmė jų pusėn krypti. Brolių nepaprasta ištvermė 
sukėlė visuotinį pasistebėjimą, jų dievobaimingas gyveni- 
mas kaskart daugiau sukeldavo pasitikėjimo. Keleiviai, 
važiuojantieji pro šalį brolių daržinės, naktimis girdėdavo 
juos šventas giesmes begiedant, poterius balsu bekalbant. 
Dienos laiku matydavo juos dirbančius laukuose arba 
tarnaujančius ligoninėse. Kad ir taip beskursdami, jie vis 
delto rasdavo kuo sušelpti kokį pakeleivingą žmogų ar 
vargšą, kurs iš jų pašalpos paprašydavo. Neturėdami ko 
kito duoti, nupiaudavo savo rūbo gobtuvą ar rankovę ir 
atiduodavo vargšams, vargingesniems už save. Pinigus 

laikydavo niekais. Vienas žmogus buvo padėjęs Porcijun- 
kulės koplyčioje ant altoriaus gan žymią sumą pinigų, bet 
rytoj rado savo pinigus mėšlyne prie kelio išmestus. 

Labiausiai visus graudino, kaip broliai kits kitą mylė- 
davo. Vienąsyk dujen broliai, išėję elgetauti ir uždarbiauti, 
"buvo užpulti palaidų bepročių, kurie ėmė brolius mėty:i 
akmenimis, ir žmonės gavo matyti, kaip broliai savo tarpe 
varžėsi, kad tik galėtų eiti ta puse, iš kurios krito akmc- 
nys, kad tuo būdu antrąjį brolį apsaugotų. Jei vienas bro- 
lis užgaudavo kitą kokiu neatsargiu smarkesniu žodžiu. 
tai nenusiramindavo, kol brolio atsiprašydavo ir pabučiuo- 
davo užgautam kojon. Tokiu būdu buvo baudžiamos 
lūpos, iš kurių buvo išsprukęs neatsargus, nereikalingas 
žodis. Niekas nebuvo girdėjęs brolius kalbant nepadorių. 
tuščių, pasauliškų kalbų. Kai jie pakelėje susitikdavo mo- 
teris, akis nuleisdavo žemyn, o širdį keldavo dangun. 

Kad broliams vsai nerūpėdavo žemiškos tuštybės ir 
monai, aiškiai liudija kad ir toks atsitikimas. Rugsėjo mėn. 
1209 metais keliavo Romon Otto, Braunšveigo kunigaikš- 
tis, kurį popiežius Inocentas III buvo žadėjęs apvainikuoti 
ciesoriaus vainiku. Iš Asyžiaus, Bettonos, Spello, Isola, 
Romanesca ir iš kitų miestų, miestelių, sodžių žmonės 
plūdo būriais pasižiūrėti nepaprastai iškilmingos procesijos. 
Tiktai broliai iš Rivo Torto pasiliko savo daržinėlėje, nors 
keiias ejo visai netol nuo jos. Vieną tik brolį Pranciškus 
buvo pasiuntęs -prie Ottono jam priminti, jog šio pasaulio 
garbė yra nepastovi, pranykstanti, ir jog negalima pasitikė- 
ti žodžiu, kurs ciesoriaus nebūtų tuojau vykdomas. 

Tuo tarpu ir patsai Pranciškus pasiryžo keliauti Ro- 
mon. Atsiskyręs nuo pasaulio savo palapinėlėje prie Rivo 
Torto, jis, anot jo paties testamento žodžių, yra surašęs 
arba surašydinęs „keliais paprastais žodeliais“ taisykles, 
pagal kurias jis ir jo broliai gyveno; dabar jis norėjo, kad 
tos taisyklės, arba „forma vitae“, kaip jis pats sakė, būtų 
patvirtintos aukščiausiosios dvasiškos vyriausybės. 

Lig „šiol tai nebuvo reikalinga, ir. tiktai Laterano 

visuotinysis Bažnyčios susirinkimas 1215 metais paskelbė | 


esant būtina, kad, steigiant kokią nors vienuoliją, jos 
įstatai būtų popiežiaus patvirtinti. 

Ius Tačiau tuo laiku buvo įsivyravęs paprotis, kad ir 
pasaulio žmonės gaudavo iš Apaštališkojo Sosto leidimą 
pamokslus sakyti, kas seniau tebuvo leidžiama vyskupams 
ir kunigams. Panašų leidimą buvo gavęs Valdes. tačiau 
jam buvo griežtai įsakyta klausyti vietos dvasiškijos. Pa- 
našūs leidimai buvo duoti vad. humiliatams 1201 metais, 
1207 metais Durandui iš Huesco ir jojo katalikiškiems 
valdensams. Todel Pranciškus tikėjosi, kad popiežius 
Inocentas III ir jojo prašymo neatmes. Romon prie Apaš- 
talų karsto Pranciškų traukė nepaprasta tų apaštalų meilė, 
nes jie buvo jam gražiausias pavyzdis. Pranciškaus 
didžiausia svajonė ir rūpesnis buvo vėl įvykinti gyveniman 
apaštalų palikimus taip, kaip Evangelijos buvo rodoma. 
Sekdamas apaštalais, Pranciškus nutarė, kad ir jojo brolių 
tarpe viskas būtų bendra. „Taip būdavo Apaštalų 
Bažnyčioje“ — tai buvo žodžiai, prieš kuriuos Pranciškus 
visuomet nusilenkdavo.  Vėlyvesnės legendos pasakoja, 
"kad Romoje, Pranciškui besimeldžiant šv. Petro ir Povilo 
bažnyčioje, tuodu apaštalu jam pasirodžiusiu ir apreišku- 
siu, kad jam „esą užtikrintas švenčiausio neturto turtas“. 

Vieną dieną 1210 metų vasarą išėjo iš Rivo Torto 
nedidelis būrelis maldininkų ir pasuko keliu į Romą. Apie 
to būrelio kelionę nedaug tėra užsilikę žinių,- tiktai žino- 
ma, kad jo vadas buvo ne Pranciškus, bet Bernardas 
Guintavalle, kurio jie visi klausė. Maldininkai, keliaudami, 
giedojo šventas giesmes, kalbėjo maldas ir kalbėjo dievo- 
baimingas kalbas. Viešpats, sako legenda, jiems visur pa- 
rengdavo pastogės ir maisto.  Atėję Romon, maldininkai 
pirmiausiai nuvyko pas. Asyžiaus vyskupą Gvido, kurs tuo . 
laiku taipojau buvo Romoje, gal būt, su Pranciškum susi- 
taręs. . Vyskupas pristatė keleivius savo pažįstamam kar- 
dinolii Jonui nuo šv: Povilo, ir kelias į šv. tėvą jiems liko 
atdaras. Vėlyvesnieji pranešimai leidžia spėti, kad pirmiau 

Pranciškus patsai mėgino prieiti prie šventojo tėvo, bet 
nebuvo prileistas. Broliai apsigyveno pas kardinolą Joną, 
kurs, kelioms dienoms praslinkus, pranešė apie juos 
popiežiui.“ Be reikalo kai kurie rašytojai, kaip Sabatier, 
"prikaišioja kardinolui Jonui, kad jis ne per daug tepasiti- | 
kėjęs bioliais ii tik, per kelias dienas juos pas save ištyręs, 
jų reikalą pristaięs popiežiui. Reikia atsiminti, kad tuokart 
buvo taip neramūs laikai, jog bažnytinė Vyriausybė buvo 
reikalinga didžiausio atsargumo nuo įvairių apgavikų ir iš- 
naudotojų, : kurių gaujos siautė įvairiuose kraštuose. De 
klaidingo viduramžių laikų supratimo dažnai girdėti kal- 
bant apie „galingą viduramžio Bažnyčią“, ypač atsimenant 
Inocento III laikus. O iš tiesų reformacijos ar revoliucijos 
(prancūzų) laikais kažin ar bebuvo daugiau priešingumo 
popiežiui ir Bažnyčiai, kaip apie 1200 metus. Niekas ne- 
būtų drįsęs Pijui XI tokio įžeidimo bei paniekos parodyti, 
kaip kad tai buvo atsitikę Inocentui III. Anot jo paties be- 
tariant, jam“ didžiajame penktadieny 8 bal. 1203 „metais 
grįžtant iš šv. Petro bazilikos į Laterano rūmus su 
popiežiaus karūna ant galvos, minios Romos miestiečių jį 
lydėjo tokiais veiksmais ir pajuokiamais žodžiais, jog jie 
ir pakartoti koktu. Jau 1188 metais ta pati Romos liaudis, 
pralenkdama prancūzų teroristus, buvo panaikinusi krikš- 
čioniškąjį kalendorių ir jo vieton įvedusi naują ėrą nuo 
sugrąžinimo Romos senato 1143 metais. 

Vienkart Inocentas buvo iš Romos išgintas. Bokštas, 
kurį jis su savo broliu buvo pasistačiusiu, kad turėtų kur 
pasislėpti nuo priešų, buvo romėnų paimtas ir pavestas 
miesto reikalams. Jo griūvėsiai dar ir dabar tebestūkso, 
vadinami Torre dei Conti (Inocento bokštas). Nuo | 
gegužės iki spalių mėn. 1204 metais popiežius, kaipo be- 
įėgis liudininkas, turėjo žiūreti iš Laterano rūmų, kaip jo 
priešai iš Capocci partijos naikino Romą. Net nedidelioje 
bažnytinės valstybės liekanoje, kurią Hohenstaufenai Petro 
sostui buvo palikę, Inocento valdžia buvo nežymi. Norė- 
dami išsivaduoti nuo popiežiaus politiškos valdžios, dauge- 

lis vietų su savo kunigaikščiais stačiai atsisakydavo klau- 
syti dvasiškosios vyriausybės ir skirdavosi nuo Bažnyčios 
vienybės. Taip, Orvieto nepriklausomųjų partija išsirinko 
savo vadu albigensą eretiką ir nužudė popiežiaus pasiun- 
tinį podestą Pietri Parenzi. Viterbo, neklausydama jokių 
popiežiaus įspėjimų ir grasinimų, viešus eretikus 
(kreivatikius) išsirinko savo konsulais. Interdiktai ir eksko- 
munikos (atskyrimai nuo Bažnyčios, pamaldų uždraudimai) 
nedaug tegąsdino sukilusius valsčius. Narni, kurs, ne- 
veizėdamas popiežiaus uždraudimų, buvo sunaikinęs netol 
Romos esantį miestelį Orticoli, ramiai sau gyveno penke- 
rius metus, būdamas ekskomunikuotas. Orvieto respublikos 
kariuomenė, taipojau neveizėdama popiežiaus uždraudimo, 
naikino ir plėšė 1209 metais netoliese miestelį Acguipen- 
dente. Sardinijos saloje daugybė dvasiškių ir net vyskupų 
buvo taip priešingų popiežiui, jog jo legatas (pasiuntinis) 
Blasio 1202 metais neturėjo kur gauti pavalgyti. 

Pagalios gibelinams atsidavusi Piza (ciesoriaus šalinin- 
kai) atėmė iš popiežiaus visą salą. Net Inocentui savo 
priešus nugalėjus, jisai nedaug tegalėjo savo nugalėjimo 
vaisiais naudotis. Kad Konradas Irslingen buvo nuvykęs 
į Narni, norėdamas popiežiaus valdžiai pavesti Asyžiaus 
tvirtovę, Asyžiaus gyventojai patys tą tvirtovę išgriovė 
pirmiau, negu popiežiaus atstovai suskubo ją užimti. Del 
tolumo negalėdamas asyžiečių savavalios nubausti, vis delto 
išdrįso Inocentas 1198 metais užvažiuoti Asyžiun, keliauda- 
mas tuo laiku per Umbriją, Perugiją ir Spoleto. 

Inocento III laikai pasižymėjo smarkiomis kovomis 
ciesoriaus su popiežium. Ciesoriai buvo įsigeidę popiežus 
savo valdžion pamušti ir visą Bažnyčią priversti tarnauti 
ciesorių ir pasaulinės valdžios reikalams. Popiežius Ino- 
centas III ilgai kovojo su ciesorium ir jo šalininkais ir pa- 
galiau apsigynė nuo jų užsigriovimo ant Bažnyčios; tačiau 
tos kovos daug pridarė sumišimo, nes atsirado visokių 
atskalūnų, kreivatikių, kurie, tikybiniais bei dvasiniais tiks- 
lais prisidengdami, vedė politiškas kovas ir net savo pačių 


"= 7 — 


reikalais tesiriipindavo“T Tarp tokių atskalūnų sektantų pa- 
vojingiausi anais laikais buvo albigensai. Apie 1200 me 
tus jie buvo paplitę beveik visoje Europoje, nuo Romos 
iki Londono, nuo Juodųjų Jūrų iki Ispanijos, kaip va: nuo 
žemutiniojo Dunojaus iki Žiemių Italijos ir Pietų Prancūzi- 
jos, iš dalies Pareiniais. Įvairiose šalyse jie vadindavosi 
kitokiais vardais: ties  žemutiniu Dunojum  vadinos 
bulgarais, bugrais, publikanais, Lombardijoje -—— patarėnais, 
gazarais. Pietų Prancūzijoje — katarais, arba albigensais 
(nuo miesto Albi Langedokijoje). Visur jie tačiau skelb- 
davo tą patį mokslą, kurs buvo beveik tas pats, kur ir 
senovės manichiejų dualizmas. Per bulgarų bogo- 
milus. ir paulicionus jie tiesiog susidurdavo su 
manichiejais. 

Albigensų pasaulėžiūra remdavosi senovės pagonių 
mokslu apie du dievu: vieną gerą, antrą blogą. Gerasis 
esąs sutvėręs sielas, blogasis kūnus, kurie vis kovoją su 
sielomis ir joms priešinąsi. Todel, anot jų mokslo, reikią 
išsižadėti viso ko kūniško. Albigensai net nepripažindavo 
moterystės, šeimyninio gyvenimo, apskritai, viso, kas, anot 
jų, nesuderinama su dvasios gyvenimu. Užtat jie save 
vadindavo katarais, arba skaisčiaisiais. Norėdami tą savo 
skaistybę palaikyti, jie stropiai pasninkaudavo, kai kurie 
net visai nieko nevalgydami ir badu mirdami. Tačiau 
praktikoje katarai vis de:to vesdavo moteris ir palaikydavo 
moterystę, o kartais, nusipasninkavę ir nusidvasinę, pradė- 
- davo baisiai paleistuvauti, girtuokliauti, kuo ypač pasižy- 
mėdavo vokiečių liuciferionai. 

Katarai savo mokslu ir visu savo gyvenimu buvo 
aršiausieji Katalikų Bažnyčios priešai. Kova, kurią Bažnyčia 
buvo priversta ilgai su jais kovoti nuo pradžios dvasiškais 
įrankiais, buvo tai kova ginti pamatiniam krikščioniškosios 
kultūros dėsniui—teologiškajam monizmui, t y. Dievo 
vienybei. Už tą pamatinę tiesą, už vieną Dievą gavo 
anuo laiku Bažnyčia sunkiai kovoti, ir .toji tiesa padėjo 
Bažnyčiai kovą laimėti. Tarp manichiejų ir krikščionių 

mokslų esama visos bedugnės. Manichiejai laiko visą gy- 
venimą nešvariu, biauriu ir visą gamtą velnio darbu, todel 
ir visas žemiškasis gyvenimas esąs vienas baisus nusidė- 
jimas. O krikščionys pasaulį pripažįsta Dievo kūriniu, to- 
del visai tobulu ir didžiausios Dievo meilės padaru, kurį 
tiktai yra kiek suteršęs apgailėtinas menko žmogaus nusi- 
dėjimas. 

5 Suprantama, kad Romoje popiežiaus valdžios įstaigose 
labai atsargiai sutikdavo naujų mokslų skelbėjus ir naujų | 
tikybinių įstaigų steigėjus. Todel ir Pranciškaus brolius 
kardinolas Jonas norėjo ištirti, kas jie do žmonės, ar jų 
pamaldumas yra tikras, juo labiau, kad jie buvo atvykę iš 
Asyžiaus, kurio apylinkėje katarai buvo ėmę plisti, o Umb- 
rijos miestelis Podesta buvo išrinkęs 1203 metais savo 
viršininku albigensą. 

Bijota, kad ir Pranciškus nebūtų koks nors Petro 
Valdeso sekėjas, Valdeso, kurs taipogi skelbė, kad jo“ 
„idealas esąs evangeliškas neturtas. Valdes, žinomas Lijono 
pirklys, 1179 metais buvo gavęs iš popiežiaus Aleksandro III 
leidimą skelbti žmonėms atvirtimą ir raginti gyventi apaš- 
tališkame neturte. Bet jau 1184 metais popiežius Liuci- 
jus III turėjo ant Valdeso ir jo draugų uždėti ekskomuniką 
už kurstymą žmonių prieš bažnytinę vyriausybę ir donas 
tizmo erezijos gaivinimą. Tiktai maža dalelė valdensų, - 
ispano Durando iš Huesca vedama, teužsiliko vienybėje 
su katalikų Bažnyčia. 

Tačiau, kalbant apie Pranciškų ir jojo draugus, kar- 
dinolas Jonas greit. gavo įsitikinti, kad jie nėra užsikrėtę 
jokiu klaidingu mokslu ir kad jų maldingumas yra tikras, 
neveidmainiškas. 

Jog Dievas yra vienas, tai buvo pamatas viso Pran- 
ciškaus dievobaimingumo, kaip tai yra išdėstyta kata- 
likų Bažnyčios moksle. Tėra vienas Dievas, Dievas 
Sutvėrėjas ir Dievas Atpirkėjas, Dievas Kryžiaus ir 
Dievas Šventybės, Dievas gamtos ir Dievas malonės, 
vienas Dievas, kaip vienas pasaulis ir vienas dangus, 

tėra vienas Dievas aukščiausiai garbintinas, šlovintinas ir 
melstinas. visų, kas tik juda ir turi gyvybės, nuo kirminė- 
lio iki cherubino, per visus amžius. Toks Pranciškaus moks- 
las aiškiai rodo, jog jo paties nesama jokio manichiejo, kurie 
gyvenimą niekina ir neapkenčia, bet esama tikro krikščio- 
nies, kurs trokšta gyventi, gyvenimą myli, myli to gyveni- 
mo tyrumą, skaistumą, jo gerumą ir trokšta, kad jame kuo 
giliausiai būtu vykinama „Dievo valia. Tuo savo meilės 
jausmu Pranciškus griežtai skyrėsi nuo tų išdidėjusiųjų, 
kurie save pasididžiuodami vadindavo „skaisčiais“, „tobu- 
lais“, „išrinktais“, kurie tačiau ilgai netrukus tos „skai- 
stybės“ nustodavo ir įpuldavo į nusiminimą. 

Pranciškus nebuvo neigianti dvasia nei kritišką; jis 
nieko neniekindavo nei peikdavo. Jis vieną kritikos rūšį 
težinodavo, tai paties savęs kritiką ir tuo jis griežtai skiriasi 
nuo Valdeso ir kitų jo sekėjų. Anot vieno dabarties istoriko 
pasakymo, „Pranciškus atėjo, skelbdamas dvasiškąjį gyvė- 
nimą, o Valdes skelbė dvasiškąjį įstatymą. Pranciškus skelbė 
K ristaus meilę, Valdes bausdavo pasaulio nuodėmes. Pran- 
ciškus rankiodavo apie save tuos, kurie trokšta išganymo, 
o kitų netrukdydavo eiti savo keliu. Valdes puldavo be- 
dievių bedievystę ir kiršindavo dvasiškiją“. Tuo, t. y. savo 
serapiška meile, Pranciškus griežtai skyrėsi nuo kitų tų 
laikų žmonijos taisytojų, reformatorių. Jis suprato, kad 
visos kitos reformos, be atskirų žmonių taisymo, neturės. 
reikšmės, per tai jam pasisekė pasiekti toks dvasiškas 
doriškas žmonijos atnaujinimas, kokio nesukėlė nei popiežaus 
bulės prieš donatistus, nei pasauliškių pamokslininkų 
kalbėtojų įrodinėjimai. Čia, kaip ir dažnai kitais atvejais, 
pasirodė, kad „Dievo Dvasia pučia, kur nori“, ir kad „Dievas 

„nekelia audrų. 

Kardinolas Jonas greit permanė Pranciškaus nusi- 
statymą ir pamatė, jog Pranciškaus tikrai turima gerų norų 
ir didelių dvasios jėgų, kai jis apie savo sumanymus 
paprastai sakydavo: „Dievas yra mus siuntęs savo šventojo 
tikėjimo gelbėti ir padėti Romos Bažnyčios klierikams. 

ir kunigams“. 

Kelioms dienoms praslinkus, nuvyko Kardinolas Jonas 
pas Inocentą popiežių ir pranešė jam: „Aš radau labai 
tobulą žmogų, kurs pagal Evangeliją nori gyventi ir laikytis 
evangeliškosios tobulybės. Aš manau, kad Viešpats yra 
sumanęs per jį atnaujinti šventosios Bažnyčios tikybą 
visame pasaulyje“. 2 

Asyžiaus broliai liko pagalios prileisti prie popiežiaus. 
Popiežius leido Pranciškui išdėstyti savo programą ir į 
ją atsakė: 

„Malonus sūnau, gyvenimo taisyklės, kurių tu ir tavo 
broliai prisilaikot, man atrodo per smarkios. Aš neabejoju, 
kad jūs, pirmutinės dvasios pagauti, sugebėsit taip gyventi, 
bet jūs turit atsiminti ir tuos, kurie po jūsų ateis ir kurie, 
rasit, nebeturės tokios pat dvasios“. 

Į tai atsakė Pranciškus: „Šventasai Tėve, aš pasitikiu 
savo Viešpačiu Jėzum Kristum. Jis yra mums pažadėjęs 
amžiną gyvenimą ir dangišką šventumą, todel neatsakys 
mums tokio menko dalyko, kaip pragyvenimas čia ant 
žemės“. 

Tai išgirdęs, popiežius, šypsodamas, pastebėjo: „Ką 
tu sakai, sūnau, yra tikra tiesa, bet vis delto žmogaus pri- 
gimtis yra silpna ir ilgai neištveria vienoje padėtyje. Todel 
eik ir melsk Dievą, kad tau apreikštų, kiek su Jo valia 
sutinka vis tai, ko tu geidi“. 

Pranciškus su savo broliais išėjo iš popiežiaus rūmų, 
o popiežius Inocentas artimiausiajame konsistoriuje iškėlė 
Asyžiaus brolių klausimą. Kaip galima buvo tikėtis, del to 
kilo daug ginčų. Mat, Pranciškaus sumanytoji vienuolija 
nebuvo vien kontempliatyvi—maldos vienuolija, su kuria 
lengviau būtų sutaikinamas visiškas neturtas. Pranciškaus 
idealas buvo apaštališkas gyvenimas, atseit, ne tik savęs, 
bet ir kitų žmonių vertimas prie Kristaus, platinimas tikė- 
jimo ir doros dvasios, ypač pamokslais, misijomis. Bet 
kaip gi galima. būtų sutaikinti tos pareigos su uždarbia- 
vimu del duonos kąsnio arba elgetavimu nuo durų prie 

durų? Juk ir valdensai buvo savo programon įrašę evan- 
gelišką neturtą, bet jie turėdavo pasauliečių, kurie jiems 
uždarbiaudavo ir juos maitindavo. Valdensams artimieji 
humiliatai, kurie nuo pradžios buvo Lombardijos audėjų 
brolija, dirbdavo bendrai, iš to patys pragyvendavo, o kas 
likdavo, dalindavo pavargėliams. Atvirtę vokiškieji katarai 
taipojau buvo sudarę Bernardo Primuso rūpesniu „Katalikų 
vargšų“ draugiją, kuri buvo labai panaši į Pranciškaus 
broliją. „Katalikų vargšai“ taipogi gyveno savo rankų dar- 
bu, neimdami už jį užmokesnio pinigais, tiktai maistu ir 
drabužiais. Vis tai nesunku buvo vykinti, kol malda ir dar- 
bas būdavo svarbiausiosios vienuolių draugijos pareigos. 
Bet Pranciškus norėjo iš popiežiaus išgauti leidimą savo 
vienuoliams bažnytinius pamokslus sakyti, o tam reikėjo 
tam tikro mokslo. O jam įsigyti reikėjo nuolatinio ramaus 
gyvenimo ir vienuoliško bendro sugyvenimo. Bet kaip gi 
galima buvo vienuolynai steigti ir statyti, visiškai atmetant 
turtų valdymą ir remiantis vien neturtu? 

Tiesa, ir seniau būta vienuolijų, kurios savo broliams 
įsakydavo gyventi neturte, jokių asmens turtų neturėti, kaip 
antai, benediktinų vienuolijoje, bet tenai kiekvienas, vienuo- 
lijon įstodamas, visus savo turtus atiduodavo vienuolynui, 
kurs, valdydamas turtus, maitindavo savo brolius vienuo- 
lius ir šelpdavo aplinkinius vargšus. Todel benediktinų, 
cistersų vienuolynai turėdavo ir turi žemės ir namų ir kitos 
nuosavybės, kas ir visuomenei yra patogiau, nes jai ne- 
reikia nuolat dėti aukų vienuolynui laikyti. 

Pranciškaus šiuo klausimu prisilaikyta kitokios nuo- 
monės. Jam rūpejo griežtai sekti apaštalų pėdomis. Petras 
ir Povilas skelbė pasauliui Evangeliją, eidami iš vietos į 
vietą ir vienkart maisto užsidirbdami savo rankų darbu. Jie 
nesėdėjo tarp vienuolyno sienų užsidarę, ir Pranciškus ne- 
norėjo už juos pasirodyti menkesnis. Tačiau kardinolų 
kolegijoje tasai Pranciškaus sumanymas sutiko didelio 
prieštaravimo. Tik juos visus nutildė Jono Colonnos rimti 
ir paprasti žodžiai: „Šitas žmogus tenori, kad mes jam 

leistumėm gyventi pagal Evangeliją. Jeigu sakytumėm, kad 
tai prašoka žmonių įėgas, tuo pat pripažintumėm, kad ne- 
galima esą Evangelija sekti, o per tai liktų patsai Kristus 
pajuoktas, kursai yra Evangelijos palikėjas“. Šitie žodžiai 
padarė didelio įspūdžio kardinolams, ir Pranciškus vėl bu- 
vo pašauktas į Laterano rūmus. 

Tą pačią naktį popiežius Inocentas III pasapnavo 
keistą sapną. Popiežiui rodės, kad jis bestovįs Laterano 
rūmuose, vietoje, vadinamojoje speculum, iš kur atsi- 
daro platus reginys į miestą ir matyti popiežiaus bažnyčia, 
šv. Jono Krikštytojo ir šv. Jono Evangelisto vardais pa- 
vadintoji. Popiežiui bežiūrint į bažnyčią, staiga ji pradėjo 
svyruoti, jos bokštai palinko į šoną, ir rodės visa bažny- 
čia tuojau sugriūsianti ir subirėsianti. Popiežių apėmė baimė 
ir, kad jis, neįmanydamas, kaip ją gelbėti, stovėjo, dideliai 
susirūpinęs, staiga pamatė kažin kokį žmogelį, panašų į 
elgetą, apsivilkusį ruda miline, virve susijuosusį, basą. Jis 
priėjo prie sienos, kur ant jo griuvo, ir parėmė ją savo 
petimi. Kaip matai tasai žmogelis ėmė augti ir greit pasi- . 
darė lygus veik su šv. Jono bažnyčios varpinyčia ir, ją 
remdamas, greit atitiesė ir visą bažnyčią vėl atstatė į savo 
„vietą. Popiežius lengviau atsiduso ir atsibudo, ir pažvelgė 
pro langą į Laterano bažnyčią, bet koks buvo popiežiaus 
nustebimas, kad aikštėje prieš bažnyčią pažino tą žmogelį, 
kurs rėmė Laterano baziliką ir tasai žmogelis elgeta buvo 
- ne kitas kas, kaip tik Pranciškus iš Asyžiaus!... 

Kad Pranciškus tą pačią dieną atėjo pas popiežių, 
šis maloniai jį priėmė, bet tasai pasisakė norįs popiežiui 
vieną pasaką papasakoti: „Seniau, atsiliepė Pranciškus, vie- 
name tyrlaukyj gyveno viena vargšė, bet labai graži mer- 
gaitė. Ją pamatė karalius, ir ji jam labai patiko, todel pa- 
norėjo ją vesti, tikėdamasis iš jos susilauksiąs gražių vai- 
kų. Bet, vos buvo atliktos vestuvės, moteriškei atsirado 
daug sūnų. Ji ėmė rūpintis, kuo juos išmaitinsianti, ne- 
turėdama jokio turto. Tuokart pasakė savo sūnums: nesi- 
bijokit, jūs esate karaliaus vaikai, eikit pas jį, o kas bus 

reikalinga, jis jums suteiks. Kad jie nuėjo pas karalių, 
karalius, juos pamatęs, labai nustebo, iš kur jų toki gražy- 
bė, bet greit pažino, kad visi panašūs į jį. Tuokart jiems 
pasakė: nesibijokit, jūs esat mano vaikai, aš jūsų neaplei- 
siu. Kasdien tiek daug svetimųjų valgo prie mano stalo, 
tai ir jums užteks ten vietos ir valgio. Ir jis liepė pasakyti 
vargšei moterėlei, kad jos sūnus pasiimąs į savo rūmus ir 
juos auginsiąs“. 

„ Pabaigęs tą savo pasakėlę, Pranciškus dar pridūrė: 
„Šventasai Tėve, tai ašen esu toji vargšė moterėlė tyruose! 
Dievas iš savo malonės pažvelgė į mane, ir aš Jam pa- 
gimdžiau Kristuje sūnų, o Karalių Karalius man yra pa- 
žadėjęs visais mano įpėdiniais pasirūpinti, nes, jeigu Jis 
daugelį svetimų maitina, juo labiau maitins savo namiškius. 
Dievas neskundžia nusidėjėliams žemiškų gerybių, nes 
myli visus savo vaikus, tai nejaugi Jis pagailėtų savo 
dovanų tiems, kurie Jo o seka, ir. kuriems jis už 
tai turi skolos“. 


Taip kalbėjo Pranciškus, ir Inocentas sūprato, jog: „čia 7 


kalba ne žemiškoji gudrybė, bet Dievo dvasios išmintis 
ir stiprybė. Todel, kreipdamasis į kardinolus, popiežius 
sušuko: „Tikrai, šis yra tasai šventasis ir dievobaimingasis 
vyras, per kurį Dievo Bažnyčia turi būti atnaujinta“. Paskui, 
atsistojęs, apkabino Pranciškų ir priglaudė jį prie savo 
širdies ir palaimino jį ir jo brolius, pagaliau jiems pasakė: 
„Eikit, broliai, su Dievu ir skelbkit visiems atvirtimą, kaip 
ji jums Dievas yra suteikęs. O kai Aukščiausiasis jūsų 
skaičių padaugins, kreipkitės vėl į mane, ašen išrasiu iš- 
tekliaus jums aprūpinti ir pavesiu ab atlikti dar svarbes- 
nių reikalų“. 

Visi broliai suklaupė prieš popiežių ir pasižadėjo 
būsią jam paklusnūs, paskui, popiežiui pareikalavus, visi 
"dvylika brolių pasižadėjo būsią paklusnūs taipogi Pranciš- 
kui, kaipo savo viršininkui. Pranciškui popiežius suteikė 
leidimą pamokslus sakyti ir tik per jį kitiems. Pagalios 
broliai gavo klierikų tonsūrą, kurią jiems suteikė kardinolas 

Jonas ir kuri buvo regimas ženklas, kad jiems leista Dievo 
žodis skelbti. Tai atsitiko, anot padavimų, 16 balandžio. 

Aplankę dar Petro ir Povilo apaštalų grabus ir ten 
pasimeldę, Pranciškus ir jo broliai iškeliavo iš Romos namo. 
Jų kelias ėjo per Romos Kampanijos lankas, į Soraktos 
pusę. Skubėdami, keliavo jie savo teviškėn, kad tenai nauju 
uolumu pradėtų naują gyvenimą ir veikimą, kurs taip lai- 
mingai buvo pripažintas esąs geras ir pagirtas paties 
Kristaus vietininko lūpomis. 


Ii. 

Perėję didžiausios kaitros Jaiku Kampanijos lygumas, 
broliai su Pranciškum priešaky priėjo prie Sabinų kalnų. 
Čia jie atsistojo pasilsėti netol Orte miestelio, kur dabar . 
yra gelžkelių mazgas, iš kur eina gelžkeliai į Romą abejom 
pusėm Apeninų kalnų. Čia broliai ilsėjo apie porą savaičių 
slėny, išraustam Nero upelio. Vieta buvo taip graži, jog 
broliai nelabai benorėjo grįžti į savo palapinę Asyžiaus 
apylinkėje. Pakalėdoję po apylinkę, jie čia tiek surinkdavo 
sau 1naisto, jog užtekdavo dar ir sekančioms dienoms. Tai 
ne labai tikdavo Pranciškui, bet, kadangi likusysis maistas 
nebuvo kam išdalyti, nes arti nebuvo gyventojų, todel savo 
liekanas broliai sudėdavo viename senovės etruskų grabe, 
kurį jie pavertė savo sandėliu svirneliu. Gyvenimas jau- 
kiame slėnely, tarp kalnų, prie sraunaus upelio, turint 
aplinkui žavinčių gamtos reginių, taip gilų įspūdį padarė 
broliams, jog jie pradėjo rimtai galvoti, be nenaudingiau 
būtų jų sielų išganymui ant visados čia pasilikus ir atsi- 
davus vien maldai ir dvasiškiems mąstymams. Kam teko 
matyti Italijos kalnai, gali lengvai suprasti, kiek juose yra 
ilgesio ir patraukimo prie atsiskyrėlių gyvenimo.  Kalkių 
uolos, iš kurių sudėti Sabinų kalnai, tarp jų daugybė di- 
desnių ir mažesnių požemių, urvų, rodos, tyčiomis yra | 
vandens išplauti išrausti eremitams (atsiskyrėliams) gy- 
venti. Oras net žiemą nėra perdaug žiaurus, gi valgio la- 
bai nedaug tereikia. Italijos valstiečiai paprastai minta 

duona ir vynuogių gira, vadinama vynu. O broliams, vie- 
toje vyno, užtekdavo tyro vandenėlio atsigerti, kurs čia vi- 
sur srovena iš daugybės šaltinių. Ir broliai nesiskundė 
jokiais trūkumais. Sukalėdoję šiek tiek duonos ir pasidėję 
ant didelio akmens ties upeliu, viši, aplinkui susėdę, pietavo 
ir džiaugėsi malonia saulute ir aplinkinės gamtos gražybė- 

mis, dėkodami Dievui, kad jiems lėidžia savo alkį ir troš- 
 kimą tildyti ant „pono skurdo“ stalo. Todel italų legendose 
apie šventuosius tiek daug yra pasakojimų apie eremitų 
gyvenimą. Atsiskyrėliu eremitu pradėjo savo dvasišką gy- 
venimą šv. Benediktas iš Nursijos, apsirinkęs sau buveinę 
oloje ties Subiaco, kur trejus metus meldėsi, pasninkavo 
ir save plakė, jog net „piemenys, kurie jį buvo užėję, manė 
ji esant laukinį žvėrį. Šimtui metų praslinkus po šv. Pran- 
ciškaus, ties Sienos miestu trys mokyti kilnios giminės 
jaunikaičiai Bernardo Tolomei ir jo du draugu įkūrė ant 
kiprisais apaugusio kalnelio benediktinų vienuolyną. Toksai 
ilgesys ramaus, nuo pasaulio atskirto gyvenimo, gamtos 
prieglobstyje, kur, be paukščių čiulbėjimo ir upelių sro- 
venimo, jokių kitu balsų nesigirdi, buvo užpuolęs ir Pran- 
ciškaus brolius. Tačiau pagundos buvo nugalėtos. Pran-. 
ciškus, kaip visuose abejojimuose, taip ir šiuo atveju 
pasiklausė „karštoje maldoje paties Dievo patarimo, kaip 


pasielgus, ir jam ir jam paaiškėjo, kad jis ir jo broliai ne sau turi 
gyventi, bet tam, kad sielas gelbėtų iš velnio verguvės ir 
prie Dievo vestų. Ir ilgai netrukus matome Pranciškų su 
savo broliais vėl prie Rivo Torto senoje daržinėje be- 
gyvenančius ir lankančius Porcijunkulės koplytėlę. Cia prie 
jų dar prisidėjo kunigas Silvestras, kurs liko labai sujudintas 
Pranciškaus dosnumu ir žemiškų gerybių išsižadėjimų, 
Naktį jis matė sapną: nepaprastai didelį kryžių, kurs iš- 
augo iš Pranciškaus burnos ir išsiplėtė ant viso pasaulio. 
Kunigas Silvestras suprato, kad Pranciškaus steigiamoji 
brolija yra skiriama viso pasaulio žmonėms ir kad ji yra 
paties Dievo veikalas. Todel pasiryžo įstoti į Pranciškaus 
broliją ir liko pirmuoju jos kunigu. Dabar Pranciškus, jau 

„remdaniasis apaštalų autoritetu“, varė toliau misijų darbą, 
kurį buvo pradėjęs dar prieš savo kelionę į Romą. 

Jo pamokslai buvo daugiausiai moralio turinio apie 
saugojimąsi pikto, apie gyvenimą pagal Dievo įsakymus, 
apie taiką su Dievu ir su artimais, nes tokio turinio jam 
tebuvo leista pamokslai sakyti. Reikia tikėtis, kad Asyžiaus. 
vyskupas Gvido buvo užleidęs katedros bažnyčią Pranciš- 
kaus pamokslams. Čia Pranciškus skelbė krikščioniškus 
idealus, nežiūrėdamas jokių asmenų ir nieko nebijodamas, 
nės jis kitiems tai patardavo ir prie to ragindavo, ką 
patsai darė. 

Pranciškaus veikime vis delto nepasitikrino pasaky- 
mas, kad „niekas negalįs būti pranašu savo krašte“. 
Pranciškus pirmutinio pasisekimo yra susilaukęs savo 
krašte, pačiame Asyžiuje ir jo apylinkėse. Pranciškaus 
pirmutiniųjų brolių raštuose skaitome, kad „daugelis iš 
liaudies, bajorijos ir miestiečių, dvasiškių ir pasauliečių bu- 
vo Dievo Dvasios pagauti, metė visus žemiškus rūpesnius 
ir ėjo tuo keliu, į kurį Pranciškus buvo pasukęs“. Daugu- 
ma naujųjų mokinių buvo iš Asyžiaus miesto ir jo apylin- 
kių. Tačiau Pranciškaus pamokslai darė įtakos ir toliau už 
Asyžiaus. Tomas Celano Pranciškaus įkvėptus pamokslus 
lygina su nauja spindinčia žvaigžde, su švesios ryto auš- 
ros patekėjimu po tamsios nakties. 

Jis lygina Pranciškaus veikimą su pavasario dygimu 
ir visuotiniu žydėjimu. „Viso krašto išvaizda buvo atsimai- 
niusi“, rašo jis: „kaip malonės ir derlingumo upė, plaukė 
Pranciškus per savo kraštą ir laistė jo širdžių dirvą, kuri 
kaip matai dorybe pražydo“. Tuos žodžius rašydamas, 
T. Celano, tur būt, turėjo omeny tas socialias permainas, 
kurios per Pranciškaus įtaką buvo įvykusios Asyžiuje. Dar 
šiandien tebėra tasai dokumentas, rašytas lapkričio mėne- 
sy 1210 metais, kuriuo žemasis luomas sulygintas su 
aukštesniuoju, majores ir minores. 

Tasai raštas taip prasideda: 

„Vardan Dievo. Amen. Dievo malonė tebūna su Jumis. 

„Garbei mūsų Viešpaties Jėzaus Kristaus, Švenčiau- 
sios Marijos Panos, ciesoriaus Ottono ir hercogo Leopoldo“. 

Po tos įžangos seka visa eilė nutarimų, kurių 
svarbiausieji yra šie: „Tarp aukštesniųjų ir žemesniųjų 
(majores et minores) Asyžiuje ant visados daroma sekanti 
sąjunga: Be abipusio sutikimo jie negali jokios sąjungos 
daryti nei su popiežium, nei su jo nuncijais arba legatais 
(pasiuntiniais, atstovais), nei su kokiu nors miestu ar tvir- 
tove, nei su kokiu nors dideliu galiūnu, bet turi pirma 
savo tarpe susitarti apie visa, kas reikalinga miesto 
Asyžiaus garbei, gerovei ir pažangai“. 

Šita Magna Charta Asyžiuje buvo paleisti laisvi 
visi isi žmonės, priklausiusieji ponams, jų vergai, už nedidelę 
piniginę duoklę, kuri turėjo būti sumokėta miesto konsu- 
lams (valdybai), jeigu ponai nenorėdavo priimti. Asyžiaus 
apylinkių gyventojai valstiečiai gavo tas pačias teises, 
kur ir tikrieji „piliečiai bei miestiečiai. Pažadėta globa pa- 
šaliečiams. Buvo nustatytas atlyginimas valdininkams už 
jų tarnystą, paskelbta visuotinė „amnestija sukilėliams 
1202 metų ir konsulams uždėta pareiga visomis pajėgomis 
baigti darbą prie katedros bažnyčios statymo, pradėto dar 
1140 metais. | 

Atsiminus, kaip daug yra Italų respublikos nukentė- 
jusios dar tryliktajame amžiuje nuo savitarpio karų, bus 
aišku, kokią reiksmę turėjo Asyžiaus gerovei panaši taikos 
sutartis. Pranciškus tų laikų rašytojų vadinamas taikos 
kūrėju ir kituose Italijos miestuose, kaip va: Arezžo, Peru- 
gija, Siena. Apie tai sudėta nemaža pasakojimų, kaip antai 
apie „Gubijos Vilką“. Taip buvo pramintas nežmoniškas 
Gubijos tvirtovės valdytojas, kurs savo skyde buvo 
parašydinęs: „Dievo, užuojautos ir pasigailėjimo priešas“. 
Antanas iš Paduvos Gubijos vilku buvo praminęs anų 
laikų žinomą tirionį (engėją) Ezzeliną. 

Pranciškaus taikingas veikimas anų laikų pasakoji- 
muose yra vaizduojamas kaipo velnių išvarinėjimas. Auk- 
stesniojoje Asyžiaus katedros bažnycioje tebėra dar Giotto 


freskai (piešiniai sienose), kuriuose vaizduojami velniai viso- 
kiose, kokios galima isivaizduoti, pozose lekią iš Asyžiaus 
kaminų, nes švĄ-Pranciškus, pakėlęs savo ranką, laimina | 

T miestą, darydamas jo link kryžiaus ženklą. Dvidešimtojo | 
amžiaus žmonės vargiai tesugeba įsivaizduoti piktąsias. 
dvasias taip, kaip jas vaizduodavos viduramžiai, bet vis. | 
delto iš daugelio nuotykių, kuriuos matome aplink save ir „4 
savyje, turime pripažinti, kad esama kažin kokios piktos 
galybės, kuri dažnai mums kužda ausin: pasakyk taip, 
padaryk tai. Iš tiesų, atrastumėm ne tik daugelį vietų, bet 
ir atskirų namų, kur pravartu būtų Dievo prieteliui atėjus 
ir tvirtu balsu sušukus: „Vardan Visagalinčiojo Dievo ir 
Jojo tarno Pranciškaus liepiu jums, piktosios dvasios, iš 
čia išsikraustyti!“ 

Tuo laiku, kada Pranciškus taip sėkmingai skelbė 
savo tėviškėje taiką su Dievu ir su artimais, jis, gyven- 
damas su savo broliais, liepdavo skaityti savo vienuolijos 
"įstatus. Perskaičius tą vietą, kur yra sakoma, jog „broliai 
turi save laikyti menkesniais už visus žmonės—et sint 
minorės, jam dingtelėjo mintis, jog tuo vardu reikia 
praminti savoji vienuolija. Mat, apie jos vardą Pranciškus 
ilgai galvojo. Nuo pradžios buvo pradėjęs savo brolius 
vadinti „viri poenitentes de Assisi“ (Asyžiaus atgailotojai), 
bet tas vardas buvo per ilgas ir per riškus. Užtatat pa- 
vadinimas fratres minores, mažieji broliai, kaip tik 
tiko Pranciškaus brolijai, ir nuo to laiko Pranciškaus 
įsteigtoji vienuolija liko praminta „mažųjų brolių“ vienuo- 
lija. Tomas Celano, aprašinėdamas Pranciškaus ir jojo 
pirmųjų brolių gyvenimą prie Rivo Torto, suteikė medžia- 
gos garsiam dailininkui Fra Angelico nupiešti paveikslą, 
kurs dabar tebėra Asyžiuje šv. Pranciškaus bažnyčios 
altoriuje. Broliai gyveno savo tarpe dideliausioje meilėje ir 
sutartyje. Nuo ryto išsiskirstydavo kas į darbą, kas su 
misijomis. Vakarą visi susirinkdavo savo daržinėlėje, dieną, 
susitikę kur nors kelyje, nepraeidavo pro kits kitą, malo- 
niai nepasisveikinę Dievo vardu, pasibučiuodavo maloniai, 

kits kitą meilingu žodeliu užkalbindavo. Susėję vakarą 
krūvon, džiaugdavosi, vėl drauge besą, užtat su širdgėla 
skirstydavos. Niekuomet niekas nėra girdėjęs jų tarpe 
kokių barnių, nesutikimų, vien tik dievobaimingi taikingi 
pašnekesiai, šventos giesmės, Dievo garbinimas ir dėkojimas 
viešpatavo toje šventoje šeimynėlėje. Niekuomet. jie ne- 
užmiršdavo Dievo pagarbinti, melsti, dėkoti Jam už gautas 
geradarybes, verkti ir gailėtis, padarius kokį apsirikimą, 
-apsileidimą. Jiems rodės, kad juos Dievas apleidžia, jei ne- 
jausdavo širdyse saldybės dvasios. Kad neužmigtų, besi- 
melsdami nakties laiku, jie dėdavo šalip savęs krepšius su 
gelžgaliais, kurie neleisdavo jiems kur nors prisišlieti. 
Maldingos nuotaikos kupini, jie kalbėdavo ne tik brevijorių, 
kurį kalba kunigai, bet dar giedodavo „Tėve mūsų“. 

To broliško sugyvenimo vidurys ir širdis buvo patsai 
Pranciškus. Nuo jo broliai nieko neslėpdavo, bet jam pa- 
reikšdavo slapčiausius savo širdies jausmus. Visi jo klausy- 
davo vien tik iš meilės, jo norus stengdavosi atspėti iš 
mažiausio jo mostelėjimo, pažvelgimo. Tokios tai didelės 
įtakos savo broliams ir pašaliečiams Pranciškus darydavo 
savo nepaprastu asmenim. Jisai mokino brolius ne tik 
žodžiais, bet labiausiai darbais. Kai jis įspėdavo per daug 
neapsunkint savo kūno valgiu, tai tą jo įspėjimą broliai 
labiausiai įsidėdavo, kai jis pats į savo menką valgį ar 
geriamąjį vandenį dar pelenų maišydavo.  Ragindamas 
drąsiai kovoti su kūno pagundomis, patsai pirmutinis pa- 
rodė pavyzdį, puldamas žiemos metu upėn, norėdamas 
nutildyti kūno sujudimą. 

Žinoma, kiekvienam broliui buvo malonu arčiau pri- 
eiti prie savo tėvo Pranciškaus, su juo pasikalbėti, jo pa- 
mokinimų pasiklausyti. Vienam nesenai brolijon įstojusiam 
broliui vardu Ricieriui, buvo pradėję rodytis, kad jį Pran- 
ciškus mažiau už kitus myli, o gal ir visai nemyli. Mat, . 
vienąsyk Pranciškus maloniau su kitais broliais pasišnekėjo, 
bet jo beveik neužkalbino. Nuo to laiko Ricieriui ėmė ro- 
dytis, kad jo Pranciškus neapkenčia. Kad jam pasitaiky- 

davo įeiti triobon tuo laiku, kai Pranciškus išeidavo ar 
ruošdavos išeiti, jam rodydavos, būk Pranciškus bėgąs 
nuo jo, nenorėdamas su juo susitikti. Jeigu Pranciškus, 
stovėdamas su kitais broliais, šnekučiuodavo ir tuo laiku 
kurs brolis pažvelgdavo į Ricierių, jam rodydavos, būk jį 
apkalbą ir tariąsi iš vienuolyno išmesti. Taip kankinos 
Ricierius ilgoką laiką ir buvo jau besiartinąs prie galutinio 
nusiminimo, manydamas esąs atstumtas Pranciškaus ir 
Dievo. Pranciškus, pažvelgęs į išblyškusį brolio Ricieriaus 
veidą, į jo įdubusias akis, pažino, kad jam kažin ką 
skauda ir vieną dieną, jį pasišaukęs, pasakė: „Mano mie- 
lasis sūnau, nesisielok ir neleisk save kankinti blogoms 
mintims! Tu esi mano geras, mylimas vaikas ir vienas tų- 
jų, kuriuos aš labiausiai myliu ir kurs esi mano meilės ir 
mano pasitikėjimo vertas. Todel eikš pas mane ir pasi- 
sakyk, kokias turi abejones, ir visuomet, kuomet Hk norėsi, 
eik pas mane, sakykis visa, ką turi“. Pradžiugęs lig ašarų, 
nuėjo jaunasis brolis į mišką ir, atsiklaupęs, dėkojo Dievui 
už suteiktą sau suraminimo laimę. Apie meilingus santy- 
kius, viešpatavusius .Pranciškaus brolijoje, yra užsilikusių 
dar pora pasakojimų iš brolių gyvenimo laikų prie 
Rivo Torto: 

Vieną naktį, anot „Speculum perfectionis“, prikėlė 
brolius iš miego vieno brolio šauksmas: + „Aš mirštu, aš 
mirštu!“ Visi šoko iš miego, Pranciškus liepė degti žiburį 
ir paklausė: kas šaukė, kad mirštąs? Vienas brolis atsi- 
liepe: tai aš. „Kas tau yra, paklausė Pranciškus, kad tu 
miršti?“ — „Aš badu mirštu“, atsakė brolis. Tai buvo 
pradžioje brolijos gyvenimo, kad jie daug pasninkaudavo, 
neturėdami, ko valgyti, ir smarkiai save plakdavo. Pranciš- 
kus tuojau liepė padėti ant stalo valgio, sėdos pats ir 
broliams liepė sėstis, kad alkanas brolis vienas pats nesi- 
drovėtų valgyti. Susėdus visiems, Pranciškus atsiliepė: 

„Mano malonūs broliai, tikrai jums sakau, jog kiek- 
vienas turi klaustis savo prigimimo patarimų. Kai kurie 
gali gyventi, maž tevalgydami, kiti reikalauja daugiau val- 

gio. Todel aš norėčiau, kad tie pastarieji tiek savo kūną 
šertų, kiek jam reikia, kad kiekvienas galėtų kūno jėgomis 
dvasiai tarnauti. Nes, kaip turime saugotis persivalgymo, 
kas kenkia kūnui ir dvasiai, taip lygiai turime saugotis 
perdėto susilaikymo, juo labiau, kad ir Viešpats iš mūsų - 
reikalauja „atvirtimo, o ne aukos“. 

Kitą sykį Pranciškus, anksti rytą atsikėlęs, išsivedė 

vieną brolį į vynuogyną, nes manė, kad to brolio svei- 
katai bus naudinga valgyti vynuogių, o kad brolis vienas 
pats nesigėdėtų uogų valgyti, pradėjo ir Pranciškus jų 
raškyti ir valgyti, nors vienas pats to nedarydavo. Pana- 
šiai su tuo broliu Pranciškus elgdavos iki pat jo mirties 
ir paskiau, atsimindamas tą brolį, be ašarų negalėdavęs 
kitiems broliams pasakoti. - 
r Tačiau brolių ramus ir dievobaimingas gyvenimas 
prie Rivo Torto netikėtai ir nemaloniai pasibaigė. Vieną 
dieną, kada visi broliai, daržinėje susirinkę, ramiai sau mel- 
dėsi kiekvienas savo vietoje, staiga vidun įsigriovė vienas 
šodietis su savo asilu ir garsiai sušuko: „Eik šen, mano 
pilkeli, mes čia galėsime visai patogiai įsitaisyti“. Šitie 
žodžiai, labiau taikomi į brolius, negu į asilaitį, aiškiai ro- 
dė, kad asilo savininkas manė brolių maldos namus pa- 
versti asilo kūte. Pranciškus, pastebėjęs žiaurų sodiečio 
pasielgimą, atsiliepė į savo brolius: „Aš matau, broliai, kad 
Dievas nėra-mus siuntęs asilams kūtes laikyti, bet melstis 
ir žmonėms rodyti išganymo kelią“. 

Visi broliai, nuo maldos sukilę, išėjo iš daržinės ir 
ant visados apleido Rivo Torto. Nuo to laiko jie susi- 
spietė Porcijunkulėje, ir toji koplytėlė liko viso pranciškonų 
judėjimo centru. O pirmoji brolijos buveinė piie Rivo 
Torto liko pamiršta, -nors-- Pranciškus ir jo broliai per- 
gyveno. čia pirmutines ir gal laimingiausias savo atvirtimo | 
ir savo neturto dienas. 

Maža senoviška Porcijunkulės koplytėlė, užsilikusi iki 
šiam laikui, yra pailga su apvaliais skliautais, pusapvalia 
absida (užpakaliu), paprastomis viršuje lanku išlenktomis 
durimis priešakyje ir tokiomis pat durimis šone. Anot 
„senovės padavimo, kurs pirmąsyk pasirodė užrašytas Pa- 
radisus Seraphicus knygoje (išleistoje Milane 1645 
metais), Porcijunkulės koplytėlę pastatę popiežaus Liberijaus 
laikais ketvirtame šimtmetyje keturi eremitai, grįžusieji iš 
Šventosios Žemės (Palestinos), parsinešdami relikvijų iš 
Šv. P. Marijos grabo, kurias jiems dovanojęs šv. Kirilas. 
Vis delto dar ir šiandien altoriuje tebėra senas paveikslas 
Dangun Ėmimo Šv. P. Marijos, apsiaustos dangybės an- 
gelų. Nuo to žmonės praminė tą paveikslą „Mūsų meilin- 
goji Žmonelė su angelais“, arba „Angeliškoji Marija“. Porci- 
junkulės (sklypelio) koplytėlė liko praminta del to, kad yra 
“ pastatyta ant žemės sklypelio, priklausiusio (576 metais) 
kitkart benediktinų vienuolynui, kurs buvo įsikūręs aukš- | 
čiau Subasijo kalne. Porcijunkulės koplytėlė 1075 metais 
taip apgriuvo, jog gyvenę prie jos keletas benediktinų vie- 
nuolių gavo ją apleisti ir persikėlė atgal į savo vienuolyną 
Subasijo kalne. Padavimai sako: toje Porcijunkulės koply- 
tėlėje besimelsdama Pika, Pranciškaus motina, gavusi ap- 
reiškimą, kad jai gimsiąs sūnus. kurs atstatysiąs griūnan- 
čius Dievo namus. Sugrįžę į Porcijunkulę, Pranciškus su 
broliais dažniausiai laikydavos miške, kuriuo koplytėlė 
buvo apsiausta. „Todel jiems buvo didelio džiaugsmo, kai 
benediktinų vienuolynas iš Subasijo kalno, kur dabar ka- 
mendulų vienuolynas, 1211 metais leido Pranciškui ir jo 
broliams ant visados naudotis Porcijunkulės koplytėle. 
Pranciškus nenorėjo koplytėlės nuosavybėn pasiimti, todel 
griežtai dabojo, kad broliai kasmet siųstų benediktinams 
pintinę žuvies nuomos. 

Greta koplytėlės Pranciškus su broliais pasistatė trio- 
belę iš šakų, aplipdę jas moliu ir stogą nukloję medžių 
lapais. Lovų vietoj turėjo šiaudų prikimštus maišus. Sėdėjo 

ir valgė ant žemės. Triobelė buvo aptverta tvorele, kuri 
buvo vienuolyno zomatas. Šitaip įtaisyta brolių bu- 
veinė, itališkai vadinama luogo, locus (vieta), turėjo biiti 
pavyzdžiu visiems vienuolynams, ir taip turėjo būti įtaisyti 
visi pranciškonų vienuolynai. Vėliau, kai pirmutinė pran- 
ciškonų dvasia ėmė aušti, jų vienuolynai ėmė daugiau sau 
žmoniškų patogumų taisytis ir vienuolynai imta vadinti 
conventus (konventas —susėjimai). Tačiau vienas pran- 
ciškonas Giovanni Colombini iš Sienos darė pastangų 
sugrąžinti į pranciškonų vienuolynus pirmutinę neturto 
dvasią, ir jojo sekėjai, praminti „Kristaus vargšais“, ėmė gai- 
vinti senąją Pranciškaus dvasią. Artimiausiai jos dabar pri- 
silaiko kapucinai. 

Be senųjų brolių, ėmė dabar Porcijunkulėje rinktis vis 
naujų, kurie galima pavadinti antrąja pranciškonų karta. 
Be pirmųjų brolių — Bernardo, Egidijaus, Angelo ir Sil- 
vestro — atsirado dar naujų: Rutinas, Masseo, Juniperas, 
Leonas. Šitie jaunesnieji Pranciškaus mokiniai savo uolumu 
kuone pralenkė senesniuosius. Šitie pastarieji pradėjo 
daugiau palinkimo rodyti prie atsiskyrėlių gyvenimo. Taip, 
Silvestras mėgdavo Carceri (Karčeri) kalno urvuose (gro- 
tose) melstis. ir mąstyti. Bernardas eidavo miškan ir tenai, 
klūpodamas, taip rodydavos paskendęs maldoje, jog dažnai 
negirdėdavo, kaip jį Pranciškus šaukdavo. Kitąkart jis vie- 
nas pats .išbūdavo 20-30 dienų aukščiausioje kalno viršū- 
nėje, „mąstydamas apie dalykus, kurie pareidavo iš dan- 
gaus“. Egidijus nepastovėdavo vienoje vietoje, bet nuolat 
keliaudavo po įvairias vietas. Buvo Šventoje Žemėje, Ispa- 
nijoje, Romoje, Bari (Italijoje), kur yra palaidotas šv. Mika- 
lojaus Stebukladario kūnas. Brolis Egidijus pasižymėjo ne- 
paprastu darbštumu. jis dykai išmaldos nereikalaudavo, 
bet stengdavosi už gautą valgį ir apdarą atadirbti. Brolį Egi- 
dijų patsai Pranciškus yra praminęs „apvaliojo stalo ricie- 
rium“. Jis visą savo gyvenimą stengėsi griežtai išsilaikyti 
savo mokytojo dvasios. Egidijus mirė 1262 metais, šv. 
Jurgio dieną, tą pačią, kurioje buvo brolijon įstojęs. Jo 

gyvenimą aprašė jaunesnysis brolis ir mokinys Leonas. 
Priminsime čia keletą to įdomaus gyvenimo bruožų. 
Keliaudamas Šventojon Žemėn, Egidijus, laukdamas 
laivo, gavo keletą dienų užtrukti Brindisi mieste. Čia rado 
sėną sraigę ir, prisisėmęs tyro vandens, nešė gatvėmis, 
šaukdamas: „Chi vuole dell agua?“ (kas. nori van- 
dens?). Už vandenį jis gaudavo duonos ir kitų daiktų, 
kurių buvo reikalingas jis pats ir jo palydovas. Grįždamas 
iš Šventosios Žemės, jis iš laivo išlipo Ankonos mieste. 
Čia taipojau nedykinėjo: prisiskynęs vytelių, pynė pintines, - 
o iš nendrių buteliams užmalus ir mainė juos į duoną. 
Padėdavo laidoti numirėlius, kasdavo duobes, tuo užsi- 
dirbdavo ne tik sau drabužį, bet ir savo broliui palydo- 
vui. Jis norėjo, kad toji išmalda (alužna) už jį melstųs 
tuo laiku, kai jis miegos. Vienąsyl: Egidijui einant Ankonos 
miesto gatve su nendrių pundeliu, pamatė jį vienas kuni- 
gas ir tarė: „Veidmainis“. Egidijus, tą užgaulingą žodį iš- 
girdęs, taip susigraudino, jog ėmė verkti. Paklausus broliui, 
ko verkia, atsakė: girdi, aš esu veidmainis, kaip sako kuni- 
gas, o juk kunigas nemeluoja. Vos nuramino susijaudinusį 
Egidijų kiti praeiviai, aiškindami, jog esama skirtumo tarp 
kunigo kaipo žmogaus ir Dievo tarno. Kunigas, kaip ir 
kiekvienas žmogus, gali taipogi apsirikti savo pažiūrose. 
Būdamas Romoje, Egidijus anksti rytą klausydavo 
šv. Mišių, paskui eidavo miškan, gan tolokai už miesto, 
ten rinkdavo sausų šakų ir medžių, nešdavo miestan ir 
mainydavo į duoną ir kitus pragyvenimui reikalingus daik- 
tus. Viena poni norėjo jam daug daugiau duoti, kaip buvo * 
vertas jo malkų rinkinėlis, bet Egidijus neėmė, sakydamasis 
esąs dvasiškas žmogus ir nenorįs į gebšumą įprasti. Vy- 
nuoges renkant, jis: padėdavo uogas raškyti, alyvas ren- 
kant, eidavo rankioti alyvų vaisių. Dažnai rankiodavo var- 
pas piūties laiku draug su kitais vargšais, bet surinktąsias 
išdalydavo kitiems vargšams, sakydamas neturįs klojimo 
toms varpoms kulti. Iš šaltinio San Sisto už miesto neš- 
davo vandenį vienuolynui Santi Guattro Coronati (4 

apvainikuotų kankinių), taipogi padėdavo vienuolyno vir- 
tuvėje miltus malti ir duoną kepti. Jis dirbdavo visus 
darbus, iš kurių misdavo, tiktai tiek tepasilikdavo sau 
laisvo laiko, kiek reikėdavo brevijoriui atkalbėti ir apmąs- 
tymui atlikti. ių 

Nuolat besidarbuodamas, Egidijus neužmiršdavo ir 
kitų šelpti, palaikydamas savo širdyje gailestingumą, kurio 
jį išmokino tėvas Pranciškus. Keliaudamas prie šv. Jokūbo 
grabo į Kompostellą (Ispanijon) Egidijus nupiovė savo 
rūbo gobtuvą ir atidavė vienam vargšui, kurs, jį susitikęs, 
prašė pašalpos, patsai dvidešimt dienų vaikščiojo plika 
galva, be gobtuvo. Keliaudamas per Lombardiją, Egidijus | 
pamatė iš tolo vieną žmogų jam beinojantį. Manydamas, 
kad tasai žmogus turįs prie jo kokį reikalą, Egidijus priėjo, 
o tasai, juokdamasis, įspraudė jam rankon porą nugriaužių 
kauliukų. „Tegul tau Dievas atlygina“, pasakė Egidijus be 
jokio pykčio ir toliau tęsė savo kelionę. Kitąsyk, jam be- 
nešant vandenį į 4 vain. kankinius Romoje, priėjo prie jo 
vienas žmogus, prašydamas atsigerti iš kibiro. Egidijus 
atsisakė duoti, už tai žmogus jį ėmė visaip kolioti. Egidi- 
jus, nieko neatsakydamas ir nunešęs vienuolynan vandenį, 
greit vėl grįžo prie šaltinio ir, pasėmęs šviežio vandens, 
atnešė ištroškusiam praeiviui, kurs dar netol buvo paėjęs 
sakydamas: Nepyk, milimiausiasis, bet, man rodės, aš 
negalėjau vienuoliams nešti vandens, kurio kitas kas buvo 
gėręs. į 

Net būdamas svečiuose pas taip žymius asmenis, kaip 
Tuskulio vyskupą ar kardinolą Mikalojų, Egidijus išeidavo 
kokiam laikui virtuvėn ar kieman kuo nors padėti darbuo- 
tis, kad tuo sau valgį užsipelnytų. Vieną dieną smarkiai 
lijo, esant Egidijui pas kardinolą, kurs džiaugėsi, kad bent 
šią dieną Egidijus gaus pas jį pasiviešėti. Tačiau "Egidijus 
nuėjo virtuvėn ir, pastebėjęs, kad tenai, jo nuomone, 
trūko švaros, pasisakė virėjui norįs už du duonos kepa- 
liuku ją visą išvalyti. Virėjas sutiko, ir kardinolas ir šį 
kartą negalėjo svečio dykai pavaišinti. Kad ir kitą dieną 

Jijo, Egidijus vėl gavo du kepalu už tai, kad visus virtuvės 


ir valgomojo kambario peilius nušveitė. 

Egidijus turėjo smarkų liežuvį. Jo posakiai yra su- 
rašyti ir pavadinti „Brolio Egidijaus pašnekesiai“, turi būti, 
kilę iš jo vėlyvesnių metų. Vienąsyk pas Egidijų atsilankė 
du kardinolu ir, .atsisveikindamu, prašė nepamiršti už juos 


"pasimelsti. Egidijus atsakė: „Kam dar čia man už jus, 


gerbiamieji, melstis, jeigu jūs daug daugiau už mane tuite | 
tikėjimo ir vilties“. — „Kaip tatai?“ — paklausė kardinolai. 
„Del to, kad jūs, turėdami tiek daug turtų ir garbės, vis 
delto tikitės būsią išganyti, 0 ašen, nors gyvenu vargin- 
gai, bijau, kad nebūčiau pasmerktas“. 

Iki pat savo mirties pasiliko brolis Egidijus ištikimas 
Pranciškaus idealams — neturtui, nekaltybei, taikingumui. 
Jis yra net eiles sudėjęs (sonata) nekaltybės garbei ir ke- 
letą kitų eilių kitoms dorybėms pagarbinti,- iš kurių vos 
keletas nuotrupų beliko. Mažame vienuolyno sodnely 
Perugijoje Egidijus Iesindavo balandžius, kurie pulkais 
atskrisdavo, šnekėdamasis su jais. Ankstyvais vasaros 
rytmečiais Egidijus vaikščiodavo takeliais gėlių daržely ir, 
giedodamas šventas giesmes, pritardavo joms, lyg smuiku 
grieždamas, du pagaliuku į kits kitą bruožuodamas. 

Taip pirmutiniesiems Pranciškaus broliams begyvenant 
daugiau savu atskiru gyvenimu, vėlyvesnius brolius matome 
daugiau padedant savo mokytojui Pranciškui. Ypačiai pasi- 
žymėjo brolis Masseo, kaipo nuolatinis Pranciškaus paly- 
dovas jojo svarbiose kelionėse. Pranciškus buvo nedidelio 
ūgio, menkos išvaizdos žmogelis, tuo tarpu brolis Masseo 
buvo „didelio ūgio ir gražus ant pažiūros ir turėjo dova- 
ną su žmonėmis kalbėti“. Kad juodu abudu išeidavo 
elgetauti, Pranciškus „gaudavo ne daugiau, kaip keletą 
kąsnelių duonos, ir tie būdavo sušlapę“, o Masseo gauda- 
vo didelių riekių geros duonos, o kartais ir visą kepalą. 
O vis delto tasai didelis, gražus ir iškalbingas Masseo 
gavo vienuolyne ties Carceri vartus sergėti, išmaldas pri- 
iminėti ir virtuve rūpintis, ir visą namų ruošą atlikti, tuo 

tarpu kad kiti broliai, nieko nekliudomi, galėdavo melstis 
ir apmąstymus ramiai atlikti. Vieną dieną juodu su Pran- 
ciškum ėjo keliu ir priėjo kryžkelį, kur keliai sukos į Flo- 
renciją, į Sieną ir į Arezzo. Masseo paklausė: „Tėve, 
kuriuo keliu dabar eisiva?“ Pranciškus atsakė: „Kuriuo 
Dievas norės“. Brolis Masseo paklausė . toliau: „Kaip gi 
sužinoti Dievo valia?“ Pranciškus atsakė: „Greit gausi ži- 

„ noti. Vardan šventos paklusnybės ašen tau liepiu, kad 

"fpradėtum greit suktis aplinkui, kaip maži vaikai kad daro, 
ir nesustotum, kol aš pasakysiu, kad gana“. Masseo, atsi- 
stojęs kryžkelyje, ėmė suktis aplinkui, kaip mažas vaikas, 
o Pranciškus nieko nesakė, nors Masseo, apsvaigęs, 
kelissyk buvo pargriuvęs. Pagalios, kad Masseo vienąsyk 
smarkiai ėmė suktis, Pranciškus sušuko: „Sustok ir ne- 
judėk“.  Masseo sustojo, ir Pranciškus paklausė: „Kurion 
pusėn tavo veidas atsuktas?“ Masseo atsakė: „Gen 
Sienna“ (Sienos link). „Vadinas, Dievo valia yra, kad eitu- 
mėm Sienon“, pasakė Pranciškus. 

Tokiais ir panašiais pažeminimais  mankštindavo 
Pranciškus brolį Masseo, ir jis pagalios pasiekė tokio pasi- 
žeminimo laipsnį, jog laikė save didžiausiu nusidėjėliu ir 
vertu pragaro bausmės, nors kasdien vis kildavo dorybė- 
se. Tačiau šitas pasižeminimas jį pripildydavo tokia šviesa, 
jog jis visuomet buvo linksmas. Maldos laiku ne sykį 
jam išsiverždavo džiaugsmingas šauksmas, lyg balandžio 
burkavimas.  Nušvitusiu veidu ir džiaugsmo pilna širdimi 
jis gyveno Dievo akivaizdoje ir vis delto save laike men- 
kiausiu visų žmonių. Vienąsyk jaunesnysis brolis Jokūbas 
iš Fallerone paklausė Masseo, kodel jis vis tą pat 
džiaugsmo giesmę tegieda, o kitos neprasimano. Masseo 
atsakė: „Del to, kad tasai, kurs savo laimę yra radęs vie- 
nam vieninteliam daikte, jokios kitos giesmės negali gie- 
doti, kaip tiktai vieną vienintelę“. 

Brolis Rufinas iš Asyžiaus mini dar Bernardą iš 
Ouintavalle, senesnįjį Pranciškaus mokinį. Juodu abudu 
buvo iš kilnios bajorų šeimynos.  Rufinas buvo Sciti arba 

Scefi šeimynos ir, kaip ir brolis Bernardas, turėjo pa- 
linkimą prie atsiskyrėlių gyvenimo, kurs jį taip masinda- 
vo, jog Rutinas buvo jau benorįs skirtis su Pranciškum, 
kurio praktiškas krikščioniškas gyvenimas ir kitų į doros 
ir išganymo kelią vedimas ne tiek tepatikdavo, kaip atsi- 
skyrėlio ramus gyvenimas pagal pirmųjų krikščionijos lai- 
kų eremitų (pustelninkų) pavyzdį. Dažnai jis taip būdavo 
maldos ir apmąstymo pagautas, jog nieko negirdėdavo ir 
nejausdavo, o kad atsipeikėdavo, jo kalbos beveik ne- 
galima būdavo suprasti, nes joje nebūdavo jokio sąryšio. 
Visai atitiko šv. Pranciškaus dvasią brolis Kadagys- 
Juniperus arba Ginepro, apie kurį Pranciškus, juokuo- 
damas, pasakęs: „Kad visus krūmus tokių kadagių turėtu- 
mėm!“ Vienąsyk, kad vienas brolis sirgo Porcijunkulės 
vienuolyne, užsigeidė virtų kiaulės kojų. Juniperas tuojau 
nuėjo miškan, pagavo kiaulę, kuri ten ganės, rankiodama 
giles, nupiovė jai vieną koją ir, išviręs, davė broliui pa- 
valgyti. Greit atsekė vienuolynan sužeistos kiaulės savi- 
ninkas ir ėmė skųstis Pranciškui ant brolio Kadagio, kurį 
įtarė kiaulę sužeidus. Tasai atėjo ir viešai prisipažino nu- 
piovęs kiaulei koją, bet tuojau pridūrė: tasai valgis taip 
pagelbėjo sergantį brolį, jog aš nesigailėčiau ir šimtui <kiau- 
lių kojas nupiaustyti. Per didelį vargą Pranciškui pasi- 
sekė įtikinti brolį Kadagį, kad jis labiau gerbtų svetimą 
nuosavybę. „Na, jau gerai“, pasakė pagalios brolis Kada- 
gys: „aš matau, kad tasai žmogelis ant mūsų yra baisiai 
įpykęs, bet aš jį suieškosiu ir patenkinsiu“. Jis nuėjo so- 
džiun, surado kiaulės savininką ir pradėjo jam aiškinti, 
kaip jo kiaulės koja išgydė brolį, kad, tiesą pasakius, čia 
jokios skriaudos nebuvę, nes kiaulės yra skirtos žmonių 
reikalams, kad viskas priklausą visiems žmonėms, kad nie- 
kas negalįs sutverti nė mažiausio paršiuko, kad vienas 
Dievas tai galįs padaryti ir kad jis del to vieną kiaulės 
kojikę yra paėmęs, kad sergąs brolis taip labai jos užsi- 
geidęs. Vis tai brolis Kadagys išdėstė supykusiam žmo- 
geliui labai iškalbingai ir gyvai, betgi kiaulės savininko 

neįtikino, ir tasai ėmė jį kolioti ir dar labiau pykti už pa- 
darytą skriaudą, pravardžiuodamas brolį vagim, plėšiku, 
avingalviu, pakvaišusiu piktadariu. „Jis manęs nesuprato“, 
pamanė sau brolis Kadagys ir vėl ėmė jam įrodinėti dar 
karščiau ir iškalbingiau reikalingumą padarytosios kiaulei 
operacjos, o pabaigęs savo kalbą. apkabino žmogelį už 
kaklo ir sušuko: „Tai veizėk, aš tai padariau, kad savo 
vargšą sergantį broliuką išgelbėčiau, o tu man tame dau- 
giausiai padėjai, tad džiaukivos abudu ir dėkokiva gerajam 
Dievuliui, kurs mums duoda žemės vaisių. laukų gyvulių 
ir miškų žvėrių, norėdamas, kad mes visi būtumėm Jo 
vaikai ir kits kitą reikale šelptumėm. Ar ne tiesa, mano 
mielas brolau?“ Tai pasakęs, brolis Kadagys vėl pradėjo 
žmogų bučiuoti ir spausti prie širdies, kad pagalios tasai 
visiškai atlyžo ir, pargrįžęs, papiovė kiaulę ir ją visą atnešė 
vienuolynan dovanų, 

Tasai pats brolis Kadagys buvo pasilikęs vienuolyne, 
"kad visi kiti broliai buvo išėję prie darbo. Išeidamas, vienuo- 
lyno gvardijonas pasakė broliui Kadagiui: dabok namus 
ir pravirk mums ką nors pavalgyti, kol mes grįšim“. Pasi- 
likęs vienas vienuolyne, brolis Kadagys ėmė mąstyti, 
malkas bėskaldydamas ir krosnin kraudamas: „Kodel gi 
tai vis tik aš vienas turiu vienuolyną daboti ir valgyti virti, 
neturėdamas laiko nei dorai pasimelsti? Imsiu šiandien ir 
privirsiu tiek valgio, kad užtektų bent porai savaičių 
visiems broliams valgyti“ Tai pasakęs, nuėjo miestan, pri- 
pirko didelių molinių puodų, mėsos, paukščių, daržovių, 
kiaušinių ir, parsinešęs vienuolynan, užkūrė didelę ugnį, 
užkaitė puodus vandens, sudėjo tenai visą supirktą maistą: 
vištas nepeštas ir neskrostas, daržoves su žemėmis ne- 
mazgotas ir visus kitus. produktus, kokius tik turėjo. 

Kad kiti broliai pargrįžo namo, brolis Kadagys, visas 
prakaituotas, tik šokinėjo nuo vieno puodo prie kito, tik 
maišė su ilgu vėzdu kunkuliuojantį viralą. Pagalios viskas 
buvo paruošta, ir brolis Kadagys, nukėlęs puodus nuo 
ugnies ir pastatęs ant stalo, pakvietė juos prie pietų. 

„Valgykit dabar, paskui eisime melstis! Aš tiek priviriau, 
jog mums visiems užteks porai savaičių“. Tačiau niekas 
iš brolių nenorėjo nė į burną paimti parengtojo valgio, 
nors brolis Juniperas labai iškalbingai jį gyrė ir kvietė 
paragauti. Tuokart tesuprato brolis Kadagys, ką padaręs, 
ir, puolęs ant kelių, meldė jam atleisti, kad tiek [RE 
maisto sugadino. 

Tačiau šitokiais savo išsišokimais brolis Juniperas 
ne savo siauraprotystę rodė, bet norėjo kitus brolius 
įspėti, kad per daug nenugrimstų žemiškuose rūpesniuose 
ir neatsitolintų nuo vienuolijos dvasios. Vienąsyk vidu- 
naktį brolys Kadagys pasibeldė pas savo viršininką, kurs 
jį buvo dieną išbaręs, kam per daug aikvojąs vienuolyno | 
turtų, vargšams bedalydamas. „Tėve, tarė brolis Kadagys, 
laikydamas vienoje rankoje bliūdą košės su dideliu gabalu 
sviesto, antroje žiburį: „aš pastebėjau; kad tu vakar, mane 
bebardamas, labai buvai įkaitęs. Išvalgyk šitą bliūdą košės, 
ji labai sveika gerklei ir krūtinei“ Viršininkas, supratęs 
brolio Kadagio priekaištą, jį smarkiai subarė, liepdamas jam 
liautis panašius šposus krėtus. „Gerai“, atsakė Kadagys: 
„košė išvirta ir turi būti suvalgyta. Kad sveikas nenori, tai 
palaikyk žiburį, o ašen valgysiu“. Vyresnysis nusijuokė ir 
abudu, už stalo susėdusiu, suvalgė košę. 

Tokiais ir panašiais savo nepaprastumais brolis 
Kadagys — Juniperas greit pagarsėjo visoje apylinkėje. 
Žmonės veržėsi jo pamatyti, su juo pasišnekėti Kad bro- 
lis buvo nusiųstas Romon, daugybė didžios ponijos vyrų 
ir moterų suėjo prie vartų, norėdami nepaprastąjį brolį pa- 
matyti. Sužinojęs apie tai, brolis Kadagys norėjo juos su- 
gėdinti, kvailiu apsimetęs. Pakely jis pamatė du vaikezu 
besisupančiu ant karties, vieną ant vieno galo, antrą ant 
antro užsisėdusiu. Brolis Kadagys užsisėdo ant vieno 
karties galo ir pradėjo su vaikais linguotis. Visa susirin- 
kusioji ponija buvo labai nustebinta tokiu dievobaimingo 
vienuolio vaikiškumu, bet vis delto jį iš tolo labai triukš-' 
mingai ėmė sveikinti, manydami, kad brolis atkreipsiąs į 

juos domės ir pas juos ateisiąs. Tačiau brolis Kadagys 
į juos nė žiūrėte nepažiūrėjo, taip atrodė įsimiręs į savo 
supimąsi. Susirinkusieji, pastovėję valandėlę, labai pasi- 
piktinę sugrįžo miestan, šnekėdamies savo tarpe, kad 
vadinamasis šventasis brolis esąs paprastas mužikas, be 
jokio mokslo ir auklėjimo. Tik tuokart brolis Kadagys nu- 
lipo nuo savo supuoklės ir patenkintas nuėjo Romon. 

Brolis Kadagys, kaip ir brolis Leonas ir brolis 
Tancredi iš Rieti, priklausė prie to nedidelio rinktinio 
būrelio, kurs, Pranciškui pasimirus, buvo susispietęs aplink 
šv. Kliarą. Su jais dvejais Kadagys šv. Kliarą ir numarino. 
Kad jis, priėjęs, atsisėdo prie jos mirties patalo, šv. 
Kliara, šypsodama, paklausė: „Ką gera parnešei nuo Dievo?“ 
Jisai, ją ramindamas, pasakojo apie dangiškus dalykus, ir 
jo žodžiai „lėkę, kaip kibirkštys“ (Vita S. Clarae. Acta ss. 
Ang. Il). Į brolį Juniperą — Kadagį buvo panašus brolis 
Jonas, apie kurio priėmimą į Pranciškaus vienuoliją šitaip 
pasakojama: 

Kad broliai dar tebegyveno prie Porcijunkulės, ir jų 
skaičius buvo dar ne per didelis, Pranciškus paprastai ei- 
davo per aplinkinius miestus ir sodžius, o sakydamas 
pamokslus ir ragindamas žmones, kad atvirstų prie Dievo, 
pamestų blogą gyvenimą. Paprastai nešiodavęsis šluotą, 
kuria šluodavęs bažnyčias ir valydavęs dulkes, nes jam 
labai būdavę nemalonu regėti, kad Dievo namai nebūdavę 
taip švarūs, kaip reikėjo. Todel jis, surinkęs skyrium ku- 
nigus, jiems sakydavęs pamokslus, ragindamas, kad del 
savo sielų išganymo rūpintųs bažnyčias ir altorius, kuriuose 
laikomos šv, Mišios, laikyti kuo švariausiai. 

Vienąsyk Pranciškus, nuėjęs sodžiun netol Asyžiaus, 
pradėjo šluoti bažnytėlę. Greit apie tai sužinojo visas 
sodžius. Išgirdo apie tai ir vienas žmogelis, Jonu vadinamas, 
netol dirvą beariąs. Palikęs savo jaučius, nubėgo bažnyčion 
ir, pamatęs šv. Pranciškų po bažnyčią betriūsiantį, tarė 
jam: „Brolau, duok man šluotą, aš tau padėsiu bent kiek!“ 
Paėmęs šluotą iš Pranciškaus rankų, pabaigė bažnyčią 

šluoti, paskui abudu susėdo pasilsėti ir pradėjo šnekėtis. 
„Aš jau senai turiu didelį norą Dievui tarnauti, tarė Jonas, 
ypač nuo to laiko, kai esu išgirdęs apie tave ir tavo 
brolius, tik nežinojau, kur tave surasti. Dabar, kad Dievas 
mus suvedė krūvon, aš norėčiau viskį padaryti, kas tik 
tau rodytųs gera“. Pranciškus, pamatęs tokį didelį gero 
sodiečio pasiryžimą, apsidžiaugė, ypač kad tuokart maža 
brolių dar teturėjo, ir tarė savo bendradarbiui: „Brolau, 
jeigu turi noro taip gyventi, kaip mes kad gyvename, turi 
visų pirma išsižadėti viso savo turto, kurį valdai, ir turi, 
pagal Evangelijos patarimus, viską išdalyti vargšams, kaip 
mano visi broliai kad yra padarę, kiekvienas sulig savo iš- 
. galėmis“. Tai išgirdęs, Jonas greit sugrįžo prie savo jungo, 
kurį buvo palikęs dirvoje, iškinkė vieną jautį it, atvedęs jį 
Pranciškui, tarė: „Brolau, jau daug metų esu prie tėvo 
persidarbavęs ir manau, jog tasai jautis bus mano uždirbtas, 
todel imk jį ir suvartok vargšams sušelpti, kaip būsi radęs 
geriausiai“ 

„Tačiau kiti jaunesnieji brolial ir seserys, išgirdę, kad 
Jonas nori juos apleisti, ėmė verkti taip gailiai ir ilgai, jog 
Pranciškui jų pagailo, kad jų tiek daug yra, ir jie niekam 
netinka. Todel jis jiems pasakė: „Šitas jūsų sūnus nori 
Dievui tarnauti, ir jūs tuomi nesikrimskit, bet verčiau 
džiaukitės; tačiau, nenorėdamas jūsų palikti nepaguodęs, 
aš noriu, kad jis tą savo jautį jums padovanotų, kaip buvo 
ketinęs kitiems vargšams tai padaryti, pagal Evangelijos 
mokslą. Tais žodžiais Jono namiškiai liko suraminti, labiau- 
siai tuo, kad jiems jautis liko neatimtas... 

Brolis Jonas buvo apvilktas vienuolio rūbu, ir jo 
paprastumas buvo taip didelis, jog jis laikė reikalinga 
visame kame sekti Pranciškum, pamėgdžiodamas jo eiseną, 
judesius, šneką. Kad Pranciškus bažnyčioje ar kitoje kokioje 
vietoje meldėsi, Jonas sekdavo paskui ir darydavo viską, 
ką matė Pranciškų darant. Kad Pranciškus klaupdavo, -kel- 
davo rankas ir akis į dangų, besimelsdamas, Jonas dary- 
davo tą patį. Pastebėjęs tai, Pranciškus jį linksmai įspėjo, 

bet Jonas atsakė esąs pasižadėjęs daryti vis tai, -ką jo 
mokytojas daro, todel prašė ant jo nepykti ir leisti ir toliau 
sekti savo mokytojo pėdomis. 

Apie brolį Joną dar ir dabar tebepasakoja vietos gy- 
ventojai. Sodžius, kuriame Jonas gyveno, vadinas Nottiano, 
koki valanda kelio atstu į rytus nuo Asyžiaus. Netoli nuo 
ten yra vieta, vadinama Le Toste, kur uolos urve Pran- . 
ciškus dažnai mėgdavo melstis. 

Artimiausiasis Pranciškaus draugas, jo nuodėmklausis 
ir sekretorius buvo brolis Leonas iš Asyžiaus. Pranciškus 
jį buvo praminęs, vietoje baisaus levo (Leono), švelnesniu 
vardu— „Dievo oželiu“ (frate pecorella di Dio). Jiem dviem 
vienąsyk pasitaikė būti tokioje vietoje, kur niekas neturėjo 
brevijoriaus pasimelsti. Tuokart Pranciškus sustatė sekan- 
čią maldelę su atsakymu, panašią į litaniją. Patsai ėmė kal- 
bėti tuos žodžius: „Ak, brolau Pranciškau, tu tiek esi blogo 
pasaulyje pridaręs ir tiek daug nusidėjęs, jog esi vertas 
pragare degti“. Į šituos žodžius broliui Loenui liepė at- 
sakinėti: „Iš tiesų, esi užsipelnęs giliausią pragarą". | 

Taip pamokęs savo brolį, Pranciškus pradėjo savo 
maldą kalbėti: „Ak, brolau Pranciškau, tu tiek blogo esi 
pasaulyje pridaręs ir tiek nusidėjęs, jog esi užsipelnęs sta- 
čiai pragaran eiti". Į tai brolis Leonas atsake: „Dievas per 
tave tiek gero yra padaręs, jog tu turi tiesiai į rojų pa- 
tekti". Į tai Pranciškus, taisydamas Leono žodžius, paste- 
bėjo, kad taip daugiau neatsakinėtų, bet sakytų taip, kaip 
buvo liepta, ir vėl pradėjo savo apkaltinamąjį aktą kalbėti, 
verkdamas, vaitodamas ir mušdamasis į krūtinę, sakyda- 
mas: „Ak, dangaus ir žemės Viešpatie Dieve, aš tiek daug 
neteisybės Tau esu padaręs ir tiek daug nuodėmių, iog esu 
užsipelnęs būti pasmerktas ant amžių". Brolis Leonas at- 
sakė: „Ak, brolau Pranciškau, Dievas per tave yra tokių 
dalykų padaręs, jog tu už visus šventuosius turi būti 
šventesnis". Nustebęs tokiu brolio Leono atkaklumu, kad 
jis vis atbulai atsakinėja, Pranciškus paklausė, del ko jis 
taip daro, ir vardan šventos paklusnybės liepė jam atsaki- 

nėti taip, kaip buvo sakyta, būtent, po žodžių: „Ak, tu, 
biaurusis Pranciškau. ar tu manais susilauksiąs Dievo pasi- 
gailėjimo už tiek nuodėmių, kurias pridarei gailestingiau- 
siajam Tėvui ir Suraminimo Dievui, ir manais rasiąs už 
tait nuolaidumo?" Leonui liepė atsakyti: „Tu nesi vertas 
jokio pasigailėjimo". Kad Pranciškus vėl pradėjo save kal- 
. tinti prieš Dievą, sakydamas: „Ak, tu, biaurybe Pranciškau““ 
ir t. t. Leonas atsakė: Dievas Tėvas, kurio gailestingumas. 
yra nepalyginti didesnis už tavo nuodėmes, parodys tau 
didelį gailestingumą ir, be to dar, suteiks tau didelės 
malonės“. Išgirdęs tai, Pranciškus ėmė barti brolį Leoną. 
už neklausymą. Į tai brolis Leonas, pasižeminęs, atsakė: 
Dievas mato. tėve, jog ašen norėjau atsakinėti, kaip buvai: 
liepęs, bet kiekvieną sykį Dievas mane vertė taip sakyti, 
kaip Jam tinka, o ne kaip man“. Nustebęs, Pranciškus dar 
sykį liepe vardan Dievo meilės atsakyti taip, kaip buvo 
liepęs, bet brolis Leonas į jojo apkaltinimus vėl atsakė: 
Didelę malonę esi gavęs iš Dievo, ir Jisai tave paaukštins 
ir išgarsins per visus amžius, nes, kas save pažemina, bus 
paaukštintas, ir ašen nieko kito negaliu pasakyti, nes 
Dievas kalba per mano lūpas! 

Antrąsyk brolis Pranciškus su broliu Leonu ėjo, anot 
Fioretti, žiemos laiku iš Perugijos į Porcijunkulę. Diena 
buvo šalta, ir juodu drebėjo nuo šalčio. Pranciškus pa- 
šaukė Leoną, kurs ėjo pirma, ir tarė jam: „Brolau Leone,. 
jei mes, broliai, visam pasauliui būtumėm suteikę šventu- 
mo pavyzdį, tai įsidėmėk gerai ir užsirašyk, kad tame dar 
nebūtų pilno džiaugsmo“. Paėjėjęs kiek toliau, Pranciškus 
antrąsyk pasišaukė brolį Leoną ir tarė: „Ak, brolau Leone, 
kad mes, broliai, akliems regėjimą grąžintumėm, su- 
trauktus gydytumėm, velnius išvarinėtumėm,  kurčius 
darytumėm girdinčius, nebylius—kalbančius, nepaeinantiems 
kojas gaivintumėm, arba net numirėlius keturioms die- 
noms po mirties praslinkus prikeldinėtumėm, tai dar ir tame 
nebūtų tobulo džiaugsmo“. Paėjęs dar toliau, „Pranciškus 
vėl pakalbino brolį Leoną, sakydamas: „Ak, brolau Leone, 

kad mes, broliai, visomis kalbomis kalbėtumėm, būtumėm 
visą mokslą pažinę ir visą Šventąjį Raštą kiaurai perma- 
nytumėm ir sugebėtumėm atspėti būsimus dalykus ir šir- 
džių paslaptis skaityti, tai žinok, kad dar ir tame nebūtų . 
tikro džiaugsmo“.  Paėjęs kiek toliau, Pranciškus vėl atsi- 
liepė: „Ak, brolau Leone, tu mažasai Dievo ožiukai, kad 
mes, broliai, angelų kalbomis kalbėtumėm, žvaigždžių 
kelius ir žolių ypatybes žinotumėm, ir mums būtų parody- 
ti visi žemės turtai ir apreikštos visos dorybės ir visos 
gamtos jėgos. lygiai kaip visų paukščių, žuvių, gyvulių ir 
pagaliau žmonių ypatybės, kad gautumėm sužinoti medžių, 
akmenų, šaknų, vandenų sąstatą, tai vis dar tame nebūtų tikro 
džiaugsmo“. Ir vėl paėjus kokį galą, Pranciškus atsiliepė: 
„Žinai, brolau Leone, kad mes, broliai, net taip sugebėtu- 
mėm pamokslus sakyti, kad visus netikėlius prie Kristaus 
atverstumėm, tai ir tuomet dar nebūtų visiško džiaugsmo“. 

Taip bekalbindamas brolį Leoną, ėjo Pranciškus arti 
mylią, pagalios brolis Leonas, nustebęs, paklausė: „Pasakyk 
gi, susimildamas, tėve, kame gi galima rasti tobulas, tik- 
ras džiaugsmas?“, 

Į tai Pranciškus atsakė: 

„Kad mes dabar pareitumėm į Porcijunkulę, sušlapę, 
purvini, nuo šalčio sustingę, alkani ir imtumėm belsti į 
vienuolyno duris, gi durininkas piktai mus paklaustų: „Kas 
ten taip vėlai baldos?“ Mums atsiliepus, kad tai esame 
mes, vienuolyno broliai, vartininkas dar rūsčiau sušuktų: 
„Meluojat, jūs esat miesto vagyliai, kurie valkiojatės po 
apylinkę, užpuldinėjat žmones ir iš vargšų išmaldas atimi- 
nėjat, eikit šalin!“ Jeigu jis mūsų neįsileistų, ir būtumėm 
priversti stovėti lauke, lyjant ir sningant, drebėdami iš šalčio, 
alkani, o čia naktis užeina ir nėr kur užeiti sušilti, prisi- 
glausti, bet mes vis nepyktumėm ir nerūgotumėm už tokį 
užgauliojimą, tik, pasižeminę, manytumėm, kad tasai duri- 
ninkas gerai mus pažįsta ir sako tikrą tiesą, nes Dievas 
ne kitaip apie mius prasitartų, tai žinok, brolau Leone, kad 
tuokart būtų tikro džiaugsmo“, 

Ir kad mes vis nesiliautumėm beldęsi ir prašęsi įsi- 
leisti, o durininkas, supykęs, išpultų pro duris ir, rėžęs 
mums į ausį, nustumtų mus nuo durų, kaip du driskiu 
valkata, koliodamas mus: „Ar neisit laukan, jūs, besarma- 
čiai, dykaduoniai! Jums vieta pas raupuotus, o čia negau- 
sit nei valgio, nei nakvynės“. Jeigu mes ir tai nukentė- 
tumėm kantriai ir linksmai, su meile: ak, tuokart, brolau 
Leone, būtų tikro džiaugsmo!“ 

„O kad mes, alpdami iš bado, šalčio ir nuovargio, 
vis delto dar sykį pabelstumėm į duris ir, verkdami, prašy- 
tumėm del Dievo meilės mus įsileisti nors sušilti, bet 
įnirtęs durininkas, išpuolęs su vėzdu, imtų mus mušti ir, 
nutvėręs už gobtuvo, tampytų ir, perbloškęs žemėn, kojomis 
spardytų ir valkiotų po purvus ir sniegą, keikdamas ir pra- 
vardžiuodamas mus niekšais ir išdykėliais, o mes vis tai 
iškentėtumėm kantriai, linksmai, atsimindami Kristaus kan- 
čias, už mus iškentėtas vien del mūsų meilės, tai įsidėmėk 
gerai, brolau Leonai, tuokart tai būtų tobulas, tikras džiaug- 
smas“. „Paklausyk tik iki galo, brolau Leonai, ką aš tau 
pasakysiu. Didesnės reiksmės už visas Šventosios Dvasios 
malones ir dovanas, kurias Kristus teikia savo prieteliams, turi 
paties savęs nugalėjimas ir kantrus kentėjimas del Kristaus 
meilės visų kančių, neteisybių, paniekinimų ir nemalonumų, 
nes Dievo dovanomis mes negalime didžiuotis, del to kad 
jos nėra mūsų, bet Dievo, kaip ir Apaštalas sako: Ką tu 
turi, ko nebūtum gavęs? Jeigu esi gavęs, kodel giriesi, lyg 
tartum vis tai iš savęs turėtum?“. Tačiau priespaudomis, 
vargais, kryžiais galime didžiuotis, nes ir apaštalas 
sako: „Aš nenoriu kitu nieku didžiuotis, kaip tik mūsų 
Viešpaties Jėzaus Kristaus kryžiumi“. 

Tiesą yra pasakęs vienas rašytojas (kad ir katalikų | 
priešas), jog nuo apaštalų laikų nėra buvę taip smarkių 
pastangų Evangelijos mokslą įvykinti gyveniman, kaip kad 
Pranciškaus sukeltajame judėjime. Taigi, labai atitinka tikre- 
nybę pasakojimas apie vieną apsireiškimą ar sapną, atsi- 
tikusį anais laikais vienam dievobaimingam žmogui. Jam 

pasirodė, kad būrių būriai aklų žmonių iš viso pasaulio 
yra susirinkę aplink Porcijunkulės koplytėlę ir visi, pakelto- 
mis rankomis į dangų ir aukštyn nukreiptais veidais, balsu 
šaukėsi prie Dievo, kad jiems sugrąžintų regėjimą. Taip 
jiems bešaukiant, atsivėrė dangus, ir skaišti šviesa apšvietė 
Porcijunkulę ir visą aplink stovinčią minią, ir visi akli pra- 
regėjo („Tres Socii“). 


V. 

Kad vyrai dažniausiai pasitenkina vien teorijas be- 
skelbdami, praktika, dažnai visai be teorijos, paliekama 
moterims vykintii Niekas gal tobuliau neivykins vyro 
idealo, kaip moteriškoji, tojo vyriško įjudinta. Čia nesakoma, 
kad Pranciškus iš Asyžiaus būtų vien skelbęs Evangeliją 
ir nebūtų patsai jos savo gyvenime vykinęs. Priešingai. 
Norint pilnai suprasti pranciškonų vienuolijos dvasios 
skaistybę, laisvą nuo pašalinių, svetimų ir priešingų įtakų 
ir priedų, reikia pažinti gyvenimas didžios šv. Pranciškaus 
mokinės, šv. Kliaros iš Asyžiaus gyvenimas. Jinai pati 
mėgdavo save vadinti brolio Pranciškaus įdiegtu augalėliu 
(Clara indigna ancilla Christi, plantula beatissimi patris 
Francisci). O tikrai pasakius, Kliara buvo puikiausia pran- 
ciškonų vienuolijos gėlė, jos skaisčiausias žiedas. Kas lanko 
tas vietas, kuriose šv. Kliara yra gyvenusi, dar ir dabar, 
septynetui šimtmečių praslinkus, gali užuosti tą ypatingą 
tyrą ir už širdies tveriantįį kvapą, kurį toji gėlė yra 
paskleidusi. 

Kliara yra gimusi Asyžiuje 1194 metais, tur būt, 11 
liepos. Jos tėvas buvo Favorino dei Scifi, motina Ortoliana 
Fiumi iš Stepreto. Šeimyna iš abejų pusių buvo aukštos kilmės 
ir priklausė prie Asyžiaus ponijos. Favorino net vartodavo 
grapo Sasso-Rutfo titulą nuo grotos pavadinimo kalnuo- 
se netol Asyžiaus. Jo sustiprinti rūmai dar ir dabar rodo- 
mi keleiviams netol Porta Vecchia, ties Santa Chiara 
bažnyčia. —- 

Scifai turėjo penketą vaikų, vieną sūnų Boso ir ketu- 

rias dukteris: Penendą, Kliarą, Agnetę ir Beatričę. Orto- 
liana, Kliaros motina, buvusi labai dievobaiminga moteriškė, 
„mėgdavusi lankyti tolimas šventas vietas, buvusi Šventoje 
Žemėje, Bari ir Romoje. Prieš Kliarai gimsiant, Ortoliana 
buvo gavusi maldoje apreiškimą, kad jos gimęs kūdikis 
apšviesiąs visą pasaulį. Todel gimusi dukterėlė liko pakrikš- 
tyta Kliaros vardu, kurs reiškia skaistų, spindintį bei garsų 
asmenį. Namie Kliara augo, gerovės ir tvarkos apsupta, kas 
palengvina vaikų auklėjimą doros ir dievobaimingumo dva- 
sioje. Doriškas suvargimas bei iškrikimas visuomet veda 
prie medžiagiško skurdo, tuo tarpu kad Dievo baimė „vi- 
sam kam yra naudinga“. Ne nuo šios dienos žinoma, kad, 
paklausus, kaip reikia pasaulyje gyventi, vienintelis tėra at- 
Įsiymas Bijok Dievo ir laikykis Jo įsakymų“. i 
Kliara, RL maža būdama, rodė daug didesnį maldin- 
gumą, negu vaikų pajėgiama. Anais laikais labiausiai mėgia- 
mieji skaitymai buvo apie šventųjų gyvenimus, labiausiai 
apie: senovės tyrų atsiskyrėlių. Tie gyvenimai lotyniškai 
vadinos Vitae patrum. Gal būti, Kliara, dar maža būdama, 
prisiklausė ir pati prisiskaitė tu gyvenimų; gana to, kad ji 
nuo pat mažens buvo pamėgusi varginti savo kūną, norė- 
davo dėvėti ašutinius marškinėlius ir kalbėdavo kasdien 
daugybę maldelių, skaičiuodama jas, mažus akmenėlius 
bedėstydama, visai kaip senovės eremitai. Drauge, kaip 
visi maldingi viduramžių žmonės, ji pasižymėdavo nępa- 
prastu vargšams gailestingumu „Taip augdama, Kliara išaugo 
į didelę ir skaisčią mergaitę. Penkioliką metų pabaigusi, ji 
susilaukė pirmųjų piršlių. Jaunikis labai patiko Kliaros 
tėvams, ir jie ėmė ją kalbinti už jo tekėti, bet ji griežtai 
atsisakė. Tevai, labai nustebę, ją visaip prikalbinėjo, pagalios 
ji motinai pasisakė esanti pačiam Dievui pasižadėjusi iš- 
laikyti skaistybę ir nė klausyti nenorinti apie vyrą. Tėvas 
labai nenorėjo, kad duktė atsisakytų nuo gerų piršlybų ir 
pasiliktų senmergė, todel tarp tėvų ir dukters prasidėjo 
tikia kova. Apie panašias kovas vaikų, norinčių Dievui 
pasišvęsti, su tėvais, norinčiais iš vaikų greičiau sau pa- 

gelbininkų ir pavaduotojų susilaukti, dažnai buvo girdėti 
viduramžiais, nors ir dabar panašių atsitikimų netrūksta. 

Tačiau šešiolikos metų Kliarutė turėjo laimės susi- 
laukti kovoje už savo idealą didelės paramos iš šalies. 
Kaip tik tuo laiku atvirto Bernardonų Pranciškus ir sukėlė 
daug kalbų visam Asyžiuje. Pargrįžęs iš Romos ir parsi- 
nešęs iš ten leidimą sakyti pamokslus bažnyčiose, Pran- 
ciškus pradėjo skelbti Evangelijos mokslą San Rufino 
bažnyčioje, vos keletas žingsnių nuo Scifų rūmų, kur Klia- 
ra gyveno. Šv. Rufino ir šv. Jurgio bažnyčiose Kliarai teko 
girdėti šv. Pranciškus pamokslus besakant. Pirmutinį žvilgsnį 
metus į pamokslininką, Kliarai pasidarė aišku, jog toksai 
gyvenimas, kaip ji dabar gyvena, yra tiesiog beprotystė, ir 
noras jo atsižadėti yra Dievo valia. Pranciškaus mokiniai 
Rufino ir Silvestro buvo Kliaros giminaičiai, todel jie pa- 
lengvino ir jai prieiti prie Pranciškaus. Vienos savo gimi- 
naitės, maldingos moterėlės, vardu Bona Guelfucci, lydima, 
Kliara surado Pranciškų ir atvėrė jam savo širdį, pareikš- 
dama norą sekti jo pravestuoju keliu. 

Pranciškus su džiaugsmu priėmė Kliaros pasiryžimą 
ir palinkėjo, kad taip kilnus radinys būtų iš pasaulio iš- 
veržtas ir savo Viešpačiui sugrąžintas. Todel jis patarė 

neieškoti pasaulio tuštybių ir įvykinti savo pasiryžimą 
“Dievui tarnauti, nors tėvai žemišką laimę jai pirštų, nes 
savo sielos tobulybės reikaluose reikia labiau Dievo klau- 
syti, negu žmonių. Nuo šios valandos Pranciškus tapo 
Kliaros dvasišku vadovu ir, jo vedama, Kliara vis aiškiau 
suprasdavo aukščiausiąjį žmogaus tikslą —vien tik Dievui 
tarnauti, ir tikrąją laimę — išsižadėti visų žemiškų gerybių, 
kad įgytų amžinosios laimės šaltinį — „patį „Dievą. Joje 
brendo pasiryžimas viso ko išsižadėti: savo naminių pato- 
gumų, brangių riibų, net savo tėvų ir eiti Kristaus keliu, 
kurį rodė Pranciškus, gyvendamas neturte, melsdamasis ir 
darbuodamasis, skleisdamas aplinkui taiką ir patsai džiaug- 
smu  spindėdamas. Pranciškaus pamokslai,  sakomieji 
Asyžiuje šv. Jurgio bažnyčioje gavėnios metu 1212 metais 

apie atgailą, apie išsižadėjimą gera valia žemiškųjų gerybių, . 
apie amžinos laimės ilgesį ir Kristaus kančias darė visiems 
nepaprasto įspūdžio, o Kliara tiesiog nebegalėjo daugiau 
tvertis ir pasiryžo bėgte bėgti nuo šio pasaulio į Evange- 
lijos  rodomąjį gyvenimą. Tačiau ne taip lengva buvo 
jaunai mergaitei išsižadėti savo tėvų, kurie ją taip mylėjo 
ir kurių namuose jai taip gera ir jauku buvo, išsižadėti 
visų gerųjų seserų, draugių ir tos slaptingos viliojančios 
ateities, ištekėjus už gražaus ir taip traukiančio prie savęs 
jaunikio... 

Buvo verbų sekmadienis, 18 kovo 1212 metų. Kliara, 
pasipuošusi puikiaus iais rūbais, su savo motina ir seseri- 
mis nuėjo bažnyčion. Mišias laikė patsai vyskupas Gvido ir, 
pašventinęs palmas (verdas), dalino žmonėms, chorui gie- 
dant antiponą „Pueri hebraeorum“, kurioje primenama, kaip 
žydų vaikai su palmų ir verbų šakelėmis buvo išėję pa- 
sitinkti Jėzaus, jojančio Jeruzalėn paskutinį sykį prieš savo 
kančią ir mirtį. Visi ėjo pasiimti iš vyskupo rankų verbų 
šakėlių, tiktai viena Kliara stovėjo nuošaliai, galvą nuleidusi 
ir giliai susimąsčiusi. Jos širdyje virė didelė kova. Jos siela 
veržės prie Kristaus, ji troško eiti paskui .Jį vargo ir kančių 
keliu, bet laikė meilė savo tėvų, namiškių, įpratimas kasdien 
melstis toje bažnytėlėje jaukiame savųjų žmonių būry, o 
čia priešaky nežinoma ateitis, gal nepakeliami, nepakenčiami 
vargai; atsiskyrusi nuo savųjų, argi ji, silpnutė 16-0s metų 
mergaitė, galesianti tokiuose varguose ištverti ?.. 

Taip Kliarai bemąstant ir besisielojant, ašaros ėmė per 
skruostus riecėti, ir ji nebematė, kas aplinkui darosi. Vyskupas, 
pastebėjęs Kliarą nuošaliai bestovint, patsai prie jos priėjo ir, 
įteikęs jai verbų šakelę, privedė prie krotelių, kur buvo 
visa Asyžiaus didžiomenė susirinkusi. 

Parėjusi iš bažnyčios, Kliara buvo jau ramesnė, nes 
buvo save nugalėjusi ir padariusi galutinį pasiryžimą. Tą 
pačią naktį ji atsklendė medinį skląstelį užpakalinių savo 
namų durų ir išėjo gatvėn, lydima savo ištikimos draugės 
Bonos Gueliucci. Iš čia abidvi nuvyko tiesiai į Porcijunku- 

lės koplytėlę pas Pranciškaus brolius, kurie jos pasitikti 
išėjo su žibintuvais ir įsivedė koplytėlėn. Čia Kliara, atsi- 
klaupusi prieš Švenčiausiosios Panelės paveikslą, padarė 
vienuolės apžadus. Pirmiausiai ji nusivilko savo brangius 
rūbus „iš meilės skudurais suvystyto švenčiausiojo Jėzaus 
Kūdikėlio“ ir atidavė broliams, o pati apsivilko stora mili- 
ne, kokias visi broliai dėvėdavo. Vietoje brangios juostos, 
deimantais išdabintos, susijuosė virve, vietoje gražių bran- 
gių batukų, pasiėmė plikus medpadžius ant plikų kojų. 
Pagalios, jos puikūs auksiniai plaukai paties Pranciškaus 
buvo nukirpti, ir galva apgobta stora juoda skepeta. Taip 
nusikračiusi išviršine pasauline savo išvaizda, Kliara pa- 
darė vienuolės apžadus — amžinos skaistybės, neturto, 
paklusnybės, be to dar pasižadėdama klausyti Pranciškaus, 
kaip savo viršininko. Dabar žymiausioji visoje apylinkėje 
panelė, Kliara Scifi, bajoraitė, tapo paprasta sesele Kliara. 
Pranciškus tą pačią naktį nuvedė Kliarą į benediktinių 
seserų šv. Povilo vienuolyną netol Isola Romanesca so0- | 
džiaus (dabar Bastia), kur seserys suteikė jai prieglaudą. 
Tuo tarpu tėvai, rytą atsikėlę ir neradę Kliaros namie, 
sukruto jos ieškoti po visą apylinkę ir greit surado 
minėtajame benediktinių vienuolyne. Tėvai, seserys ir 
giminės suėjo jos atsiimti ir namo parsivesti, bet Kliara nė 
klausyti nenorėjo. Nieko negelbėjo nei motinos ašaros, 
nei seserų, giminių įkalbinėjimai, žadai, pagalios grasinimai 
ją varu parvaryti namoliai. Kliara įsikibo į altorių ir, nu- 
smaukusi savo skarą, rodė visiems savo nukirptą galvą, kar- 
tojo tik savo pasiryžimą amžinai paslikti vienuolyne: 
Kelioms dienoms praslinkus, Kliaros giminės vėl pakartojo 
puolimą ant jos, norėdami kaip nors ją iš vienuolyno iš- 
gauti. Pagalios Pranciškus įsitikino, kad geriau bus ją į 
kitą vietą išgabenus, ir nusiuntė ją į kitą benediktinių 
vienuolyną Sant Angelo in Panzo, kur dabar yra dvasiš- 
koji pranciškonų Seminarija (Seminarium Seraphicum). Ilgai 
netrukus (16 dienų praslinkus) Kliaros sesuo Agnetė pa- 
sekė Kliaros pėdomis ir atbėgo į S. Angelo vienuolyną į 

Panzo. Agnetė taipogi jau buvo sužieduota, ir buvo 
ruošiamos jos vestuvės. Jų dviejų tėvas Favorino, neįma- 
nė, ką bedaryti iš apmaudo ir gailesio; jis nusamdė dvylika 
stiprių vyrų, kad, užpuolę vienuolyną, atimtų iš ten Agne- 
tę. Jie taip ir padarė: įsiveržę į vienuolyną, nutvėrė Agne- 
tę už plaukų ir išvilko ją kieman. Agnetė, verkdama, ėmė 
šaukti: „Kliara, gelbėk mane!“ Kliara savo celėje ėmė 
melstis, šaukdamasi Dievo pagalbos, ir štai atsitiko stebuk- 
las: Agnetė taip pasidarė sunki, jog nė dvylika vyrų ne-' 
galėjo jos nė iš vietos bepajudinti. Norėjo ją ritinte ritin- 
ti, bet ir tai veltu. „Tur būt, ji švino yra prisirijusi“, mur- 
mėjo vyrai, neįmanydami, ką daryti. Tuo tarpu Agnetės 
dėdė, apmaudo perimtas, šoko prie jos su pakeltu kumščiu, 
gelžine pirštine apšarvuotu, ir ketino Agnetei galvą sutru- 
pinti už jos atkaklumą. Bet ir pakeltas kumštis sustingo 
ore, tartum kieno laikomas. Pagalios atbėgo Kliara, ir jai 
pasisekė savo pusgyvę seselę išveržti iš gaujos užpuolikų 
ir parsivesti į vienuolyną. Seserų tėvai ir giminės dar kele- 
tą sykių bandė jas sugrąžinti namo, bet nieko nepešė. 
Kiek vėliau į vienuolyną įstojo ir trečioji sesuo Beatričė, o 
numirus tėvui Favorinui, ten pat atvyko ir jų motina 
Ortoliana. 

Žinoma, benediktinių vienuolyne Pranciškaus seserys 
negalėjo visuomet pasilikti, nes jos prisilaikė kitokių regulų 
(įstatų). Todel Pranciškus ėmė ieškoti savo seserims atski- 
ro vienuolyno. Jo seni geradariai kamendulai iš Subasio 
kalno, užleidę Pranciškui Porcijunkulės koplytėlę ir Marijos 
bažnytėlę, perdirbtą iš senovės pagonių Minervos šventyk- 
„Jos, dabar jam padovanojo San Damiano bažnyčią. su 
esamu prie bažnyčios nedideliu vienuolynu. Į šitą vienuo- 
lyną susikraustė Kliara su keliomis savo seserimis ir iš- 
buvo jojo mūruose užsidariusios keturias dešimtis viene- 
rius metus, stengdamosi savo alebastrinį kūną sutrupinti 
nuolatinėmis maldomis, pasninkais ir kitais atgailos (pakutos) 
darbais, užtat „jos sielos kvapas pripildė visą bažnyčią“, 
kaip sako josios gyvenimo aprašytojas. 

Kliaros pavyzdis labai paveikė plačiąsias moteriškųjų 
minias. Anų laikų moteriškos rodė daug ilgėjimosi maldingo 
gyvenimo, kursai jas taip viliojo už baltų vienuolyno zomatų. 
Jaunos mergaitės, dar nepagautos pasaulio sūkurio, skubi- 
nosi į San Damiano vienuolyną. Kitos, kurios ten negalė- 
davo patekti del šeimyninių santykių, stengdavosi namie 
gyventi, kaip vienuolės, skirdamos visą laiką darbui ir 
maldai. Kai kurios turtingos tėvonaitės statydavos vienuo- 
lynus, kuriuose pačios pasilikdavo gyventi iki gyvos galvos 
ir kitoms seserims vietų paruošdavo. Būdavo ir tokių 
atsitikimų, kad vyras eidavo pas Pranciškų, o žmona pas 
Kliarą ir ten stodavo kiekvienas į savo vienuolyną, atsi- 
sakę nuo moterystės gyvenimo. Sąlygos, kuriomis vienuolės 
būdavo priimamos į San Damiano vienuolyną, buvo tokios 
pat, kaip Porcijunkulės vienuolyno: visą savo atneštinį 
kraitį turėdavo vargšams išdalyti. Patsai vienuolynas nieko 
sau neimdavo, nes turėjo. būti, anot pačios Kliaros be- 
tariant, „sustiprintas bokštas visų aukščiausiojo neturto“ 
Vienuolyno seserys turėjo misti savo rankų darbu ir elge- 
tavimu: vienos palikdavo namie darbuotis, kitos vaikščio- 
davo nuo durų prie durų, rinkdamos aukų. Kas likdavo 
nuo pragyvenimo, išdalydavo vargšams. Ta prasme 
buvo Pranciškaus sustatytos gyvenimo taisyklės (forma 
vivendi) Kliaros vienuolyno seserims. Pamatinis tų taisyklių 
dėsnis buvo pasižadėjimas laikytis evangeliško neturto. 
Popiežius Inocentas III patvirtino taipogi ir Kliaros seserų 
vienuolijos įstatus, kuriuos Pranciškus buvo popiežiui pa- 
teikęs, Romoje būdamas. Kliara tiktai 1215 metais, Pran- 
ciškui aiškiai liepiant, prisiėmė abatisos (viršininkės) parei- 
gas eiti San Damiano vienuolyne, lig šiol jis pats buvo 
abiejų vienuolynų vadovu. Tvirtindamas Kliaros vienuolyną, 
popiežius Inocentas III pats savo ranka įrašė į vienuolyno 
statutus „privilegium paupertatis" (neturto privilegiją), atseit, 
ypatingą teisę Kliarai ir jos seserims neturto laikytis ir 
pasilikti vargšelėmis. Šalip neturto, antrą pamatinį tobuli- 
nimosi dėsnį Kliara įvedė savo vienuolynuose -— darbą, 

sekdama ir čia Pranciškaus pavyzdžiu. Būdama vienuolyno 
abatisa (vyresnioji), Kliara pati tarnaudavo seserims prie 
stalo, dirbdavo draug su visomis visus vienuolyno darbus, 
šlaugydavo ligonis, nesibiaurėdama pačiais žemaisiais 
darbais. Kad seserys grįždavo vienuolynan nuo darbo ar 
elgetavimo, Kliara pati plaudavo joms kojas. Naktį ji ne- 
retai keldavo ir užklostydavo seseris, jei kuri, bemiegodama, 
buvo nusiklosčiusi. Pranciškus dažnai siųsdavo į San 
Damiano vienuolyną ligonis ir paliegėlius, kuriuos Kliara 
maloniai priimdavo, slaugydavo ir neretai: pagydydavo. Net 
pati kartais negaluodama, vengė dykinėjimo: lovoje sėdė- 
dama, pogalvį už nugaros pasidėjusi, taisydavo ir lopydavo 
bažnytinius rūbus. Taip ji yra sutaisiusi penkiolika porų 
korporalų ir šilkiniuose vokuose įdėtus išsiuntinėjusi įvai- 
rioms bažnytėlėms kaimuose ir kalnuose. 

Savo darbštumu ir maldingumu Kliara darė labai 
naudingos savo seserims įtakos. Pabaigusi skaityti brevijo- 
riaus paskutines maldas, vadinamas Kompletas, Kliara dar 
ilgai rymodavo bažnyčioje prieš stebuklingąjį kryžių, kurio | 
balsą buvo išgirdęs Pranciškus, ar klūpodavo prie Švenčiau- 
siojo Sakramento, kur degdavo amžinoji lempelė. Čia Klia- 
ra mąstydavo apie Išganytojo kančias ir kalbėdavo „Kryžiaus 
maldas“, Pranciškaus sustatytas, kurias ji buvo išmokusi. 
Tačiau anksti ryta ji visuomet pirmoji pakildavo iš miego, 
žadindavo kitas seseris, užžiebdavo žiburius ir skambin- 
davo ankstyvosioms Mišioms. Savęs nė kiek nesigailėdavo, 
būdama stipraus ir sveiko pagimimo. Įos guolis buvo 
pora naštelių sausų vynuogių virkščių, pogalvio vietoje 
būdavo medžio pliauskelė. Taip ji gyveno pirmutiniais 
laikais San Damiano vienuolyne. Paskiau po šonu pasities- 
davo odinę paklodę, po galva pasidėdavo stambių virkščių 
prikimštą pogalvį ir tai tik aiškiai pačiam Pranciškui įsa- 
kius. Jisai uždraudė pagalios Kliarai per ilgus pasninkus, 
kurių metu, kaip prieš šv. Martiną, tik tris dienas per 
savaitę tevalgydavo ir tai vien duonos su vandenim. Vys- 
kupas Gvido priverštas buvo Kliarai įsakyti kasdien 

valgyti mažiausia pusantros uncijos duonos. Užtat ji 
pasisiūdino marškinius iš kiaulės odos šeriais į vidų ir 
juos nešiodavo, kuriuos paskiau vis delto pamainė pa- 
prasta ašutine. Grįžtant Kliarai iš bažnyčios, kur ilgesnį 
laiką melsdavosi, jos veidas spindėdavo, ir kalba būdavo 
pilna džiaugsmo. Vienąsyk ji taip buvo persiėmusi švęs- 
tojo vandens reikšme, kaipo Jėzaus kraujo simboliu, jog 
visą dieną šlakstė savo seseris, primindama joms niekuo- 
met nepamiršti išganymo šaltinių, kurie plaukia iš Kristaus 
žaizdų. Vienąsyk, didžiojo penktadienio vakarą, Kliara 
įpuolė į dvasios regėjimą ir tokioje padėtyje išbuvo ištisą 
parą. Atbudusi, paklausė: kam žiburys žiba, ar dar neišaušo? 
Vieną Kalėdų naktį, susirgusi, ji buvo priversta išgulėti 
lovoje ir negalėjo draug su kitomis seserimis nueiti baž- 
nyčion šv. Mišių klausyti, tačiau girdėjo visas pamaldas, 
atliekamas šv. Pranciškaus vienuolyno bažnyčioje, ir matė 
Jėzaus Kūdikėlį, prakartėlėje begulintį. 

Pranciškus negalėjo nepastebėti, kaip labai Kliara ir 
jos seserys buvo nustebintos jojo gyvenimu, ir kad dauge- 
liui seserų jojo asmuo buvo bepradedąs kelti ypatingo pa- 
maldumo. Todel jis pradėjo kaskart rečiau lankytis San 
Damiano vienuolyne. Tai pastebėjo jo mokiniai, manydami, 
kad mokytojas turįs iš jų kokių nemalonumų. Pranciškus 
jiems paaiškino, kad nenorįs įsisprausti tarp jųjų ir Kristaus. 
Už vis labiau Pranciškus vengdavo tokių „davatkų“, kurių 
maldingumas būdavęs ne tame, kad Dievą daugiau pagar- 
bintų, bet kad savo dvasiškam vadovui įtiktų ir jį nugerintų. 

Vieną sykį Pranciškus buvo sutikęs ateiti San 
Damiano bažnyčion pamokslo pasakyti. Kliara labai mėg- 
davo pamokslų klausyti. Kad popiežius Grigalius IX 
vėliau norėjo uždrausti pranciškonams sakyti pamokslus 
San Damiano vienuolyne, įvedus tenai 1219 metais kliau- 
zūrą (uždraudimą vyriškiems lankyti), seserys atsisakė 
siuntinėti brolius elgetauti ir aukų rankioti savo vienuo- 
lynui, sakydamos: jei galime pasilikti be dvasiško maisto, 
tai dar labiau galime apseiti be kiiniško. Uždraudimas 

buvo atmainytas. : 

Taigi, Pranciškus prižadėjo ateiti seserims pamokslo 
pasakyti. Visos laukė jo, džiaugdamosi ne tik Dievo žodį 
išgirsiančios, bet ypač gausiančios patį Pranciškų regėti. 
Pranciškus, įėjęs į bažnyčią, sustojo ir, pakėlęs akis į dan- 
gų, meldėsi valandėlę, paskiau, pasišaukęs seserį, kuri 
ėjo zakristininko pareigas, paprašė atnešti pelenų. Paėmęs 
pelenus, Pranciškus apibarstė jų aplink save, o likusiuosius 
išbėrė sau ant galvos, paskui, liepęs visiems nutilti, ėmė 
balsu kalbėti 50-tąją psalmę „Miserere“. Pabaigęs ją kalbėti, 
Pranciškus šarpiai išėjo iš bažnyčios, netaręs nė žodelio 
daugiau. Tuo norėta Pranciškaus pamokyti seserys, kad 
jos jame kito nieko neregėtų, kaip tik menką ir silpną 
žmogelį, didelį nusidėjėlį, kurs turi maišą dėvėti ir vaikš- 
čioti, pelenais apsibarstęs.. Ta prasme reikia suprasti ir 
pasakojimas Fioretti, kaip šv. Pranciškus su savo broliais 
viešėjęs šv. Kliaros vienuolyne ir draug su jais valgęs prie 
vieno stalo. „Būdamas Asyžiuje, Pranciškus dažnai lanky- 
davosi pas šv. Kliarą ir teikdavo jai daug naudingų pa- 
mokinimų. Kliara labai buvo išsiilgusi pamatyti Pranciškų 
savo vienuolyne ir jį pavaišinti, bet Pranciškus vis atsisaki- 
nėdavo. Tačiau jo broliams tasai pakvietimas labai patiko, ir 
jie ėmė prikalbinėti savo tėvą, kad per daug nesididžiuotų 
ir neatsisakytų. padaryti malonumo taip šventai ir Dievui 
atsidavusiai seseriai, kaip Kliara, kuri per jo paties pamoks- 
lus yra išsižadėjusi pasaulio garbės ir jo turtų. Todel, 
nors ji būtų ir didesnių malonių prašiusi, reikėtų jos 
paklausyti, nes ji esanti jo dvasiškoji duktė. | tai atsakė 
šv. Pranciškus, klausdamas savo brolius: „Ar jūs manote, 
kad aš jos turiu paklausyti?“ — „Taip, tėvai“, atsakė broliai: 
„būtinai reikėtų jai to malonumo ir paguodos suteikti“. 

Tuokart Pranciškus. atsakė: „Jei jums taip rodos, tai 
ir man taip pat rodos, bet aš norėčiau, kad tos vaišės 
būtų čia prie šv. Marijos koplyčios (Porcijunkulės) atliktos, 
nes Kliara taip senai tebėra San Damiano vienuolyne 
uždaryta, jog jai, be abejonės, būtų malonu vėl pamatyti 


A 


Švenčiausiosios Panelės altorius ir paveikslas, prie kurio ji 
savo apžadus yra padariusi ir kur jos plaukai buvo nu- 
kirpti ir uždėtas palmaitis (nuometas), per ką ji yra su 
Jėzum Kristum susižiedavusi". 

Atėjus paskirtai dienai, išėjo Kliara iš savo vienuo- 
lyno, vienos seselės lydima, ir buvo čia pat sutikta brolių 
ir nuvesta į Porcijunkulę. Įėjusi pirmiausiai koplytėlėn, 
Kliara karštai meldėsi, atsimindama savo apžadus ir pradžią 
savo dvasiškojo gyvenimo. Paskiau broliai ją vadžiojo po 
savo vienuolyną, norėdami jį parodyti, kol bus paruošti 
pietūs. Tuo tarpu Pranciškus liepe parengti valgymui vietą 
ant plikos žemės, kaip brolių buvo priprasta, Čia susėdo 
Pranciškus su Kliara greta, toliau sėdėjo seselė palydovė, 
dar toliau kiti broliai. Pradėjus valgyti, Pranciškus pradėjo 
kalbėti apie Dievą taip dailiai, taip giliai, jog visi, stebė- 
damiesi, klausė ir jautė, jog Dievo malonė ant visų susi- 
rinkusių yra nužengusi. Tuo tarpu aplinkiniai gyventojai iš 
Bettonos ir kitų miestelių aiškiai pamatė degant vienuo- 
lyną ir visą mišką aplinkui, nes didelė liepsna kilusi iš 
bažnyčios, vienuolyno ir iš miško. Visi ėmė bėgti gaisro 
gesinti, bet, susirinkę aplink vienuolyną, pamatė Kliarą ir 
visus brolius maldingai beklausant Pranciškavs pamokinimų. 
Čia visi suprato, kad tai būta stebuklo ir kad čia būta ne 
paprastos ugnies, bet dvasiškos, kad tuo būdu būtų aiš- 
kiau pareikšta Dievo meilės ugnis, kuri tuo laikt degė 
brolių ir seserų širdyse. Visi išsiskirstė, dideliai sugrau- 
dinti ir su dvasia sustiprinta. 

Nors Kliara prieš Pranciškų ir savo kasdieniame 
gyvenime rodėsi menka ir silpna moterėlė, bet, reikalui 
atsitikus, mokėdavo parodyti savo nepaprastą drąsą, gindama 
kitas seseris ir savo vienuolyną. Taip atsitiko, užpuolus 
San Damiano vienuolyną Fridricho II kareiviams. Tuomet 
ciesorius kariavo su popiežium, ir ciesoriaus kariuomenė 
buvo įsiveržusi į popiežiaus valstybę, į kurią gudrūs cieso- 
riaus vadai buvo pasiuntę turkų vilyčininkus, patys bijo- 
damiesi pulti popiežiaus kraštą, kad neužsitrauktų ant 

savęs bažnytinių bausmių, popiežiaus paskelbtų už bažny- 
tinių žemių puolimą. Gaujos turkų bei saracenų, kaip 
vilkai, siautė po visą Umbriją, viską plėšdami ir naikindami, 
ir apsiautė taipogi San Damiano vienuolyną. Kad būtų 
įsiveržę vienuolynan, būtų ne tik viską išplėšę ir sunaikinę, 
bet dargi seseles išgėdinę. Todel visos, drebėdamas iš 
baimės, susirinko pas Kliarą, kuri gulėjo lovoje, sirgdama, 
kas dažnai jai atsitikdavo. Nenustodama sąmonės, Kliara 
liepė save nešti pas vienuolyno vartus, kad pirmoji pavojų 
sutiktų. Iš bažnyčios liepė išnešti ciboriją, iš sidabro ir 
dramblio kaulo padirbtą, su Švenčiausiuoju Sakramentu ir 
pradėjo karštai melstis, prašydama Dievo pagalbos. Bėsi- 
meldžiant, jai pasirodė, tartum girdi mažo vaiko balselį: 
„Aš visuomet būsiu jūsų gynėjas“. Sustiprinta ir padrąsinta, 
kėlėsi Kliara nuo maldos; tuo tarpu saracenai, kažin ko 
pabūgę, arsitraukė nuo vienuolyno, kurs tokiu būdu liko 
išgelbėtas. Todel šv. Kliara paprastai vaizduojama paveiks- 
luose su monstrancija rankoje. San Damiano bažnyčioje dar | 
ir dabar tebežymu senas piešinys, rodąs, kaip šv. Kliara su 
„monstrancija rankoje eina prieš saracenus. Ketveriems 
metams praslinkus (1234), Fridricho kariuomenė vėl buvo 
apsiautusi ne tik San Damiano vienuolyną, bet ir visą 
Asyžiaus miestą, bet taipogi panašiu būdu buvo paginta 
toliau. Šito išsigelbėjimo sukaktuvės dar ir dabar švenčia- 
mos Asyžiuje, kaipo tautinė šventė. 

Kliara pasižymėjo savo tvirtu būdu ir drąsa taipogi 
kitais atvejais. Parėjus 1220 metais žiniai, kad Maroke nu- 
kankinti pirmieji 5 pranciškonų vienuoliai, kurie ten buvo 
siųsti Kristaus mokslo skelbti, Kliara pareiškė eisianti pati 
netikėlių mokinti, kad užsitarnautų su savo seserimis kan- 
kinių mirtį. Tiktai aiškus Pranciškaus uždraudimas neleido 
Kliarai to pasiryžimo įvykinti. Didžiausią, nenulenkiamą 
tvirtybę parode Kliara, gindama savo vienuolijos idealus, 
ypač neturtą. Jos senas pažįstamas ir geras prietelis 
Hugolinas, kurs paskiau tapo popiežium ir viešpatavo 
Grigaliaus IX vardu, norėjo Kliaros vienuolyną apdovanoti 

turtais ir žemėmis, kad jinai su savo seserimis galėtų be 
didelio vargo gyventi ir ramiai sau Dievą garbintų, kaip 
kitos vienuolės darė. Tačiau Kliara griežtai atsisakė kokių 
nors dovanų priimti, teisindamasi tuo, kad esanti visų 
žemiškų turtų išsižadėjusi ir pasižadėjusi visuomet gyventi 
neturte. Popiežius pasakė turįs valdžią ją nuo panašių 
apžadų paleisti, bet Kliara atsakė: „Atpalaiduok mane, 
Švenčiausiasis Tėve, nuo mano nuodėmių, bet ne nuo mūsų 
Viešpaties Jėzaus sekimo!“ Dvi dieni prieš savo mirtį susi- 
laukė Kliara pagalios senai pageidaujamosios teisės sau ir 
savo seserims amžinai gyventi neturte. 

Šv. Kliara daug ilgiau gyveno už šv. Pranciškų ir 
susilaukė 60 metų amžiaus, išbuvusi vienuolyne 41 metus. 
Didžiausį širdies skausmą savo gyvenyme ji yra turėjusi 
del Pranciškaus mirties 1226 metais. Kad Pranciškus gulėjo 
mirties patale mažutėje triobelėje apačioje po Porcijunkulės 
koplyčia, Kliara siuntė iš jo paprašyt leidimo su juo 
paskutinį kartą pasimatyti. Tačiau Pranciškus jai liepė at- 
sakyti: „Eikit ir pasakykit Kliarai, kad ji neliūdėtų. Dabar 
ji negalės manęs matyti, bet težino tikrai, kad ji ir jos 
seserys prieš savo mirtį gaus mane regėti ir iš to turės 
didelės paguodos“. 

Pranciškui mirus, atėjo Asyžiaus gyventojai ir iškilmin- 
gai nulydėjo jo kūną Asyžiun, Tūkstantinė minia su de- 
gančiomis žvakėmis, broliams vadovaujant ir giedant šv. 
giesmes, ėjo paskui kūną. Iš tolo nuo kalnelių žiūrint, at- 
rodė lyg banguojanti jūra. Priėjus prie San Damiano baž- 
nyčios, Pranciškaus kūnas buvo įneštas bažnyčion ir pa- 
statytas prie pat lango, ties kuriuo seserys rinkdavosi šv. 
Mišių klausyti ir priimdavo šv. Komuniją. Čia Pranciškaus 
kūnas stovėjo, kol Kliara su seserimis, priėmusios Komu- 
niją, meldėsi ir paskutinį kartą su juo atsisveikino. Bažny- 
tėlėje kilo verksmas ir klyksmas. Kas gi būtų čia išturėjęs 
neašarojęs, rašo Tomas Celano, kad net patys ramybės 
angelai graudžiai verkė?! 

Mirus Pranciškui. Kliara dar ilgus metus gyveno. 

Pranciškaus mokiniai, broliai Leonas, Angelo, Junipero 
(Kadagys) dažnai lankydavosi San Damiano vienuolyne, pri- 
simindami draug su Kliara laikus, kada jų mokytojas dar 
tebebuvo gyvas. Kliaros aplankyti bent retkarčiais ateidavo ir 
brolis Egidijus, kurs paprastai sėdėdavo savo celėje užsida- 
ręs, kaip „mergelė savo svirnely“, anot Bernardo Guintavalle . 
betariant. Per vieną tokį atsilankymą įvyko šioks, tikrai pran- 
ciškoniškas atsitikimas. Vienas anglų mokytas pranciškonas, 
teologijos daktaras, sakė pamokslą San Damiano bažnyčioje. 
Sakė „iš rašto gilumos“, visai ne taip, kaip sakydavo šv. 
Pranciškus. Visi tai numanė, bet brolis Egidijus neiškentė ir 
staiga atsiliepė: „Nutilk, mokytojau, nes ašen noriu kalbėti“. 
„Anglų daktaras nutilo, ir Egidijus ėmė sakyti savo pamokslą 
„Dievo Dvasios karštumu“, kaip sako padavimas. Pabaigęs, 
jis vėl užleido vietą mokytam daktarui. Kliara tuo Egidijaus 
įsikišimu labiau džiaugės, negu kad būtų pamačiusi numirėlį 
atsikeliant, nes „čia atsitiko tai, ko mūsų tėvas Pranciškus gei- 
dė, kad teologijos daktaras užtektinai parodytų pasižeminimo, 
tylėdamas tuomet, kai broliukas jo vietoje norėjo kalbėti“ 
(Vita fr. Egidii Belcari). 

Pagalios priėjo laikas Kliarai skirtis su savo seserimis. 
Paskutinius 28 metus ji beveik nuolat sirgdavo, negaluodavo, 
ir 1252 metais rudenį prisiartino galas jos vargų. Ji mirties 
nebijojo, bet labai nerimavo, kad jos pašaukimas nėra dar 
galutinai atliktas, nes nėra dar patvirtinta jos vienuolijos ne- 
turto privilegija. Kaip tik tuo laiku sugrįžo iš Lijono popie- 
žius Inocentas IV, kurs buvo ten išbėgęs nuo ciesoriaus 
Fridricho II. Pagalios ciesorius mirė Fiorenzuolėje, popiežiaus 
bausmėmis| apkrautas, 0 popiežius su savo palydovais apsi- 
stojo kokiam laikui Perugijoje, gi kardinolas Raynoldas, 
likęs paskiau popiežium Aleksandru IV, didelis Kliaros ir jos 
seserų užtarėjas ir globėjas, atvyko jų vienuolynan aplankyti 
sergančios Kliaros ir suteikė jai šv. Sakramentą. Kliara ėmė 
jį primygtinai prašyti išsirūpinti jos vienuolijai žadėtosios ne- 
turto privilegijos. Sekančiais 1253-ais metais patsai popiežius 
su savo palydovais atvyko Asyžiun ir aplankė sergančią Klia-- 

1ą. Ji norėjo popiežiui pabučiuoti koją, bet negalėjo iš lovos 
išlipti, tad popiežius pastatė koją ant zoslaniuko, kad būtų 
patogiau bučiuoti. Kliara prašė suteikti jai visuotinius atlaidus. 
Popiežius, atsidusęs, pasakė: „Duok, Dieve, mano dukterie, 
kad man ne daugiau reikėtų Dievo atleidimo, kaip tau“. Po- 
piežiui išėjus, Kliara su nušvitusiu veidu atsiliepė į susirin- 
kusias seseris: „Garbinkit Viešpatį, sesutės! Šįryt aš pri- 
ėmiau patį Dievą, o dabar susilaukiau garbės Jojo vietininką 
regėti“. Nuo šios valandos seserys nebeatsitraukdavo nuo 
Kliaros. Agnetė, Kliaros sesuo, jau trisdešimt metų būdama 
abatise Monticeli vienuolyne neto! Florencijos ir per tą laiką 
nesimačiusi su savo sesele, dabar atvykusi jos aplankyti, klū- 
pojo čia pat prie jos patalo, verkdama. Dvi savaiti ligonė 
išgulėjo, nieko nė į burną neimdama, Jos nuodėmklausis 
stengės ją raminti, kad kantriai kentėtų ligos skausmus. Ligo- 
nė atsakė: „Nuo to laiko, kaip Dievo tarnas Pranciškus yra 
mane išmokęs pažinti mano Viešpaties Jėzaus Kristaus malonę, 
man joks skausmas, joki bausmė nebesunki, joki liga nėra 
per skaudi“. Paskiau ji pasikvietė iš Porcijunkulės prietelius, 
brolius Leoną, Angelą ir Gineprą (Kadagį), kad jie skaitytų 
apie Kristaus kančias. Jie atėjo, ir brolis Kadagys baigė savo 
pranešimą, „naujieną apie Dievą“, Leonas, atsiklaupęs, ašaro- 
damas, bučiuoja ligonies kietą patalą, Angelo ramina verkian- 
čias seseris. Štai pasigirdo Kliaros balsas: „Eik be baimės! 
tu turi gerą vadovą kelyje, nes tas, kurs tave sutvėrė, tave 
yra pašventinęs, yra tave saugojęs, tave yra mylėjęs, kaip 
motina kad myli savo vaiką. Viešpatie, aš Tave garbinu ir 
šlovinu, kad Tu mane sutvėrei“. Po to Kliara nutilo ir gulėjo, 
akis atvėrusi. „Su kuo šneki, motina? paklausė viena sesuo. 
„Aš šnekuos“, iškilmingai atsakė Kliara: „su savo palaiminta 
siela! Nejaugi tu nematai“, pridūrė ji po valandėlės: „skais- 
tybės Karaliaus, kurį aš regiu dabar?!“ Visų akys paplūdo 
ašaromis, žiūrint į mirštančią, tačiau Kližra į juos nebežiūrėjo. 
Ji įsmeigė akis į savo triobelės duris, ir visi pamatė, kaip jos 
atsidarė, ir įėjo būrys dangaus mergelių, baltais rūbais apsi- 
taisiusių su aukso vanikais ant spindinčių plaukų. Jos atvyko 

nusivesti Kliaros į amžinąją tėvynę. Viena buvo gražesnė ir 
skaistesnė už visas kitas. Jos galvos aukso papuošalai spin- 
dėjo taip skaisčiai, jog nušvito visa triobikė. Ji prisiartino 
prie mirštančios, apkabino ją ir apdengė spindinčiu palmaičiu. 
Į Marijos prieglobstį, į spindinčius dangaus Karalienės rūmus 
nukeliavo Kliaros skaisti siela. Sustingusiose rankose ji dar 
tebelaikė popiežiaus bulę, suteikiančią teisę Kliarai ir jos 
įpėdinėms gyventi pagal Pranciškaus idealus, neturto dėsnius. 

San Damiano vienuolynas dar ir dabar tebestovi ir at- 
rodo taip pat, kaip prieš 700 metų Kliaros laikais. Tebėra tas 
pats ankštas choras, kur ji su seserimis brevijorių kalbėdavo, 
pasieniais tebestovi seni mediniai zoslanai paprasto darbo, 
vidury ant medinių suskilusių grindų stovi senas pulpitas su 
padėtu ant jo antifonarium. Čia pat rodomas varpelis, kuriuo 
šv. Kliara skambindavo, šaukdama seseris prie maldos, cini- 
nis kielikas, iš kurio ji užsigerdavo, Komuniją priėmusi, bre- 
vijorius, kurį jai buvo perrašęs brolis Leonas ir kurį ji kasdien 
kalbėdavo, taipogi varinis relikvijorius, kurį jai buvo pa- 
dovanojęs popiežius Grigalius IX, viešėdamas jos vienuolyne. 
Tuomet Kliara, popiežiaus liepiama, laimino duonas, ženklin- 
dama jas kryžiaus ženklais. Čia galima regėti ankšta mal- 
dykla ir vadinamas sodnelis, t. y. siaura, plytomis apdėta 
lysvelė, pataisyta ant stogo, tarp dviejų aukštų sienų. Iš šitos 
mažučiukės terasos, tarp dvejų aukštų mūrų įspraustos, vis 
delto atsidaro puikus reginys į gražų Umbrijos kraštą. Iš čia 
matyti Rivo Torto, Porcijunkulė, balti vieškeliai, alyvų medžiais 
apaugę laukai, mažutis Bettonos miesčiukas, tarp aukštų 
kalnų prisigužęs. Patsai Kliaros sodnelis—daugiau nieko, kaip 
siaurutė supilta žemės lysvelė, kurioje šv. Kliara augindavo 
gėles ir tai, anot senųjų pasakojimų, tik trijų rūšių: lelijas, 
reiškiančias nekaltybę, žibuokles (fiolkas), reiškiančias pasižemi- 
nimą, ir rožes, kurios reiškia Dievo ir žmonių meilę. 


" Trečioji knyga 


Dievo giesmininkas. 


„Ouid enim sunt servi Dei, nisi guidam 
joculatores eius, gui corda hominum erigere 
debent et movere ad laetitiam spiritualem?“ 


„Kas gi yra Dievo tarnai, jei ne Jo 
. giesmininkai, kurių uždavinys yra žmonių 
širdis aukštyn kelti ir pripildyti jas dva- 
sišku džiaugsmu?“ 
Taip yra pasakęs Šv. Pranciškus savo rašte 
„Speculum perfectionis“ (Tobulybės veidrodis). 


KUNIOŲ SE MINARIJA 
OGAUTA 

Šv. Kliaros ir jos seserų gyvenimas San Damiano 
vienuolyne plaukė ramia laiminga vaga. Pranciškus buvo 
sau pasirinkęs kitokį kelią ir galėjo su šv. Povilu pasi- 
„sakyti, jog ir pas jį „aplinkui kovos, viduje baimė“. Abejo- 
nės ir baimė, begu jisai yra pasirinkęs -tikrąjį kelią ir ar 
tikrai yra atspėjęs Dievo valią, dažnai kankindavo Pran- 
ciškų. Žiūrint į Kliaros ir jos seserų nuo pasaulio atsisky- 
rusių gyvenimą, jame vėl kilo ramybės ilgesys, pašoko 
noras atsiskirti nuo šio pasaulio, atsipalaiduoti nuo jo 
rūpesnių ir kovų ir, užsidarius kokioje nors lindynėje, atsi- 
duoti vien maldai ir rūpintis vien savo sielos išganymu. 
Kai kurie Pranciškaus mokiniai jau buvo sau tokį kelią 
apsirinkę, kaip antai Rufinus, Silvestras, iš dalies Egidijus. 
Nors Pranciškus aiškiai numanė pavojus atsiskyrėlių gyve- 
nimo (savavaliavimas, dvasiškas išdidumas), tačiau jam ir 
keliaujančiojo pamokslininko, misijonoriaus gyvenimas 
kartais atrodė vedąs prie to, ką Pranciškus vadindavo 
„dvasiškųjų kojų apdulkėjimu“ (Spiritualium pulverisatio 
pedum“. Bonav. XII, 2). Norint suprasti, ką tai reiškia, 
reikia pasekti  Pranciškum | jo didelėje misijų kelionėje 
1211 — 1212 metais. Draug su Silvestru jis nuvyko Tos- 
kanijon, Čia pakelėje įkūrė taiką .Perugijoje, kaip jau buvo 
minėta, priėmė Cortonoje Guido Vagnotelli ir, jei tikėti 
Waddingu, Eliją Bombarone, kurs paskui labai pagarsėjo, 
įkūrė netol miesto vienuolyną Cellėje, pagalios nuvyko į 
Arezzo ir Florenzą. Šiame mieste prie Pranciškaus būrelio 
prisidėjo vienas žymus juristas, Bologna (Bolonijos) univer- 
siteto profesorius, ir Civita Castellana teisėjas, daktaras 
Jonas Parenti. Waddingas, kartodamas Rodulphus'ą, pasakoja 

Pranciškaus vienuoliją., Vienąsyk daktaras Parenti, eidamas 
pro šalį vieno kaimiečio grytelės, išgirdęs, kaip piemuo, 
varydamas kiaules į kūtę, šaukė: skubėkit savo tvartelin, 
kaip advokatai kad skubinas pragaran! Mat, patarlė, kad 
„juristai yra blogi krikščionys“ (Juristen sind schlechte 
Christen) jau tryliktajame amžiuje buvo žinoma. Daktaras 
Parenti metė savo advokatavimą ir įstojo Pranciškaus 
vienuolijon maž daug tuo pačiu laiku, kaip kitas teisių 
žinovas Niccolo de Pepoli pats buvo: pasisiūlęs Bologni- 
joje prie pranciškonų misijos prisidėti. Iš Florenzos Pran- 
ciškus nuvyko Pizon, kur prie jo prisidėjo Albertas, tapęs 
paskiau vienuolijos generolu, ir Angelus, vėliau pasiėmęs 
vesti Anglijos misijas. Per San Gimignano d'Elza slėnį, per 
Chiusi ir Cetona sugrįžo /Pranciškus Asyžiun, išbuvęs 
kelionėse metus su viršum, ir pradėjo. vėl sakyti gavėnios 
pamokslus Asyžiaus katedroje, kaip jau buvo pirmiau 
minėta. 

Šita pastaroji Pranciškaus kelionė virto jau vienų iš- 
kilmių procesija. Kaip tik jis prie kokio miesto prisiartin- 
davo, tuojau žmonės imdavo skambinti varpais, būriais su 
žaliuojančiomis šakelėmis, su gėlėmis rankose išeidavo 
pasitikti šventojo, kaip jau buvo pradėta Pranciškus va- 
dinti, šaukdami Ecco il Santo ir iškilmingai jį vesdami 
klebonijon, kur Pranciškus paprastai apsistodavo. Kai kurie 
Pranciškaus mokiniai net ėmė piktintis tokiu savo mokytojo 
nepaprastu garbinimu ir ėmė klausinėti jį, kaip mokiniai 
kad klausdavo Išganytoją: „Nejaugi negirdi, ką tie šaukia?“ 
Pranciškus į tai atsakydavo, kad sau pareiškiamą pagarbą jis 
suprantąs taip, kaip pagarbą, reiškiamą šventosioms statu- 
loms bei paveikslams. Jis esąs vien tas molis bei drobė, 
kurie atvaizduoja Dievo malonės galybę šventuosiuose, o 
pati garbė tėra priskaitoma Dievui. /Tačiau ir pačiam Pran- 
ciškui pagalios įkyrėjo nuolatinis triukšmas, keliamasis 
aplink jo asmenį, ir jis pradėjo jo kaip įmanydamas vengti. 
„Negirkik manęs per anksti“, sakydavo Pranciškus: „aš 


šitokį anekdotą apie Vina įstojimo mokyto teisininko į 

dar galiu susilaukti sūnų ir dukterų!“ Arba: „Kad Dievas 
kokiam plėšikui būtų tiek malonės suteikęs, kiek man, tai 
jisai gal Dievui daug dėkingesnis būtų už mane“; Todel 
Pranciškus nuoširdžiai dėkojo Terni vyskupui, kurs prieš 
Pranciškaus pamokslą padarė mažą įžangą ir savo pra- 
kalboje pažymėjo, kai> esą stebėtina, kad toksai nežymus 
ir menko mokslo žmogelis, kaip Pranciškus, tokį didelį 
pasisekimą turįs žmonėse. Tiems, kurie girdavo Pranciškaus 
„maldingumą ir smarkų savęs varginimą, jis atsakydavo: 
B Visa, ką aš darau, gali kiekvienas nusidėjėlis padaryti. 
"Kiekvienas gali pasninkauti, gali melstis, gali ašaroti, gali 
savo kiiną varginti. Tiktai vieno nusidėjėlis negali padaryti: 
pasilikti ištikimas Dievui, savo Viešpačiui“. Pranciškus 
panašių neištikimumų Dievui daug sau priskaitydavo ir 
nesiliaudavo jų skelbęs. 

Vienąsyk jis buvo susirgęs ir gavo valgyti vištienos. 
Bet, kaip tik pasveiko, užsinėrė sau ant nuogo kaklo virvę 
ir vienam broliukui liepė vesti save miesto aikštėn prie 
gėdos stulpo ir pakelėje šaukti: „Veizėkit, čia eina didelis 
gobšas, vištienos prisirijęs, ko jūs gal nežinojote“. Kad 
žmonės, matydami tokį nepaprastą Pranciškaus pasižemini- 
mą, jį dar labiau ėmė už tai girti ir iš visų pusių bėgti, 
norėdami jį pamatyti, Pranciškus liepė tam pačiam broliukui 
save visaip kolioti ir barti. Broliukas, nors ir nenoromis, 
ėmė jį pravardžiuoti dykaduoniu, tinginiu, nenaudėliu. ' 
Pranciškus, šypsodamas, atsakė: „Duok, Dieve, tau sveika- 
tos už tavo žodžius! Jie kaip tik pritinka Pietro di Bernar- 
done sūnui“. 

Kitąsyk Pranciškus, norėdamas išvengti minių pagar- 
bos, gavo pasitraukti į tuščią salą Trasimeno ežere. Tai 
buvo gavėnios laiku 1211 metais, gi rudenį ir žiemos 
didesnę dalį jis praleido Sarteano tyruose neto! Chiusi. Čia 
jis iš šakų susipynė sau palapinę, labai panašią į laukinių 
gyvulių guolį, ir gyveno su keliais broliais. Tačiau vieta 
patiko Pranciškui „iš dalies del to, kad buvo nuo viso ko 
atskirta ir arti gamtos, iš dalies del to, kad iš čia buvo. 

matyti Asyžius“ (Wadding). Tačiau ir tokioje dykumoje | 
Pranciškus negalėjo išvengti įkyrių pagundų, kurios jį be- 
veik prie nusiminimo buvo privedusios; Jis girdėjo vidaus 
balsą bekuždant: Lizganyoią visi gali rasti, tiktai ne tu, 
Praneli, patsai save bekankindamas. Verčiau mesk visai 
savo kvailybes ir vesk pačią“. Prieš tą pastarąją pagundą 
Pranciškus stvėrėsi senovės anachoretų priemonės: pa- 
ėmęs virvę, pradėjo pats savę plakti per nuogą nugarą. 
bet, kadangi „brolis asilas“, kaip save vadindavo Pranciš- 
kus, tuo, matyti, dar nebuvo patenkintas, tai šoko vien- 
marškinis basomis kojomis į sniego pusnį ir ėmė lipyti iš 
jo septynias statulas, sakydamas pats sau: „Štai, Pranciškau, 
tavo žmona, o čia du tavo sūneliu ir dvi dukreli, o šičia 
tavo tarnas ir tarnaitė, Jie visi baigia šalti, skubėk juos 
bent kiek sušildyti, o jei to negali padaryti, tai bent 
džiaukis, kad tau niekam kitam nereikia tarnauti, kaip tik 
vienam Dievui“. Vis tai matė mėnesienoj vienas Pranciš- 
kaus brolis (Celano). 

Mintys apie visišką pasitraukimą nuo veikimo pasaulyje 
taipogi nesiliaudavo Pranciškų kankinusios. Neįmanydamas, 
kaip toliau beapsiversti, dažnai klausdavos savo brolių, 
kas jam toliau bedaryti? Vienas dalykas už vis labiau ne- 
leisdavo Pranciškui mesti savo ligšiolinio misijonoriaus 
veikimo, tai—paties Išganytojo pavyzdys. Juk ir Jėzus Kris- 
tus būt galėjęs pasirinkti sau ramiai Tėvo dešinėje džiaug- 
tis dangaus linksmybėmis, tačiau nužengė žemėn, kentėjo 
žmonių gyvenimo vargų ir pagalios mirė, kaipo paskutinis 
piktadaris, visų paniekintas, ant kryžiaus. | Kryžius buvo 
Pranciškaus gyvenimui svarbiausiasis pavyzdys ir nuolat jį 
ragino daryti, gyventi, elgtis panašiai į Išganytoją. F'a c 
secundum exemplar—daryk pagal tą pavyzdį, tai buvo 
Pranciškaus, kaip ir viso viduramžio, svarbiausioji gyvenimo 
rodyklė, kuri dar Mozei ant Sinajaus kalno buvo pareikšta. 

Pagalios savo abejojimams galutinai nutildyti Pran- 
ciškus pasiryžo pasiklausti paties Dievo nutarimo ir juo 
aklai sekti. Seniau panašuose abejojimuose jis atsiskleisdavo 

Evangeliją ar mišolą ir Evangelijos žodžius imdavo sau 
rodykle. Dabar nutarė pasiklausti patarimo dviejų dievo- 
baimingų asmenų. Tuo tikslu brolis Masseo buvo pasiųs- 
tas pirma pas šv. Kliarą, paskiau pas brolį Silvestrą, kurs 
gyveno vienoje lindynėje Subasio kalne, kur dabar yra 
Carceri vienuolynas, o jo sodne dar tebėra brolio Silvestro 
triobikė. Silvestro ir Kliaros patarimų Pranciškus buvo 
pasiryžęs galutinai klausyti. Brolis Silvestras, kaip rašo 
„Actus beati Francisci“, išgirdęs iš Masseo, ko Pranciškus 
reikalauja, tuoj puolė ant kelių ir ėmė melstis, prašydamas 
Viešpaties apšvietimo, ir maldoje gavo iš Viešpaties at- 
sakymą, kurį ir pareiškė broliui Silvestrui: „Pasakyk broliui 
Pranciškui, kad Viešpats sakosi esąs pašaukęs Pranciškų 
ne tik jo paties išganymui, bet ir tam, kad per jį daugelis 
sielų būtų išganyta“. Paskiau brolis Masseo nuėjo pas šv. 
Kliarą, ir jinai su visomis savo seserimis pasisakė visai pri- 
tariančios tam, ką yra pasakęs brolis Silvestras. 

Brolis Masseo sugrįžo pas Pranciškų, kurs jį priėmė 
labai meilingai, liepė paruošti vakarienę, kurią pavalgęs, iš- 
sivedė jį į mišką. Čia Pranciškus nusmaukė nuo savo gal- 
vos gobtuvą, atsiklaupė ir, sudėjęs kryžium rankas ant 
krūtinės, paklausė: „Ko iš manęs reikalauja mano Viešpats 
Jėzus Kristus?“ Brolis Masseo pakartojo tai, ką buvo 
girdėjęs iš brolio Silvestro ir iš Kliaros, „kad Pranciškus 
turi eiti per žmones, skelbdamas Dievo žodį, nes Dievas 
jį yra pašaukęs ne vien jo paties išganymui, bet kad per jį 
daugelis kitų žmonių būtų išganyti“. Išgirdęs tuos žodžius, 
Pranciškus pajuto savyje Dievo Dvasią ir, pašokęs ant 
kojų, sušuko: „Na, tad eikim!“ Ir, pasiėmęs su savim brolį 
Masseo ir brolį Angelo, kurie paskiau tapo šventi, išėjo 
Asyžiaus linkui per Cannaros ir Beragna miestelius. Eidami, 
pamatę medį prie kelio bestovintį, kurį buvo aptūpę būriai 
įvairių paukštelių, šiame krašte visai nematytų. Daugybė 
jų dar šokinėjo aplinkinėje dirvoje ir pievoje. Pamatęs 
paukštelius, Pranciškus tarė savo palydovams: „Palūkėkit 
čia, aš noriu pasakyti keletą Dievo žodžių broliams paukš- 

teliams“. Ir jisai nuėjo laukan, kur buvo paukštelių būreliai, 
ir ėmė jiems sakyti pamokslą. Išgirdę Pranciškaus žodžius, 
sulėkė prie jo ir tie paukšteliai, kurie medyje tupėjo, ir 
sutūpė aplink jį taip arti, jog jis savo skvernais juos pa- 
liesdavo. „Mano broliai paukšteliai“, atsiliepė į juos Pran- 
ciškus: „jūs turit būti labai dėkingi| savo Viešpačiui Dievui 
ir turit Jį visuomet ir visur garbinti ir šlovinti, nes galite 
laisvai lakioti, kur tik norite, jūs turite Dievui dėkoti už 
savo dvilinkus ir trilinkus drabužėlius, už jų margus 
papuošalus, už savo maistą, kuriam nereikia jokio darbo; 
jūs turit sakyti ačiu savo Dievuliui už gražų balselį, kurį 
jums Sutvėrėjas yra dovanojęs. Jūs nesėjat ir nepiaunat, gi 
jūsų Sutvėrėjas jus maitina ir girdo tyru šaltinių vandenėliu, 
duoda jums kalnelių ir urvelių, kur galite pasislėpti, duoda 
jums aukštų medelių lizdeliams sukti ir, nors jūs nemokat 
nei verpti, nei austi, Dievas vis tik duoda jūsų vaikučiams 
reikalingus drabužėlius. Todel labai mylėkit savo Sutvėrėją, 
kurs jums tiek daug gero daro, ir saugokitės, mano bro- 
leliai paukšteliai, kad neliktumėt Dievui skolingi, nedėkingi, 
bet stenkitės stropiai Dievą garbinti. Po tų žodžių paukš- 
teliai sujudo, sukruto, ėmė plasnoti sparneliais, kilnoti 
snapelius ir, linguodami kakliukus, čiulbėjo ulbėjo, lyg 
tartum reikšdami pagarbos dangui ir pritardami žodžiams, 
išgirstiesiems iš šv. Pranciškaus. O jisai labai džiaugėsi 
draug su paukšteliais, stebėdamasis jų įvairumu, jų bal- 
selių gražumu ir jų sutartine, garbino ir dėkojo Sutvėrėjui, 
kurs tokias gražybes yra žmonėms patiekęs ir taip jaukių 
paukštelių yra sutvėręs. Pabaigęs savo pamokslą, Pranciškus 
peržegnojo paukštelius kryžiaus ženklu, ir jie visi, kartu 
pakilę, ūždami nuskrido toliau. Apie šitą atsitikimą rašo 
Actus šv. Pranciškaus gyvenimo, Fioretti, Celano, šv. 
Bonaventūra. 

Il. 

Galutinai pasiryžęs eiti per žmones, skelbdamas Dievo 
žodį, Pranciškus vis delto nemanė pasitenkinti misijomis 
vienoje tik Italijoje. Dabar jo turėta platesni sumanymai 
už tuos, kuriuos jis buvo susidaręs dar savo jaunystėje, 
Tuomet buvo Kryžiaus Karų laikai. Visa krikščionija 
buvo sujudusi eiti atvaduoti Viešpaties Jėzaus grabo ir 
visos Šventosios žemės (Palestinos) iš žiauriųjų  musul- 
monų (turkų) verguvės. Pranciškaus jaunystės draugas 
Jonas iš Brienne, Valterio brolis, buvo pradėjęs rengti 
pulką kariuomenės, su kuriuo vėliau prisidėjo prie Kryžiaus 
karžygių. |Pranciškus taipogi sumanė vykti Kristaus gimti- 
nėn skelbti tenai Evangelijos saracenams (turkams), kad 
juos atverstų prie Kristaus. Tačiau pirmiau jis norėjo iš- 
gauti popiežiaus pritarimą savo sumanymams. Apie šv. 
Dominiką buvo sakoma, kad jis „nuolat galima buvę sutikti 
keliaujant Romon, ir iš ten patarimų besinešant“. Tas pat 
reikia pasakyti apie šv. Pranciškų. Dvejiem metam praslinkus 
po to, kai jis buvo iš Inocento III išgavęs žodžiais savo 
vienuolijos patvirtinimą, matome Pranciškų vėl Romoje, 
kur jis atvyko popiežiui priminti jo duotųjų 1210 metais 
pažadėjimų. Dabar Pranciškus galėjo pasigirti, jog Dievas 
„jojo šeimynėlę yra žymiai padauginęs“, todel norėjo prašy- 
ti pavesti jai „didesnį uždavinį“ atlikti. Apie šitą trečią 
Pranciškaus kelionę Romon nedaug žinių teužsiliko. Pake- 
lėje Pranciškus aplankė Alviano miestelį, kur, jam sakant 
pamokslą turgavietėje, kregždės savo nuolatiniu klegesiu 
trukdė kalbą. Pranciškus liepė kregždėms nutilti, ir jos 
kaip matai nustojo ulbėjusios. Gal būti, kad tuomet Pran- 
ciškaus atsilankyta dar Narni ir Toscanella. 

Romoje Pranciškus, kaip buvo jo įprasta, sakė pa- 
mokslus ga gatvėse ir aikštėse. Tais pamokslais patraukė prie 
savęs du nauju broliu: Zachariją, kurs paskiau tapo misijo- 
norium Ispanijoje, ir Vilių (Vilhelmą), pirmutinį anglą, kurs 
jojo vienuolijon įstojo. | Tačiau daug didesnės reikšmės 
visai vienuolijai turėjo pažintys Pranciškaus su viena mote- 

rėle, kuri del savo vyriško būdo buvo praminta „brolis 
Jokūbas“. Tai buvo Romos bajoro Gratiano Frangipani 
žmona Giacoma, arba Jacopa de Settesoli 25 metų amžiaus. 

Frangipani šeimyna yra viena seniausiųjų Romoje. Ji 
kilusi iš tos giminės Gens Anicia, kuri savo tarpe turi 
šventuosius Benediktą iš Nursijos, Pauliną iš Nolės, šv. 
Grigalių. Dar 717 metais Flavius Anicius Petrus Leo, šitos 
. giminės įkūrėjas, pasižymėjo nepaprastu dosnuniu bado 
metu, kad jisai Romos gyventojams dalindavęs duonos, už 
ką liko pramintas „Frangipani“, t. y. „duonos laužytojas“. 
Pradžioje tryliktojo amžiaus Frangipani turėjo didelių 
plotų žemės Pomos apylinkėse ir pačiame mieste, ypač už 
Tibro upės —Transtevere ir Esguilinę, kur jų buvo dar iš 
Romos ciesoriaus Septimio Severo laikų užsilikę Septi- 
zonium. Tas vardas tebėr pavadinime Romos gatvės 
Via delle sette Sole, nuo kurios ir Frangipanienė 
liko praminta de Settesoli. Pati Giacoma Frangipanienė 
buvo kilusi iš normanų—siciliecių giminės. Ji yra gimusi 
maž daug apie 1190 metus, nes 1210 metais ji ištekėjo ir 
turėjo sūnų Giovanni. Paskiau ji susilaukė antro sūnaus 
Graciano, gimusio 1217 metais, ilgai netrukus po vyro 
mirties. Dar 1212 metais Frangipanienė susipažino su Pran- 
" ciškum iš Asyžiaus, jam Romoje besilankant. Toliau, Pran- 
ciškui Romą belankant, tos pažintys virto tikro prietelyste. 

Pranciškus šį sykį lengvai išgavo Inocento popiežiaus 
palaiminimą savo sumanymui. Iš kokio uosto Pranciškus 
buvo išplaukęs į rytus, nežinia, tiktai žinoma, kad audra 
iškreipė laivą iš jo kelio ir privarė prie Slavonijos pakraščių. 
Iš čia nebuvo įokio kelio i rytus, buvo jau vėlybas laikas 
(artinos žiema), ir oras darės vis audringesnis. Pranciškus 
norėjo sėsti į laivą, plaukiantį į Anconą, bet jūrininkai ne- 
norėjo Pranciškaus ir jo palydovo į savo laivą įsileisti. 
Tuokart juodu pasislėpė apatinėje dalyje laivo, tarp įvairių 
griozdų ir, išplaukę į atvirą jūrą, išlindo aikštėn. Vėtra 
jūroje nesiliovė. ir laivai kelyje užtruko ilgiau, negu buvo 
apskaičiuota, keleiviams ėmė trūkti maisto. Abudu negeis- 

tinuoju keleiviu atsisakė nuo savo dalies ir ją atiduodavo 
laivo tarnautojams. 

Vos tik išlipęs iš laivo ir stojęs Italijos žemėn, Pran- 
ciškus vėl ėmė skelbti Dievo žodį, eidamas iš miesto į 
miestą. Ascoli miestelyje Pranciškaus pamokslai tokio turė- 
jo pasisekimo, jog apie trisdešimt žmonių, dvasiškių ir 
pasauliškių, pareiškė norą įstoti jojo vienuolijon. Visur 
paskui jį sekiojo minios žmonių, visi jį garbino ir džiau- 
gės jo žodžiais ir asmenim, stengdamiesi nors pirštu jo 
rūbą palytėti. Tiktai vieni katarai -— atskalūnai Anconos 
mieste bėgo šalin nuo Pranciškaus, nepakęsdami jo pa- 
mokslų, kuriais jis reikalaudavo visiško atsidavimo ir pa- 
klusnumo Romos katalikų Bažnyčiai ir pilnos pagarbos 
josios dvasiškijai. Italijoje kunigų gyvenama labai vargingai 
ir dideliame skurde, nes dvasiškijos yra labai daug, men- 
kiausiam kaimely yra bažnytėlė ir bent pora kunigėlių. 
Žmonės su kunigais yra per daug apsipratę ir jų, ypač 
sodiečių, ne per daug teprivengia. Gi prieš 700 metų so- 
diečiai kunigai maž kuo tesiskyrė nuo paprastų žmonių, 
todel ir neturėjo didžios įtakos. Pranciškus savo „tes- 
tamente“ ragina vis delto klausyti ir gerbti „menkus varg- 
šus aplinkinių parapijų kunigėlius, kurie vis delto yra 
gerbtini, mylėtini ir privengtini, neveizint jų klaidų“. Tatai 
kaip tiktai priešinosi atskalūnų katarų manymui. Jie, kaip 
ir mūsiškiai cicilikai bedieviai, stengdavosi kabinėtis prie 
kunigų, išpūsdavo jų įvairias ydas bei klaidas ir per tai 
daug žmonių atitraukdavo nuo Bažnyčios ir nuo tikėjimo. 
Pranciškus buvo vienas tų retų asmenų, kurie sugeba at- 
skirti dalyką nuo asmens, ir tą patį stengdavosi įkvėpti 
savo broliams, kad brolis Egidijus net vienąsyk paklausė 
Pranciškų, ar kunigas galįs pameluoti. 

Sakydamas pamokslus Anconos turgavietėje, Pran- 
ciškus patraukdavo prie savęs didelę minią klausytojų. Joje 
pasitaikė būti ir garsiam anais laikais trubadūrui (dainiui) 
Gulielmui Divini, kurs Romoje buvo apvainikuotas laurų 
vainiku ir buvo už tai pramintas „dainų karalium“. Divini 

buvo atsilankęs Anconon pas savo giminaitę, vienuolę, 
kurios vienuolyne kaip tik tuo laiku Pranciškus sakė pa- 
mokslą. Pranciškaus pamoksluose būta kažin ko nepa- 
prasto, kas sujudindavo žmonių širdis ir jas gaivindavo. 
Tikrai sakant, tai nebuvo kokie mokyti pamokslai „iš rašto 
gilumos“ su mokytais įrodymais; tai buvo vien paraginimas 
(concio) ir praktiški patarimai, kaip reikia saugotis nuo- 
dėmių ir viso pikto ir kaip reikia dorai gyventi. Pranciškaus 
būta nepermaldaujamo moralisto. Jis negalėdavo pakęsti, 
jei ką bloga aplinkui matydavo, ir viską pavadindavo tikrais 
vardais. Jo žodžiai sukeldavo ne tik nusistebėjimo, bet ir 
baimės. Jo visas asmuo darė nepaprasto įspūdžio ir įtakos 
visiems, versdamas prieš jį lenktis. Jis patsai buvo pana- 
šus į Joną Krikštytoją. /o paprasti žodžiai, kaip aštrus 
kalavijas, perskrosdavo klausytojų širdis,/ jo raštai grasy- 
davo nusidėjėliams amžina ugnimi ir baisiu Dievo teismu. 

Garsus dainius Gulielmo Divini užėjo San Severino 
vienolynan pasiklausyti Pranciškaus pamokslų, apie kuriuos 
buvo daug girdėjęs pasakojant po žmones. Draug su Divi- 
ni atėjo gerokas būrys miesto jaunimo. Nuo pradžios 
Pranciškaus pamokslas nepadarė dainiui didelio įspūdžio, bet, 
toliau besiklausant, ėmė jam rodytis, kad tasai menkas 
žmogelis iš Asyžiaus tiesiai į jį kalba, o jo žodžiai, kaip 
vilyčios viena po kitos, smenga stačiai jo širdin... 

Apie ką gi Pranciškus kalbėjo? Gi apie paprastus 
dalykus, kaip reikia saugotis ir šalintis pasaulio monų, 
norint išvengti būsimojo keršto. Paprasti buvo Pranciškaus 
žodžiai, bet savo teisingumo nepaprasta didybe triuškino 
ant vietos kiekvieną klausytoją. Neištvėrė ir „dainų karalius“ 
Divini. Pamokslui pasibaigus, susigraudinęs, puolė Pran- 
ciškui po kojų ir prašė jį paimti iš žmonių tarpo ir pa- 
dovanoti Dievui. 

Ryto dieną Pranciškus apvilko „dainų karalių“ ruda 
miline, perjuosė virve ir praminė jį Pacificus (Pacifikus), 
nes jis iš pasaulio triukšmo buvo atvestas į Dievo ramybę. 
Panašiai šimtą metų vėliau sv. Pranciškaus vaikų tarpe 

ieškojo ramybės kitas daug didesnis dainius, Dante, kai jis, 
jau pasenęs ir susikuprinęs, vieną vakarą beldėsi į duris 
pranciškonų vienuolyno Apeninų kalnuose. Durininkui 
paklausus, ko nori, ko ieškai, garsus florentietis atsakė: 
pacem (ramybės)! : 

Nors Pranciškus priimdavo savo brolijon kiekvieną, 
kurs skaisčia ir pasižeminusia širdimi prašydavos į ją, bet- 
gi jis sugebėdavo atskirti tikrą pašaukimą nuo netikro dar 
-anksčiau, kaip 1220 m. buvo įvestas novicijatas, arba ban- 
dymo metas. 

Ilgai netrukus po Pacifiko atvirtimo, atėjo pas Pran- 
„ciškų vienas aukštos kilmės jaunikaitis iš Lucčos ir, verk- 
damas, prašė jį priimti vienuolynan. Tačiau Pranciškus jį 
„smarkiai sudraudė, sakydamas: „Tavo ašaros melagingos, 
nes tavo širdis nėra Dievui atsidavusi. Kam tu nori Šven- 
tąją Dvasią ir mane apgauti?" Greit paaiškėjo, kad tojo 
jaunikaičio pareikštas noras tapti vienuoliu buvo vien laikinis 
užsigeidimas, kilęs del naminių nesutikimų. Ilgai netrukus 
atėjo jo tėvai ir parsivedė „vienuolį“ namo, o Pranciškus 
tam visai nesipriešino. Didelį atsargumą rodydavo Pranciš- 
kus, kai vienuolijon prašydavosi mokyti vyrai, viri 
Jitterati. „Jei pas mane ateina mokytas vyras“, sakydavo 
Pranciškus: „aš tuoj numanau, ar jis teisingai mąsto, jeigu 
jo pirmasai prašymas esti šitaip pareiškiamas: „Žiūrėk, 
brolau, aš ilgokai esu pagyvenęs pasaulyj, o vis dar savo 
Dievo nesu, kaip reikiant, pažinęs. Parodyk man tokią vietelę 
toli nuo pasaulio ūžesio, kur as galėčiau, savo širdį su- 
graudinęs, mąstyti apie niekais praleistus ilgus metus ir 
pasimokyčiau ateityje geriau gyventi“. Brolis Konradas 
pasakoja, kad vieną dideliai mokytą daktarą (magnus doctor) 
Pranciškus tik tuokart priėmė savo vienuolijon, kai jis visą 
„mėnesį ištarnavo vienuolyno virtuvėje bernu. 

Tiktai visiems nelaimingiems vargšams, našlaičiams, 
prislėgtiems,  nusiminusiems,  atvirtusiems, vagimis ir 
plėšikams Pranciškus turėjo visuomet atvirą širdį ir priim- 
«davo juos be jokių įtarinėjimų. Benediktinų vienuolijos 


įstatuose yra parašyta, kad „visi svečiai turi būti priimami, 
kaip kad būtų jų asmeny patsai Kristus“. Tačiau Pranciš- 
kus iš savo jaunystės patyrimų žinojo, jog tie žodžiai ne 
visuomet esti vykinami gyvenime, jog, svečius priimant, 
daugiausiai vaduojamasi jų? pilietiška padėtimi, jų kilme, 
turtingumu, o jog vaišingumas, globa ir pašalpa gan retai 
pasiekia tuos, kurie to už vis labiau esti reikalingi, būtent, 
vargšai, elgetos, neturį savo namų nei duonos kąsnio. 
Todel Pranciškus, tur būti, atsimindamas, kaip jam buvo. 
sunku po svetimus žmones klajoti, ir kaip jo nenorėjo įsi- 
leisti vienuolynas Santa Maria della Rocca, kad jis pra- 
džioje savo veikimo ieškojo tenai prieglaudos, įrašė įžangoje 
savo vienuolijos įstatų šiuos žodžius: „Kiekvienas, kurs. 
pas brolius ateina, prietelis ar priešas, vagis ar plėšikas, 
turi būti maloniai priimamas“. Šitoks įstatymas gan keistas. 
atrodė net artimiausiems Pranciškaus mokiniams ir ne- 
lengvas buvo įvykinti. Speculum perfectionis apie tai 
turi įrašytą šitokį pasakojimą: „Monte Casale kalne, viršuj | 
miestelio Burgo San Sepolcro, kurs yra tarp Alverno kalno 
ir Gubbio miesto, buvo pranciškonų vienuolynas. Aplinki- 
niuose miškuose buvo susidariusi gauja plėšikų, kuri už- 
puldinėdavo: keleivus ir neduodavo ramybės aplinkiniams 
gyventojams. Pagalios plėšikai nutarė aplankyti vienuolyną. 
Vieną vakarą jie ėmė belsti į vienuolyno duris, sakydamiesi 
pristigę duonos ir prašydami juos sušelpti. Gvardijonas ne 
tik neįsileido pavojingų svečių, bet dargi juos iškoliojo, 
sakydamas, kad vagių ir plėšikų niekas nešelpia. Pranciš- 
kaus tuo metu nebuvo vienuolyne. Atėjus jam vienuolynan, 
broliai pradėjo klausinėti, argi galima šelpti ir įsileisti 
vagys ir plėšikai? Pranciškus atsakė: „Jeigu jūs padarysit, 
kaip aš sakau, tai tikrai pasitikėkim Viešpatim, kad jų sielos 
pasiseks atversti prie Dievo. Todel pasiimkit geros duonos 
ir gero vyno ir eikit miškan jų ieškoti, šaukdami: broliai 
plešikai, eikit šen, mes esame jūsų broliai ir atnešėme 
jums geros duonos ir gero vyno! Kai jie ateis, patieskit 
ant žemės staldengtę, padėkit duoną ir vyną ir, pasižemi- 

musiai juos aptarnaudami, pavaišinkit juos. Kai jie pavalgys, 
pradėkit jiems Dievo. žodį skelbti ir pagalios pasisakykit 
turį vieną prašymą, būtent, kad jie bent iki sekančio atsi- 
lankymo nieko nenužudytų ir niekam nieko blogo ne- 
padarytų. Jeigu jūs iš karto pareikalautumėt iš jų visiškai 
išsižadėti savo nedorybių, jie atsisakytų tai padaryti, bet 
tokio mažmožio del jūsų pasižeminimo ir gerumo jie neat- 
sisakys padaryti. Sekančią dieną, atsiteisdami už jų gerą 
pasižadėjimą, nueikit vėl miškan, nešini duona, vynu, kiau- 
šiniais, sūriu, ir vėl juos pavaišinkit ir pradėkit su jais 
kalbėti kad ir šitaip: kam jums, tiesą pasakius, per kiauras 
dienas ir naktis slapstytis po girias, vargti, kentėti badą, 
gyventi nuolatinėje baimėje, kad kas neužtiktų, ir savo 
sielas pragaran varyti? Ar ne geriau būtų Dievui tarnauti, 
kurs jums suteiktų visa, kas tik čia ant žemės žmonėms 
reikalinga, be to Jis dar išgelbėtų jūsų sielas! Tuokart 
Viešpats jiems suteiks atvirtimą labiausiai del jūsų pasiže- 
minimo ir kantrumo“. 

Broliai padarė visa, ką jiems Pranciškus buvo įsakęs, 
gi plėšikai, reikšdami broliams dėkingumą, padarė punktas 
po punkto visa, ko broliai buvo prašę. Matydami brolių 
gerumą, jų pasižeminimą, plėšikai ėmė net vienuolynui 
tarnauti, padėdami darbuose, nešiodami ir kapodami malkas, 
pagalios kai kurie net įstojo vienuolynan, o kiti nuėjo iš- 
pažinties ir darė atgailą už savo nusidėjimus, iškilmingai 
pasižadėdami ateityje gyventi iš savo rankų darbo ir nieko 
daugiau nebeskriausti, nebeužpuldinėti“. 

Šitas pasakojimas rodo, kad šv. Pranciškaus būta gero 
psichologo ir gerai žinota žmogaus sielos palinkimai. Jis 
žinojo, kad alkanam žmogui vargiai ką padės puikiausi 
pamokslai, ir kad Roma ne per vieną dieną buvo pastatyta. 
Tuo savo gailestingumu Pranciškus parodė, kaip reikia 
tikrai suprasti ir vykinti Evangelijos žodžiai: „Jei mylite 
tuos, kurie jus myli, kokį turėsite užmokesnį? Argi ir 
muitininkai to nedaro (Mat. V. 47)“. „Jūs velyk mylėkit 
savo neprietelius, gera darykite ir skolinkite, nieko iš to 

nesitikėdami. Tuomet jūsų užmokesnis bus gausus, ir jūs 
busit Aukščiausiojo vaikai (Luc. VI, 35)“. 

Būdamas tiek nuolaidus ir gailestingas nusidėjėliams, 
Pranciškus smarkiai bandydavo ir kvosdavo teisinguosius 
žmones. Mat, kam daugiau buvo duota, iš to daugiau ir 
buvo reikalaujama. Apie tai daug pasakoja Fioretti. Taip, 
broliui Rufino, kurs buvo iš vienos kilnesniųjų Asyžiaus 
šeimynų, Pranciškus liepė susilenkus eiti iš Porcijunkulės į 
Asyžiaus katedrą ir tenai susilenkus sakyti pamokslą. Panašų 
įsakymą buvo davęs netol Burgo San Sepolcro broliui 
Angelui, kurs taipogi buvo bajoriškos kilmės. Jis taipogi 
pusiau susilenkęs turėjo kiūtinti į miestą ir tenai pranešti, 
kad Pranciškus rytdieną ateis į miestą ir sakys pamokslą. 
Tačiau, broliui dar nepriėjus prie miesto vartų, Pranciškus 
jį atšaukė atgal ir pažadėjo jam rojų už tą paslankumą, kurį 
parodė, atlikdamas duotąjį įsakymą. 

Apie Pranciškaus gyvenimą sekančiais dvejais metais 
maža teturima žinių. Waddingas, tiesa, mėgino atskiras žinu- 
tes sumegzti į vieną pasakojimą, bet tai nėra jam pasisekę. 
Taip antai, pasakojama, kad Pranciškus 1212—1213 metais 
Asyžiuje, sirgdamas, esąs rašęs savo „Laišką į visus krikš- 
čionis“, tuo tarpu tatai buvo įvykę daug vėliau. 

Mums rodos, kad Pranciškus tais metais bus toliau 
vargęs savo misijų kelionę po Italiją, nes pradžioje 1213 
metų mes jį užtinkame misijas beatliekant Romagnos krašte. 
Šičia, netol San Marino respublikos, senovės laikais buvo 
Montefeltro pilis (dabar Sasso-Feltro netol San Leo miesto). 
Šiton pilin atėjo Pranciškus su savo palydovu, gal būti, su 
broliu Leonu. Buvo puikus gegužės rytas. Pro pilies vartus 
grūdosi daugybė žmonių raitų, važiuotų, pėsčių. Pilies var- 
tai buvo išpuošti puikiomis vėliavomis, iš pilies bokštų gir- 
dėti buvo ragų ir būgnų balsai, ir jų skardas ėjo per visą 
apylinkę. Daugybė ricierių su spindinčiais šalmais jojo ant 
puikių žirgų, paskui dideliose karėtose, sukinkytose po ke- 
letą porų pertrauktų arklių, važiavo puikiai pasipuošusios. 
ponios ir panelės, greta ėjo bėgo palydovai, tarnai. Viskas. 

rodė— pilyje būsiant iškilmingą turnirą, kurio metu būsią 
keletas karžygių pakelti į ricierius. Į turnirą rinkosi visos 
apylinkės didžiuomenė. Pranciškus su savo palydovais, 
atsistojęs nuošaliai, žiūrėjo į tą marguliuojančią minią, 
perspėjęs pirma savo mokinius, kad jie nesipiktintų ir ne- 
niekinių turtingų, aukštos kilmės žmonių, taip puikiai pasi- 
puošusių, nes „Dievas yra ir jų Viešpats — sakė Pranciš- 
kus — Jisai gali ir juos pašaukti ir nori taipogi ir juos 
nuteisinti ir išganyti“. Pranciškus, žiūrėdamas į plevėsuo- 
įančias vėliavas ir minias žmonių, besiveržiančias pilin, 
tarė, šypsodamas, savo palydovui: „Kaip manai, rasit ir 
mums ne pro šalį būtų užėjus tos iškilmės pasižiūrėti, gal 
mums čia pasisektų koks kilnus ricierius Dievo reikalams 
įgyti?“ Palydovai su mielu noru sutiko, ir visi draug su mi- 
nia įėjo pilin, kur jaunas kareivėlis buvo keliamas į ricie- 
rius. Per Mišias naujas ricierius padarė iškilmingus apžadus 
kariauti Dievo garbei ir tėvynę ginti. Tuoj po to Pranciš- 
kus, pasilipęs laiptais prie pilies durų, ėmė sakyti savo 
pamokslą, pradėdamas nuo eilių, dažnai anoje apylinkėje 
žmonių tarpe kartojamų ir žmonių tarme taip skambančių: 

Tanto ė il bene ch'io aspetto, 

Ch'ogni pena m'ė diletto 

(Tiek daug laimės danguje regėsiu, 

Jog del jos čia viską iškentėsiu). 

Pranciškus savo jaunystėje buvo daug prisiskaitęs 
ricieriškų apysakų ir gerai pažino ricierių gyvenimą, todel 
galima tikėtis, kad jis taip maž daug prabilo į susirinkusius 
ricierius ir į visą poniją: 

„Ricierius, kurs nori gražią panelę vesti, turi visų 
pirma jos širdį prie savęs palenkti ir tuo tikslu būti pasi- 
ruošęs daug pavargti ir daug pasidarbuoti, vykindamas tai, 
kas iš jo bus reikalaujama. Gal iš jo bus pareikalauta atlikti 
kryžiaus karas su krikščionijos priešais, gal jam reikės iš- 
vaduoti iš verguvės jauna mergaitė, gal reikės, audrai 
siaučiant, visiškai apsišarvavus, perjoti per siaurą tiltelį, per 
kurį vos vienas žmogus tegal pereiti, gal reikės surasti 

dramblio ragas ar aukso paukščio kiaušinis. Visi tie vargai 
ir visos tos sunkenybės kilniam ricieriui esti niekai, nes jam 
vienas dalykas terūpi, kad savo mylimajai padarytų malo- 
numo, jos šypsnį išvystų ir jos baltą rankelę pabučiuotų... 
Tačiau yra kita, daug garbingesnė ricierija, kurion šaukia- 
ma ne tik bajorija, bet ir visi žmonės. Esama kitos kovos 
ne del to, kad įtiktumėm žemės gražybėms, bet kad įvykin- 
tumėm valią aukščiausiosios Skaistybės ir Gražybės, kuri yra 
Dievas. Argi Dievas nėra gražesnis už visas gražiausiąsias 
mergeles ir moterėles, kurios tėra vien Jo rankų padaras, 
iš žemės dulkių nulipytos. Nejaugi Dievas, kurs yra visas 
gražybes sutvėręs, nėra gražesnis už savo sutvėrimus? 
Taip, Dievas yra aukščiausioji Gražybė, todel Jis yra ver- 
tas, kad mes savo ricieriškus žygius vien Jo garbei atlik- 
tumėm, su Jo priešais kovotumėm, kurie yra kūnas, pasaulis, 
velnias... Ir kuo tik Jis mus apdovanos už tai, kad mes 
ištikimai del Jo kovosime, neleisdami savęs nugalėti jokiems 
priešams, nesibijodami del Jo jokių vargų pakelti! Jis be 
palyginimo daugiau mums dovanų suteiks, negu puikiausia 
poni gali savo ricieriui suteikti. Toki poniutė kito nieko 
negali suteikti savo garbintojui, kaip tik savo širdį ir savo 
ranką,—savo širdį, kuri turi vienąsyk sprogti, ir ranką, kuri 
turės nuvysti. Bet, jeigu Dievas pats save atiduos savo 
kovotojui dovanų už jo ištikimybę, tai toji dovana suteiks 
gyvybės, šviesos, laimės per nebaigiamus amžius. Ji suteiks 
skaisčiausios garbės šio pasaulio rungtynėse!“ 

Maž daug taip kalbėjo Pranciškus, ir jo žodžiai suju- 
dino ne vieną jauną širdį. Ypač jie įsmego širdin jauno 
grapo Orlando dei Cattani iš Chiusi pilies Casentino 
krašto. Jis, priėjęs prie Pranciškaus, jį užkalbino: Tėvai, aš 
norėčiau su Tamsta pasikalbėti apie savo sielos išganymą!“ 
Pranciškus, kurs užleisdavo Dievo Dvasiai pirmenybę 
veikti sielas, nesiskubino su atsakymu, tiktai patarė grapui 
eiti draug su draugais į pokylį, į kurį buvo kviestas, o 
paskui ramiai ir laisvai žadėjo apie viską išsišnekėti. Tur- 
nirui pasibaigus, grapas vėl atėjo pas Pranciškų, ir anuodu 

šnekėjos valandėlę grapui rūpimais klausimais. Baigdamas 
pašnekesį, grapas Orlando tarė: „Aš turiu Toskanijoje 
vieną kalną, vadinamą La Verna, labai nuošalų, kaip tik 
tinkantį mąstymams. Jei Tėvas nori, gali tenai su savo 
broliais apsigyventi, aš jį del savo sielos išganymo mielai 
jums padovanočiau!“ 

Šv. Pranciškus, taip rašo „Actus B. Francisci“, labai 
mėgdavo nuošalias, atskiras vietas, kur galima buvo ramiai 
melstis, todel nutarė įsitikinti, ar žadamasis kalnas tinka 
maldai. Padėkojęs Dievui, kurs rūpinasi savo tikinčiaisiais, 
siųsdamas jiems reikalingų vadų ir aprūpindamas vi- 
sokiomis įmonėmis, kreipėsi į grapą, sakydamas: „Kai 
Tamsta, pone grapai, sugrįšį savo kalnan, aš tenai nusiųsiu 
du savo broliu, kuriuodu apžiūrės, ar tasai kalnas tinka maldai 
ir mąstymams; jei bus tinkąs, aš su mielu noru priimsiu 
Tamstos dovaną“. 

Griuvesiai Chiusi pilies Casentino arba Arno slėny 
dar ir dabar tebėra netol Alverno kalno. Pranciškus ne- 
norėjo jokių dokumentų bei užrašų dovanai patvirtinti. 
Tiktai Orlando sūnūs suteikė Pranciškonų vienuolynui 
formalų užrašą, kurio tekstas yra rinkinyje Bullarium 
Franciscanum (IV. Rom. 1768 p. 156). 

Liepiant pačiam Orlandui, jo sūnūs dovanų užrašą 
patvirtino, pavesdami vienuolynui La Verna kalną. Tame 
vienuolyne yra nemaža šv. Pranciškaus palaikų, tarp jų ir 
šikšninis diržas, kuriuo Pranciškus buvo perjuosęs jų tė- 
435 priimdamas jį tretininkų brolijon. 

Vis delto Pranciškus nuo pradžios patsai nesiskubino 
dovanotan kalnan, bet pasiuntė ten savo brolius. Jam 
pačiam vis rūpėjo kankintinio vainikas. Jam nepasisekė 
nuvykti Šventojon Žemėn, tai dabar jis ėmė svajoti apie 
kitus musulmonų kraštus, kur galima būtų Evangelija 
skelbti, ypač apie artimiausią Marokko šalį. Sultonas 
Mahomedas ben Nasser, arba Miramolin, kaip jį praminė 
krikščionys, sutrumpindami jo pavadinimą—Emir-el-mumenin 
(Tikinčiųjų Valdovas), buvo 1212 metais ispanų sumuštas 

ties Tuluza ir gavo pasitraukti Afrikon. Tenai sumanė įį 
Pranciškus aplankyti ir iškeliavo Afrikon, tur būti, žiemą 
1213—1214 metų, ilgai netrukus po to, kaip sugrįžo iš 
Slavonijos. Jis keliavo per Ispaniją, bet čia susirgo ir vėl 
gavo grįžti namo savo Porcijunkulėn. Grįždamas, pakelėje 
Pranciškus priėmė nemaža naujų brolių, jų tarpe taipogi 
Tomą Celano. Metams praslinkus po tos nevykusios 
kelionės, Pranciškus buvo nuvykęs į ketvirtąjį Laterano 
Koncilijų (Bažnyčios visuotinį susirinkimą), kur, tur būti, 
išgavo iš Inocento popiežiaus Kliarai ir jos seserims ne- 
turto privilegijų patvirtinimą. 

Beveik tuo pačiu laiku prelatas Jokūbas Vitry, 
keliaudamas Šventojon Žemėn, buvo užvažiavęs Italijon ir 
čia gavo susipažinti su kai kuriais „mažaisiais broliais“ 
(pranciškonais), kurie jam labai patikę. Savo laiške, išsiųs- 
tame spalių mėn. 1216 metais iš Genujos savo pažįsta- 
miems, prancūzų prelatas taip rašo: „Būdamas kurį laiką 
Kūrijoje (popiežiaus buveinėje Perugijoje), gavau regėti 
daug dalykų, kurie man koktūs atrodė. Čia visi taip yra 
įsimirę į žemiškus ir pasauliškus klausimus, tiek susirūpinę 
politika ir teisių dalykais, jog vargiai tegalima pratarti žo- 
delis apie dvasiškus reikalus. Viena man tebuvo paguoda 
šitam krašte — matyti, kaip daugelis žmonių abejų lyčių, 
turtuolių ir vargšų, del Kristaus meilės yra išsižadėję pa- 
saulio ir visų jo gerybių. Tie žmonės vadinasi „mažieji 
broliai“ ir yra "popiežiaus ir kardinolų laikomi didžioje pa- 
garboje. Jie nesirūpina žemiškais reikalais, bet dieną naktį 
darbuojasi, stengdamiesi sielas atsitraukti nuo pasaulio 
tuštybių, kad tos sielos nepražūtų, bet eitų išganymo keliu. 
Dievo malonei padedant, jie jau yra susilaukę gausios 
piūties... Jie gyvena, kaip pirmųjų krikščionių bendrovės, 
apie kurias yra rašoma, kad „tikinčiųjų turėta viena širdis. 
ir viena siela“. Dienos laiku jie vaiksčioja miesto gatvė- 
mis ir sodžių keliais ir žvejoja sielas, o naktis praverčia. 
besimelsdami kur ramiose vietose. Moteriškos yra susispie- 
tusios įvairiose ligoninėse netol miestų. Jie nieko neimą,. 

jokio mokesnio negauna už patarnavimą, bet gyvena iš: 
savo rankų darbo. 

Šios vienuolijos vyrai metuose sykį suseina ks 
bendrai paviešėti ir Viešpatyje pasidžiaugti ir, patariant 
doriems ir išmintingiems vyrams, nutaria ir paskelbia savo. 
įstatus, kuriuos paskiau popiežius patvirtina. Po to jie 
išsiskirsto ir visus metus darbuojasi Lombardijoje, Tos- 
canijoje, Apulijoje ir Sicilijoje. Vienas dievobaimingas vyras, 
popiežiaus nuodėmklausis Mikalojus metė Kūriją ir prie 
jų pabėgo, bet buvo popiežiaus atšauktas atgal, nes be jo 
popiežius negalėjo apseiti“ (Boemer: „Analekten“ 08—99 p.). 

Vasarą 1216 metais popiežiaus buveinė buvo Perugi- 
joje ir, kaip matyti iš prelato Vitry laiško, Pranciškaus. 
sukeltas tikybinis judėjimas buvo pasiekęs ir popiežiaus 
rūmus. Vitry minimas Mikalojus buvo Tusculum'o vyskupas, 
vėliau tapęs kardinolu, Mikalojus Chiaramonti, apie kurį 
žinoma, jog jisai buvęs labai palankus pranciškonams ir 
vieną jų visuomet prie savęs laikęs. Galima spėti, kad tuo 
pačiu laiku Pranciškaus brolius pirmąsyk aplankė kardino- 
las Hugolinas iš Ostijos, didelis Pranciškonų vienuolijos. 
globėjas, rėmėjas ir nenuilstąs gynėjas. Jis, atsilankęs su 
dideliu būriu palydovų Porcijunkulės vienuolynan, buvo 
labai nustebintas ir sugraudintas dideliu skurdu, kuriame 
broliai gyvena, miegodami ant šiaudų, valgydami ant pli- 
kos žemės. Negalėdamas ašarų sulaikyti, kardinolas sušuko: 
„Kas bus su mumis, kad mes kasdien taip poniškai gyve- 
name ir viso ko esame pertekę!“ 

Tuo laiku, kai popiežiaus buveinė buvo atsikėlusi 
Perugijon, prasidėjo artimesni santykiai tarp Pranciškaus ir 
“ popiežiaus rūmų. Kelias iš Perugijos, kur gyveno didesnę 
dalį vasaros 1216 metų popiežius su savo visa Kūrija, į 
Porcijunkulės vienuolyną buvo ne per tolimas, todel gan 
dažnai savo tarpe vienų ir kitų lankytasi. Daugumos šv. 
Pranciškaus biografų spėjama, kad, tą vasarą sėdus Apaš- 
talų Sostan naujam popiežiui Honorijui III, Pranciškus ant 
kelių atsiklaupęs išprašė garsiuosius Porcijunkulės 

atlaidus. Kai kurie spėja, kad Pranciškus buvo prie 
mirties popiežiaus Inocento III, nes „Anal. franciscana“ 
I. p. 253) mini, kad, jam (Inoc. III) mirštant, buvo prie 
jo šv. Pranciškus. : : 


II, 

Reikia žinoti, kad Katalikų Bažnyčioje visiški ir visuo- 
tiniai atlaidai senovėje tebūdavo suteikiami tiktai tiems, kurie, 
kryžiaus ženklu pasiženklinę, eidavo kariaut del atvadavimo 
Šventosios Žemės iš turkų verguvės, Tokie kariauninkai, 
jeigu jie atlikdavo išpažintį ir gaudavo savo nuodėmių iš- 
rišimą, užsipelnydavo ne tiktai atpalaidavimą nuo visų 
bažnytinių bausmių, bet ir atleidimą skaistyklos bausmių. 
Todel, atlikęs visas tas atgailos sąlygas, jei kristų mūšyje 
arba numirtų, galėtų tikėtis pateksiąs stačiai į dangų. Tie 
Kryžiaus atlaidai — Indulgentia dę Terra sancta 
— paskiau buvo praplatinti ir ant tų, kurie, nors patys 
nedalyvaudavo kare del Šventosios Žemės atvadavimo, bet 
savo aukomis arba kareiviais, ginklais šelpdavo, palaiky- 
davo kryžiaus karžygius. Taigi, pranciškonų vienuolija 
gavo iš šv. Tėvo teisę teikti tuos praplatintus atlaidus, 
Reikia dar pažymėti, kad Bažnyčia, skelbdama del kokios 
nors svarbios priežasties atlaidus, darydavo tai visai kito- 
kiu būdu ir labiau apribota prasme. Laterano visuotinysis 
Bažnyčios susirinkimas 1215 m. dar aiškesnes ribas atlai- 
dams nustatė, Bažnyčią pašventinant, aiškino susirinkimas, 
teikiama atlaidų ne daugiau kaip metai, gi per metines 
bažnyčios pašventinimo sukaktuves teikiama tik 40 dienų 
atlaidų. Pašventinant šv. Pranciškaus bažnyčią Asyžiuje, 
popiežius Grigalius IX tik išimtinai suteikė 3 metų atlaidus 
tiems, kurie į pašventinimo iškilmes buvo atvykę iš už- 
jūrių, dvejų metų atlaidus tiems, kurie buvo atvykę iš anos 
pusės Alpių kalnų, o paprastiesiems maldininkams tesu- 
teikta vienų metų atlaidai. , 

Kokių gi atlaidų geidė šv. Pranciškus savo Porcijun- 
kulės koplytėlei? Jisai, brolio Masseo iš Marignano lydi- 

mas, nuėjo pas popiežių Honorijų III ir ėmė prašyti 
Porcijunkulės bažnytėlei tokių pat atlaidų, kokie yra skiria- 
mi Kryžiaus Karo kariautojams. „Aš norėčiau“, meldė 
Pranciškus popiežių: „kad kiekvienas, kurs bus savo nuo- - 
dėmes išpažinęs, gavęs iš kunigo išrišimą ir šitoje mūsų 
bažnytėlėje pasimeldęs už Bažnyčios reikalus, gautų visiš- 
ką atleidimą visų savo nuodėmių ir bausmių už jas nuo 
pat savo krikšto iki tos valandos, kada jis bus į Porcijun- 
kulės bažnyčią įžengęs“. Veltui popiežius aiškino Pranciš- 
kui, kad Katalikų Bažnyčioje nebuvę papročio kam nors. 
panašių atlaidų teikti, veltui įtikinėjo Pranciškų pasitenkinti: 
paprastais atlaidais, Pranciškus nesiliovė meldęs visuotinių 
atlaidų, sakydamas, kad patsai Dievas esąs jį siuntęs tų 
atlaidų išsirūpinti. Popiežius pagalios nusileido, tiktai kardi- 
nolams pasisekė apsaugoti Kryžiaus Kariautojų atlaidai nuo: 
konkurencijos, paskelbus, kad Porcijunkulės atlaidai tegau- 
nami tikt vienąsyk per metus nuo pirmųjų mišparų prieš 
Šv. Panelės Angeliškosios šventę 2 rugp. iki saulei sėdant 
sekančią dieną. Džiaugdamasis, grįžo Pranciškus pas savo 
brolius, linksma naujiena nešinas. Popiežiui paklausus, 
gal nori gauti tos malonės patvirtinimą raštu, Pranciškus 
atsakė: „Dievas patsai pasirūpins savo veikalą išvesti aikš- 
tėn“. Apie Porcijunkulės atlaidų pradžią yra daug įvairių 
legendų — pasakojimų užsilikę, kai kurias vad. „Rožių 
legendų“ yra pavaizdavęs žinomas dailininkas Overbeck 
Porcijunkulės koplyčios fasadoje (priešakyje). - 

Beveik visi šv. Pranciškaus biografai pažymi, kad 
Pranciškus turėjo regėjimą, kad visų kraštų ir tautų žmo- 
nės skubinosi į Porcijunkulės koplyčią. Panašų regėjimą 
turėjęs ir vienas Pranciškaus mokinys. Pranciškus, apskritai, 
nemėgdavo jokių rašytų dokumentų. Jisai pasitenkino vien 
popiežiaus Inocento III žodžiais, patvirtinant savo vienuo- 
lijos įstatus 1210 metais, ir Laterano konciliume daugiau 
nieko nereikalavo. 

Iš grapo Orlando Cattani neėmė jokio rašto apie 
dovanojimą savo vienuolijai La Verno kalno. Dovanojimo 

užrašas tebuvo padarytas 1274 metais Orlando sūnų. Pa- 
žalios savo testamente Pranciškus griežčiausiai draudžia 
“savo broliams rūpintis kokiomis nors rašytomis privilegijo- 
mis iš Romos Kūrijos (popiežiaus raštinės) išgauti „kokiai 
nors bažnyčiai ar kitai kokiai nors vietai“. Todel visai 
panašu į tiesą, kad Pranciškus nenorėjo imti jokio rašyto 
patvirtinimo Porcijunkulės išgautųjų atlaidų. 

Gal bent kiek keistai atrodo, kad jokiuose tryliktojo 
amžiaus raštuose bei dokumentuose, liečiančiuose Pranciš- 
kaus asmenį ir jojo veikimą, nėra nė žodeliu minima 
apie Porcijunkulės atlaidus. Tiesa, Tomas Celano rašo, kad 
popiežius Grigalius IX yra suteikęs Pranciškonų bažnyčiai 
Asyžiuje atlaidus, bet nei jis, nei kiti biografai nieko ne- 
rašo apie kokius nors Porcijunkulės atlaidus. Tiktai žymiai 
vėlyvesniuose šaltiniuose yra žinių apie tuos atlaidus, 
kuriuos popiežius Honorijus III yra suteikęs nuo vakaro 
1 rugp. iki dienos pabaigos 2 rugpiūčio. Tačiau tasai tylė- 
jimas Pranciškaus gyvenimo aprašinėtojų aiškinamas tuo, 
kad atlaidams įrodyti trūkdavę tam tikrų popiežiaus bulų 
(įsakymų). Taipogi žinoma; jog dalis Pranciškaus mokinių 
su Eliju iš Cortonos priešakyje buvo priešinga perdaug 
griežtam gyvenimo nustatymui, kurs Pranciškaus buvo įves- 
tas Porcijunkulės vienuolyne, todel jie buvo priešingi ir 
visoms naujoms pamaldoms bei atlaidams, įvedamiems 
Porcijunkulės bažnyčioje. Tačiau ir tokiuose dokumentuose, 
kaip Speculum perfectionis arba Fioretti raštuose, tai- 
pogi nieko neminima apie Porcijunkulės atlaidus. Tiktai 
antrosios kartos broliai Benediktas ir Rayneris, abudu iš 
Arezzo, yra pareiškę 31 spalių 1277 metais daugybei 
liudytojų, kad juodu girdėjusiu iš brolio Masseo Marignano, 
kurs buvęs „viena teisybė“ ir arti stovėjęs prie šv. Pran- 

- 'ciškaus, jog Pranciškus, brolio Masseo lydimas, buvo nuėjęs 
pas popiežių  Honorijų III ir prašė suteikti Porcijunkulei 
visuotinius atlaidus, nors „popiežius sakęs, kad Apaštalų 
Sostas panašių atlaidų lig šiol neteikdavęs“. Brolių Bene-- 
dikto ir Raynerio pareiškimai buvo notarų surašyti, tačiau 

to rašto originalas yra dingęs. Sabatier mano, kad vienas 
. jo nuorašų, esančių Asyžiuje, esąs padarytas tryliktojo 
amžiaus gale. Kiti pranešimai apie Porcijunkulės atlaidus, 
surašyti iš. pasakojimų brolių Benedikto iš Arezzo ir brolio 
Masseo, yra surinkti vienon knygon, kuri buvo išleista 
apie 1335 metus. Joje, tarp kitų, yra vieno senio Pietro 
Zaliani parodymas, kad jis, dar jaunas būdamas, buvęs 
„prie Porcijunkulės bažnyčios šventinimo ir matęs Pranciš- 
kų stovintį su popierium rankoje“. Kitų liudytojų parody- 
mai rėmėsi ne brolio Masseo, bet brolio Leono žodžiais. 
Vienas Perugijos bajoras, Jacopo Coppoli, kurs 14 vas. 
1276 metais yra pranciškonams padovanojęs kalną, kuriame 
jie pasistatė savo vienuolyną vad. Monte Ripido, taipogi 
tvirtina maž daug tuo pačiu laiku ir tą pati, ką pasakojo 
Benediktas iš Arezzo, būtent: brolis Leonas jam pasakojęs, 
kad popiežius žadėjęs Porcijunkulei septynerių metų atlai- 
dus, bet Pranciškus tuo nepasitenkinęs. Tuokart popiežius 
paskelbęs Porcijunkulei Šventosios Žemės atlaidus (Terrae 
Sanctae indulgentiae), bet kardinolai privertę popiežių tuos 
atlaidus apriboti. Pranciškus, papasakojęs broliui Leonui 
apie šiuos atlaidus, liepė jam tylėti, nes „tie atlaidai kokį 
laiką turi būti slepiami, bet Dievas juos paskelbs ir 
pagarsins“. 

Waddingas spėja ir, rodos, visi teisingai, kad ir šitas 
pareiškimas reikią priskaityti prie 1277 metų. Tuo laiku, 
t. y. dviem kartom atgyvenus po atlaidų paskelbimo, pran- 
ciškonų tarpe, arba, tikriau sakant, toj jų dalyj, kuri prisi- 
laikydavo griežtesnių vienuolijos įstatų, kilo judėjimas kiek 
galima tvirčiau įrodyti, kad Porcijunkulės atlaidai iš tiesų 
yra suteikti ir kad jų seniau nėra buvę. Tojo judėjimo 
šalininkas buvo ir brolis Benediktas iš Arezzo, todel jisai 
savo pareiškimus apie atlaidus ir visas žinias, girdėtas iš 
Pranciškaus pirmųjų mokinių, notarialiu būdu patvirtino, 
lygiai kaip ir Jokūbo Coppoli parodymai daugybės liudy- 
tojų akivaizdoje buvo surašyti brolio Angelo, Umbrijos 
provincijolo (1274 — 1280). 

Tuo pačiu laiku arba kiek anksčiau Porcijunkulėn 
buvo atvykęs brolis Pranciškus iš Fabriano atlaidų pelny- 
tis ir girdėjęs iš brolio Leono, kad tie atlaidai yra popie- 
žiaus suteikti. Brolis Pranciškus iš Fabriano yra surašęs 
savo atsiminimus apie tą savo kelionę. Savo užrašuose jis 
"mini vieną dokumentą, kurs anksčiausiai galėjo būti rašy- 
tas 1310 metais. Patsai brolis Pranciškus iš Fabriano yra 
gimęs 1251 metais ir miręs 1322 metais. Taigi savo atsi- 
minimus būtų surašęs, šeštą ar septintą dešimtį metų 
savo amžiaus beeidamas. Kad Pranciškus iš Fabriano 
taip vėlyvam amžiuje keliavo į Porcijunkulę, nėra nieko 
stebėtino, nes nuo pradžios daugelis pranciškonų keliau- 
davo prie kapo savo dvasiškojo tėvo Pranciškaus ir į 
Porcijunkulę, apie ką mini ir popiežius Mikalojus IV, kurs 
patsai buvo pranciškonas, savo breve (laiške) 14 geg. 
1284 m., kur sakoma apie „daugybę brolių“, keliaujančių į 
Asyžių. Tačiau tame breve nė žodeliu nėra paminėta, kad 
tų maldingų kelionių priežastis būtų Porcijunkulės atlaidai. 
Lankymas šv. Pranciškaus kapo, kaip ir Porcijunkulės 
kcplytėlės, anot popiežiaus žodžių, buvo atliekamas vien 
tik „šventajam pagerbti“, bet ne atlaidams įgyti. 

Apie Porcijunkulės atlaidus nieko nemini ir Angelė 
iš Foligno (1248—1309), kurį, įstojusi į pranciškonų - 
„trečiąjį zokoną“, buvo atlikusi maldingą kelionę Asyžiun. 
Ji pasakojas dukart aplankiusi šv. Pranciškaus kapą, bet 
nieko nesako apie Porcijunkulės atlaidus, nors pati yra 
priklausiusi prie griežtesniosios pranciškonų srovės. Dide- 
lis tos srovės vadas Ubertino iš Casale buvo ją aplankęs 
prieš pat jos mirtį ir apie tą atsilankymą kalba įžangoje į 
savo veikalą „Arbor vitae“ ir taipogi nieko neprisimena “ 
apie Porcijunkulės atlaidus, žinoma, gal del to, kad Angelė 
buvo Asyžiuje atsilankiusi kitu laiku, o ne 1 —2 rugpiūčio, 
skiriamo Porcijunkulės atlaidams. 

Taigi, visi įrodymai sakyte sako, kad Porcijunkulės 
atlaidai buvo paskelbti ne anksčiau paskutiniojo ketvirtdalio 
(priimant domėn brolio Pranciškaus iš Fabriano liudijimą) 

arba paskutiniojo trečdalio tryliktojo amžiaus. Galime dar | 
spėti, taikinant dabartinius supratimus prie anų laikų san- 
tykių, kad Porcijunkulės atlaidų suteikimas galėjęs būti 
jungiamas su 50 metų sukaktuvėmis Porcijunkulės koply- 
čios atidarymo (1212 — 1262). Pranciškus iš Fabriano buvo 
Porcijunkulėj 1268 metais. Tikriau bus, pasakius, kad, pa- 
skelbus Porcijunkulės atlaidus, jie sutiko daug priešų ir 
abejonių, todel reikėjo jie notarialiu būdu patvirtinti liudy- 
tojų parodymais: brolio Benedikto iš Arezzo, Raynero, 
Coppoli, Zalfani. Pagalios, atlaidus ginti turėjo pasiimti 
didelis „griežtųjų pranciškonų“ vadas Petras Jonas Olivi 
(1248 — 1298), išleisdamas savo nedidelį raštelį, kuriame 
stengiasi atlaidų tikrumą įrodyti dogmatiniais ir istoriniais 
įrodymais. Gaila tik, kad kaip tik visai trūksta istorinės 
veikalo dalies. Todel nenuostabu, kad daugelis katalikų 
tyrinėtojų laiko abejotina. kad Porcijunkulės atlaidai būtų 
paties Pranciškaus įvesti. Ir šio veikalo rašytojas seniau 
laikėsi tokios pat nuomonės ir ją buvo pareiškęs pirmojoje 
šios knygos laidoje. Mano nuomone, Porcijunkulės atlaidai 
buvo vien vietiniai kryžiaus karų atlaidai (indulgentiae de 
terra sancta). Būtent, Šventąją Žemę vėl turkams 
užkariavus (paskutinioji krikščionių tvirtovė St. Jean 
d'Acre krito 1201 m.), popiežius leido pranciškonams 
kryžiaus karų atlaidus dalyti tiktai Porcijunkulės 
koplyčioje. Tiems atlaidams buvo parinkta 2 rugpiūčio 
„diena gal del to, kad tą dieną yra koplyčios pašventinimo 
sukaktuvės. Be to, tą dieną Bažnyčia švenčia dar šventę 
„šv. Petro gelžiniuose“. Tos dienos Mišių maldoje (collecta) 
sakoma: „Dieve, kurs Petrą sveiką iš kalėjimo išvadavai, 
išvaduok ir mus iš mūsų nuodėmių gelžinių“. Pranciškus 
buvo žinomas Petro apaštalo garbintojas, todel jam patiko, 
kad tą dieną būriai maldingų keleivių, atlikę atgailą, būtų 
išvaduojami iš savo nuodėmių ir gautų atlaidų, kurie buvo 
suteikiami Šventosios Žemės gynėjams. Taip buvo mano 
manyta, kol, ketveriems metams praslinkus po tos nuo- 
monės įrašymo mano knygoje, vienas žymesniųjų pranciš- 

konų tyrinėtojų t. Heribertas Holzapiel Mūnchene paskel- 
bė naujas pažiūras į Porcijunkulės atlaidų klausimą. T. Holz- 
apiel savo knygoje“) rašo, kad tie atlaidai šv. Pranciškaus 
laikais nebuvo nei žinomi, nei naudojami, ir visi paskesnieji 
„ liudijimai sako, kad atlaidai Porcijunkulei buvo Pranciškaus 
išrūpinti, bet visai nebuvę lankomi nei Pranciškui tebegyve- 
nant, nei pirmose dešimtyse metų jam mirus. Taigi, aiškiai 
būta priežasčių, kurios atlaidų pasklydimą trukdė, bent jų 
pradžioje. Tyrinėjant tas priežastis, užėjo man toks sumanymas 
minėtajam klausimui išspręsti: 

„Popiežius yra suteikęs atlaidus nuo pradžios nenoro- 
mis, gan ilgai jiems priešinęsis. Atlaiddams buvo priešingų 
daug kardinolų ir aplinkinių vyskupų (Asyžiaus, Foligno, Pe- 
rugio, Gubbio ir kiti). Tie vyskupai, anot t. Holzapiel, ne- 
norėjo, kad taip svarbūs atlaidai būtų teikiami taip menkai 
koplytėlei, todel spyrė Pranciškų jų nereikalauti, juo labiau, 
kad jie žinojo Romos Kūrijos nusistatymą šiuo klausimu. 
Pranciškus, labai gerbęs dvasiškiją, neskelbė atlaidų ir, kaip 
paprastai, vyresniesiems nusileido. Negalima sakyti, kad šiuo 
atveju jis mielai būtų nuolaidą padaręs. Jam buvo skaudu 
regėti toks prieštaravimas, kaip ir kiti panašūs dalykai, kurių 
jis negalėdavo pašalinti. 44 kalbėdavo apie tą nusivilymą su 
savo ištikimais broliais, guosdamas juos ir ragindamas kantriai 
laukti geresnių laikų. Tačiau tatai nekenkė kai kuriems bro- 
tis, jų visai negarsinant. Vis delto skaičius žinančiųjų ėmė: 
didėti kaskart labiau, o draug augo ir skaičius atlaidų 
lankytojų, tačiau vienkart augo ir priešų atkaklumas. Tuokart 
dar tebesantieji gyvi broliai, gavusieji apie atlaidų įvedimą 
sužinoti iš šv. Pranciškaus ir padėjusieji jam tuos atlaidus 
išgauti, priversti buvo jų tikrumą patvirtinti tam tikrais viešais 
liudijimas. Jie nebebijojo daugiau Romos Kūrijos priešinimosi, 
kuri tapo pranciškonams labai palanki, nei vyskupų prieš- 
taravimų, o mažiausiai Asyžiaus vyskupų, kurie pastaruoju 

*) „Die Entstehung des Porciunkula-Ablasses“. Archivum francis- 
<anum Histor. I 1908 m. p. 31—44. 

laiku vis buvo pranciškonai“. 

Šitas spėjimas išaiškina mums, del ko apie Porcijunku- 
lės atlaidus nieko neminima šv. Pranciškaus biografų. Pagalios, 
tasai tylėjimas visai nereiškia, kad tų atlaidų nebūt buvę. Juk 
ir „Speculum perfectionis“, surašytasis 1318 metais, nieko 
nemini apie Porcijunkulės atlaidus, nors rašiusiems jį atlaidai 
turėjo būti gerai žinomi. Tam klausimui galutinai išaiškinti 
reikia vėl pavartyti užsilikusieji pranciškonų aktai ir dokumentai. 


V. 

Pranciškaus įsteigtoji venuolija nuo pradžios buvo at- 
gailos ir apaštalavimo brolija, kurios vyriausiasis valdytojas 
buvo patsai Pranciškus. Jisai surašė vienuolijos įstatus, pa- 
žadėjo popiežiui paklusnybę, jisai išgavo sau iš popiežiaus Iei- 
dimą pamokslus sakyti ir kitiems tą leidimą išrūpino. Pirmieji 
šeši Pranciškaus broliai turėjo tokias pat teises, kaip ir jis 
pats, — priiminėdavo naujus brolius, nors jie būdavo vedami 
Porcijunkulėn ir tenai paties Pranciškaus apvelkami pranciškonų 
rūbais. Toksai apvilkimas reikšdavo tą patį, ką ir atvirtimas 
(conversio) senovės vienuolijose: per tatai apvilktasis išsižadė- 
davo pasaulio gerybių ir tuštybių. O tam patvirtinti reikėdavo 
visi savo turtai vargšams išdalyti. Kž 

Nuo pradžios Pranciškus mielai visus savo brolius laiky- 
-davo prie savęs. Išleidęs pirmąjį savo mokinį į misijas, jis 
nustatė laiką, kuriuo kiekvienas mokinys turėjo atgal grįžti į 
Porcijunkulę. Vėl buvo paskirtu du tokiu terminu, kuriais 
visi broliai turėdavo į Porcijunkulę susirinkti, būtent — per 
Sekmines ir šv. Mykolo dieną (29 rugs.). Iš tų susirinkimų, 
kurie vienuolynuose priimta vadinti Kapitulomis (nuo 
žodžio capitulum, t. y. šv. Rašto skyrius, kurie susirinkimuose 
skaityta ir aiškinta). Susirinkę, Pranciškaus broliai tardavosi, 
kaip geriausiai būtų vykinti vienuolijos įstatai. Jie visi draug 
valgydavo ir viešėdavo, kad ir labai menkai, bet džiaugsmingai. 
Paskiau Pranciškus sakydavo pamokslą. Jo admonitiones, 
arba įspėjimai, kuriuos paskiau plačiau išdėstydavo savo kal- 
boje, prasidėdavo paprastai kokiu nors Evangelijos sakiniu, 

dažniausiai iš Kristaus kalno pamokslo,*kaip antai: „Kas savo 
gyvybę nori išlaikyti, turi ją prarasti“. „Aš nesu atėjęs tam, 
kad man kas tarnautų, bet kad aš kitiems tarnaučiau“. „Kas 
nenori viso ko išsižadėti, negali būti mano mokiniu“. O daž- 
niausiai Pranciškus sakydavo apie savo mėgiamus dalykus: 
apie garbinimą Švenčiausiojo Sakramento ir iš to plaukiančią 
pagarbą kunigijai. Jis net reikalaudavo iš savo brolių, kad jie: 
bučiuotų nagas arklio, kuriuo kunigas jojo. „Ir visuomet tu- 
rėkit ramybę savo širdyse jūs, kurie kitiems ramybės nešate“. 
Jeigu kurs mokinys pasijusdavo širdies ramybės nustojęs, ei- 
davo pas savo mokytoją, papasakodavo jam savo sielvartus 
ir kiekvienas grįždavo suramintas ir paguostas. 

Pagalios Pranciškus pasiryžo siuntinėti savo pamoksli-- 
ninkus į įvairius kraštus—provincijas misijų rengti. Pamoksli- 
ninkų renkant, labiausiai žiurėta jų gabumų ir siųsta kunigai 
ir lajikai (neturį šventimų). Pranciškus juos nuoširdžiai lai-- 
mindavo, kaip tikras tėvas savo sūnus, ir jie eidavo po du, kaip: 
tikri keleiviai, linksmai į pasaulį Dievo žodžio skelbtų, nieko 
kito su savim nesinešdami, kaip tik brevijorių, t. y. malda- 
knygę, iš kurios kalbėdavo poterius, maldas. 

Brolių susirinkimuose sakomieji Pranciškaus |pamokslai 
dažnai gaudavo poetiškos spalvos. Tuomi ypač pasižymi 
jojo prakalba šeštinių ketvirtadienyj, aiškinant bažnytinį hymną 
„Ubi charitas et amor, Deus ibi est“. Tą hymną Pranciškus 
taip aiškina: 

„Kur yra meilė ir išmintis, tenai nerasi nei baimės, nei 
tamsumo. Kur yra kantrybė ir pasižeminimas, ten nėra nera- 
mumo nei rūstybės. Kur yra neturtas ir džiaugsmas, ten nėra 
godulystės nei šykstumo. Kur yra ramybė ir atsargumas, te- 
nai nebus rūpesčių nei nerimasčių. Kur duris sergsti Dievo 
baimė, tenai neįsiverš piktas priešas. Kur yra gailestingumas 
ir Ta ae tenai nebus nei širdies palaidumo, nei jos: sukietė- 
jimo“. 

Visiems krikščionims. pavyzdžiu Pranciškus dažniausiai 
statydavo Švenčiausiąją Panelę ir Jos garbei yra sudėjęs 
giesmę apie Marijos dorybes, kuriomis Jinai yra pasipuošusi, 

ir kuriomis turi puoštis visos šventos sielos: 

„Garbė tau, išminties Karaliene, giedojo šv. Pranciškus, 
tegul Dievas Tave sveikina, lygiai kaip ir Tavo seserį, šventą 
tyrą paprastumą! 

„Šventasai neturte, būk tu Viešpaties pasveikintas draug 
su savo broliu šventuoju pasižeminimu! 

„Šventoji meile, buk Viešpaties pasveikinta draug su 
savo seserimi šventąja paklusnybe! k 

„Visos švenčiausiosios dorybės, būkit Viešpaties pasvei- 
kintos. Iš Jo jūs pareinate ir eikit prie Jo! 

„Šventoji išmintie, tu sugėdini šetoną ir visas jo pinkles! 
„Šventasis, skaistusis paprastume, tu sugėdini visas pa- 
saulio gudrybes ir kūno suktybes! 

„Šventasis neturte, tu naikini visą godulystę, visą šykšty- 
bę, visus žemiškus rūpesnius! 

„Šventasai pasižeminime, tu sugėdini visą didybę, visus 
pasauliui atsidavusius žmones ir visa, kas šio pasaulio yra! 

„Šventoji meile, tu naikini visas zone ir LDiS pagundas, 
ir kūno baimę! 

„Šventoji paklusnybe, tu naikini visus kūno geidulius ir 
visus negerus geismus ir kūną laikai dvasios paklusnybėje, 
taip jog kiekvienas žmogus gali visiems žmonėms ant žemės 
tarnauti ir ne tik žmonėms, bet ir visiems gyvuliams, nami- 
niams ir laukiniams“. 

Pagarbinęs visas dorybes, kurios yra pavaizduotos Giotto 
freskuose prie Pranciškaus grabo Asyžiuje, kreipiasi šventasis 
dainius prie Marijos sosto ir taip Ją garbina: 

„Būk pagarbinta, šventoji Moteriške, švenčiausioji Kara- 
liene, Dievo Motina Marija, Tu, kuri visuomet pasilieki Panelė! 
Tėvas Tave pasirinko iš dangaus ir palaimino Tave švenčiau- 
siu mylimausiu Sūnumi ir Suramintoju Šventąja Dvasia, ir 
Tavyje buvo ir tebėra visos malonės ir viso gerumo pilnybė! 

Būk pagarbinta Tu, karalius rūme! Būk pagarbinta Tu, 
Jo buveine! Pagarbinta Tu, Jo rūbe! Palaiminta Tu, Jo tar- 
naite! Palaiminta Tu, Jo Motina! Būkit pagarbintos ir palai- 
mintos, visos dorybės, kurios Dievo malone ir Šventosios 

Dvasios malone likot įpiltos į tikinčiųjų širdis, per ką tie, 
kurie seniau buvo netikį, virto išitikimais Dievo tarnais!“ 

Taip pagarbinęs Mariją, kaipo krikščionių idealą, Pran- 
ciškus kreipdavosi paprastai į savo brolius su tokia prakalba: 
„Mes, mažieji broliai, kas gi kita esame, jei ne Dievo „giesmi- 
traukti ir pripildyti jas džiaugsmu!“  Raginti žmones į dangų, 
prie kiekvienų durų giedoti apie tai, kaip gražu ir malonu yra 
Dievui tarnauti, Pranciškus jau mėgino daryti Asyžiuje. Da- 
bar jisai tą trubadūrų (dainių) amatą norėjo perduoti savo 
broliams. „Ar nežinai, meilingiausiasis brolau, paklausė jis 
brolį Egidijų, kad šventa atgaila, ir šventas pasižeminimas, ir 
šventa meilė, ir šventas dievobaimingumas, ir šventas džiaugs- 
mas sielas daro geras ir laimingas?“ Šventojo Pranciškaus 
laikais dar būta daugelio, kurių apie tai nežinota, todel jo 
Dievo giesmininkai, „joculatores Dei“, ėjo per pasaulį, kad 
apie tai įgiedotų žmonių širdysna. 

Pradžioje pranciškonų kapitulų susirinkimuose daugiau- 
siai tartasi apie dvasiškus vienuolijos reikalus, daryta praneši- 
mų ir paraginimų prie savitarpinio tobulinimosi ir dvasiškos 
pažangos. Kitokių organizacijų vienuolija neturėjo, ir kam jos 
būtų reikalingos tokiems vienuoliams, kaip pranciškonai? „Jie, 
keliaudami, anot Joc. Vitry, neimdavo su savim nei delmonų, 
nei duonos, nei pinigų, pagalios nei kišenių hieturėdavo, nei 
avalinės nenešiodavo... Jie neturėdavo jokių vienuolynų, jo- 
kių bažnyčių, nei laukų, nei vynuogynų, nei gyvulių, nei trio- 
bų, nei kitos kokios nuosavybės, nei pagalios nieko, kur ga- 
lėtų savo galvą priglausti. Jie nevilkėdavo jokių kailinių, nei 
drobės, tiktai vilnonius rūbus su gobtuvu ir jokių kitų ap- 
darų—nei apykaklių, nei apsiaustų, nei kitokio kokio audeklo 
nevartodavo. Jei kas juos pasikviesdavo ir vaišindavo, jie 
valgydavo ir gerdavo, kas jiems būdavo duodama. Jei kas 
jiems iš galestingumo ką nors suteikdavo daugiau, jie nepa- 
silikdavo rytojui, bet čia pat išdalydavo kitiems vargšams. Ne 
tik savo žodžiais, bet dar labiau savo gyvenimu ir savo evan- 
gelišku elgesiu jie patraukdavo prie savęs daugybę žmonių iš 

įvairių luomų, kurie išsižadėdavo šio pasaulio, mesdavo savo 
namus, didelius turtus ir šio pasaulio gerybes ir patogumus, 
stodavo į „mažųjų brolių“ vienuoliją, apsivilkdavo jųjų rūbais 
ir, susijuosę virve, pradėdavo naują atgailos evangelišką 
gyvenimą“. 

Žmonėms, kurie taip gyveno, nereikėdavo kokių ypatin- 
gų įstatymų. Juk veversėliai nereikalauja daugiau nieko, kaip 
keletą lašelių vandens ir grūdelių, kuriuos rankioja po iaukus, 
garbindami Dievą savo čiulbėjimu, vis kildami aukštyn, į dan- 
gaus dausas. „Todel Pranciškus labiausiai mėgdavo vever- 
sėlius ir, pamatęs juos, kalbindavo: „Broliai veversėliai turi 
kuodelius, kaip mes kad turime savo gobtuvus. Tie paukšte- 
liai pasižymi pasižeminimu, nes tik pakraščiais kelių rankioja 
sau grūdelių. Jų plunksnos -yra tokios pat spalvos, kaip že- 
mė, ir reiškia, kad mums nereikia jokių margų prašmatnių 
drabužių, bet užtenka paprastų, menkų... Skraidydami, jie 
garbina Dievą, kaip mūsų vienuolijos broliai, kurių mintys 
nuolat kyla į dangų, o didžiausioji jų linksmybė yra Dievą 
garbinti“. 

“ Taciau šitoksai nevaržomas veversių gyvenimas vis delto 
negalėjo ilgai tverti. Kaskart daugiau žmonių stodavo vienuoli- 
jon. Ateidavo ne tik jauni vyrukai, bet ir moteriškosios, tekėjusios 
ir netekėjusios, ateidavo net vedę vyrai. Su mergaitėmis leng- 
vesnis buvo rokundas, nes jos stodavo į vienuolynus, kurių 
globėju ir lankytoju (vizitatorium) buvo skiriamas vienas iš brolių 
tarpo. Sunkiau būdavo su pagyvenusiais, vedusiais vyrais. 
„Mes turime žmonas, kurių negalime pamesti! Pamokyk, kaip 
turime gyventi“, sakydavo jie, kreipdamies į Pranciškų. Reikėjo 
ir jie aprūpinti, bet kaip? 

Judėjimas, sukeltas Pranciškaus, vis plito ir pagalios iš- 
ėjo iš paprastų ribų. Pranciškui nepatikdavo, kad vienuolėmis 
turėdavo rūpintis broliai. „Aš bijau, kad velnias neužkartų 
mums ant kaklų seserų, vietoje žmonų, kurių mes esame iš- 
sižadėję“, sakydavo Pranciškus. Cannaroje Pranciškus gavo 
malšinti nepaprastą savo sekėjų uolumą, nes beveik visi, kurie 
tik išgirsdavo bei pamatydavo Pranciškų: vyrai, moterys, 

vedę, nevedę, žodžiu sakant—visi miestelio gyventojai pareiškė 
norą eiti paskui Pranciškų, stoti jo vienuolijon. „Nesiskubinkit 
per daug, įspėdavo juos mokytojas, aš turiu pagalvoti, ką - 
jūsų išganymui turėsiu patarti“. 

Tikrai, sunkumai, Pranciškaus sukeltam judėjimui beplin- 
tant, buvo dideli. Pranciškus galėjo, iš vienos pusės, džiaug- 
tis, susilaukęs taip gausios piūties, bet, iš antros pusės, jam 
trūko kluonų tai piūčiai tinkamai sudoroti. Jo tinklai, kaip tų 
apaštalų gausingosios žvejybos metu, buvo netol plyšimo. Jo 
vienuolijos įstatų, kurie savo laiku buvo „keliais paprastais 
žodžiais“ surašyti, užtekdavo keliaujantiems pamokslininkams 
ir misijonoriams, bet jie netiko vienolėms, o dar mažiau 
vedusiems žmonėms. Tiesa, Pranciškus sugebėjo prijaukinti 
veversėlių ir laukinių paukštelių būrius, tačiau ką gi jisai, 
„paprastas nemokytas žmogelis“ (simplex et idiota), turėjo 
veikti su žmonėmis, turinčiais žymias vietas visuomenėje, ką 
turėjo daryti su vienuolėmis, kurios, kaip balandėliai, buvo 
įpratusios ant vietos burkuoti ir Dievą garbinti? 

Netikėtai ir čia Pranciškus susilaukė pagalbos ir paramos 
iš Inocento III popiežiaus giminaičio, Ostijos ir Velletri vys- 
kupo, kardinolo Hugolino. 


V. 

Hugo, ar Hugolinas, Anagni grapas, buvo jau arti sep- 
tynių dešimtų metų senelis, kai jį gavo progos pažinti Pran- 
ciškus. Hugolinas, mokytas vyras, ėjęs mokslus Bolognos ir 
Paryžiaus universitetuose, rimtos, malonios ir dievobaimingos 
išvaizdos. Didžiausi jo rūpesniai buvo Bažnyčios laisvė ginti 
ir plėtoti vienuolijos. Artimesnių ryšių jis turėjo su kamen- 
dulų vienuoliais, su Kliunijako (Cluniacenses), su Sante Fiore 
kongregacija, kuriai įrengė du nauju vienuolynu. Vėliau suėjo 
artimesnion pažintin su pranciškoniais ir dominikonais. Savo 
tėviškėje Anagni jis įsteigė vargšams prieglaudą su bažnyčia ir 
pavedė ją (1216 m. spalių mėn.) ligonių brolijai iš Altopascio 
Toscanijoje. Kiek anksčiau, 1198 metais, jis tapo popiežiaus ka- 
pelionu ir kardinolu su San Eustachio titulu. Gegužės mėn. 

1206 metais jis liko Ostijos ir Velletri vyskupu, kurs buvo 
laikomas garbingiausiu po popiežiaus. Nereikėjo būti pranašu 
norint įspėti, anot šv. Pranciškaus betariant, kad kardinolas 
Hugolinas liks popiežium. Ir iš tiesų, jis buvo išrinktas popie- | 
žium ir, kaip Grigalius IX, rfesiliovė rėmęs ir palaikęs vienuo- 
lynus, kreipdamas ypatingos domės į pranciškonus, kuriems 
įsteigė vienuolyną Viterbo mieste ir klarisių vienuolyną Romoje 
(San Cosimoto). Taipogi daugelis. Lombardijos ir Toskanijos 
vienuolynų jo buvo įsteigtų ir aprūpintų. Hugolinui labai 
rūpėjo „mažųjų brolių“ vienuolija geriau sutvarkyti, kurią jis 
rado visai palaidą ir neaprūpintą. 

Kaip jau buvo minėta, Pranciškaus su Hugolinu pažintis 
prasidėjo vasarą 1216 metais, tebesant popiežiaus buveinei 
Perugijoje. Betgi artimesnių santykių tuokart tarp jų dviejų 
dar nebuvo užmegzta. Sekančiais metais 14 gegužės Pranciš- 
kus buvo sušaukęs Porcijunkulėn paprastą brolių susirinkimą 
Sekminių šventėms. Jis pats vyko susirinkiman su baimingu 
nujautimu ir pakelėje prisipažino vienam savo broliui: „Nuvy- 
kęs kapitulon, aš, kaip paprastai, gausiu sakyti pamokslą, bet 
kaip sakysiu, jeigu, man pasirengus, visi broliai ims šaukti: | 
„Mes daugiau nebenorime, kad tu mus valdytum, nes tu nesi, 
kaip girdėti, iškalbingas, tu esi- visai menkas ir paprastas 
žmogelis, ir mums tiesiog gėda tokį menką pirmininką turėti, 
todel tu turi atsisakyti nuo tolesnio vadovavimo“... 

Kapitulon buvo susirinkę nemaža mokytų ir aukštesnių- 
jų luomų brolių, nesenai vienuolijon įstojusių. Su didele tad 
baime pradėjo Pranciškus jiems savo paprastą pamokslą saky- 
ti — ir tikras stebuklas pasidarė: nė vienas brolis neatsiliepė, 
nepapeikė jo kalbos, bet visi rodėsi labai patenkinti ir su- 
graudinti.  Tuokart, apsidrąsinęs, Pranciškus pareiškė jiems 
savo tvirtą pasiryžimą siųsti visus susirinkusiuosius brolius 
skelbti Dievo žodžio, misijų laikyti ne tik Italijoje, bet ir anoje 
kalnų pusėje, atseit, Vokietijoje, Prancūzijoje, Vengrijoje, Ispa- 
nijoje ir net Šventoje Žemėje. Šitam sumanymui visi nariai 
pritarė ir pripažino reikalinga ne tik Italijoje, bet ir visame 
pasaulyje steigti misijų sričių, vadinamų provincijų. Šventoji 

Žemė turėjo būti išskirta į atskirą provinciją, ir jos misijų 
viršininku Pranciškus paskyrė brolį Eliją Bombarone, labai iš- 
tikimą savo draugą. Patsai pasiryžo keliauti Prancūzijon, nes 
tenai „daugiau pagarbos turėta Viešpaties Kūnui, negu kituo- 
se katalikų kraštuose“.  Atsisveikindamas, Pranciškus pasakė 
liai poteriaujant, „lyg tartum jūs būtumė! vienuolyne ar savo 
celėje (triobikėje). Brolis kūnas yra mūsų triobikė ir siela 
sėdi joje, lyg vienuolyne, mąstydama apie Dievą ir melsda- 
masi“. Fioretti tą šv. Pranciškaus kelionę į Prancūziją aprašo 

su įvairiomis pastabomis ir pridurkais. Iš jų visų viena aišku 
*— kad Pranciškus antroje gegužės pusėje 1217 metais buvo 
nuvykęs Florencijon ir tenai ieškojo susitikti kardinolą Hugo- 
liną. Tomas Celano, be abejonės, teisingai pastebi, kad tuo- 
met pažintis Pranciškaus su Hugolinu nebuvo perdaug arti- 
ma. Tuokart girdėta juodu viens antrą giriant už dievo- 
baimingumą ir vienkart susitarta užmegzti savo tarpe artimes- 
nių santykių. Hugolinas buvo popiežiaus Honorijaus III pa- 
siųstas legatu (pasiuntiniu) Toskanijon dvejopu tikslu:  sutai- 
kinti nuolat savo tarpe kariaujančias respublikas ir kryžiaus 
karą paskelbti Šventajai Žemei atvaduoti. Sužinojęs, kad kar- 
dinolas Hugolinas yra atvykęs Florencijon, Pranciškus ieško- 
jo jį susitikti, nes visuomet geriau pas dvasiškius, negu pas 
pasauliškius mėgdavo apsistoti. Kardinolas labai nuoširdžiai 
priėmė Pranciškų, kurs jam pasipasakojo visus savo sielvar- 
tus del tolesnio savo vienuolijos likimo, kaip seniau kad 
darydavo, lankydamasis pas Asyžiaus vyskupą Gvido. Pasi- 
kalbėjimas baigėsi tuo, kad Pranciškus puolė kardinolui po 
kojų, melsdamas prisiimti ant savęs tolimesnį rūpinimąsi juo 
patim ir broliais. Hugolinas su džiaugsmu apsiėmė tai atlikti, 
ir nuo to laiko Pranciškus pasirinko kardinolą savo dvasiš- 
kuoju tėvu, reikšdamas jam aukščiausios pagarbos ir vaikiško 
paklusnumo. Ė 

Pirmas tų naujųjų santykių davinys buvo tas, kad Pran- 

ciškus išsižadėjo savo sumanymo vykti Prancūzijon. „Brolau 
Pranciškau — pasakė Hugolinas — aš nenoriu, kad tu eitum 


2 INS 


anon Alpių kalnų pusėn, Romoje prie popežiaus yra daug 
prelatų ir kardinolų, kurie tau yra nepalunkūs, o aš ir kiti 
kardinolai, tau palankieji, geriau galėsime tave ginti ir šelpti, 
kai tu nebūsi taip toli nuėjęs“, Veltui Pranciškus įrodinėjo, 
kad jis patsai negali pasilikti namie, savo kailį gelbėdamas, 0 
savo brolius siųsdamas į tolimus kraštus pavojingų žygių at- 
likti. Kardinolas pasiliko savo nuomonės besilaikąs, ir Pran- 
ciškus savo vietoj gavo Prancūzijon pasiųsti „dainų karalių“ 
brolį Pacifiką su kitais palydovais. 

Daugiausiai domės kardinolas Hugolinas kreipė į judė- 
jimą, sukeltą mažųjų brolių pamokslais moteriškųjų tarpe; tą 
judėjimą sutvarkyti pasiryžo kardinolas, sunaudodamas tam 
tikslui savo organizatoriškus gabumus. Kliarai ir jos seserims 
patsai Pranciškus įsteigė vienuolyną prie San Damiano baž- 
nyčios, parašė vienuolėms įstatus ir pasižadėjo rūpintis jų 
dvasiškais ir medžiagiškais reikalais iki savo gyvos galvos. 
Tačiau to pasižadėjimo Pranciškus nebegalėjo išplėsti ant 
visų kandidačių, norėjusių pasiduoti jo vadovavimui ir steigti 
vienuolynus. Pagalios seserų forma vivendi, atseit, gyve- 
nimo taisyklės buvo labai trumpos ir suvedamos į tris daly- 
kus: neturtą, darbą, ir maldą, tai taisyklėse buvo vadinama 
„gyventi pagal Evangeliją“. Išdalinusios vargšams visus savo 
turtus, San Damiano seserys pasižadėjo nebeturėti daugiau 
jokios nuosavybės nei pačios, nei per kitus nenuomoti. 
Išimtis buvo palikta pačiam vienuolynui, kurs buvo paliekamas 
seserims valdyti su tiek aplinkinės žemės, kiek vienuolynui 
išlaikyti reikėjo, bet ir aplinkinė žemė turėjo būti paversta 
daržu ir sodnu seserų reikalams.  Šitokią neturto privilegiją, 
tur būt, Pranciškui tarpininkaujant, yra 1215 metais patvirtinęs 
popiežius Inocentas III. Tiek viso labo įsakyta Kliaros vienuo- 
lynui San Damiano ir tai tik jam vienam, nes Pranciškus 
visai nesitikėjo, kad panašių vienuolynų reikės steigti po visą 
pasaulį. Bet, pradėjus iš visur plūsti moteriškosioms į vienuolyną, 
atsirado reikalas tokių vienuolynų steigti daugiau, ir tą darbą 
atlikti pasiėmė kardinolas Hugolinas. Nuo 1217 iki 1219 
metų jis prasidarbavo, steigdamas "moteriškųjų vienuolynų, 

skiriamų kliarisėms (Kliaros seserims), nors tų laikų doku- 
mentuose tie vienuolynai buvo dar įvairiais vardais vadinami. 
Didžiausios reikšmės kliarisių vienuolijai turėjo popiežiaus 
Honorijaus III laiškas, rašytas 27 rugp. 1218 metais į kardi- 
nolą Hugoliną. Tai buvo atsakymas į Hugolino raštą popiežiui. 
Šitame savo rašte Hugolinas buvo pranešęs popiežiui, kad 
daugelis mergaičių ir moterų nori mesti pasaulio tuštybes ir 
steigti sau buveinių, kuriose galėtų gyventi, kito nieko ne- 
turėdamos, tiktai triobikes su čia pat esančia koplyčia ar baž- 
nytėle. Tokiems vienuolynams steigti Hugolinas prašė iš popie- 
žiaus sklypelių žemės įvairiose vietose, kurie galima būtų 
vardan Romos Bažnyčios užimti (nusavinti), kad įsteigtieji tose 
vietose vienuolynai būtų išimti iš vietos vyskupų valdžios ir 
pavesti paties popiežiaus vadovybei. Tokį įgaliojimą suteikė 
popiežius Honorijus III savo laiške į kardinolą Hugoliną. 
Tuo įgaliojimu buvo draudžiama kokiai, nors vyriausybei, 
dvasiškai ar pasaulinei, kištis į vienuolynų reikalus, kol jų se- 
serys laikysis neturto apžadų. 

Dar prieš gausiant Hugolinui popiežiaus laišką, Perugi- 
jos vyskupas 31 liep. 1218 buvo pareiškęs norą įsteigti seserų 
vienuolyną  kalbamosiomis sąlygomis Monteluče (Lucijos 
kalne) neto! Perugijos. Už perleidimą žemės ir išsižadėjimą 
savo teisių į vienuolyną vyskupas pareikalavo vieną svarą 
vaško. Beveik tuo pačiu laiku kard. Hugolinas ėmė rū- . 
pintis steigimu trijų kitų vienuolynų seserims kliarisėms — 
vieno Sienoje ties Porta Camolia, antro Luccos mieste (Santa 
Maria in Gattajola) ir trečio Monticelli ties Florencija. Pamati- 
niu dėsniu dvasiškojo gyvenimo tuose vienuolynuose buvo 
laikomas neturtas, nuosavybės išsižadėjimas. Tai buvo visa, 
ką stojančios vienuolynan moterys, pranciškonų pamokslų ir 
jų gyvenimo paskatintos, buvo atsinešusios vienuolynuosna iš 
pasaulio. Tačiau tiems naujiems vienuolynams sustatyti tam 
tikri įstatai (regulos) buvo nelengva. Mat, Laterano visuotinis 
Bažnyčios susirinkimas 1215 metais buvo uždraudęs naujų 
vienuolijų steigti ir joms naujų regulų sustatinėti, nes apie 
1200 metus jau tiek daug buvo pristeigta įvairių vienuolijų, ir 

jos tiek painiavos buvo pridariusios, jog Bažnyčia buvo pri- 
versta steigimą naujų vienuolijų sustabdyti ir, naujus vienuo- 
lynus steigiant, liepė naudotis senomis išbandytomis regulo- 
mis. Į Laterano susirinkimą buvo kreipęsis ir šv/ Dominikas, 
prašydamas leidimą steigti naują vienuoliją ir jai naujus įsta- 
tus patvirtinti. Taipogi ir mažieji broliai buvo padavę savo 
įstatus tvirtinti, tačiau, nors susirinkimas vieną ir antrą suma- 
nymą steigti vienuolijas pripažino neblogais, betgi nei vienų,. 
nei kitų įstatų nepriėmė, ir popiežius jų nepatvirtino. Šv. Do-- 
minikas grįžo atgal pasitarti su savo broliais, kokią iš esamųjų 
regulų pasirinkti; buvo išrinkta premonstratensų regula, 
ir popiežius ją patvirtino, pramindamas dominikonų vienuo- 
liją „šv. Augustino regulos kanauninkų ordenu“ 

Panašiai gavo daryti ir kard. Hugolinas su tvarkomąja 
kliarisių vienuolija. Jai buvo parinkta seniausioji ir labiausiai 
gerbiamoji šv. Benedikto regula. Joje tik aiškiau buvo pažy- 
mėta, kad vienuolės turi laikytis visiško neturto pagal Pran- 
ciškaus ne sykį reiškiamą nusistatymą. Hugolinas sugebėjo 
gan gudriai sutaikinti seserų neturtą su vienuolyno aprūpinimu. 
Paprastai žemė, ant kurios buvo vienuolynas pastatytas, buvo 
užrašoma Romos katalikų Bažnyčiai, 0 jos vardu tą žemę 
valdė kardinolas Hugolinas, seserų globėjas. Lygiai tokiu pat 
būdu Pranciškus valdė Porcijunkulės koplyčią su aplinkine 
žeme: žemė buvo laikoma benediktinų vienuolyno nuosavybe, 
'o Pranciškus kasmet turėdavo mokėti vienuolynui tam tikrą 
nuomą—pintinę Žuvų. 

Taip tatai kliarisių vienuolija liko sutvarkyta pagal šv. 
Benedikto regulą. Tiesa, seserų gyveniman buvo taikomi tik 
josios svarbiausieji įstatai, kaip paskiau išaiškino popiežius 
Inocentas IV, būtent, griežtai reikalaujama laikytis paklusnumo, 
neturto ir skaistybės, be to dar buvo įsakyta laikytis griež- 
čiausios kliauzūros, reiškia, visiems pašaliečiams buvo griež- 
čiausiai draudžiama įžengti vienuolynan. Todel seserys turėjo 
išsižadėti ligonių slaugymo vienuolynuose, kurį buvo įvedęs 
brolis Jokūbas iš Vitry. Pranciškus tokios griežtos kliauzūros 
išreikalavo labiausiai del to, kad tarp seserų ir brolių vienuo- 

lių nebūtų jokio susisiekimo. Sako, kardinolas Hugolinas net 
apsiverkęs iš gailesčio, pasirašydamas su Pranciškum taip 
smarkų seserų suvaržymą. Tačiau, Pranciškui pasimirus, kar- 
dinolas suminkštino kai kuriuos perdaug smarkius regulos 
straipsnius. 

Taigi nuo 1219 metų kliarisės turėjo gyventi pagal šv. 
Benedikto regulą, bet su priedu vadinamųjų „Taisyklių San 
Damiano vienuolynui“. Tųjų taisyklių branduolis buvo ne- 
turto laikymasis, kuriam apsaugoti Kliara prašydavo patvirti- 
nimo, kiekvienam naujam popiežiui stojus. Vis delto, Pranciš- 
kui tebegyvenant, naujoji regula nebuvo įvesta nei San Da- 
miano seserų vienuolyne, nei kliarisių vienuolynuose. Tiktai 
Pranciškui pasimirus, Grigalius IX mėgino jų vienuolynams 
suteikti palengvinimų, ypač visiško neturto laikymesi, aiškinda- 
mas, kad, „atsižvelgiant į laikų nepastovumą, geriau būtų vienuo- 
lynui turėti savos 'žemės sklypelis ir iš jo misti, negu nuo- 
lat elgetauti“. Tačiau Kliara griežtai atsisakė nuo tokio pa- 
lengvinimo ir išsirūpino iš popiežiaus Grigaliaus 17 . rugs. 
1228 metais neturto privilegiją, kuri buvo sekančiais 1220 
metais 16 birž. patvirtinta Perugijai, o Kliaros sesuo Agnetė 
panašią privilegiją išrūpino savo vienuolynui Monticelli ties 
Florencija. Tačiau kiti vienuolynai ne taip ištikimai laikėsi ne- 
turto. Kai kurie dar tais pačiais metais įsigijo nuosavybės ne 
tik naudotis, bet paveldėti ir valdyti. Šitoksai nukrypimas nuo 
pirmykščio nusistatymo pripildė Kliarą dideliu rūpesniu. Kol 
ji buvo gyva, San Damiano vienuolynas buvo „sustiprinta 
aukščiausio neturto tvirtovė“, bet kas reikėjo daryti, neblikus 
šios tvirtovės gynėjos? Todel Kliara ėmė rūpintis naują regu- 
lą savo seserims sustatyti, kuria neturto laikymasis būtų tik- 
rai apsaugotas. Tokią regulą ji pati sustatė, ir Inocentas IV 
dvi dieni prieš Kliarai mirsiant tą regulą su neturto privilegija 
patvirtino. 

Kliaros regula yra sustatyta pagal pranciškonų regulos 
pavyzdį. Ji taipogi buvo padalinta į 12 straipsnių, nors kai 
kurie labai žymiai skyrėsi nuo Hugolino ir Pranciškaus 1210 
metų regulos. 

“Svarbiausias straipsnis, kurs labiausiai šv. Kliarai rūpėjo, 
buvo neturto privilegijos apsaugojimas. Apie tai Kliara rašo 
savo reguloje: „Po to, kai dangaus Tėvas savo malone apšvie- 
tė mano širdį ir mane mūsų šventojo tėvo Pranciškaus pa- 
vyzdžiu atvedė į atgailos kelią, ilgai netrukus po jo paties at- 
virtimo, aš ir mano seserys esame jam pasižadėjusios gera 
valia būti paklusnios“. Toliau, atsimindama visus Pranciškaus 
pasakymus ir pagyrimus, iš jo lūpų girdėtus, „prakilniojo ne- 
turto garbei“, prisimygdama pabrėžia, reikiant savo seserims 
laikytis visiško neturto: „Seserys tegul nieko  nesisavina 
(nihil sibi approprient), nei namų, nei vienuolyno, nei kito ko, 
bet tegul elgetauja, kaip keliauninkės ir svetimšalės, keliauda- 
mos per šį pasaulį ir neturte bei pasižeminime Dievui tarnau- 
damos“. Tiems Kliaros troškimams prieš pat jos mirtį popie- 
žius. Inocentas pridėjo Romos antspaudą, pripažino juos 
esant girtinus. 


VI. 

Pranciškui su Hugolinu besitariant apie vienuolijos vi- 
daus sutvarkymą, kiti broliai, 1217 metų kapitulos išsiuntinėti 
į įvairius kraštus misijų laikyti, bandė savo užduotį vykinti, 
bet nė vienas jų neturėjo didesnio pasisekimo. Prancūzijon at- 
vykusiuosius Pranciškaus brolius tuojau paklausė, ar jie nėra 
albigensai, o kad jie, nepermanydami kaip reikiant klausimo, 
atsakė: „taip“, pradėjo juos persekioti ir jų saugotis, nes, kaip 
žinoma, albigensai buvo aršūs kreivatikiai. Ne geriau pasisekė 
ir tiems 60 Pranciškaus broliams, kurie buvo siųsti Vokietijon, 
broliui Jonui iš Penna vadovaujant. Niekas jų nemokėjo vo- 
kiečių kalbos, tiktai vieną žodį težinojo atsakyti — „ja“ (iaip). 
Nuo pradžios, tą žodį nuolat kartojant į visus paklausimus, 
broliams sekėsi neblogai, žmonės juos gan maloniai sutikdavo, 
vaišindavo. Bet toliau nuėjus ir pradėjus juos klausinėti, be 
nėra jie kokie atskalūnai, kreivatikiai, kai broliai pasisakė „ja“, 
jie visi liko suimti ir uždaryti kalėjiman, išstatyti viešai pa- 
niekai ir bausmei (Pranger). Vengrijoje jie buvo šunimis piū- 
domi, piemenų ilgais vėzdais badomi. „Kam jie mus taip 

kankina?“ klausė broliai kits kitą, ir vienam atėjo galvon min- 
tis— „tur būt, jie nori mūsų apsiaustus atimti“. Todel, nusivilkę, 
atidavė piemenims savo apsiaustus, bet tas nieko negelbėjo. 
„Atiduokim jiems, pagal Evangelijos patarimą, ir savo rūbus“, 
nutarė broliai, bet ir tuo žiaurūs madjarai nebuvo patenkinti. 
Tuokart broliai pasiryžo del Dievo atiduoti jiems ir savo 
„kelines, ir tik tuomet galėjo toliau eiti. Vienam broliui tekę, 
anot Jono iš Giano žodžių, šešissyk savo kelinės aukoti. 
Pagalios jam atėjo mintis savo kelines ištepti karvės mėšlu; 
tuokart jų niekas nebenorėjo imti (Analecta franc. I, 3—7 p.). 
Žinoma, tokios jobinės žinios pripildė Pranciškaus širdį 
liūdesiu ir nerimastim. Tur būt, apie tą laiką jis pasapnavo 
šitokį sapną. Jam rodės nedidelė juoda vištelė, aplink kurią 
šokinėjo, čypdami, daugybe viščiukų. Jų buvo tiek daug, jog 
jie visi negalėjo sutilpti po motinos sparnais. „Šita višta aš 
esu“, pamanė Pranciškus, atsibudęs: „juk aš nebepajėgiu visų 
savo sūnų apsaugoti“. Dabar pasidarė aišku, kad rūpini- 
mąsi savo sūnumis jis turi pavesti Bažnyčiai. Jam nesunku 
buvo priprašyti kard. Hugolinas tuo reikalu keliauti draug Ro- 
mon. Tai galėjo atsitikti žiemą 1217—1218 m, nes žinoma, 
kad kardinolo Hugolino nuo 5 gruodžio 1217 m. iki 7 bal. 
sekančių metų būta Romoje. 

Kardinolas vis delto abejojo, begu Pranciškus padarys ge- 
ro įspūdžio naujajam popiežiui ir visai popiežiaus Kūrijai, todel pa- 
tarė Pranciškui gerai išsimokyt, ką turės sakyti, patsai jam pataręs 
svarbesnius dalykus. Tačiau, kad Pranciškus norėjo vienas pats 
pakartoti, ko buvo prisiklausęs nuo kardinolo, gavo įsitikinti, 
kad viską beesąs užmiršęs. Taip jam atsitikdavo gan dažnai. 
Pamokslai sakyti jam sekdavosi daug geriau, visai nesirengus. 
O jeigu nieko negalėdavo pasakyti, tai susirinkusiems klausy- 
tojams suteikdavo vien savo -palaiminimą ir leisdavo jiems 
skirstytis. Panašiai su Pranciškum atsitiko, atsistojus popiežiaus 
akivaizdoje. Nė maž nenusigandęs, Pranciškus atsiklaupė ir 
prašė iš popiežiaus palaiminimo, paskui pradėjo kalbėti taip 
pakelta dvasia, tokioje ekstazėje, jog net jo kojos šokinėjo, 
pritardamos žodžiams ir mušdamos taktą, kaip Dovidui 

šokinėjant prieš arką. Popiežius ir jo visi kardinolai nė 
maž nesijokė iš to nepaprasto žmogelio ir, kad pagalios 
Pranciškus pareiškė meldimą kardinolą Hugoliną paskirti 
ypatingu vienuolijos globėju, tas prašymas buvo priimtas 

ir patenkintas. . 

Tuo pačiu laiku, Pranciškui besant Romoje, jam pasi- 
taikė proga suseiti su šv. Dominiku. Juodu į pažinias su- 
vedė kardinolas Hugolinas. Ispanijos vienuolynų steigėjas 
Dominikas be galo nustebo, pamatęs tą menką basą žmo- 
gelį iš Asyžiaus, darantį visiems tiek daug įtakos. „Mes 
savo vienuolijas turime sulieti į vieną“, pasiūlė Dominikas 
Pranciškui, bet, šiam pastarajam nesutikus tai padaryti, 
Dominikas išprašė iš jo atminimui bent virvę, kuria Pran- 
ciškus buvo persijuosęs. Ilgai netrukus abudu naujų vie- 
nuolijų steigėju buvo vėl susėjusiu Porcijunkulėje ir metais 
prieš Dominiko mirtį abudu kartu buvo Romon atvykusiu. 
Tąja proga naudodamasis, atseit, žiemą 1220 — 1221 metų, 
kardinolas Hugolinas buvo pasiūlęs Pranciškui ir Domini- 
kui į visas aukštesniąsias bažnytines vietas skirti pranciš- 
konų ir dominikonų vienuolius, nes tuo būdu kardinolo 
buvo manyta pakelti dvasiškijos apšvieta ir dora. Tačiau 
Dominikas ir Pranciškus atsisakė nuo tokios garbės. „Mano 
broliai yra mažieji, tegul jie tokie ir pasilieka ir nebūna 
didesni“, pridūrė Pranciškus. Sekdamas Pranciškum, ir 
Dominikas savo vienuolių kapituloje per Sekmines 1220 
metais Bolonijoje įsakė savo vienuolijai laikytis neturto ir 
ant mirties patalo tą įsakymą pakartojo, primindamas, jog 
kiekvienas bus prakeiktas, kurs Evangelijos patariamąjį 
neturtą drįs niekinti ar užgaulioti (Dominikas mirė 6 rugp. 
1221 m.). 

Per Sekmines 1216 metais pranciškonai atliko pirmą- 
ją savo kapitulą, kurioje pirmininkavo naujasis vienuolijos 
globėjas kardinolas Hugolinas. Broliai jį pasitiko labai iš- 
kilmingai. Hugolinas, prijojęs prie vienuolyno ant puikaus 
žirgo, pasirėdęs spindinčiais šilkiniais kardinolo rūbais, 
nulipo nuo arklio, nusivilko savo brangius rūbus ir, apsi- 

vilkęs paprasta pranciškonų rudyne, virve susijuosęs, basas 
nuėjo Porcijunkulės koplyčion. Čia atgiedojo iškilmingas 
šv. mišias, kurioms Pranciškus tarnavo djakonu ir giedojo 
evangeliją. Paskui kapitulos laiku kardinolas Hugolinas 
drauge su broliais kojas plovė vargšams. Tasai plovimas 
nebuvo tik paprasta apeiga, nes, jei kardinolui nepasisek- 
davo kuriam elgetai kaip reikiant purvai nuo kojų nuplau- 
ti, tasai tuojau pradėdavo bambėti, nežinodamas, kas jam 
plauna kojas: „Jei nemoki, tai verčiau neimtumeis ne savo 
darbo, o užleistumei jį kitam, kurs geriau nusimano“. 

Kaip jau buvo minėta, Dominikas naudojosi proga 
su' Pranciškum vėl suseiti ir rado jį kardinolo palydovų 
būryje einant į Porcijunkulės kapitulą. Dominikas drauge 
nuvyko Pranciškaus brolių susirinkiman ir buvo labai 
nustebintas tuo, ką ten pamatė ir išgirdo. Tokiame didelia- 
me būry žmonių nebuvo girdėti jokio triukšmo, jokių ne- 
reikalingų  nesuvaldomų kalbų. Visi broliai arba giedojo 
giesmes, arba kalbėjo balsu poterius, arba verkė už savo 
ir už savo geradarių nuodėmes... Jų lovos buvo plika žemė, 
kai kurie turėjo po kuškelį šiaudų po šonų pasidėję. Vietoje 
pogalvio buvo dedamas akmuo arba medžio pliauskė. Gi 
Pranciškus savo broliams dar pasakė: „Vardan šventos 
paklusnybės aš įsakau jums visiems, kiek jūsų čia yra 
susirinkusių, kad visai nesirūpintumėt, ką valgysit ar ką 
gersit, bet kiekvienas nuoširdžiai melskitės į Dievą, palik- 
dami Jam visą rūpesnį del mūsų kūnų reikalų. O Jisai mūsų 
neapleis“. Šv. Dominiką labai nustebino toksai šv. Pranciš- 
kaus įsakymas, kurs nuo pradžios pasirodė visai neišmin- 
tingas, nes kaip gi galima buvo toks didelis būrys žmonių 
palikti visai neaprūpintas, be kąsnio duonos. Tačiau Jėzus 
Kristus norėjo čia parodyti, kaip Jis myli ir rūpinasi savo 
vargšais. Aplinkinių sodžių ir miestelių žmonės iš Perugijos, 
Foligno, Spello, Asyžiaus, sužinoję, kad Porcijunkulėje yra 
atlaidai ir daugybė brolių su savo tėvu Pranciškum su- 
sirinkę, ėmė plūsti Porcijunkulėn, nešini ir vežini arkliais 
ir asilais visokio maisto, duonos, vyno, sūrio, sviesto ir 

kas ką turėjo. Draug buvo sunešta staltiesių, bliūdų, stik- 
linių, šaukštų ir visa, kas reikalinga buvo prie valgymo. 
Vis tai žmonės įduodavo broliams ir, juo didesnę naštą 
matydavo kurį brolį nešant, juo didesnio džiaugsmo reikš- | 
davo. Iš tiesų, žmonių dosnumas per šį brolių susirinkimą 
(pasirodė nepaprastas. Brolis Jordanus ir Giano apsakinėja, 
kad jis, būdamas šiame susirinkime, pats savo akimis matė, 
kiek viso ko buvo prinešta, ir kad broliai turėjo dar dvi 
dieni užtrukti šiame susirinkime, kol viską sudorojo 
(Analecta franc.). | 

Sekančiais metais per Sekminių kapitulą buvo nutarta 
vėl pradėti misijų darbas, kurs praeitaisiais metais taip 
liūdnai buvo pasibaigęs. Kard. Hugolinas sunaudojo tą 
laikotarpį misijonorių kelionei paruošti, raštams parašyti ir 
" išsiuntinėti į įvairius kraštus, kur buvo manoma broliai 
siųsti. Kardinolas užsistodavo už brolius prieš vietos vys- 
kupus, perspėdamas, kad jie tų rudųjų brolių nebijotų, nes 
jie yra geri katalikai, turį šv. Sosto palankumą, todel jiems 
galima drąsiai leisti visur pamokslai sakyti. Tuo pačiu laiku 
ir šv. Tėvas Honorijus III paleido raštą į visus „arkivysku- 
pus, vyskupus, abatus, djakonus, arkidjakonus ir kitus 
prelatus“, pavesdamas jų globai mažųjų brolių pamokslinin- 
kus. Šiuo raštu popiežius pripažino brolius gerais katalikais, 
kurie, Kristaus pavyždžiu sekdami, sėja Dievo žodį ir ku- 
rių gyvenimas yra Šventojo Tėvo giriamas. To rašto nuo-“ 
rašai buvo įduoti visiems broliams misijonoriams; gavę dar 
iš Pranciškaus leidimą kitų brolių priiminėti į vienuoliją, 
misijonoriai nedideliais būreliais, kiekvienas vieno brolio, 
paskui provincijos ministeriu praminto, vedamas, išvaikščiojo 
į visas puses. Vokietijon tuo kartu nebuvo siųsta jokios | 
misijos, nes vokiečių įnirtimas ant senųjų misijonorių tebe- 
buvo nenuslūgęs. Tunisan išėjo broliai Egidijus ir Elektus, 
„Graikijon—brolis Benediktas iš Arezzo, Pacifikus grįžo 
Prancūzijon, gi nedideliam rinktiniam būreliui buvo paves- 
tas vykinti senasis Pranciškaus planas—vykti į Miramoliną 
„Marokan. Misija Tunise vis delto pasibaigė ne kaip. Vietos 

krikščionys, bijodami, kad musulmonai nepradėtų jų už- 
puldinėti už tai, kam įsileido svetimų šalių šnipus, sugavo 
misijonorius ir, nuvarę juos uostan, varu įsodino laivan ir 
išginė atgal, iš kur buvo atvykę. Brolis Elektus, kurs greit 
nuo savo draugų buvo atsiskyręs, greitai susilaukė kankinio. 
mirties, kurią priėmė ant kelių atsiklaupęs, laikydamas. 
sudėtose rankose regulą ir aukodamas savo mirtį už visas 
nuodėmes ir regulos peržengimus, padarytus per gyvenimą. 

Su ypatinga meile atsisveikino Pranciškus su broliais,. 
vykstančiais Marokan, Miramolino miestan. Tenai keliavo- 
šie broliai: Vitalis, Berardas, Petras, Adjutas, Akkursorijus. 
ir Ottonas. Atsisveikindamas, Pranciškus laimino savo- 
brolius ir pasakė šitokį pamokslą; 

„Malonieji sūnūs! Dievas man yra įsakęs jus siųsti į 
Saracenų žemę skelbti tenai Jo tikėjimo, netikėlių prie tik-- 
rojo Dievo versti ir kovoti su Mahometo mokslu. Todel 
būkite pasiruošę Dievo valią vykinti!“ Broliai, linktelėję 
"galvomis, pasisakė esą pasiryžę klausyti visų savo tėvo 
įsakymų. Pranciškus, apsidžiaugęs tąja jų gera valia ir 
paklusnybe, tęsė toliau savo pamokinimą: „Mylimiausieji 
sunūs! Kad jums geriau sektųsi Dievo įsakymai vykinti, 
stenkitės ramybę ir vienybę ir nepajudamą meilę savo tarpe: 
išlaikyti. Niekuomet nepavydėkit, nes nuodėmė ateina per 
pavydą. Būkit kantrūs priespaudose, pasižeminę, jei jums 
pradėtų gerai sektis, Sekite Kristum neturte, paklusnybėje, 
skaistybėje, nekaltybėje, nes Viešpats Jėzus Kristus buvo 
vargšu gimęs, vargingai gyveno, skelbė neturtą ir vargšu. 
pasimirė. Norėdamas parodyti, kaip labai myli nekaltybę, 
patsai gimė iš nekalčiausios Mergelės, nekaltybę girdavo ir 
mirė nekaltos savo Motinos akivaizdoje. Patsai buvo pa- 
klusnus nuo gimimo iki mirties, mirties ant kryžiaus. Vilki- 
tės Dievu, Jis mus veda ir gelbsti. Nešiokit su savim savo 
regulą ir brevijorių ir maldingai kalbėkit valandas, visi 
klausykite savo didžiojo brolio Vitalio. Ak, mano mylimieji 
vaikeliai, kaip džiaugiuos, matydamas jus turint tiek geros 
valios, tiktai man skauda širdį, kad aš su jumis turiu per-- 

siskirti. Bet Dievo įsakymų reikia labiau klausyti, negu savo 
noro, todel prašau, visuomet turėkite prieš akis Viešpaties 
ėzaus kančią, jinai „jus stiprins ir paskatins ir pačius del 
Kristaus kentėti“. | Į tai vienas brolis šitaip atsakė: „Tėve, ' 
siųsk mus, kur tik nori, nes mes esame pasiryžę tavo 
valią visiškai daryti, bet tu, Tėve, šelpk mus savo maldo- 
mis, kad galėtumėm savo uždavinį tinkamai atlikti Mes 
tebesame jauni, niekur kitur nesame buvę iš Italijos išėję, 
visai nepažįstame žmonių, į kurijos einame, tiek težinome, 
kame arabiškai. Kai jie mus pamatys mūsų keistuose rū- 
buose, virvėmis susijuosusius, jie mus palaikys bepročiais, 
ims iš mūsų tyčiotis ir visai mūsų nenorės klausyti. Todel 
mums labai reikalingos tavo maldos. Ak, gerasis Tėve, ar 
iš tiesų mums reikia su tavimi skirtis? kaip gi mes be 
tavęs Dievo valią sužinosim?“ 1 

Šventasis Pranciškus (buvo labai sugraudintas ir tarė 
tvirtu balsu: „Pasitikėkit Dievu, sūnūs! Jis, kurs jus siunčia, 
suteiks jums jėgų ir jums noriai padės!“ Tuokart jie visi 
šeši puolė ant kelių ir, ašarodami, bučiavo jo rankas, prašy- 
dami palaiminimo. Pranciškus taipogi verkė ir, pakėlęs akis 
į dangų, laimino juos, sakydamas: „Dievo Tėvo palaimini- 
mas tenužengia ant jūsų, kaip jis yra nužengęs ant apaš- 
talų, testiprina jus ir veda, ir guodžia jus priespaudose. 
Nieko nesibijokit, nes Viešpats yra su jumis ir apgins“. 

Gal ir ne visai tais pačiais žodžiais kalbėjo Pranciškus, 
kaip čia yra atpasakota, bet vis tik iš jų galima turėti su- 
pratimo, kokių nuoširdžių santykių būta tarp Pranciškaus 
ir jojo brolių. Taip tatai išėjo šeši jauni misijonoriai, pagal 
Evangelijos paturimą nieko su savim neimdami, nei lazdos, 
nei delmono, basomis kojomis, neturėdami nei aukso, nei 
sidabro savo kapšiuose. Jie pasisuko Aragonijos linkui, bet 
čia brolis Vitalis susirgo ir gavo grįžti atgal, o likusieji 
broliai nukeliavo į Kastiliją ir Portugaliją. Jau prieš dvejus 
metus broliai buvo Portugalijoje atsilankę, kur juos labai 
meilingai buvo priėmusi dievobaiminga karaliaus Alfonso 

II sesuo Sancia, padovanojusi jiems mažą koplytėlę Alen- 
guer'e ir leidusi čia pat pasistatyti namus. Ilgai netrukus 
karalienė Urraca perleido jiems vienuolyną netol Coimbros. 
Iš čia penki misijonoriai išvyko Sevilės linkui, kuri tuokart 
-dar tebebuvo saracenų valdoma. 

Atvykę Sevilėn, broliai pradėjo sakyti pamokslus prieš. 
didžiulę miesto mečetį (musulmonų bažnyčią), už tai buvo 
suimti ir nuvesti pas viršininką. Miramolinu (sultonu), 
kurs tuokart gyveno Maroke, buvo Abu Jacub. Kai jo tė- 
vas Mohamedas el Nasir 1212 metais buvo smarkiai su- 
muštas ties Toloza, jis daugiau nebesikesino krikščionių 
užpuldinėti, juo labiau, kad savo kariuomenės vadu jis bu- 
vo pastatęs Portugalijos karaliaus brolį Don Pedro, kurs, 
nesutikdamas su karalium, įstojo mahometonų tarnystėn. 
Abu Jacub atrodė gan ramaus būdo. Jis labiausiai mėgda- 
vo pats savo avis ganyti ir patsai jas gindavo ganyklon. 

Kad penki suimtieji Sevilėje broliai buvo pas jį at- 
varyti ir klausta, ką su jais daryti, jis liepė jiems bėgti, vis 
delto kalėjiman nesusodino, bet leido jiems apsigyventi 
pas Don Pedre-+-Tąja laisve naudodamiesi, broliai, vaiksčio- 
dami miesto gatvėmis ir aikštėmis, skelbė Evangeliją. Jie 
jau buvo truputį arabiškai pramokę, ypač Berardo, misijos 
vadas. Vieną dieną Miramolinas, važiuodamas per miestą 
lankyti savo tėvo kapo, pamatė ant vežimo bestovintį bro- 
į Berardą ir pamokslą besakantį. Tatai sultonui nepatiko, 
ir jisai, nors nenubaudė brolių, bet juos visus liepė išsiųs- 
ti iš savo krašto ir grąžinti į krikščionių šalį. Tasai įsaky- 
mas įvykinti buvo pavesta Don Pedrui. Jisai visus brolius 
su palydovais nusiuntė į Ceutos miestą, iš kur jie turėjo 
grįžti namo. Bet broliai sugiįžo atgal į Maroką ir vėl pra- 
dėjo sakyti pamokslus. Tuokart Miramolinas liepė juos. 
suimti ir susodinti kalėjiman, bet paskui paleido ir nuga- 
beno Ceuton. * Kai jie ir šį kartą pagrįžo į Maroką, Don 
Pedro nebuvo namie, jis buvo pradėjęs karo žygius šalies 
viduje. Sužinojęs apie brolių atkaklumą, jisai ir gyvenantieji 
Maroke krikščionys ėmė bijoti, kad del brolių misijų ne- 

kiltų krikščionių persekiojimas visoje šalyje. Todel, nu- 
vykus jiems į Razzia, Don Pedro liepė juos stropiai dabo- 
ti. Tačiau vieną penktadienį, kurs yra mahometonų šventa- 
dienis, susirinkus didelei miniai žmonių, belaukiant at-. 
vykstančio į mečetį sultono, broliai pradėjo sakyti savo 
pamokslus. Minia įsiuto, puolė pamokslininkus ir, juos 
visai nuogus išvilkusi, nuvarė už miesto į šiukšlyną ir te- 
nai ėmė ritinėti po stiklų skeveldras; taip juos kankino vi- 
są naktį, tarpais apsistodami ir tyrinėdami. Brolių atsaky- | 
mai buvo panašūs į senovės kankinių atsakymus romiečių 
teisėjams. Tie drąsūs atsakymai ir viešas tikybos išpažini- 
mas įsiutino pugalios ir Abu Jacubą, ir jis, nebetverdama- 
sis iš apmaudo, patsai savo ranka visiems penkiems nukir- 
to galvas. Don Pedro vis delto pasirūpino, kad visų pen- 
kių brolių kūnai būtų persiųsti Coimbron, kur jų pasitikti 
išėjo karalienė Urraca su viso miesto gyventojais. Kankin- 
tinių kūnai buvo padėti Santa Cruz (šv. Kryžiaus) 
bažnyčioje. 

Žinia apie šitų penkių brolių mirtį atėjo vos per Sek- 
minių kapitulą 1221 metais, o broliai nukankinti buvo 16 
sausio pereitųjų metų. Išgirdęs tą žinią, Pranciškus sušuko: 
„Dabar tikrai galiu pasakyti, jog iš tiesų turiu penkis savo 
brolius“. Žinant, kokios gilios pagarbos Pranciškus turėjo 
kankinių mirčiai ir kaip patsai tokios mirties geidė, šitoksai 
džiaugsmo pareiškimas, išgirdus apie brolių mirtį, negal 
perdaug keistas atrodyti. Anot kitų pasakojimų, Pranciš- 
kus uždraudęs broliams pasakoti apie kankinių kančias, 
nes „kiekvienas tegul girias savomis kančiomis, o ne sveti- 
momis“, išsitaręs Pranciškus, girdėdamas, kaip jo broliai 
didžiavosi, kad dabar jų vienuolija turinti net penkis savo 
kankintinius. Tačiau ir patsai Pranciškus apie tą patį laiką 
buvo išvykęs, kankintinio 'mirties beieškodamas. Dar 1218 
metais buvo jis brolį Eliją išsiuntęs misijos vadu į Šven- 
tąją Žemę, ir Elijas čia priėmė savo vienuolijon pirmutinį 
vokietį, mokytą, daug šalių išvažinėjusį klieriką Cezarį iš 

pejero. Vasarą 1219 metais, popiežiui Honorijui III liepiant, 

turėjo būti surengtas smarkus Aigipto puolimas. Pranciškus 
nutarė iš savo pusės prie to švento kryžiaus karo prisidė- 
ti. Palikęs brolį Matą iš Narni savo vikaru Porcijunkulėje— 
priminėti ir įvilkinėti naujus -į vienuoliją stojančius brolius, 
„gi brolį Grigalį iš Neapolio palikęs vikaru visai likusiajai 
Italijai, Pranciškus, lydimas brolio Pietro dei Cattani, iš- 
vyko į Šventąją Žemę. 


VII. 

Pranciškaus broliai, kurie del Kristaus meilės buvo 
nuėję pas netikėlius Evangelijos skelbti, galėdavo su jais 
dvejopu būdu susižinoti. Pirmiausia, misijonoriai nesiginčy- 
davo nesibardavo su savo priešais, bet skelbdavo, kad visi 
sutvėrimai yra Dievo, todel ir jie esą Dievo vaikai. Paskui, 
pastebėję, kur yra patogiau Dievo žodis skelbti, daug ne- 
kalbėdami, ragindavo visus tikėti į Dievą Tėvą, Dievą 
Sūnų ir Dievą Šventąją Dvasią ir norinčius čia pat krikšty- 
davo. Vargų ir pagalios mirties del Kristaus ir Jojo tikybos 
broliai nebijojo, nes jie gerai žinojo Išganytojo įspėjimią: 

„Kas dėl manęs nustos gyvenimo, išgelbės jį amžinam 
gyvenimui“. 

Panašių jausmų ir pasiryžimų vedami, Pranciškus ir 
jojo palydovas Pietro dei Cattani šv. Jono dieną 1219 
metais išplaukė iš Ankonos uosto draug su kryžiuočių 
laivynu, plaukiančiu į Šventąją Žemę (Paleštiną). Kelionė 
truko beveik mėnesį. Gale liepos Pranciškus išlipo į Pales- 
tinos krantą St. Jean d'Acre, kur jį pasitiko brolis Elijas. 
Gal būti, Pranciškus buvo iš Europos dar keletą kitų bro- 
lių pasiėmęs, kaip galima numanyti iš pasakojimo apie 
brolio Barbaruso perkėlimą į Kipro salą. Gal būti, kai 
kurie broliai prisidėjo prie Pranciškaus St. Jean d'Acre ir 
ji lydėjo į kryžiuočių . kariuomenę, kuri stovėjo ties Da- 
mietta Aigipte, negalėdama paimti tos stiprios turkų tvir- 
tovės. Jos apgulimas tęsės nuo gegužės men. 1218 metų, 
ir rodės, jam galo nebus. Beveik kasdien būdavo mūšių 
aplinkui. Prieš Pranciškui atvykstant, 20 liepos toks mūšis 

buvo ištikęs, kuriame krito du tūkstančiu saracenų. Tuo 
apsidrąsinę, kryžiuočiai 31 liepos buvo mėginę pulti tvir- 
tovę ir jon įsiveržti, bet saracenai juos atmušė su dideliais 
nuostoliais. Saracenų (turkų) kariuomenės vadai buvo 
Aigipto sultonas Melek el Kamel ir jo brolis, Damasko 
sultonas Melek el Muoddem, krikščionių pramintas Konra- 
dinu. Abudu buvo drąsiu ir sumaningu vadu. Pranciškus, 
negalėdamas tuojau pritilpti prie saracenų ir jų sultono, 
"rado užtenkamai darbo krikščionių stovykloje. Krikščionių 
kariuomenės dora buvo labai pakrikusi, krikščionys patys 
buvo nusiminę. Po naujo smūgio 29 rugp, kada penki 
tūkstančiai krikščionių krito mūšyje, krikščionių kariuomenė 
labiau pradėjo šauktis Dievo pagalbos, todel uoliai klausė 
Pranciškaus įkvėptųjų pamokslų. 

Apie jų veikimą Jokūbas iš Vitry taip rašo: „Rainer'as, 
Š-to Mykolo prioras (St. Jean d'Acre), pasiklausęs Pranciš- 
kaus pamokslų, perėjo jo vienuolijon, kuri labai pradėjo 
plisti visame pasauly, nes jinai labai arti sekdavo pirmųjų 
krikščionių ir apaštalų gyvenimu... Mano klierikas Coli- 
nus, anglas, ir dar kitu du mano palydovu, būtent, meis- 
teris Mykolas ir ponas Matas, kryžiaus bažnyčios (ties St. 
Jean d'Acre) klebonas, įstojo Pranciškaus vienuolijon. Tik- 
tai 5u didžiu vargu tegalėjau sulaikyt kitus savo dvasiš- 
kius ir bažnyčios tarnus nuo stojimo ton naujon vienuo- 
lijon“. 

Pagalios įvyko Pranciškaus svajonės stoti musulmonų 
tarpe ir jiems imti skelbti Dievo žodį. Po naujo smarkaus 
smūgio prasidėjo pagalios taikos derybos. Pranciškus no- 
rėjo jomis pasinaudoti ir su vienu broliu palydovu, Bona- 
ventura sako — Iliuminatu, nuvykti stačiai pas sultoną 
Melek el Kamelį. Priėję prie pirmųjų musulmonų sargybų, 
broliai ne perdaug prielankaus sutikimo tesusilaukė, bet, 
Pranciškui nuolat šaukiant „soldan, ,soldan!“ turkų karei- 
viai juodu nuvedė pas patį sultoną. Pranciškus tuoj ėmė 
jam sakyti pamokslą, ragindamas atvirsti prie Kristaus. 
Sultonas nepaniekino Pranciškaus žodžių, bet ir neįtikėjo 
3 4 

tiktai liepė grįžti atgal ir melstis, „kad Dievas jam pareik- 
štų, katras tikėjimas Dievui už vis labiau patinkąs“. Anot 
Jokūbo Vitry liudijimų, Pranciškus dar kurį ten laiką už- 
trukęs muhometonų stovykloje, pamokslus besakydamas, 
betgi didelio pasisekimo neturėjęs. 

Nėra tikrų žinių, kaip ilgai Pranciškus išbuvo kryžiuo- 
čių stovykloje. Lapkričio 5 d. pagalios buvo paimta 
Damiettos tvirtovė, ir joje prasidėjo žiaurūs plėšimai, kurie 
gailingų misijonorių širdis pripildė baisiausiu pasibiaurėji- 
mu. Nebuvo kitos išeities, kaip, nukračius dulkes nuo ko- 
jų, bėgti iš to pragaro, kur su niekuo nebegalima buvo 
susišnekėti. Pranciškus nuvyko šventųjų vietų lankyti, 
kurios jam atrodė taip brangios ir prie savęs traukiančios. 
Kaip tyčia jau ir Kalėdos buvo beprisiartinančios, tai kur 
gi kitur būtų galėjęs Pranciškus jas praleisti, jei ne Bet- 
liejuje, kur patsai Kristus buvo gimęs? Marijos Apreiškimo 
šventėn reikėjo vykti Nazaretan, gi Velykos švęsti Jeru- 
zalėjį, aplankyti Getsemani darželis ir (Golgotos kalnas. 
Pranciškaus biografai, tiesa, visai tyli apie Pranciškaus 
keliavimą po šventąsias vietas Palestinoje, bet, atsimenant, 
kaip Pranciškus iškilmingai švęsdavo Kalėdų šventę, kaip 
rūpestingai taisydavo „Betliejaus kūteles“ savo bažnytėlėse, 
Greccia ir kitur, galima tikrai spėti, kad pavyzdžius toms 
kūtelėms jis bus parsinešęs iš Betliejaus, kurį turėjo ap- 
lankyti ir gerai įsidėmėti visas apeigas ir įtaisymą, matytą 
tenai gimimo naktį. Gi Pranciškaus stigmatai, J. K. kančios 
ženklai, kuriais buvo pervertos jo kojos, rankos ir šonas, 
La Verno kalne besimeldžiant ir pasninkaujant, kas gi ki- 
ta buvo, jei ne įvykinimas tų vaizdų, kuriais Pranciškus 
buvo persiėmęs prieš dvejus metus, melsdamasis Kalvarijos. 
kalne, toje pat vietoje, kur stovėjo kryžius su kybančiu 
ant jo Išganytoju? 

Tačiau, Pranciškui besilankant po šventąsias vietas, 
parėjo iš ltalijos negerų žinių, kurias parnešė tam tyčia. 
atvykęs Palestinon broliukas Steffonas, atsiųstas savo vyriau- 
sybės. Mat, pradėjus Pranciškaus vienuolijon plūsti daugy- 

bei iš visų kraštų kandidatų, ne Saša jon pateko ir men- 
kesnės vertės asmenų, kurie nenorėjo laikytis griežtos 
disciplinos ir visiško neturto, rūpinosi daugiau savo labu, 
ne vienuolija ir bažnyčia. Per tai pranciškonų vienuolijoje - 
prasidėjo skilimas ir irimas. Abudu Pranciškaus paliktuoju 
vikaru, Grigalius iš Neapolio ir Matas iš Narni kapitulos 
laiku, atliktos, tur būt, 1219 metais, draug su vyresniaisiais 
broliais (fratres seniores), nustatė kitokią pasninkų tvarką, 
visai nepanašią į vienuolijos regulos nustatytąją. Brolis 
Pilypas, kurs buvo paskirtas kliarisių vienuolynų vizitatorium, 
būdamas Romoje, ėmė rūpintis, kad nusidėjusios vienuolės 
galima būtų ekskomunikuoti (atskirti nuo Bažnyčios) ir 
smarkiau drausti. Pagalios, Jonas iš Capella, surinkęs didelį 
būrį raupuotųjų, surašė jiems įstatus ir net kreipėsi į 
Apaštalų Sostą, prašydamas juos patvirtinti, steigdamas tuo 
būdu naują vienuoliją. 

Pranciškus su broliu Pietro dei Cattani sėdėjo prie 
stalo, kad brolis Jokūbas atėjo pas jųos su savo nelinksmo- 
mis naujienomis. Ant stalo dar tebebuvo padėtas mėsiškas 
valgis, nors būta pagal naują surėdymą nevalgomosios die- 
nos (pasninko). Pranciškus, pažvelgęs į mėsą, paklausė 
brolį Petrą: „Pone Petrai (taip Pranciškus vadindavo Petrą 
Cattani, gerbdamas jį, kaipo mokytą žmogų), kas mums 
reik daryti su šituo valgiu?“ — „Daryk, kaip Tamsta iš- 
manai, juk turi gi galybę“, atsakė Petras. „Na, tai pagal 
Evangelijos patarimą valgykim, kas mums padedama“, tarė 
Pranciškus, nes kito nieko neturėjo valgyti. Ne tiktai griež- 
tų pasninkų laikymą vienuolijos taisytojai atrado esant ne- 
tikslų dalyką keliaujantiems pamokslininkams misijonoriams, 
nors Pranciškus buvo priešingo nusistatymo, bet du jo 
mokiniu buvo užsimaniusiu panaikinti privilegiją kentėti ir 
visuomet rinktis vargingą gyvenimą. Pranciškaus į vienuo- 
lijos regulą buvo įrašytas broliams įsakymas išsižadėti, net 
apleisti vienuolyną, jei kas užsigeistų jį paimti. O dabar 
jis išgirdo, kad kliarisės rūpinasi sau išgauti iš popiežiaus 
savo vienuolyną ir savo turtų neliečiamybės raštus (bullą). 


-— 168-— 


Reikėjo kaip galint greičiau vykti namo tvarkos daryti 
-beirstančioje vienuolijoje. Todel, lydimas savo brolių P. 
Cattani, Elijo iš Cortonos, Cezarijaus iš Špejero ir kitų, 
Pranciškus išsiskubino atgal Italijon, kur atkeliavo vasarai 
besibaigiant ir tuojau nuvyko pas kardinolą Hugoliną. 
Atvykus pačiam Pranciškui, abudu jo vikaru, brolis Pilypas 
ir brolis Jonas de Capella, buvo Apaštalų Sosto atstatytu 
nuo vietų, ir Pranciškus patsai sušaukė 1221 m. į Porcijun- 
kulę savo brolius į paprastą Sekminių kapitulą. Pranciškui 
buvo aišku, kad jo vienuolija turėjo būti iš pamatų vėl 
pertvarkyta. Kapituloje dalyvavo, kaip visuomet, kardino- 
las Hugolinas. Pamatan naujos tvarkos pranciškonų vienuo- 
lijoje turėjo būti dedamas popiežiaus Honorijaus III įsaky- 
mas, 22 rugs. 1220 metų paskelbtas (bulla), kad kiekvienas, 
norįs būti priimtas į pranciškonų vienuoliją, turi mažiausia 
vienus metus atlikti tam tikrus bandymus ir tuokart gali 
tapti mažesniuoju broliu ir vienuolių apžadus daryti. Tuo 
įsakymu buvo užkertamas vienuolijon kelias „skrajojantiems 
paukščiams“, t. y. tiems perėjūnams dykaduoniams, kurie 
eidavo per vienuolynus, tenai gaudavo pavalgyti ir pasil- 
sėti, bet jokių pareigų nei darbo nenorėdavo prisiimti ir, 
kai juos imdavo spausti prie darbo, jie eidavo į kitą vienuo- 
lyną. Tokius perėjūnus Pranciškus vadindavo „broliais 
musėmis“. Dabar įstojusieji vienuolijon ir atlikusieji noviciatą 
nebegalėjo iš vienuolijos išstoti. Taipogi buvo draudžiama 
apsivilkusiems pranciškonų rūbais gyventi laisvai (extra 
obedientiam). Tokių palaidų brolių nemaža buvo priėmę, 
Pranciškui esant Palestinoje, broliai Egidijus ir Rufinus. 
Dabar, pamatęs, kad vienuolijon įsiskverbė daug vargiai 
suvaldomų gaivalų, Pranciškus pradėjo abejoti, begu galė- 
siąs juos visus suvaldyti. Be to dar jis vėl pradėjo sirg- 
ti akimis, todel per mykolinių kapitulą 1220 metais atsi- 
sakė nuo vienuolijos pirmininko ir vadovo pareigų. Savo 
vikaru paskyrė Pietro dei Cattani, o jam sekančiais metais 
mirus (10 kovo 1221 m.), jo vieton buvo paskirtas Elijas 
Bombarone. Tuo dar norėjo Pranciškus daugiau laisvo 

laiko įsigyti platesnei regulai savo vienuolijai sustatyti, nes: 
ir dabar po Romos Pranciškus buvo laikomas pranciško- 
nų vyriausiuoju įstatymų leidėju. Pasiėmęs pagalbon mo- 
kytą brolį Cezarį iš Špejero, su kuriuo draug buvo Pales-- | 
tinoję, Pranciškus pasiryžo savo brolijai sustatyti naujas 
gyvenimo taisykles (regulas), daug platesnes ir tobulesnes 
už pirmąsias, laikines, sustatytąsias dar gyvenant prie Rivo- 
Torto ir popiežiaus Honorijaus III patvirtintąsias. Pranciš- 
kui bevargstant po svetimas rytų šalis, Italijoje buvo pa- 
sklydę įvairių įvairiausių gandų: būk jis esąs musulmonų 
nelaisvėn patekęs, būk esąs jųjų nukankintas, kiti sakė, esąs 
nuskendęs, per jūras bekeliaudamas. Dabar, gavę žinoti, 
kad jų mokytojas tebėra gyvas, ėmė iš visų pusių plūsti 
jojo broliai mokiniai, seni ir jauni, kunigai ir pasauliškiai, 
visi norėjo Pranciškų regėti, jojo palaiminimo gauti. Todel 
per Sekminių kapitulą 1221 metais Porcijunkulėn susirinko 
apie tris tūkstančius (kiti sako, penkis) brolių. Jie nebegalė- 
jo sutilpti vienuolyne, nei visam Asyžiuje nerado savo 
susirinkimui taip ertos salės, todel gavo savo susirinkimus. 
atlikti lauke, apsitvėrę didoką plečių už miesto šakomis ir 
įsitaisę palapines nuo saulės ir lietaus. Todel toji kapitula 
liko praminta „matų (mata reiškia iš lapų supinta paklodė) 
kapitula“. 

Hugolinas tuo metu buvo popiežiaus pasiųstas į 
Žiemių Italiją naujo kryžiaus karo skelbti ir tais reikalais 
buvo atvykęs į Bresciją ir į Veroną. Savo vieton į pranciš- 
konų kapitulą Hugolinas buvo atsiuntęs kitą kardinolą, 
Rainerą Cappocio iš Viterbo; jį atlydėjo keletas kitų aukš- 
tų dvasiškių. Mišias giedojo vienas vyskupas, Pranciškus 
skaitė evangeliją, kitas brolis skaitė epistolą. Paskui pa- 
mokslą pasakė patsai Pranciškus: vieną broliams, pradėda- 
mas nuo psalmės žodžių: „Palaimintas Viešpats, mano 
Dievas, kurs stiprina mano rankas į kovą“, antrą žmonėms, 
pradėdamas aiškiu balsu sakyti tuos žodžius: „Vaikeliai, 
didelius dalykus yra mums Dievas pareiškęs, dar dides- 
nius yra pažadėjęs, jeigu lakysim visa, ką Jis mums yra 

pareiškęs, ir kurių galime tikėtis susilauksią. Trumpos yra 
pasaulio linksmybės, bet bausmė, kuri paskui seka, yra 
„amžina. Nežymios yra šio gyvenimo kančios, užtat džiaugs- 
mas būsimajam gyvenime yra begalis!“ Šituos žodžius 
plėsdamas, sakė Pranciškus savo pamokslą, skatindamas 
visus prie paklusnybės savo motinai Bažnyčiai, prie savi- 
tarpio meilės, prie maldos už visą Dievo žmoniją, prie 
kantrybės priešingumuose, prie nekaltybės ir skaistybės 
laikymo, prie ramybės ir sutarties su Dievu ir su žmonė- 
mis, prie pasižeminimo ir malonumo, prie pasaulio išsiža- 
dėjimo ir paniekos, prie švento neturto laikymo, prie bu- 
dėjimo maldose ir šv. giesmėse; visus rūpesnius, kaip del 
savo sielos, taip ir del kūno patarė pavesti savo gerajam 
Piemeniui, Viešpačiui Jėzui Kristui. 

Pranciškus šventė dabar pasimatymo ir susėjimo 
šventę su savo broliais ir žmonėmis. Pasibaigus kapitulai, 
kuri tęsės aštuonias dienas, broliai turėjo dar porą dienų 
užtrukti, kad suvalgytų visas Dievo dovanas, suneštąsias 
aplinkinių gyventojų. Jau buvo manoma susirinkimas baigti 
ir pradėti skirstytis, kai Pranciškus, kurs sėdėjo prie kojų 
brolio Elijo, susirinkimo vedėjo, timptelėjo jį už skverno, 
sakydamas turįs kai ką pasakyti. Elijas prisilenkė prie 
Pranciškaus ir paskui atsiliepė: „Broliai, brolis ——taip vadi- 
namas buvo Prančiškus po savo atsistatydinimo — prašo 
mane už jį pranešti jums štai ką: Esama vienos šalies, Vo- 
kietija vadinamos, tenai gyvena dievobaimingi krikščionys, 
kuriuos dažnai matome keliaujant mūsų slėniu, ilgomis 
lazdomis ir dideliais buteliais nešinus. Prakaituodami saulės 
karštyje, keliauja jie, šventas giesmes giedodami, į apašta- 
lų karstus, į Romą. Tačiau ne per senai kai kuriuos mūsų 
brolius vokiečiai labai žiauriai yra išniekinę ir išginę, todel 
brolis (Pranciškus) nebenori jūsų tenai varu vėl siųsti, 
bet, jeigu atsirastų, kas del Dievo meilės ir del sielų iš- 
„ganymo panorėtų vėl vykti į Vokietiją, tiems brolis žada 
suteikti tokią pat veikimo laisvę, kuri buvo duota einantiems 
apaštalauti į Šventąją Žemę ir net daugiau. Taigi, kurie 

norite vykti į Vokietiją, atsistokite ir paeikite į šalį“. Kaip 
matai atsistojo devynios dešimtys brolių, pareikšdami norį 
vykti į tikrą mirtį, kaip jie manė. 

Jiems vadovu buvo paskirtas vokietis brolis Cezaris 
iš Špejero, o jam palydovais pasižadėjo būti brolis Jonas 
iš Piano Caprino, kurs galėjo sakyti pamokslus lotyniškai 
ir lombardiškai, brolis Barnabas, mokąs lombardiškai ir 
vokiškai, Tomas Celano, vėlesnysis Pranciškaus gyvenimo 
aprašytojas, ir dar daugelis kitų brolių. Jų tarpe buvo dar 
Jordanus iš Piano, kurs savo atsiminimuose aprašinėja, kaip 
jis, norėdamas pasipažinti su „būsimasiais kankintiniais“, 
pats jų tarpan pakliuvo. Viso labo susitaisė dvylika kunigų 
ir trylika broliukų, iškeliavusių į Vokietiją. Pranciškus juos 
visus nuoširdžiai, „kiek tik išgalėdamas“, palaimino, ne tik 
juos, bet ir tuos, kurie jųjų pamokslais turėjo būti į vienuo- 
liją patraukti. 

Vasara jau buvo pasibaigusi, kai broliai pasieke Vokie- 
tijos šalį, bet dar nė vienas jų negavo už tikybą galvos 
paguldyti. Brolio Jordanus'o pasakojimai, kaip Pranciškaus 
pasiųstiejį misijonoriai keliavo nuo Triento per Bozen, 
Briksen, Sterzing, Mittenwald, sudaro puikiausius lapus 
pranciškonų vienuolijos istorijoje. Jau buvo vakaras, kai 
broliai priėjo prie paskutiniojo miesto, o nuo pat ryto dar 
nieko nebuvo valgę. Atsigėrę vandens iš artimojo upelio, 
sugulė ten pat. Rytą atsikėlę, keliavo toliau, bet apie pus- 
dienį kai kuriems pradėjo darytis silpna. Jie rado keletą 
laukinių obuoliukų ir juos valgė, o kiti susielgetavo sau 
truputį ropių ir jas griaužė, eidami keliu. Apskritai, šiuo 
atveju broliai buvo gerai vokiečiu priimami. Jie aplankė dar 
žymius miestus: Strassburgą, Spejerą, Vormsą, Mainzą, 
Koelną, Wirzburgą, Regensburgą ir Salzburgą. Paprastai 
jie sustodavo užeigos namuose arba raupuotųjų prieglau- 
dose, kokiame nors rūsyje arba senoje, nebelankomoje baž- 
nytėlėje. Erfurto mieste gyventojai paklausė brolį Jordanų, 
rasit, broliai norėtų, kad jiems būtų pastatytas vienuolynas. 
Brolis Jordanus atsakė nežinąs, kas tai yra vienuolynas, 


IM 


bet, „jeigu norite mums ką nors gera padaryti, pastatykit 
mums namą netol vandens, kad turėtumėm, kur kojas. 
nusiplauti“, pridūrė brolis Jordanus. Salzburge broliai buvo 
susirinkę kapitulos atlikti, sukvietus tenai juos broliui 
Cezariui. 

Prieš išsiskirstant į misijas, paskutinėje savo „matų 
kapituloje“ broliai spietės į būrelius, tardamiesi vykti — 
vieni į Italijos kraštus, kiti į svetimas šalis. Tiktai vienas | 
brc lis buvo pasilikęs, kuriuo niekas nesirūpino ir niekas į 
jį domės nekreipė. Jis buvo kapitulon atvykęs iš Messinos, 
apie jį nieko daugiau nebuvo žinoma, tiktai tai, kad jis 
nesenai yra pranciškonų vienuolijon įstojęs, vardu yra 
Antanas, gimęs Portugalijoje ir, jūra keliaudamas į Maroko, 
buvo vėjo pargintas atgal į Sicilijos pakrantę, kur išlipęs į 
sausumą, atvyko Porcijunkulėn. Pagalios nepažįstamasis. 
brolis priėjo prie Romagno provincijos vyresniojo brolio 
Gratiano ir pasiprašė leidimą vykti draug su juo. „Ar tu 
esi kunigas?“ paklausė jį brolis Gratianas. „Taip“, atsakė 
nepažįstamasis brolis. Tuokart brolis Gratianas išprašė įį 
sau iš Elijo ir pasiėmė su savim. Antanas lydėjo savo 
naująjį viršininką į Romagno, bet čia nuo jo atsiskyrė, 
pasilikdamas Monte Paolo, netol Forli, kur gyveno, kaip 
atsiskyrėliai, maldoje ir atgailoje. Tiktai kiek vėliau jis per- 
traukė savo atgailos gyvenimą ir nuėjo pamokslų sakyti. 
Buvo tai garsusis Antanas, kurį Bažnyčia šventu pripažino, 
pramindama jį Antanu iš Paduvos (Padua). Šv. Antanas 
buvo gimęs 1105 metais Lissabono mieste, Portugalijos 
sostinėje. Penkiolikos metų amžiaus buvo įstojęs augusti- 
jonų vienuolynan Santo Vincente de Fora savo gimtajam 
mieste, bet ilgai netrukus iš ten išėjo ir persikėlė šv. 
Kryžiaus vienuolynan Coimbros miestan, kur buvo garsus 
universitetas. Čia jis mokinosi ir įsišventino į kunigus. 
Paskvi 1220 metais, išgirdęs apie penkis pranciškonų 
vienuolius nukankintus Marokke, ir patsai užsigeidė kan- 
kintinio mirties. Savo vyriausybei leidžiant, persikėlė S. 
Antonio d'Olivares vienuolynan ten pat Coimbroje. Iš čia 

nuvyko į Maroko, bet čia jam musulmonai nieko blogo 
nedarė, todel jis grįžo į Siciliją ir iš čia atvyko į Sekminių 
kapitulą į Porcijunkulę 1221 metais. 


VIII. 

"Cezaris iš Špejero vis delto negreit teiškeliavo su 
savo broliais į Vokietiją. Pranciškus norėjo mokytąjį brolį 
kokį laiką dar prie savęs palaikyti, kad padėtų surašyti 
naują regulą, o ir pačiam broliui Cezariui buvo malonu 
ilgesnį laiką pabūti draug su Pranciškum, jo pamokinimų 
pasiklausyti, nes nebuvo tikras, ar beteks kuomet su savo 
brangiuoju mokytoju pasimatyti. Del tų priežasčių Cezaris 
užtruko pas Pranciškų Spoleto apylinkėje apie trejetą mė- 
nesių, lankydamasis tai Porcijunkulėje, tai Carceri. 

Pirmutinė regula, kurią Pranciškus buvo parašęs, buvo 
trumputė ir paprasta. „Aš ją surašydinau keliais paprastais 
žodžiais, ir popiežius ją patvirtino“, sako Pranciškus savo 
testamente. Tą patį patvirtina ir Pranciškaus biografai. Pirmo- 
ji regula buvo sudėta. daugiausiai iš Šventojo Rašto žodžių, 
labiausiai iš Evangelistų: Mato X, 9—10; XIX, 21; XVI, 24 
ir Luko IX, 3. Todel Pranciškus, vietoje žodžio „regula“, 
dažniausiai vartoja pavadinimą „Fvangelijos gyvenimo taisyk- 
lės“ (forma Sancti Evangelii) „Evangeliją saugoti“ — tai 
buvo visa, ko Pranciškus daugiausiai trokšdavo. Tos pir- 
mosios pranciškonų regulos daugiau nebeliko ir jos nebe- 
pavyko iki šiol surasti. Tačiau iš kai kurių jos liekanų 
pasisekė bent svarbiausiosios jos mintys atpasakoti (Tie 
bandymai yra paskelbti „Theol. Litt. Ztg“ 1895 m. Karlo 
„Mūllers'o). Broliai, susirinkę kapitulon, „su gerais žmonėmis“ 
tardavosi, kaip geriau būtų regula vykinti. Tie „gerieji 
žmonės“ buvo katdinolai, vienuolijos globėjai, anot brolio 
Jokūbo de Vitry liudijimų, nes artimesnieji ryšiai su kai 
kuriais kardinolais buvo užmegsti 1216 metais, kada brolis - 
Jokūbas dė Vitry gavo pasilikti prie Romos Kūrijos. Sek- 
minių kapitulos tarybose sprendžiamąjį balsą turėjo Pran- 
ciškus. Jis „įspėdavo, bardavo ir duodavo įsakymų, kaip 

jam rolės geriausiai Viešpatyje“, taip rašo brolis Petras 

Celano savo atsiminimuose. Pagalios tarp Pranciškaus užsi- 
likusiųjų raštų tebėra rinkinėlis, pavadintas „Admonitiones“ 
(Įspėjimai). Jie prasideda žodžiais: „Vardan Tėvo ir Sūnaus ir 
Šventosios Dvasios. Šičia yra šventi įspėjimai mūsų gerbia- 

mojo tėvo šventojo Pranciškaus visiems broliams“. Šituose 
įspėjimuose reikia ieškoti pamatinių pirmosios regulos minčių. 

Šitie „įspėjimai“ yra suskirstyti straipsneliais apie atskirus da- 
lykus, kurių P. Celano priskaito | 28. Pirmutiniam straipsny 
kalbama apie „Viešpaties kūną“. Šv. Pranciškaus pirmiausiasis 

rūpesnis buvo sužadinti savo mokinių širdyse didžiausią pa- 
garbą ir karščiausią meilę Išganytojo, Dievo, pasislėpusio Šven- 
čiausiajame Sakramente ostijos pavidale. 

““ II „Apie savosios valios nuodėmingumą“. Savoji valia 
žmones atvedė ir veda prie nuodėmių. 

III „Apie paklusnybės tobulybę“. Kas neišsižada viso ir 
savosios valios, tas negali tapti Kristaus mokytiniu. 

IV „Niekam nereikia veržtis prie viešpatavimo“. Sveikiau 
yra broliams kojas plauti, negu ant jų viešpatauti. 

V „Nereikia kilti aukštyn, bet verčiau Viešpaties kryžium 
didžiuotis“. Tos pačios mintys yra plačiau išvystytos garsia- 
me 8-me straipsny (Caput) Fioretti veikale (317—322 p.). 

VI „Reikia sekti Viešpatim“. „Norime būti Viešpaties 

tarnais, bet mums gėda, kad šventieji didžius dalykus yra pa- 
darę, o mes norime būti gerbiami ir giriami vien del to, kad 
mes apie juos pasakojame ir pamokslus skelbiame“. 
. VII „Paskui mokslą turi eiti geri darbai“. Tie mokslai 
tėra ko nors verti, kurie veda prie gerų darbų — toji mintis 
vis dažniau atsikartoja Pranciškaus vėlyvesnėse kalbose, 
raštuose. 

VIII „Niekam nereikia pavydėti“, o ypač nepavydėti gero, 
kurį Dievas kieno nors sieloje nuveikia. 

Er 1 „Apie meilę“. Kas tikrai savo priešus myli, tas, ga- 
vęs iš jų kokią neteisybę kentėti, pirmiausiai mano apie 
pragaištį, kurią skriaudėjas savo neteisybe pats savo sielai 
padaro. 

X „Apie tai, kaip reikia drausti savo kūnas“. Vienas 


tėra priešas, kurio neturime mylėti, tai — mūsų kūnas. “Jeigu 
smarkiai ir griežtai su tuo savo priešu kovosime, tuokart 
mums nieko nepakenks kiti priešai, matomi ar nematomi. 

Ža > XI „Niekas teneprisiima nuostolių už svetimas nuodė- 
mes“. Jeigu už piktą piktu keršysime, patys savo sielai gau- 
sime nuostūlių, 

XII „Apie Viešpaties dvasios pažinimą“. Juo geresnio 
esama žmogaus, juo blogesnį jis pats save jaučia. 

“XIII „Apie kantrybę“. Kiek kas turi kantrybės, tuokart 
tegal įsitikinti, kad atsitinka nekantrybei priežastis. 

XIV „Apie dvasios neturtą“. Jisai ne tame yra, kad daug 
pasninkautum, save vargintum, bet tame, kad, gavęs į karįjį 
žandą, atsuktum im dešinįjį. 

„Apie ramybę“. Palaiminti ramybę darantieji. 

XVI „Apie širdies skaistybę“. Skaisčios širdies tie yra, 
kurie niekina žemę, ieško dangaus ir visuomet prieš akis turi 
Dievą, savo Viešpatį. 

XVII „Todėl reikia būti pasižeminusiam Dievo tarnui“ 
ir ne daugiau iš savo artimo reikalauti, kaip patsai esi pasiry- 
žęs Dievui tiekti. 

XVIII „Apie užuojautą artimui“. Palaimintas, kurs yra 
nuolaidus savo artimui jojo silpnybėse, kaip artimasis kad tu- 
ri būti jam nuolaidus. 

XIX „Apie gerąjį Dievo tarną“. Palaimintas, kurs savęs 
nelaiko nei geresniu, nei blogesniu, kai jį žmones giria ar 
peikia, ar niekina, nes, kas žmogus yra Dievo akyse, tas jis 
iš tiesų yra ir ne daugiau. 

XX „Apie geruosius ir bloguosius vienuolijos brolius“. 
džiaugsmas yra Dievo darbus dirbti ir apie Dievą kalbėti, o 
per tai raginti žmones prie tarnavimo HE džiaugsme ir 
linksmybėje. 

XXI „Apie tuščius ir daugkalbius brolius“. Nelaimė tam 
broliui, kurs mėgsta žmones juokinti tuščiomis ir nereikalin- 


gomis kalbomis ir kurs savo darbais neaisilygina Dievui už 


—— 


2 


— 176 — 


Jo suteiktąsias malones. 

XXII „Apie pabarimą“. Palaimintas brolis, kurs nesi- 
skubina teisintis, bet pasižeminęs kenčia pajuokimus ir pa- 
barimus, nors ir nieko blogo nebūtų padaręs. 

XXIII „Apie pasižeminimą“. Palaimintas tasai brolis, kurs 
sugeba būti pasižeminęs savo pavaldinių tarpe, lygiai kaip ir 
prieš vyresnybę. 

“| XXIV „Apie tikrąją meilę“. Laimingas yra tasai Dievo. 
tarnas, kurs savo brolį myli ligoje, kai jam reikia patarnauti, 
lygiai kaip ir tuokart, kai brolis yra sveikas ir gali būti jam 
naudingas ir malonus. 

XXV. Ir laimingas yra tasai Dievo tarnas, kurs savo: 
brolį labai myli ir privengia tuokart, kai jį mato savo akimis, 
ir nesiliauja jį mylėjęs, su juo persiskyręs, ir nieko už jo akių. 
nesako, ko nebūt drįsęs jam į akis pasakyti. 

XXVI „Apie tai, kad Dievo tarnai“ kunigai reikia gerbti“, 
Palaimintas tasai Dievo tarnas, kurs pasitiki kunigais, kurie 
pagal Šventos Romos Katalikų Bažnyčios įstatus gyvena. Ir r ne- 
laimė tam, kurs kunigus niekina! Nors jie ir nusidėjėliai būtų, 
niekas neturi teisės jų smerkti, nes jie turi valdžią ant Jėzaus 
Kristaus "Kūno ir Kraujo. 

XXVII „Apie dorybes, kurios pagina nuodėmes“. Čia 
pakartojamas dorybių išgyrimas, apie kurį buvo jau pirmiau 
rašyta, 

XXVIII „Apie tai, kad nereikia savo dorybėmis „girtis“. 
Dievas žino ir mato visas žmonių paslaptis, vien tik Jam ir 
del Jo mes viską turime daryti ir per tai krauti sau turtų 
danguje. 

„Štai tie yra šv. Pranciškaus palikimai“, turi kiekvienas 
sušukti, perskaitęs minėtuosius 28 patarimų ir įspėjimų straip- 
snelius. Su jų pagalba, anot Tomo Celano, šv. Pranciškus 
auklėdavo savo sūnus ir čia pasirodydavo besąs didelis 
. „meisteris“ žinovas; tačiau tie straipsneliai maža teturi pana- 
šumo į vienuolijos įstatus, į tikrą regulą, be kurios negali 
vienuolynai, kaip reikiant, gyvuoti. 

Kaip atsirado pranciškonų vienuolynai ir kokią jiems. 

'šv. Pranciškus buvo sustatęs regulą, galima turėti supratimo 
iš sekančių P. Celano paduodamų žinių: „Pirmaisiais vienuo- 
lijos laikais, kad dar visai maža tebuvo brolių ir nebuvo nė 
vieno tikro vienuolyno, broliai daugiausia laiko praversdavo 
misijų kelionėse; apsistodavo nakvynei tenai, kur rasdavo vie- 
tos. Tačiau kartais jie mėgdavo susirinkti krūvon, kad ramiai 
pasimelstų ir savo sielas sustiprintų naujam apaštališkam 
darbui dr „Pagal savo mokytojo patarimą, „pasikalbėtų patys 
"su savimi apie tai, ką kitiems buvo skelbę“. Tokiu būdu at- 
sirado pranciškonų vienuolynų užmazgos, nors dar toli jiems 
buvo iki tikrų vienuolynų. Porcijunkulėje „vienuolynu“ vadi- 
nos keletas triobelių, tvora aptvertų, Carceri (Karčery) buvo 
keletas lindynių uolose, panašiai būta prie Fonte Colombo 
ir Alverno kalne. Tuose „vienuolynuose“ broliai jokių baldų 
neturėdavo, tiktai truputį šiaudų ir sausų lapų atsigulti. Pa- 
galios broliai ir supratimo neturėjo, ką reiškia „claustrum“, 
vienuolynas, ir brolis Jordanus buvo labai nustebęs, kai Er- | 
turte vietos gyventojai pasiūlė jam vienuolyną pastatyti. 
Pranciškonų gyvenamoji vieta paprastai buvo vadinama 
„vieta“ (locus), užuvėja, pavietė (ritiro), atsiskyrėlių buveinė 
(eremo, eremitorium). Tokiems tat broliams, kurie kai kurį 
laiką gyvendavo panašiose užuvėjose, Pranciškus buvo pa- 
rašęs savo taisykles. Tos taisyklės buvo jo paties sustatytos 
ir jojo ranka surašytos be kardinolo Hugolino pagalbos, ir 
apskrita jų prasmė yra šitoki: „De religiosa habitatione in 
eremo“ (Apie dievobaimingą atsiskyrėlių gyvenimą). Kas nori“ 
dievobaimingai atsiskyrėlių buveinėse gyventi, turi sueiti po 
tris, daugiausia po keturis brolius krūvon. Du turi būti 
motinomis, kitu du arba vienas sūnumis. Motinos turi Mor- 
tos gyvenimą gyventi, kitu du — Marijos. Kiekvienam turi 
būti atatverta triobikė, kur galima būtų melstis ir miegoti. 
Saulei nusėdus, broliai kalba kompletą ir laikosi tyliai. Ryto 
metą visi kelias, kalba dienos maldas ir „ieško pirmiausia 
"Dievo Karalystės ir Jo teisybės“. Tinkamu laiku kalbama 
prima (pirmoji valanda), 0 po tercijos galima tyla sulaužyti, 
nueiti pas motinas ir, jei norima, galima iš jų paprašyti iš- 

maldos, kaip „kiti vargšai, del Dievo meilės. Pakalbėję sekstą,. 
noną ir mišparus, gali sau melstis, radę tinkamo laiko. Nie- 
kam pašaliečių nereikia leisti įeiti į meldžiamąsias triobeles ir 
niekas negal tenai valgyti. Broliai, kurie yra motinomis, turi 
laikytis iš tolo nuo žmonių ir, kaip jų vyresnieji yra įsakę, 
saugoti savo sūnus, kad su jais niekas nekalbėtų. Sūnus su 
niekuo kitu negali kalbėtis, kaip tik su savo motinomis ir sa- 
vo vyresniuoju, jei tasai jį su Dievo malone aplanko. Sūnūs 
turi motinų pareigas prisiimti, jei abiem pusėm tai atrodys 
gera, ir stropiai laikytis viso, kas aukščiau yra pasakyta“. 

Tokias taisykles tesugebėjo Pranciškus sustatyti savo | 
broliams, gyvenantiems ties Fonte Colombo, Subasio kalne. 
Čia gyvenimas plaukė ramiai, vieni rūpinosi kūno reikalais, 
sekdami Morta, kiti — dvasios, apsirinkę „geresniąją dalelę“, 
sekdami Marijos pavyzdžiu. Visi sudarė vieną šeimynėlę, 
kurios buvo „viena dvasia ir viena širdis“. 

Šalip trumpos pirmutinės regulos 1210 metų ir regu- 
los eremitams (atsiskyrėliams), buvo dar sustatyta atskira 
regula Porcijunkulės vienuoliams. Ji yra įrašyta 55-me skyriuje 
„Speculum perfectionis“ ir labai panaši į eremitų regulą, tarp 
kitko ir jos draudžiama svetimiems lankytis eremitų buveinė- 
se. Jokių pasauliškų kalbų, jokių nereikalingų žodžių neturi 
būti girdima Porcijunkulės vienuolyne. Čia broliai turi būti 
parenkami patys maldingieji, patys gerieji, kad, tvarkingai 
kalbėdami viešas pamaldas (officium), visus kitus prie maldin- 
gumo skatintų. „Ir šitoje vietoje kad nieko nepadoraus, ne- 
prideramo neatsitiktų, nei nebūtų pasakyta, bet visa vieta. 
visuomet švariai ir šventai būtų laikoma ir giesmėmis garbi- 
nama. Už peržengimą tų taisyklių kaltieji turi (82 $) atkalbėti 
„Tėvė mūsų“ ir Pranciškaus sustatytą maldelę „Laudes Do- 
mini“ (Garbė Dievui) Pranciškaus įstatymuose nėra aiškios 
nuoseklios tvarkos, bet viskas, matyti, buvo daroma pripuo- 
lamai, atskirais atvejais, atskiriems reikalams pasitaikius. Taip, 
vienu straipsniu įsakoma broliams nešioti ašutinė ir grelžiniai, 
kitoje vietoje panašūs savęs varginimai draudžiami. Kitąsyk | 
broliams primenama, kad jie nevaikščiotų nuliūdę ir neatrodytų 

veidmainiais, bet turėtų linksmą išvaizdą ir būtų malonūs apsė- 
jime. Šitas įsakymas sutinka su septintuoju straipsniu regula 
prima (pirmosios regulos). Kiti straipsniai pirmosios regulos 
yra įrašyti ir plačiau paaiškinti Pranciškaus įspėjimuose (admo-- 
nitiones). Taigi „pirmoji regula“ ir „įspėjimai“ buvo, tikrai 
sakant, medžiaga tolimesnei, platesnei pranciškonų regulai, 
kuri susidarė, papildant ją, reikalui atsitikus, naujais priedais. 
Taip, 1217 metais prasidėjo didžiosios pranciškonų misijos. 
Joms sutvarkyti buvo sustatytos taisyklės apie tai, „kaip broliai 
turi per pasaulį keliauti“ ir „Apie tuos, kurie eina pas saracenus 
ir kitus netikėlius“. Tos taisyklės prikergtos pirmojoje reguloje 
keturioliktajame ir šešioliktajame straipsny. Kai kurių taisyklių 
įvairiems reikalams atlikti esama taipogi Pranciškaus veikale. 
„Speculum perfectionis (tobulybės veidrodis) $ 65, kur yra 
įspėjami žodžiai iškeliaujantiems broliams. Įspėjimai prasideda 
žodžiais „vardan Viešpaties“. Taip seniau buvo pradedamas 
kiekvienas svarbesnysis raštas, dokumentas. Todel šitie įspė- 
jimai (admonitiones) reikia laikyti Pranciškaus įsakymais, taisyk- 
lėmis bei regulos dalimis. Vienuolijai besiplečiant, tie visi 
įspėjimai ir taisyklės vis platesnes sritis apimdavo. Pranciškus 
labai rūpindavosi, kad kiekvienas brolis turėtų persirašęs 
rinkinėlį tų visų įspėjimų ir paraginimų. Norint tad suprasti, 
kokį didelį darbą turėjo atlikti Pranciškus su broliu Cezariu, 
sustatynėdamu 1221 metais naują regulą, reikia atsiminti, kad 
tuo tikslu reikėjo surinkti visi atskirai išmėtyti įspėjimai, įsa- 
kymai, taisyklės, straipsneliai. Jie buvo sudurstyti, dažnai be 
tam tikros tvarkos, ir iš jų buvo sudaryta „1221 metų regula“, 
kiti ją vadina „pirmoji regula“ (regula prima), bet jinai niekuo- 
met nebuvo priimta regula visai vienuolijai. Tan nau- 
jan rinkinin buvo įtraukta iš Rivo torto taisyklių įžanga, 
(Pranciškus prižada popiežiui Inocentui pakiusnumą), taipogi 
I skyrius (apie tris vienuolijos apžadus: paklusnybę, neturtą, 
susivaldymą), II skyrius (apie brolių drabužius), III sk. (apie 
pamaldas ir pasninkus), VII sk. (apie tai, kaip broliai turi 
tarnauti ir dirbti), VIII ir IX skyriai (apie tai, kad jokių pinigų 
neliestų ir elgetautų, jei bus reikalas), XII sk. (apie tai, kad 

saugotųs moteriškųjų), XIV (apie tai, kad su savim nieko 
neimtų kelionėn ir nesipriešintų persekiotojams), XIX (apie 
kunigų gerbimą). Tie straipsniai pirmojoje reguloje gal ne tais 
pačiais žodžiais buvo atpasakoti, bet jųjų prasmė buvo toji 
pat, kur ir 1221 metų reguloje. Pasninkų įsakymų, matyti, 
būta griežtesnių pirmutinėse taisyklėse, nes 1221 m. regula 
teįsako pasninkauti vieną penktadienį, tuo tarpu, jei tikėti 
Jordanu, pirmiau buvo įsakyta pasninkauti dar ir trečiadieniais. 
Norintieji, ypatingą Pranciškaus pavelijimą gavę, galėdavo dar 
pirmadieniais ir šeštadieniais pasninkauti. Vėliau prie pamatinių 
pirmosios regulos straipsnių buvo prikergtas dar ketvirtas 
skyrius, prasidedąs „Vardan Viešpaties“. Jame kalbama apie 
„Ministerius“ ir brolių pareigą jų klausyti. Tie „ministeriai“ 
tai buvo pirmieji provincijolai (atstojantieji  vienuolijoje 
vyskupus), kurie buvo paskirti, padalijus visą vienuoliją 
į atskiras provincijas. Kiti regulos skyriai sutinka su įspėjimais 
(admonicijomis), taip antai V skyrius atatinka ketvirtąjį ir 
„vienuoliktąjį „įspėjimų“ skyrių, XXII atatinka devintąjį ir dešim- 
tąjį. Į paskutinįjį „pirmosios regulos“ skyrių įeina Pranciškaus 
sustatytosios giesmės, kurias broliai giedodavo, eidami per 
miestus ir kaimus ir stengdamiesi žmonėse sužadinti tikybinę 
nuotaiką ir jų mintis prie Dievo pakelti. Taja giesme pasibai- 
gia Pranciškaus regula bei tasyklės apie maldingą „brolių 
gyvenimą. Toji giesmė yra panaši į vargonų balsus, kurie vis 
kyla ir eina smarkyn ir pagalios pasiekia galingos išraiškos 
angelų giedamame Sanctus, Sanctus, Sanctus ir šventųjų 
nesiliaujančioje giesmėje Alleliuja. Šita Pranciškaus „Maldos, 
garbės ir dėkingumo giesmė“ taip skamba: 

„Galingiausiasis, aukščiausiasis, švenčiausiasis ir garbin- 
giausiasis Dieve, šventasis ir teisingasis Tėve, Viešpatie ir 
Karaliau dangaus ir žemės, mes dėkojame Tau del Tavęs 
paties, nes Tu per savo šventą valią ir per savo vienatinį 
Sūnų su Šventąja Dvasia esi sutvėręs visus dvasiškus ir 
kūniškus daiktus ir mus pačius pagal savo panašumą ir 
buvai mus rojuje patalpinęs. Tačiau mes per savo pačių 
kalčią nusidėjome. Ir mes Tau dėkojame, kad Tu, sutvėręs 

mus per savo Sūnų, leidai. Jam vien del mūsų meilės gimt 
žmogum ir Dievu iš skaisčiausiosios Panelės Marijos ir per 
Jo kryžių ir mirtį mus vargšus belaisvius atpirkti ir išvaduoti 
teikeis. Ir mes Tau dėkojame, kad tasai pats Dievo Sūnus 
savo Majestoto skaistybėje ateis teisti pasaulio, ir nedorėliai, 
kurie nebus atvirtę ir Tavęs nebus pažinę, bus nugramzdinti 
amžinon ugnin, o tiems visiems, kurie Tave bus pažinę ir 
Tave garbinę, ir atvirtę Tau bus ištikimai tarnavę, pasakys: 
„Eikit šen, mano Tėvo palaimintieji, ir paveldėkit valstybę, 
kuri jums yra parengta nuo pasaulio pradžios!“. 

„Ir kad mes, vargšai nusidėjėliai, nesam verti tiesiog į 
Tave šauktis, todel prašome ir meldžiame, kad mūsų Viešpats 
Jėzus, Tavo mylimiausiasis Sūnus, draug su Guodėju, Šventą- 
ja Dvasia Tau padėkoti teiktųs už visus didelius daiktus, ku- 
riuos mums esi padaręs, Alleliuja. Ir dar pasižeminę meldžia- 
me švenčiausiąją Motiną ir Panelę Mariją, šventuosius arkan- 
gelus Mykolą, Gabrielį, Rapolą ir chorą visų šventųjų dvasių, 
serapinus ir kerubinus, sostus ir valdovus, kunigaikštystes ir 
galybes, jėgas, angelus ir arkangelus, šventąjį Joną Krikštytoją, 
Joną Evangelistą, Petrą, Povilą ir šventuosius patriarkus ir 
pranašus, nekaltuosius kūdikius, apaštalus ir evangelistas, 
jaunikaičius, kankintinius, išpažintojus, mergeles, šventuosius 
Eliją ir Enochą ir visus šventuosius, kurie buvo, kurie yra ir 
kurie ateis, kad, del Tavo meilės ir kaip Tau geriausiai patinka, 
mūsų dėkingumą Tau nuneštų, Tu aukščiausiasis, tikrasis, 
amžinasis ir gyvasis Dieve, su savo Sūnumi, mūsų mylimiau- 
siuoju Jėzum Kristum ir Guodėju SiEtaB Dvasia per amžius. 
Amen. Alleliuja. — 

„Ir mes, mažieji broliai, mes "mėnaudiksieji tarnai, pra- 
šome ir meldžiame visi, kurie šventoje katalikiškoje ir apašta- 
liškoje Bažnyčioje Viešpačiui Dievui norime tarnauti, visi, 
kurie gyvena dvasiškajame luome, visi kunigai, djakonai, 
subdjakonai, akolitai, egzorcistai, lektorai, ostijariai ir visi 
klierikai, visi vienuoliai ir vienuolės, visi vaikai ir kūdikiai, 
berniukai ir mergaitės, visi vargšai ir beturčiai, karaliai ir kuni- 
gaikščiai, darbininkai, sodiečiai, tarnai ir ponai, visos mergai- 

tės, visi nevedusieji ir vedusieji, visi pasauliškiai, vyrai ir 
moterys, visi kūdikiai, jaunikaičiai, pusmergelės ir seniai, sveiki 
ir ligonys, visi didieji ir mažieji ir visos tautos, giminės, 
kalbos, visos nacijos ir atskiri žmonės visur, kurie dabar yra 
ir turės būti, mes visi meldžiame Tave pasižeminę, „kad mus 
visus tikrajame tikėjime išlaikyti teiktumeis, nes kitaip niekas 
negali būti išganytas. Mylėkim Dievą, savo Viešpatį, visa 
širdimi ir visa siela, visa savo dvasia, visomis savo jėgomis 
ir visomis savo išgalėmis, visu savo protu ir visais gabumais, 
visais savo siekimais, visa savo meile, visu savo vidum, visu 
savo dėmesiu ir visa valia, mylėkim Dievą, kurs yra mums 
dovanojęs visą mūsų kūną, visą mūsų sielą ir visą mūsų 
gyvenimą ir dar tebedovanoja, kurs mus yra sutvėręs ir 
atpirkęs ir mus vien tik per savo gailestingumą nori gelbėti, 
kurs mus suvargusius, sutingusius, dvokiančius, nedėkingus 
ir biaurius driskius visokiomis gerybėmis yra apdovanojęs ir 
kasdien apdovanoja. 

„Todel kito nieko nebenorėkim, netroškim, niekuo kitu 
nesidžiaukim, kaip tikt savo Leidėju, Išganytoju ir Gelbėtoju, 
vienu tikruoju Dievu, tobuliausiąja gerybių Gerybe, kurs yra 
aukščiausioji ir tikriausioji Gerybė, kurs yra vien tik geras,. 
malonus, saldus ir ramus, kurs vien tik yra šventas, teisingas 
tikras ir patikimas, kurs vien tik geras, nekaltas ir skaistus 
tėra, iš kurio, per kurį ir kuriame tėra visas atleidimas, visa. 
malonė, visa skaistybė visiems atgailą darantiesiems, visiems 
teisingiesiems, visiems šventiesiems danguje. Todel tegu mūsų 
niekas nevaržo, niekas neskiria, niekas nuo Jo neatitraukia, 
Visi tad ir visur, kiekvienu laiku ir kiekvieną valandą, dieną 
ir naktį, ištikimai ir pasižeminę tikėkime į Dievą ir Jį savo 
širdyse laikykime; mylėkime aukščiausiąjį ir kilniausiąjį amži- 
nąjį Dievą, garbinkime ir melskime Jį, Jam tarnaukime, Jį 
šlovinkime, Jam giedokime pagarbos giesmes ir Jam dėkokime, 
Jam, Trejybėje vienam, Tėvui, Sūnui ir Šventajai Dvasiai, visų 
Leidėjui ir Atpirkėjui tų, kurie į Jį tiki, Juo vilias ir Jį myli, 
Dievą be pradžios ir be pabaigos, nesimainantį, nematomą, 
neišpasakytą, nesuprantamą, nepermanomą, pagarbintą, išaukš- 

tintą, spindintį, malonų, gerą, gailestingą ir palinksminantį, 
vertą visuomet ir už vis labiau mylėti ir geisti per amžius. 
Garbė Dievui, Tėvui ir Sūnui ir Šventajai Dvasiai, kaip buvo 
pradžioj ir dabar, ir visados, ir per amžius. Amen“. 


IX. 

Vienuolijos regulą besustatinėjant, praversta dveji metai. 
Pagalios rugsėjo mėnesyj 1221 metais išsirengė Cezaris su 
savo misijonoriais Vokietijon ir tiktai 20 lapkr. 1223 metais 
popiežius Honorijus III savo bule Solet annuere Pranciš- 
kaus naująją regulą patvirtino. Per tuos dvejus metus veda- 
mos buvo ilgos derybos del regulos patvirtinimo. Pranciškus 
daug prieštaravimų patyrė iš brolio Elijo Bombarone ir jojo 
sėbrų. Kardinolui Hugolinui teko sunki užduotis abi priešin- 
gi pusi taikinti ir patenkinti. Kad geriau suprastumėm nesu- 
tikimų priežastį, turim prisiminti, kaip labai buvo paplitusi 
pranciškonų vienuolija pastaraisiais metais. 

Nors Pranciškus buvo atsisakęs nuo vyriausiosios vienuo- 
lijoj vadovybės, betgi jis dar didelės reikšmės turėjo, kaip 
antai, išsiųsdamas misijonorius Vokietijon ir kitus žygius atlik- 
damas. Tačiau Pranciškus niekuomet neieškodavo valdžios ir 
nenorėdavo nieko varu versti savo valią vykinti. „Jis rūpin- 
davosi verčiau geruoju savo tikslą pasiekti, negu piktuoju“, 
sako Jordanus. Negalėdamas savo noro įvykinti, Pranciškus 
nenorėdavo „vardan Dievo pykti ir viešpatauti, kaip šiojo pa- 
saulio vyriausybė“. Jeigu jam nepasisekdavę brolis priversti 
savo pareigas tinkamai atlikti, jis tuomi „save ramindavęs, 
kad pačiam reikią dukart geriau savo pareigos atlikti. Žino- 
ma, rasdavos smarkesnių asmenų, kurie tokią nuolaidžią žmo- 
gystą, kaip Pranciškus, blogai naudodavo. Toks buvo Elijas 
Bombarone, arba, kaip jį paskiau vadindavo, Elijas iš Korto- 
nos. Už jo pečių stovėdavo kiti jo sėbrai, kurie jį kurstyda- 
vo prieš Pranciškų. Iš jų vieno vardas tėra žinomas, būtent, 
Petras Stacia iš Bolognos, kiti dažniausiai būdavo atskirų 
provincijų viršininkai — provincijolai bei „ministeriai“, t. y. 
jų pagelbininkai. Mat, 1223 metais visa sritis, kurioje pran- 


— 184 — 


ciškonų vienuolija buvo paplitusi, buvo padalinta į 12 pro- 
vincijų, kiekvienos viršininku Pranciškaus buvo paskirtas at- 
skiras ministeris (minister provincialis), provincijos tarnas. 
Provincijos vėl buvo padalintos į mažesnes apskritis (kusto- 
dijas), prižiūrimas atskirų kustodų, arba globėjų — sargų. 
Vienuolyno vyresnysis, arba viršininkas, vadinosi gvardijonu. 
Visos vienuolijos viršininkas vadinosi generalis ministeris, 
paskiau imtas trumpiau vadinti generolu. Jo pareigos buvo 
būti visos vienuolijos tarnu (ministeriu). Kaip jau aukščiau 
minėjau, daugiausia priešų Pranciškus sutiko Bolognos mies- 
te, su kuriuo pranciškonai beveik nuo pat savo vienuolijos 
pradžios turėdavo ryšių. Bolognoje buvo garsus universitetas, 
bet mažieji broliai dar 1211 metais sakydavo tenai pamoks- 
lus (Bernardas Guintavalle), gi 1213 metais keletas brolių bu- 
vo apsigyvenę vienuose namuose, vadinamuose Le Pugliole, 
ties Porta Calliera. Daugelis mažųjų brolių lankydavo univer- 
sitetą, jų tarpe buvo abudu šv. Pranciškaus vikaru, Pietro dei 
Cattani ir Elijas, taipogi dauguma sekančiųjų generolų: Jonas 
Parenti, Aymon iš Favershamo, Crescentius iš Jesi, Jonas iš 
Parmos. Vienas universiteto profesorius, Niccolo dei Pepoli, 
nuo pradžios pranciškonų globėjas ir geradaris, paskui ir 
patsai jų vienuolijon įstojo. Garsiausiasis Bolognos teisių 
profesorius Accursius beveik tuo pačiu laiku užleido pran- 
ciškonams savo vilą la Richardina prie pat miesto, nes pirmu- 
tinis vienuolynas pasirodė per ankštas. Pagalios Petras Stacia 
prie dominikonų 1219 metais Bolognoje įsteigtos teologijos 
mokyklos įkūrė pranciškonams mokinių namą (seminariją). 
Vis tai tačiau ne per daug tepatiko Pranciškui ir jį 
tiesiog erzino, bet ne del to, kaip Sabatier sako, kad Pran- 
ciškus būtų buvęs mokslo priešas. Viename savo įspėjime 
jis rašo: „Mes turime aukštai gerbti teologus ir tuos, kurie 
mus Dievo žodžiu aprūpina; nes jie mums dovanoja dvasią 
ir gyvenimą“. Tačiau, Pranciškaus nuomone, mokslas turi bū- 
ti sunaudojamas žmonių dorai gerinti, palengvindamas Dievo 
žodžio, atseit, Dievo pažinimą. Tam tikslui nedaug knygų te- 
są reikalinga; geriausiai galima maldoje išmokti, kas širdis 

sujudina. Pranciškus patsai noriai skaitydavo Šventąjį Raštą, 
ką liudija jo paties raštai ir pamokslai. Bet vėliau jam rodėsi, 
kad jis užtektinai esąs prisikaitęs net Dievo žodžio ir kad Ii- 
kusį savo gyvenimą jis turįs apversti įgytoms žinioms gyvė- 
niman vykinti, nes geriausis pamokslas, anot Pranciškaus, tai | 
— geras pavyzdis. 

Jis savo vienuolius buvo suskirstęs į tris skyrius: 
praedicatores, oratores, laboratores, t. y. pamokslinin- 
kus, maldininkus, darbininkus; pamokslininkai jo buvo stato- 
mi net aukščiau už maldininkus ir darbininkus, betgi „visų 
brolių pareiga yra labiausiai savo darbais mokinti“, sakydavo 
Pranciškus. Todel jis, persergėdamas savo brolius nuo „šio 
pasaulio gudrybės“ ragino juos vengti tokio mokslo, kurs 
žmogų kelią į pukybę, kurs tepasilieka žodžiuose ir nedaro 
geresnės atmainos gyvenime. „Jei kalbėsim apie mane, saky- 
davo Pranciškus, ašen pažįstu Jėzų Kristų ir tą nukryžiuotą, 
ir to man | užtenka“. Pranciškus pats save vadindavo idiotu, 
bemoksliu ir toks norėdavo pasilikti, kad kas nemanytų, būk 
jis savo išmintimi ką nors yra nuveikęs. Kaip Pranciškaus 
žiūrėta į knygų išmintį, parodo sekąs apsakymėlis, įrašytas į 
„Speculum perfectionis“. Vienas naujokas vienuolis buvo ga- 
vęs iš brolio Elijo leidimą įsigyti Dovido psalmių rinkinį ir 
jį skaityti. Tačiau, žinodamas, kad Pranciškui 'ne per daug 
tepatinka domėjimasis knygomis, jaunasis vienuolis pasiklausė 
Pranciškaus, ar galima psalterį turėti ir juo naudotis. Pranciš- 
kus į tai šitaip atsakė: „Ciesorius Karolius, Rolandas, Hol- 
ger ir kiti didieji karžygiai kariavo, prakaituodami ir varg- 
dami kovoje su netikėliais, juos paveikė, patys likdami kankin- 
tiniais, ir gyvybę padėjo, Kristaus tikybą begindami. O šian- 
dieną esama daugelio tokių, kurie, vien skelbdami anų karžy- 
gių darbus, norėtų sau žmonių pagyrimą ir pagarbą užsipel- 
nyti. Taipogi ir mūsų tarpe netrūksta tokių, kurie vien tuo, 
kad pasakoja ir pamokslus sako apie tai, ką šventieji yra nu- 
veikę, ieško sau garbės ir norėtų pagarsėti“. Tačiau jaunasai 
vienuolis, tuo nepasitenkinęs, prisimygęs prašė atsakyti į jo 
klausimą ir prašymą. Tuokart Pranciškus, sėdėdamas prie ug- 


i asdus 


nies ir besišildydamas, pažvelgė į naujoką ir tarė: „Mano sū- 
nau! kai gausi psalterį, tuojau užsinorėsi turėti ir brevijorių, 
o gavęs brevijorių, užsigeisi atsisėsti soste, kaip didelis prela- 
tas, ir sakysi savo broliui: atnešk man mano brevijorių!““ Tai 
pasakęs, pasėmė pilną rieškutę karštų pelenų ir, išbėręs kny- 
gas mėgstančiam vienuoliui ant galvos, ėmė ją trinti, lyg tar- 
tum ją mazgodamas, sakydamas: „Štai tau brevijorius, štai tau 
brevijorius!“ Paskui, kiek nurimęs, atsiliepė: „Brolau! ir ašen 
esu mėginęs knygas rankioti, bet, nežinodamas, ar tas Dievui 
tinka, ar ne, pasiėmiau Evangelijos knygą ir, atskleidęs, už- 
tikau šiuos žodžius: „Jums yra duota Dievo valstybės paslap- 
tys pažinti, o kitiems tik per palyginimus“. Paskui, valandė- 
lę patylėjęs, Pranciškus pridūrė: „Šiais laikais tiek daug yra 
tokių, kurie ieško žinių ir mokslo, jog laimingas yra tasai, 
kurs iš Viešpaties Dievo meilės pasliaa bemokslis ir ne- 

išmanėlis“. L 

Pranciškaus gerai žinota, kad jo laikais mokslas smar- 
kiai buvo pradėjęs plisti. Per vieną pusšimtį metų (1200— 
1250) įsikūrė net 17 universitetų, iš jų 8 vienoje Italijoje: 
Reggio, Vicenza, Padua, Napoli, Roma, Piacenza, Arezzo įsi- 
steigė savo aukštąsias mokyklas. Trys aukštosios mokyklos, 
dar seniau įkurtosios Paryžiuje, Bolognoje ir Oxforde, galu- 
tinai išsivystė ir pasiekė galingos mokslo reikšmės. Prie 
mokslo pažangos nuo pradžios nemažai prisidėjo domininko- 
nai, kurių svarbiausiasis tikslas buvo mokslo plėtimas ir kitų 
mokinimas. Dabar toji mokslo srovė pagavo ir mažuosius 
brolius, ir čia Pranciškui pirmąsyk teko susiremti su kai ku- 
riais savo broliais, ginant savo vienuoliją nuo nukrypimo ne- 
geistinon pusėn. 

Pirmiausia Pranciškus pareiškė savo nepatenkinimą Pet- 
ru Stacia ir jojo įrengtaisiais mokslo namais Bolognoje. Reikia 
spėti, kad Petras ne patsai vienas tuos namus yra įrengęs, 
bet, tur būt, pasitaręs su kardinolu Hugolinu, kurs 1220 me- 
tais gyveno Bolognoje ir buvo įrašytas minėtųjų namų savi- 
ninku. Pranciškus, sugrįžęs iš Šventosios Žemės 1220 me- 
tais ir atvykęs Bolognon, liepė tuojau savo broliams iš mi- 

nėtųjų namų išsikraustyti; vienas sergąs brolis reikėjo net 
nešte išnešti iš tenai, o patsai Pranciškus apsigyveno pas 
dominikonus. Čia pas jį lankydavosi jo broliai, išskyrus 
Petrą Stacia, kurį už tai ramusis Pranciškus iškeikė, nors 
paskiau ant mirties patalo tą prakeikimą ne sykį stengėsi 
atšaukti. | 

Mat, Petras Stacia, Pranciškaus nuomone, buvo prasi- 
žengęs ne tik su evangeliškuoju pasižeminimu, bet ir šu evan- 
geliškuoju neturtu, kurio nelečiamybę apsaugoti už vis labiau 
Pranciškui rūpėdavo. Kaip gi galima buvo pasilikti tikru 
mažuoju broliu, jei norima buvo brangios mokslo knygos 
supirkinėti ir jos pas save laikyti, be to valdant dar puikius 
didelius namus? Juk Evangelijoje ir vienuolijos reguloje aiškiai 
buvo pasakyta: „Nieko nesiimkit su savim kelionėn“. „Aš 
tuos žodžius šitaip suprantu“, sakydavo Pranciškus: „kad 
broliams kito "nieko nereikia turėti, tiktai viršutinį drabužį, 
virvę ir apatinį drabužį, o jei reikalas būtų—dar kurpes“. 
„Tai ką gi aš turiu daryti, paklausė jį vienas ministeris, kad 
aš turiu knygų daugiau kaip už penkiasdešimtis svarų sidabro“. 
„Aš nenoriu del tavo knygų pasilikti priešingas Evangelijai, 
kuriai esu prisiekęs, apžadus darydamas“, atsakė Pranciškus. 
Todel jisai neužmiršo įrašyti į ideališko (geriausio) vienuolijos 
generolo savybes pastabos: „kad jisai nebūtų knygų rinkėjas“: 

Tačiau mokslo šalininkai ir Pranciškaus priešai turėjo 
daug žymių užtarėjų ir mokslo vyrų, su kuriais bemoksliui 
Pranciškui buvo sunku kovoti. Brolis Elijas su savo partija 
buvo net užsimanęs Pranciškaus surašytąją regulą visai at- 
mesti ir jos vieton prisimt domininkonų regulą, kuri labiau 
gerbdavo mokslą ir jam didesnę reikšmę pripažindavo. 
Vienuolijos kapituloje 1222 ar 1223-ais metais mokslo šali- 
ninkams buvo pasisekę savo pusėn patraukt ir kardinolą 
Hugoliną, kurs ėmė Pranciškų įtikinėti, kad per daug nesi- 
spirtų mokslo platinimui savo brolių tarpe. Pranciškus, nesi- 
ginčydamas su kardinolu, nutvėrė jį už rankos ir, įvedęs 
brolių vidurin, sušuko: „Mano broliai, mano broliai! Viešpats 
yra mane pašaukęs vaikščioti pasižeminimo ir menkumo 

keliu, o draug su manim visus tuos, kurie manim nori sekti. 
Todel man nekalbėkit nei apie šv. Benedikto, nei apie kito 
kieno regulą, nes Dievas yra man pasakęs — norįs, kad aš 
būčiau kvailiu ir neišmanėliu, panašiai dar niekas nėra sakęs, 
ir kad Jis mus kitu keliu norįs vesti, negu mokslas. Dievas 
jus sugėdins su visu jūsų mokslu ir su visomis jūsų gud- 
rybėmis, ir aš tikiuos, Jis atsiųs savo baudėjus jūsų nubausti 
ir jūs, norite ar nenorite, su savo nuoskauda gausite į savo 
pirmutinę padėtį sugrįžti“. . 

Ar pateisinama buvo Pranciškaus baimė aukštesniųjų 
mokslų? Tiesa, Povilas apaštalas yra pasakęs: „Mokslas iš- 
pučia, meilė sustato“ (prie gero paskatina), bet taipogi tiesa 
ir tai, kad mokslas dažnai visai ne šventųjų yra panaudojamas. 
Ieškojimas tiesos ir vien tik visos tiesos yra taipogi tarnavi- 
mas Dievui; ieškojimas tiesos vien del jos pačios stiprina ir 
tobulina žmogaus doros pajautimą. Tiesos troškimas, jautru- 
mas tiesos atžvilgiu ir tiesos pajemblumas reiškia vienkart 
valios kilnumą, jos palinkimą prie gero. Taigi ir apaštalas 
teisingai sako apie „tiesos šventumą“, gerai žinodamas, jog 
šventumas valioje (troškime) yra vaisius šventumo mintijime, 
ir jog tik pilnas tiesos troškimas tėra pilnas šventu- 
mo troškimas. 

Pranciškaus bijota ne paties mokslo bei tiesos ieškojimo, 
bet netikslaus mokslo naudojimo, kai juo imta naudotis 
asmens pelnui, kad kas aukštesnę vietą gautų, ant kitų įsi- 
galėtų, o ne tam, kad savo gyvenimą labiau patobulintų, 
artimui daugiau gero padarytų. Nereikia užmirsti, kad tuomet 
mokyti žmonės buvo daugiausia dvasiškiai, vienuoliai. Jie 
mokėdavo įvairias kalbas, paskaitydavo senovės galvočių 
knygas, mokėdavo sustatyti ir parašyti įvairius dokumentus, 
raštus. Nesant dar spaudos, vienuolynai perrašinėdavo knygas 
ir iš jų mokindavo kitus. Mokyti vienuoliai dažniausiai būdavo 
raštininkais, sekretoriais pas karalius, kunigaikščius, būdavo 
siunčiami, kaipo diplomatų pasiuntiniai, į svetimus kraštus. 
Pagalios, daugelis vienuolių, dvasiškių teisių žinovų paimdavo 
aukštas valstybines tarnystes, trūkstant tinkamų "mokytų 

pasauliškių, kurie daugiausia laiko praversdavo nuolatiniuose 
karuose. Nors dvasiškių ir vienuolių dalyvavimas valstybės 
reikaluose valstybei buvo naudingas, bet patiems vienuoliams 


būdavo gan pavojingas, nes aušindavo vienuolių dvasią, . 


kurstydavo puikybę, žemiškos garbės ir žemiškų gerybių 
troškimą ir kenkdavo dvasiškai tobulybei. Todel Pranciškus 
ėmė labai nerimauti, pamatęs, kad ir jo vienuoliai, kurių 
užduotis buvo kaip tik patiems tobulintis ir kitų dorovę 
kelti, ėmė sekti mokytų karjeristų pėdomis. Todel Pranciš- 
kus verčiau norėdavo savo brolius matyti elgetaujančius, 
ar kokioje nors kalnų lindynėje niekam nematant beklū- 


pančius ir bepoteriaujančius, negu sakančius pamokslus 


katedros bažnyčioje. Jeigu reikėdavo sakyti pamokslai, tai 
dažniausiai turgavietėse, gatvėse, minioj. „Tai—mano ricie- 
riai nuo „apskritojo stalo“, sakydavo Pranciškus apie savo 
pirmuosius brolius, „jie gyvena toli nuo žmonių dykose 
vietose ir nuo kitų atsiskyrę gyvena, besimelsdami ir 
mąslydami apie savo nuodėmes, jas apgailestaudami, už 
savas ir už svetimas nuodėmes atgailą darydami. Jeigu 
jūs savo sielas Dievui pavesite, tuokart jums Viešpats už 
jūsų daibą suteiks užmokesnį ir parodys jūsų darbo vaisių, 
būtent, tas sielas, kurios jūsų maldomis, ašaromis ir jūsų 
pavyzdžiu liko išgelbėtos. Mano mylimiausieji sūnūs, saky- 
davo Pranciškus, kiti sako labai mokytus pamokslus, įtiki- 
nėdami klausytojus savo gudriais žodžiais, o ašen gelbiu 
sielas jūsų nuopelnais, per tai jūs susilaukisite savo darbo 
vaisių ir užmokesnio danguje. Tie gi, kurie kito nieko ne- 
daro, kaip tik kitiems kelią rodo, o patys sau nieko nenusi- 
pelno, turės stoti Kristaus teisme pliki ir sugėdinti“. Šitą 
savo įspėjimą, kurį Pranciškus paprastai atkartodavo visuo- 
tiniuose kapitulos susirinkimuose, jis dar patvirtindavo šv. 
Rašto žodžiais (Sam. II, 5) „Bergždžios daugiausia pagim- 
dė, o kurios daug sūnų turėjo, nieku liko palaikytos“. 
Taigi, malda ir apskritai gyvenimas, o ne žodžiai ir 
teorija buvo svarbiausi dalykai, kuriais Pranciškus patsai 
daugiausiai “rūpindavosi ir kurie jam už vis labiau rūpėdavo 

kuo geriausiai sutvarkyti savo broliuose. Kiti galėdavo sau 
pasirinkti kitokius kelius, kurie jiems rodydavosi tinka- 
miausi, jis jų už tai nepeikdavo, lygiai kaip nebardavo ir 
tų, kurie dėvėdavo brangius rūbus ir mėgdavo puikiau 
pasipuošti. Bet jis pats buvo įsitikinęs, jog esąs pašauktas 
draug su savaisiais visai kitaip gyventi, kitokiu keliu prie 
tobulybės eiti ir iš to kelio neleisdavo savęs ir savųjų 
jokiu būdu: iškreipti, todel gan atsargiai žiūrėdavo į mokslo 
priemones. Suteikdamas leidimą Antanui iš Paduvos mokin- 
ti savo brolius teologijos mokslo Bolognos universitete, 
Pranciškus jam parašė šitokį įspėjimą: „Mano mylimiausia- 
jam broliui Antanui pasveikinimas Kristuje nuo brolio 
Pranciškaus. Man labai patinka, kad tu laikai paskaitas iš 
teologijos mūsų broliams, kad tik per tą mokslą nesu- 
mažėtų pamaldumas ir neužgestų mąstymo dvasia, kaip 
reguloje yra įrašyta. Lik sveikas“. Apie pamaldumo apsaugą 
kalbama penktajame regulos skyriuje, kurs tuokart, matyti, 
jau buvo nustatytas, nors visa regula dar nebuvo galutinai 
paskelbta ir priimta visos vienuolijos. Antanas 1224 metais 
jau išvyko iš Bolognos į Montpellier, gi savo paskaitas 
laikė 1223 metais, todel leidimą joms Pranciškus turėjo 
duoti vasarą 1222 metais, kada jis buvo Bolognoje. Antano 
tuokart būta Forli mieste, Romagnos provincijoje, kur taipo- 
gi buvo universitetas. 

Neveizėdami visų permainų, įvykusių pastaraisiais 
laikais Pranciškaus vienuolijoje, žmonės jį patį nesiliaudavo 
visur triukšmingai sveikinę, kur tik jis pasirodydavo, o jo 
paprastų pamokslų sueidavo klausyti minių minios, ir tie 
pamokslai darydavo gilaus įspūdžio net mokytiesiems 
Bolognos universiteto profesoriams, kaip apie tai pasakoja 
Tomas iš Spoleto, patsai tuos pamokslus girdėjęs ir matęs 
jų sėkmes, o paskui 1268 metais savo įspūdžius surašęs 
savo vyskupijos istorijoje (Historia Pontiticum Salonita- 
norum et Spalatensium). Tenai, tarp kitko, rašoma: „Tais 
pačiais metais, t. y. 1222-ais, Švenčiausiosios Panelės 
Dangun Ėmimo dieną (15 rugp.), man gyvenant Bolognoje 

ir studentaujant, teko matyti Pranciškus, kai jis sakė pa- 
mokslą turgavietėje priešais rotušę. Visas miestas buvo 
susirinkęs paklausyti nepaprastojo pamokslininko. Jis savo 
pamokslą pradėjo žodžiais „Angelai, žmonės, velniai“. Apie 
tas tris rūšis protingų dvasių jis taip puikiai ir išmintingai 
kalbėjo, jog daugybė mokslo vyrų, atėjusių pamokslo 
pasiklausyti, negalėjo atsistebėti, iš kur tam bemoksliui 
žmogeliui (idiotui) tiek proto atsirado. Jo pamokslo tikslas 
buvo priešus sutaikinti, ramybę grąžinti. Jo drabužėliai 
buvo apdriskę, apskretę, jo išvaizda atrodė menka, jo vei- 
das negražus, betgi Dievas jo žodžiams buvo davęs tiek 
galios, jog daugelis žymių giminių nuo seno riejusiųsi ir 
nemaža kraujo savo tarpe išliejusių, susigraudinę, susitai- 
kino. Visi jautė jam tokios pagarbos, jog vyrai ir moterys 
„būriais prie jo veržės, trokšdami bent skiautelę jo drabužio 
nusiplėšti arba bent jo rūbo skverną palytėti“. 

Būdamas Bolognoje, Pranciškus atvertė du universi- 
teto studentu: Pilgrimą iš Fallerone ir Ricerių iš Muccia, 
kurie paskui tapo mažaisiais broliais. Brolis Pilgrimas, nors 
buvo aukšto mokslo ir gerai žinojo bažnytines teises; 
tačiau nedrįso ne tik į kunigus, bet ir į klierikus įsišven- 
tinti ir visą amžių pasiliko paprastu broliuku... . 

Savo pamokslus mokytiems žmonėms Pranciškus 
sakydavo paprasčiausiais žodžiais, kaip ir liaudžiai, bet jo 
karšti žodžiai taip sujudindavo visus ir visų širdis pagau- 
davo ir prie Dievo keldavo, kaip seniau būdavo Asyžiuje 
ar Arezzo, kai jis taiką padarė tarp Gubijos Vilko ir mies- 
tiečių. Senoji neapykanta išnyko, kerštingos skerdynės liovėsi, 
priešai ištiesė kits kitam rankas ir susitaikino. Pranciškus 
toks pat pasiliko savo gyvenimo pabaigoje, koks jis buvo 
Asyžiuje, kad, stovėdamas ant laiptų prie rinkos aikštės, sakė 
savo pirmąjį pamokslą apie ramybę, ragindamas visus prie 
taikos. Jis ir dabar pasiliko „didžiojo Karaliaus šaukliu“, koks 
buvo pasiskelbęs prieš penkiolika metų, skleisdamas visur 
obalsį, kurį jam buvo suteikęs patsai Jėzus, sakydamas: 
„Viešpats tesuteikia tau ramybės“ (Dominus det tibi pacem). 

X. 

Gyvenimas vis delto plaukė savo vaga. Nors Pranciš- 
kus priešinosi, betgi jo vienuolijoje kaskart daugiau atsi- 
rasdavo mokytų vyrų ir mokslus einančių naujokų, ir“ 
mažieji broliai darėsi panašūs į dominikonus. Sekminių 
kapitulai 1219 metais pasibaigus, brolis Pacifikus su savo 
palydovais iškeliavo atgal Prancūzijon, išgavę 11 birž. 
popiežiaus lydimąjį raštą. Misijonorių buvo manyta šį sykį. - 
apsistoti Paryžiuje, kurio pirmoje savo kelionėje 1207 m.,. 
matyti, nebuvo pasiekę. Prancūzų dvasiškija pasirodė ne: 
per daug patenkinta pranciškonų lydimuoju raštu ir apie 
juos atsiklausė Romoje. Bet iš ten parėjo naujas popie- 
žiaus raštas į prancūzų vyskupus, giriąs pranciškonus ir pa-- 
tariąs juos remti. Raštas buvo rašytas 29 geg. 1220 me- 
tais. Po to broliams buvo leista apsigyventi vienuose na-- 
muose Saint Denis netol Paryžiaus (priemiesty). Čia jie 
neturėjo savo koplyčios, bet vaiksčiodavo į artimąją pa-- 
rapijos bažnyčią. Tačiau jau 1234 metais jie gavo didelį 
vienuolyną St. Germain des Prės ir čia buvo įtaisytas 
mokslo namas (seminarija), kuriame buvo paruošta 214 
vietų studentams gyventi. Studentai į pranciškonų bendra- 
butį taip gausiai pradėjo plaukti, jog dauguma gaudavo 
užsirašyti kandidatais ir tik studentams išlaikius kvotimus 
ir išsikėlus, jų vietas užimdavo kandidatai. Senesniosios 
kartos pranciškonai į naują mokslišką vienuolijos kryptį 
žiūrėjo žvairiom, nelabai tepasitikėdami mokytais naujokais. 
Labiausiai jiems priešinosi ir su jais nuolat kovodavo bro- 
lis Egidio, kuriam mokytesnieji broliai atrodė "esą netikri, 
primestiniai Pranciškaus sūnūs. „Esama vis delto didelio 
skirtumo tarp avių, kurios bliauna ir kurios ramiai sau 
ganos“, sakydavo jis: „bliaunančios avys niekam naudos 
neatneša, besiganančios pačios sau randa naudos. Taip 
pat yra ir su mažaisiais broliais, kurie pamokslus sako ir 
kurie meldžiasi ir darbą dirba. Tūkstantį kartų geriau yra 
patį save pamokinti, negu visą pasaulį mokinti“. Kitąsyk 
jis taip išsitarė: „Kas yra turtingiausis, ar tas, kurs teturi. 

mažą darželį ir jį patsai nudirba, ar tas, kuriam būtų vi- 
sas pasaulis padovanotas, bet jis iš jo nieko gero neiš- 
verstų? Taip ir daug mokslo nieko nepadės išganymui; 
jeigu kas iš tiesų daug norėtų žinoti, turi daug dirbti ir 
žemai galvą lenkti“. 

Vieną sykį pas brolį Egidijų atėjo kitas brolis prašyti 
„palaiminimo pamokslui sakyti Perugijos miesto turgavietėje. 
„Taip“, atsakė Egidijus: „jei tik tavo pamokslas nepasibaigs 
tuo, kad gausi iš savo klausytojų išgirsti: daug kalbos, bet 
maža naudos—štai ką aš jums tegaliu duoti“. Kitąsyk 
Egidijus buvo užėjęs sodnelin prie Monte Ripido Perugi- 
joje, kur jis trisdešimt metų išgyveno, Pranciškui numirus. 
Tenai jis išgirdo, kaip kaimo vynuogyne šeimininkas barė 
darbininkus, kam jie nuolat kalbąsi, o nedirbą: „Dirbkit, 
dirbkit, o ne šnekėkit!“ sakė šeimininkas. Išgirdęs tuos žo- 
džius, Egidijus išbėgo iš savo triobikės ir, pašaukęs kitus 
brolius, tarė: „Girdit, ką tas žmogus sako: dirbkit, dirbkit, 
o ne šnekėkit!““ Kitą vėl sykį Egidijus išgirdo sodne 
balandžius burkuojant. „Broleli balandėli!“ tarė jis: „aš 
noriu iš tavęs pasimokinti, kaip reik Dievui tarnauti. Tu 
vis kartoji: šičia, šičia, o ne — tenai tenai; vadinas, šičia, ant 
„žemės turime Dievui tarnauti, o ne tenai, danguje. Brolel 
„balandėl, kaip puikiai tu burkuoji! Vaikučiai, kodel nesi- 
mokinate iš mūsų brolelių balandėlių?“. Čia, savo daržely, 
tarp žydinčių gėlių, Egidijus jautėsi visai laisvas; jam rodėsi, 
sugrįžę senovės laikai, kad juodu su Pranciškum, kaipo 
Dievo lošikai, keliaudavo per Italiją. Tuokart imdavo jis 
įsismaginęs dvasioje giedoti savo giesmes karaliaus neturto 
ir jojo sesers karalaitės skaistybės garbei, grieždamas 
savo smuiku, sudėtu iš dviejų pagaliukų. 

Tačiau brolis Egidijus greit gavo įsitikinti, jog „seni 
gerieji laikai“ yra be atogrąžos praslinkę, mirus Pranciškui 
ir jam pačiam pasenus, kad jo niekas nebenorėjo klausyti, 
Tuokart jam rodės, kad ir saulė daugiau nebešviečia, ir 
gėlės nebekvepia, ir nesigirdi balandžių burkavimo. Vaito- 
«damas, jis imdavo šaukti: mūsų laivas prakiuro ir skęsta, 

bėkit, kas galite! Paryžiau, Paryžiau, tu pražudei šventojo 
Pranciškaus vienuoliją!“ Tam šauksmui pritardavo dauguma. 
senesniųjų brolių. „Paryžiau, tu išgriovei Asyžių, giedodavo 
vėliau Jacopone da Todi. Pagalios Egidijus paseno, bet 
vis nerimo jo širdis, ir jis negalėjo permanyti, katrie broliai 
labiau Dievui patinka, mokytieji ar nemokytieji. Ir jis nuvyko 
Romon pasiklausti savo generolo, kuriuo tuokart buvo. 
mokytas vyras kardinolas Bonaventūra. Pirmiausiasis Egi- 
dijaus klausimas, išvydus tą šviesų vyrą, buvo: „Tėve, ar 
mes, bemoksliai ir neišmanėliai, taipojau galėsime būti iš- 
- ganyti?“ — „O kaip tad“, maloniai jam atsakė Bonaventūra. 
„O ar bemokslis žmogus gali lygiai Dievą mylėti, kaip ir 
mokytas?“ dar klausė senis pranciškonas. „Sena beraštė- 
moterėlė gali labiau Dievą mylėti už teologijos daktarą“, 
paaiškino Bonaventūra. Pašokęs iš džiaugsmo, Egidijus. 
pribėgo prie sodno tvoros ir ėmė šaukti, kaip išgalėdamas: 
„Ar girdit visi, kas tik esat, sena moterėlė, kuri niekur 
nesimokino ir skaityti nemoka, gali Dievą geriau mylėti 
už brolį Bonaventūrą!“. 

Po to ilgai netrukus pasimirė vienas ištikimiausiųjų 
šv. Pranciškaus mokinių brolis Egidijus ir nuėjo pas savo 
mokytoją 22 bal. 1262-ais metais, vakarą prieš šv. Jurgio 
atlaidus, tą patį vakarą, kurį prieš penkiasdešimt metų, 
išgirdęs prie ugnies besėdėdamas savo tėvus pasakojant 
apie šv. Pranciškų, nutarė jį surasti ir jį pažinti. Paskui 
visą savo amžių pasiliko ištikimiausias Pranciškaus mokinys, 
visa širdim jam atsidavęs. 

Žymią pažangą padarė pranciškonų vienuolija nuo to 
laiko, kai pradėjo savo skyrių steigti Anglijos šaly. Pirmieji 
pranciškonai tenai išvyko 10 rugs. 1224-ais metais. Šitas 
būrys misijonorių išvyko Anglijon iš Paryžiaus, brolio 
Angelo iš Pizos vedamas, kurs buvo Paryžiaus kustodu. 
Broliai pirmiausiai apsistojo Canterbery, bet jau 1 lap. 1224 
metais jie persikėle Oksfordan. Čia prie jų prisidėjo didelė 
daugybė studentų ir kandidatų to garsaus universiteto, ir 
niekur taip uoliai nesimokinta, kaip anglų brolių tarpe. 

Eccleston pasakoja, kaip jie basi eidavo ilgą kelią, šąlant 
ir sningant, ar brido per purvynus, norėdami suskubti į 
pamokas. Vienkart jie "griežčiausiai laikydavosi pranciškonų 
neturto, o namie pas juos viešpataudavo ramybė ir džiaugs- 
mas; susitikdami, jie kits kitą šnekindavo su malonia 
šypsena, net bažnyčioje poterių laiku susilaikyti negalėdavo, 
savo džiaugsmo balsu nepareiškę. Apskritai, anglų pran- 
ciškonai palaikė savo tarpe tikrą Pranciškaus dvasią. ir 
vienuolijos generolas Elijas iš Cortonos nerado jokio at- 
kaklaus regulos priešo, išskyrus mokytą brolį, anglą Adomą 
Marsh. Tačiau vis delto buvo atsiradęs vienas anglas 
Aymon iš Faversham'o, kurs, būdamas vienuolijos generolu 
1240—1244 m., įsakė, kad vienuolijos vyresniaisiais būtų 
skiriami vien mokyti broliai. Tokiu būdu skirtumas tarp 
senesniosios ir naujosios brolių kartos vis darėsi žymesnis. 
Tokie broliai, kaip Egidijus ir Kadagys, jau baigėsi, jų 
vieton atsirodo kitokio būdo ir kitokio auklėjimo brolių. 
Tuo patsai Pranciškus gavo įsitikinti per Sekminių kapitulą 
1221 metais, kada buvo susirinkę trys tūkstančiai su vir- 
šum brolių. Jų tarpe visai nedaug tebuvo tokių, kaip 
pirmieji „dvylika ricierių nuo apvaliojo stalo“. Jordanus iš 
Giano pasakoja apie save patį, kaip jis, užuot tapęs stropiu 
Dievo kovotoju, visomis keturiomis spyrėsi, kai jis buvo 
norėta pasiųsti misijonorium Vokietijon. Pranciškus pastebi; 
kad jo brolių tarpe nedaug bėra dangun kylančių vever- 
sėlių, o daugiausia liko geltonsnapių viščiukų, reikalingų 
dar motinos sparnų apsaugos. 

Panaši srovė pasireiškė ir trečioje vienuolijoje (trečio- 
ji santvarka), kurią Pranciškus buvo įsteigęs moterystėje 
gyvenantiems vyrams ir moterims. Pradžia tos trečio- 
siosios vienuolijos, anot Tomo Celano, buvusi šitoki: 
Šv. Pranciškus, grįždamas iš Bolognos miesto, kur buvo 
pasakęs savo garsųjį pamokslą paukšteliams, užėjo Alviano 
miestelin, tarp Orte ir Orvieto, netol Todi. Čia juodu su 
broliu Masseo sustojo turgavietėje, rengdamusi sakyti 
pamokslą. Buvo pavakarės laikas, būriai kregždžių čiulbė- 

dami skraidė pagal senus mūrus ir namų pastoges. Pran- 
ciškus su Masseo pradėjo giedoti savo paprastąją giesmę 
Trejybės garbei, bet draug ir kregždės dar labiau pradėjo 
čiulbėti! jų sulėkė toki daugybė ir jos kėlė tokį klegesį, 
jog jokio žodžio negalima buvo išgirsti. Tuokart šv. Pran- 
ciškus į jas atsiliepė: Mano sesutės, kregždelės! Man ro- 
dos, jūx užtektinai esat prisišnekėjusios per dieną, dabar 
duokit man bent žodelį tarti, o pačios nutilkit ir pasi- 
klausykit Dievo žodžio, kurį ašen dabar pasakysiu“. Ir kaip 
matai kregždės nutilo ir tylėjo visą laiką, kol Pranciškus 
sakė savo pamokslą. Tasai stebuklas ir karšti Pranciškaus 
žodžiai taip sujudino miesto gyventojus, jog jie visi, seni, 
"jauni, vedę, nevedę, pareiškė norą įstoti Pranciškaus vienuo- 
lijon. Tačiau Pranciškus: liepė jiems nesiskubinti ir palaukti, 
kol jis pasakys, kas reikia daryti. Ir nuo to laiko Pranciš- 
kus ėmė. galvoti apie trečiosios vienuolijos (tercijorių) 
steigimą „susilaikantiems“ (continentium) (Acta b. Francisci 
p. 57). Prie to jį verste vertė įvairūs atsitikimai. 

Vienas klebonas kreipėsi į Pranciškų, pareikšdamas 
noro tokio pat gyvenimo prisilaikyti, kaip jis, bet vienkart 
pasilikdamas savo parapijoje ir savo pareigų neapleisdamas. 
Pranciškus leido jam pasilikti prie savo parapijos bažny- 
čios, tiktai kasmet išdalyti vargšams savo pajamų liekanas, 
kurios pasiliks nuo pragyvenimo. Tuo būdu pranciškonų 
neturtas buvo pritaikomas prie gyvenimo aplinkybių. Kitą- 
syk, Pranciškui gyvenant atskiroje buveinėje ties Cortona, 
atėjo pas ji viena moteriškė, prašydama patarimų dvasiš- 
kam gyvenimui geriau sutvarkyti. Pranciškus paklausė, ar 
ji yra ištekėjusi, ir, gavęs atsakymą, kad ištekėjusi, patarė 
jiemdviem gyventi, susilaikant nuo moterystės pareigų. 

Vienoje savo kelionėje Pranciškus užėjo Poggibonsi 
miestelin (tarp Florencijos ir Sienos) ir čia sutiko pirklį 
Luchesio (Lukėzijo) savo seną pažįstamą dar nuo jaunys- 
tės laikų. Luchesio buvo godus pinigų vertelga, lygiai kaip 
ir kitas Pranciškaus pažįstamas Giovanni Colombini iš 
Sienos, tačiau pastaruoju laiku, išgirdęs apie Pranciškaus 

skleidžiamas neturto idėjas, staiga atsimainė. Pasidarė dos- 
nus vargšams, elgetoms, nakvindavo savo namuose kelei- 
vius, ieškodavo našlių ir našlaičių ir juos šelpdavo. Luche- 
sio su savo žmona kreipėsi į Pranciškų, pasižadėdamu 
prisilaikyti tobulesnio gyvenimo, panašaus į pranciškonų. 
Pranciškus nustatė jiem gyvenimo taisykles ir įvilko abudu 
į pranciškonų rūbus. Nuo tos dienos Luchesio visą at- 
liekamą savo laiką apversdavo gailestingiems darbams, 
ligonių slaugymui, važiodamas su savo asilaičiu vaistus ir 
maistą ligonims po ligonines ir apkrečiamųjų ligonių prie- 
glaudas. Būdamas namie, triūsė po savo darželį, kurs jam 
buvo dar likęs, išdalijus visus kitus turtus vargšams. Kad 
pagalios pats nebeturėdavo kuo misti, eidavo elgetauti. Jo 
žmona Bona Domna nuo pradžios buvo priešinga tokiai 
vyro palaidūnystei, bet paskui, lygiai kaip Giovanni Colom- 
bini žmona, stebuklingai atvirto. Paskui abudu gyveno Ia- 
bai sutartinai ir pasimirė abudu vieną dieną kelių valandų 
tarpe 28 bal. 1260 metais. 

Aplink Luchesio šeimyną susirinko būrelis kitų pa- 
našaus gyvenimo šalininkų, ir jų skaičius vis augo ne tik 
tame pat miestely, bet ir kituose. Juos popieži/s Grigalius 


IX praminė „poenitentium collegia“, atgailininkų draugija. 


Kaip: buvo minėta, Pranciškus tai naujai atgailos draugijai 
bei brolijai buvo sustatęs tam tikras taisykles, bet jos din- 
go ir tik iš kai kurių jų liekanų, užsilikusių pranciškonų 
raštuose, galima turėti supratimo apie pačią pirmutinę 
tretininkų regulą.  Tretininkais. jie liko praminti vėliau, 
jų pamatinis. gyvenimo. dėsnis. buvo sekimas šv, Pranciš- 
kaus ir jojo mokinių gyvenimu, pasiliekant savo gyvena- 
mose vietose. . Jie turėjo pasilikti pasaulyje, bet ne pagal 
pasaulio | reikalavimus gyventi. Įstodami į tretininkus, jie 


pasižadėdavo visus neteisėtai įgytus turtus sugrąžinti, del 


to dažnai reikėdavo viso ko išsižadėti, turėdavo sumokėti 


„ bažnyčiai dešimtinę ir visas skolas, padaryti testamentą, 


kad paskui giminės nesibylinėtų del palaikų, nekrauti pini- 
gų, nebent nepaprastiems reikalams, nenešioti ginklų ir jo- 

" kių vyresnybės vietų neprisiimti. Jie dėvėdavo menką dra- 

„ bužėlį ir savo laiką apversdavo maldai ir artimo meilės 

„ darbams. Jie dažniausiai gyvendavo su savo šeimynomis, 
bet tam tikrais laikotarpiais pasišalindavo į nuošalias vie- 
tas, lygiai kaip ir mažieji broliai, dvasioje susikaupti. 

Tačiau labai greit teko tretininkams susiremti su val- 
stybės vyriausybe. Pirmiausiai tai atsitiko Faenzos (ties | 
Rimini) mieste 1221 metais. Čia labai daug miestiečių bu- 
vo įstoję į tretininkus, bet, kad podestos (miesto valdyba) 
pareikalavo iš jų priesaikos ginti miestą su ginklais ranko- 
se, vyriausybei įsakius, Faenzos miestiečiai atsisakė tokią 
priesaiką duoti, nes jųjų regula draudžianti ginklus vartoti. 
Podestos (vyriausybė) buvo norėję faenziečius varu pri- 
versti prie priesaikos ir būtų gal privertę, bet Faenzos 
tretininkai šaukėsi į pranciškonų užtarėją kardinolą Hugo- 
liną, kurs išrūpino iš popiežiaus Honorijaus III raštą 
16 gr. 1221, kuriuo Faenzos tretininkai pavedamai Rimini 
vyskupo globai. Tačiau kova tretininkų su vyriausybėmis 
greit paplito po visą Italiją. Pradėjo tretininkus, nenorin- 
čius stoti kariuomenėn, bausti įvairiomis pabaudomis ir 
turtų atėmimu. Popiežius buvo priverstas už tretininkus— 
užsistoti tam tikru raštu į visus Italijos arkivyskupus, pa- 
vesdamas jiems ir apskritai dvasiškijai ginti tretininkus 
nuo miestų ir savivaldybių užsipuolimų. Popiežius Griga- 
lius IX tretininkų priešams grūmojo net „Visagalinčiojo 
Dievo ir šventųjų apaštalų Petro ir Povilo rūstybė“. Vis 
delto tretininkai, daug labiau už paskesnius kvakerius ir 
adventistus, buvo prisidėję prie savitarpinių kovų ir karų 
Įtalijoj sustabdymo ir šalies nuraminimo. Čia Pranciškui 
dar sykį pasisekė daugybė Italijos vilkų, atseit, karingų 
didikų, kunigaikščių, baronų taikon suvesti ir prie krikščio- 
niškos tvarkos prijaukinti. 

Iškilus ginčui Faenzoje, kardinolas Hugolinas ėmė 
rūpintis visus tretininkus, po įvairius miestus ir kraštus 
išmėtytus, „geriau suorganizuoti, kad jie lengviau galėtų 
atsispirti užpuolikams. Vasaros pabaigoje 1221-ais metais 

kardinolas Hugolinas gyveno Bolognos mieste, turėdamas. 
įvairių reikalų apylinkėje ir pas Faenzos miestiečius. Spė- 
jama, kad tuomet kardinolas Hugolinas draug su Pranciš- 
kum sustatė atgailos broliams regulą. Bernardas a Bessa, * 
šv. Bonaventūros, pranciškonų vienuolijos generolo, sekre- 
torius, vadina atgailos brolius trečiuoju ordenu ir 
taip apie juos rašo: „Trečiasis ordenas (santvarka) yra 
skiriamas kunigams ir pasauliškiams, mergaitėms, našlėms 
ir vedusiems. Svarbiausios tretininkų brolių ir seserų pa- 
reigos yra teisingai i gyventi savo gyvenamose vietose, 
gerų krikščioniškų darbų atlikti ir "pasaulio tuštybių sau- 
gotis. Jų tarpe galima rasti ricierių ir kitų šio pasaulio di- 
dikų, gyvenančių didžiame pasižeminime ir meilingai su- 
tinkančių su vargšais ir turtuoliais, jog, žiūrint į juos, tik- 
rai stebies, kokie jie yra dievobaimingi žmonės“. Tačiau 
šita regula, Pranciškaus su Hugolinu sustatyta, kaip buvo 
minėta, yra dingusi, bet jinai, reikia spėti, liko priimta pa- 
matan 1228 metų regulos, priimtos daugumoje  ltalijos 
miestų, kur buvo apyvartoje Ravennos respublikos pinigai, 
taigi, tur būt, ir Faenzos miestely. Tos regulos turinys 
yra šitoks: 

Nuo pirmo iki penkto skyriaus (caput) surašytos tai- 
syklės apie tretininkų rūbus, pasninkus, pamaldas. Šeštame 
skyriuje ($) pirmame straipsny kalbama apie išpažintį, ko- 
muniją, kurios reikia atlikti bent triskart per metus: per 
Kalėdas, Velykas ir Sekmines. Antrajame straipsny ($) 
sakoma apie sąžiningą dešimtinės atidavimą bažnyčios reika- 
lams. $ 3 draudžia ginklus vartoti, $ 4 draudžia 
priesaiką, išskyrus ištikimybės ir teismo reikalus, $ 5 nu- 
kreiptas prieš keiksmus ir piktžodžiavimus. Skyriuj XII nu- 
statoma brolijos susirinkimų tvarka: rinktis 1 sykį per mė- 
nesį, išklausant šv. Mišių, pamokslo ir atliekant pasitarimą. 
Skyrius VIII kalba apie ligonių globą: jie turi būti kas pa- 
kaitę lankomi, šelpiami kūniškuose ir dvasiškuose reikaluo- 
se. Skyrius IX liepia melstis už mirusius brolijos narius 
ir rūpintis jųjų laidotuvėmis. Skyriaus X straipsnis ($) 1 

liepia per tris mėnesius nuo įstojimo brolijon padaryti sa- 
vo testamentą, $ 2 sako apie taikingumo ir ramybės pa- 
laikymą brolių tarpe, $ 3 paduoda taisykles, kaip reikia 
gintis nuo valdininkų užpuolimų (šauktis vyskupo užtari- 
mo), $ 5 nustato taisykles, kuriomis broliai, seserys prii- 
mami į tretininkus turi susitaikint su savo artimais, atly: 
ginti skriaudas, grąžinti neteisingai įgytą turtą./Skyriaus XI 
$ 1 sako, kad joks kreivatikis eretikas negali būti tretinin- 
kų brolijon priimamas, $ 2 leidžia ištekėjusioms moterims 
stoti brolijon, tik su vyrų žinia ir jiems sutinkant. Skyriai 
XII ir XIII apie brolijos drausmę. Įsidėmėtini yra XIII-jo 
skyriaus $$ 8—9, kur sakoma, kad brolijos narys, savo 
prasikaltimais užgavęs gerą brolijos vardą, turi susirinkime 
savo kaltę išpažinti ir prisiimti paskirtą bausmę. Jeigu pra- 
sižengimas būtų didelis, kaltininkas . turi būti iš brolijos 
pašalinamas. $$ 13—15 draudžiama brolijos nariams kreip- 
tis į valstybinį teismą, visi ginčiai ir bylos turi būti 
sprendžiamos pačios brolijos. $ 12 pagaliau įsako išsiža- 
dėti visų neteisėtų gerybių ir jas grąžinti teisėtiems savi- 
ninkams. Jeigu tokie nebūtų žinomi, turi būti šaukiami per 
šauklius (heroldus) arba per bažnyčias paskelbta, kad kas 
turi prie brolijon stojančio tretininko kokį reikalą ar ieš- 
kinį, kad atsišauktų. Prie šitų pamatinių tretininkų taisyk- 
lių ilgainiui kiekvienoje beveik vyskupijoje buvo prideda- 
mos įvairios vietinės pastabos. Visas tretininkų regulas vėl 
suvienodino ir dabartinę tretininkų regulą paskelbė popie- 
žius Leonas XIII 1883-ais metais savo enciklika Misericors 
dei Filius. Leonas XIII patsai buvo tretininkas. 


XI. 

Įstatus (regulas) savo vienuolijoms Pranciškus su 
kardinolu Hugolinu rašė šitaip: Pranciškus sakydavo, „ką 
jam Dvasia įkvėpdavo“, o kardinolas savo ranka vis tai 
surašydavo, pridėdamas savo pastabas bei pataisas. Kartais 
kardinolo pataisos žymiai sušvelnindavo Pranciškaus griež- 
tus reikalavimus. Taip, Pranciškus buvo norėjęs regulon 


— 201 — 


. įrašyti, kad broliai turi griežčiausiai regulos laikytis, nors 
kartais ministeriai (provincijolai) tam pasirodytų priešingi. 
Tokį leidimą Pranciškus buvo davęs broliui Cezariui iš 
Špejero atsiskirti nuo tų brolių, kurie regulos raidės neprisi- | 
laiko. Šiuo savo reikalavimu Pranciškus norėjo apsaugoti 
savo vienuolijos pirmykštę dvasią, labiausiai neturto dvasią 
nuo mokytesniųjų brolių švelninimo ir kraipymo. Hugolinas 
tokią išimtį iš jų bendrosios regulos pripažino netikslia ir 
kengsminga, nes per tai kiltų vienuolijoje nesutikimų ir 
skaldyniosi į partijas. Pranciškus vis delto laikės savo nuo- 
monės. Tuokart Hugolinas pasakė padarysiąs taip, kad ne 
žodžių prasmė, tik jųjų išreiškimas galėtų būti reguloje 
keičiamas. Pranciškus su tuo sutiko, ir jojo mintis buvo 
taip miglotai regulon įrašyta, kad ji galima buvo visaip. 
aiškinti. Pranciškus buvo norėjęs, kad broliai galėtų net 
savo vyriausybei pasipriešinti, jeigu kuomet reikėtų raidiš- 
kai regulos prisilaikyti, o vyriausybė to neleistų daryti, nes 
paklusnybės apžadai yra daromi pirmiausiai regulos 
klausyti. Hugolinas šitą Pranciškaus mintį išreiškė ir regu- 
lon įrašė šitaip: kad, atsiradus tokiems broliams skrupulian- 
tams, kurie būtinai norėtų regulos raidiškai laikytis, vyriau- 
sybė gali leisti jiems tai daryti. 

Be kard. Hugolino, regulą sustatant, turėjo dar nemaža 
įtakos taipogi brolis Elijas, vienuolijos vikaras. Tai žymu 
iš laiško, Pranciškaus rašyto broliui Elijai žiemą 1222— 
1223 metais. Elijas skundėsi Pranciškui ant kai kurių savo 
brolių, pareikšdamas pageidavimą, kad jie pasitaisytų. Į tai 
Pranciškus atsakė šitaip: 

„Kiek galėdamas, turiu tau savo nuomonę pareikšt, 
kad laikytum vienoda malone, jei broliai ar kiti žmonės tau 
priešingi pasirodytų besą... Tu turi norėti, kad kaip tik taip, 
o ne kitaip būtų... Aš žinau, kad tame yra tikra paklusnybė, 
Ir mylėk tuos, kurie prieš tave kyla, ir nenorėk iš jų nieko 
.- daugiau, tik tiek, kiek Viešpats tau bus davęs. Ir rodyk 
savo meilę tuo, ko tu nenorėtum, kad jie taptų geresniais 
krikšč čionimis. Ir tame tau turi daugiau gero būti, negu kad | 

būtum pagrįžęs į vienuolyną“. 

Tokioje pat meilės dvasioje buvo vedami ginčai tarp 
Pranciškaus ir Elijo kitais klausimais, kaip antai, kas reikia 
«daryti su broliais, kurie yra į nuodėmes įpuolę? Elijas, 
„norėdamas juos pataisyti, buvo manęs griebtis griežtų prie- 
monių, laikydamasis nuomonės, kad „drūtai kaladei per- 
skelti reikia storo kylio“. Pranciškus kaip tik priešingai 
rašo: „Jei tikrai myli Dievą ir mane, Jo tarną ir savo, tai 
daryk taip, kad joks brolis visame pasaulyje, nors jis būtų 
nusidėjęs, nepaeitų nuo tavęs, negavęs atleidimo, jeigu jis 
jo prašytų. Jeigu jo neprašytų, tai paklausk jį, ar jis nenori, 
kad jam būtų atleista, kad jis būtų pateisintas. Ir, jei jis 
tūkstantį kartų stotųs prieš tavo akis nusidėjęs,-tu.dar labiau 
jo gailėkis ir mylėk labiau už mane, by tik jį galėtum prie 
Dievo patraukti... Iš visų skyrių, kuriuose reguloje sakoma 
apie mirtinas nuodėmes, mes, Viešpačiui padedant, per 
Sekminių kapitulą turime draug su broliais sudaryti vieną 
skyrių, kurs taip skambėtų: „Jeigu koks brolis, piktos 
dvasios gundomas, įpultų į mirštamą nuodėmę, jisai apie 
tai turi pasisakyti gvardijonui. Visi broliai, kurie žinotų 
apie jo nuodėmę, tegul jo nepajuokia, neniekina, bet tegul 
rodo jam didelio gailestingumo, jo nuodėmių negarsina 
viešai, nes sveikiesiems nereikia gydytojo, tik sergantiesiems. 
Taipogi jie turi jį su palydovu nusiųsti pas kustodą, o 
kustodas turi jį gailestingai pagelbėti, kaip jis pats norėtų 
būti panašiame atsitikime gelbstimas. Jeigu brolis įkristų į 
atleistiną nuodėmę, jis turi apie tai pasisakyt kitam broliui, 
kunigui, o jei kunigo nebūtų, tai šiaipjau broliui, kol 
susiras kunigas, kurs suteiks jam išrišimą, bet už tai jokios 
kitos atgailos nėra reikalo uždėti, tiktai pasakyt: eik ir 
daugiau nebenusidėk! Bet, kad tu geriau tą mano raštą 
galėtum įvykinti, palaikyk jį pas save iki Sekminių. Tuomet 
ateisi su savo broliais, ir mes, Viešpačiui padedant, pasi- 
rūpinsime, kaip juos pagelbėjus pagal regulos nurodymus“. 
Retai kur galima rasti, net ir paties šv. Pranciškaus raš- 
tuose, didesnis meilės, užuojautos, gailestingumo pareiški- 

mas, kaip šitame jo laiške, kur jis pasirodo, pagal Išgany- 
tojo patarimą, nenorįs smilkstančio lino užspausti nei 
palūžusios nendrės pribaigt laužti. Tačiau, pažvelgus į 
regulą, kurią Pranciškus mini ir kuri buvo per Sekminių 
kapitulą 1223 metais priimta, beveik nieko joje nerandame 
iš to, ką Pranciškus buvo norėjęs, kad būtų joje įrašyta. 
Trumpai sakant, jos prasmė yra šitoki: 

„Jeigu brolis, piktosios dvasios gundomas, įpultų į 
mirštamą nuodėmę ir ji būtų tos rūšies, apie kurią tegali 
provincijolas spręsti, tai brolis turi, ilgiau neatidėliodamas, 
kreiptis į provincijolą. Jeigu provincijolas yra kunigas, tai 
jam atlieka išpažintį, o jei nekunigas, tuokart provincijolas 
teleidžia jam pas kitą vienuolijos kunigą atlikti išpažintį, 
kaip bus Viešpatyje naudingiausia. Vyriausybė turi imti 
domėn, kad už kitų nuodėmes nepyktų ir neširstų, nes 
rūstybė ir širdimas yra kliūtys krikščioniškai meilei augti“ 
(Reg. secunda, cap. VII). 

Tiek beliko reguloje iš Pranciškaus Evangelijos meilės, 
kurią jis norėjo pareikšti nusidėjėliams, klausdamas juos, 
„ar jie nenori būti pateisinami“, ir iš jo pabaudos už nuo- 
dėmes, pareiškiamos žodžiais: „eik ir daugiau nebenusidėk“ 
Ne geriau sekės Pranciškui ir su kitais jo pageidavimais, 
kuriuos jis norėjo regulon įrašydinti. 

Žinoma, kaip Pranciškus gerbdavo švenčiausiąjį Alto- 
riaus Sakramentą ir visa, kas su Juo turėdavo ryšį. Todel 
savo broliams įsakydavo rankioti popierėlius, kuriuose 
būdavo įrašyti žodžiai „Dievas“, „Jėzus“, „Viešpats“, ir juos 
pagarboje laikyti. Tą patį Pranciškus norėjo ir reguloje 
įrašyti, bet kapitula atmetė šį pasiūlymą, rasdama jį nepatogų 
ir be reikalo apsunkinantį brolius. Už vis skaudžiausias 
smūgis Pranciškui buvo atmetimas jojo pasiūlymo įrašyti 
regulon, kad broliai su savimi nieko neimtų kelionėn ir nie- 
ko neturėtų, pagal Evangelijos žodžius, nei lazdos, nei 
krepšio, nei duonos, nei pinigų. Nors visi broliai tam pritarė, 
bet aiškiai tie žodžiai regulon nebuvo įrašyti. Pranciškui 
taip skaudus buvo tasai smūgis, jog jis pats, išgirdęs tai, 

„nuliūdo ir atrodė panašus į ligotą, sužeistą žmogų. Tačiau, 
del savo pasižeminimo „nenorėdamas daugumai "priešintis 
ir ginčytis su broliais, jiems nusileido, patvirtindamas savo 
elgesiu, jog tikra meilė esti tuokart, Tai stengiamės pirmiau- 
siai daryti, kas artimui yra "gera, o mums nėra malonu. Tiesa, 
jau tuomet Pranciškaus sveikata buvo menka, į jis atrodė vos 
gyvas, todel per daug priešintis ir negalėjo. Tačiau apie jo 
ginčus su broliais ir kitais priešais randame nemaža pasako- 
jimų, užrašytų „Speculum perfectionis“ rinkinėlyje. 
„Pranciškus —pasakoja Konradas iš Offida tame pat 
„Spec. perfec.“—buvo atvykęs į vienuolynėlį Fonte Colombo 
Rieti slėny, kad čia, melsdamasis ir pasninkaudamas, galėtų 
sustatyt savo vienuolijai regulą ir ją galutinai suredaguoti 
(nustatyti). Pagelbininkais buvo sau pasikvietęs brolį Boni- 
facą ir brolį Leoną. Išgirdę apie tai, sujudo visi broliai 
Italijoje, nerimaudami, kad Pranciškus, kai kurių brolių 
kurstomas, prasimano naują regulą. Todel visi Italijos broliai 
pasileido skųstis pas brolį Eliją, sakydami: „Esame girdėję, 
Pranciškus rašąs naują regulą, ir bijomės, kad nebūtų per 
sunki. Jis pats sau yra labai griežtas, todel ir mums gali 
įsakyti tokių dalykų, kurių nepajėgsime padaryti. Įspėk jį 
pirmiau, negu jis patieks savo regulą popiežiui patvirtinti“. 
Elijas atsakė nenorįs vienas pats eiti pas Pranciškų, ir jie 
nuėjo visi drauge. Sustojus netol tos vietos, kur buvo 
Pranciškus, brolis Elijas sušuko: „Garbė Viešpačiui!“ Pran- 
ciškus priėjo artyn ir, pamatęs visą būrį, paklausė Eliją: ko 
tiems broliams reikia, juk aš esu sakęs, kad čion niekas 
nevaikščiotų!" Tuokart brolis Elijas atsakė: „Visi jie yra 
ministeriai (vyresnieji) iš Italijos; jie esą girdėję, kad sveikas 
rašąs naują regulą, todel jie atėjo pasakyti, kad taip sura- 
šytum, kad ji galima būtų išlaikyti; jeigu to nepadarysi, 
galėsi ją pats sau pasirašyti, o ne jiems“. Tuokart Pran- 
ciškus, pakėlęs balsą, sušuko: „O, Viešpatie, atsakyk tu už 
mane!" Ir visi išgirdo ore balsą, lyg būtų Kristaus balsas: 
„Pranciškau, reguloje nieko nėra įrašyto, kas tavo yra, bet 
visa, kas ten įrašyta, yra mano, ir Aš noriu, kad regula 

būtų raidiškai, raidiškai laikoma, be išimties, be išimties, be 
išimties! O kas jos nenori laikyti, turi pasitraukti iš vienuo- 
lijos!“ Tuokart Pranciškus atsigręžė į brolius ir tarė: Ar gir- 
dėjot? Ar bereikia jums dar sykį sakyti““ Visi ministeriai 
nuėjo labai įtūžę“. i 

Čia, matyt, kalbama apie pirmutinę regulą, kurią Pranciš- 
kus ties Fonte Colombo buvo surašęs, kaip Mozė, ilgą laiką 
besimelsdamas ir pasninkaudamas, ir, nulipęs nuo Fonte 
Colombo kalno, padavė broliui Elijai palaikyti. Tačiau, kelioms 
dienoms praslinkus, Elijas pasisakė tą regulą pametęs. Tik po 
to buvo sustatyta nauja regula, kurią patsai Pranciškus vėl, 
užsidaręs prie Fonte Colombo, patsai surašė, „bijodamas 
erzinti brolius ir su jais ginčytis“. Tačiau brolių susirinkime 
gavo jiems nusileisti, ir tokią pataisytą regulą popiežius Ho- 
norijus III 20 lap. 1223 metais patvirtino. Patsai Pranciškus“ 
ir toliau gyveno pagal savo nustatytąją ragulą, laikydamasis 
visų jos griežtumų, ir tame jis rasdavo sau ramybės ir paguo- 
dos, kad jam apreikštoji Dievo valia buvo pildoma (Spec. 
periec. cap. 2). 

Nereikia tačiau manyti, kad popiežiaus patvirtintojoje 
reguloje visiškai būtų neblikę Pranciškaus dvasios. Daugely 
vietų regulon įrašyti ištisi paties Pranciškaus sakiniai, kaip 
antai įžangoje, kur kalbama apie pareigą „gyventi pagal Evan- 
gelijos patarimus paklusnybėje, neturte ir susiturėjime“. Taipogi 
ir tolesniuose 12 skyriuose, iš kurių visa regula sudėta (mat, 
Pranciškaus norėta, kad tiek būtų skyrių, kiek buvo apaštalų), 
nuolat atsikartojo Pranciškaus mintys, taip antai: IV skyriuje 
griežtai draudžiama imti pinigų ir ką nors savo turėti. Sk. V 
įsakoma dirbti darbas, sk. VI sako: nesigėdint elgetauti, sk. II 
draudžiama dėvėti geresni rūbai, o, kur galint, pasitenkint 
maišų drobe ar kitais skurliais, tačiau broliams įsakoma 
nesityčioti iš tų, kurie geresnius drabužius dėvi ir turtingiau 
gyvena. Eidami per žmones, broliai turi rodytis nuolaidūs, 
ramūs, pasižeminę, kuklūs, malonūs. Turi saugotis, kad savo 
tarpe nesibartų, nieko neapkalbinėtų, nesmerktų. Įeidami į 
kieno nors namus, turi juos pasveikinti žodžiais: pax huic 

domui (ramybė šiems namams), o ką jiems duos, tą turi 
valgyti pagal Evangelijos žodžius (Ill sk.). Broliams nevalia 
sakyti pamokslų, jei tam vietos vyskupas būtų priešingas 
(VI sk.). Broliams draudžiama įžengti į moteriškuosius vienuo- 
lynus (XI sk.). Vienuoliai kunigai kalba Romos apeigų bažny- 
tinį brevijorių, neturintieji aukštesniųjų šventimų tekalba „Tėve 
mūsų“. Kurie nemoka skaityti, turi ne tuo pirmiausiai rūpintis, 
kad skaityti išmoktų, bet tuo, kad nusikratytų tuštybe, pasi- 
didžiavimu, pavydu, apkalbomis, murmėjimu, visokiu godumu 
ir šio pasaulio rūpesniais. Užtat turi rūpintis įsigyti Viešpaties 
dvasios, atlikti Dievo darbų, visuomet į Jį melstis karšta tyra 
širdimi, laikytis pasižeminus ir kantriai persekiojimuose, 
ligoje ir mylėti tuos, kurie mūsų neapkenčia, bara ir mus 
mankština, nes Viešpats yra pasakęs: Mylėkit savo priešus ir 
melskitės už tuos, kurie jus persekioja ir apkalbinėja. Laimingi 
būkit, gaudami persekiojimų kentėti del teisybės, nes jūsų 
yra dangaus karalystė. O kas iki galo ištvers, bus išganytas 
(X sk.). 

Taip šitoje pranciškonų reguloje ir. dabar tebeliepsnoja 
šventoji ugnelė, Pranciškaus sukurta. Iki šiai dienai prakilnes- 
nieji ir geresnieji Pranciškaus vaikai tvarko savo gyvenimą 
pagal tą regulą. „Be išminties, be paaiškinimų“, tie žodžiai, 
tarti iš dangaus broliui Elijai ties Fonte Colombo, yra broliams 
geriausia rodyklė, kaip reikia savo gyvenimas tvarkyti ir regula 
laikyti, kuri jiems yra“ „gyvenimo knyga, išganymo viltis, 
Evangelijos branduolis, kryžiaus kelias, tobulybės apsauga, 
rojaus raktas, nujautimas ir takas į amžinąjį gyvenimą“. 

Šimtmečiams slenkant,  mainos išviršinė pasaulio iš- 
vaizda, bet Pranciškus, rodos, atsigema vis naujan gyveniman, 
spiesdamas apie save būrius naujų brolių. Jonas iš Parmos, 
Ubertino iš Casale, Petras Jonas Olivi, Angelo Clareno, Gen- 
tile iš Spoleto, Povilas Trinci, šv. Bernardinas iš Sienos, 
Matteo da Basci, Stefano Molina —štai eilė pranciškonų vadų, 
apie kuriuos vis spiečias nauji ir nauji broliai, basi, rudynėmis 
apsivilkę, virve susijuosę, panašūs į senovės tyrininkus, kurie 
iki šiol nėra pamiršę savo mokytojo įsakymo eiti per pasaulį, 

kaip keleiviai, nieko kito jame neturėdami, tiktai nepajudinamą- 
ją neturto brangenybę“. . Tie garsai iš Porcijunkulės ir Rivo 
Torto dar ir dabar tebeskamba po visus kraštus ir daugelį 
ragina mesti visas nereikalingas gerybes, kliudančias greičiau 
žygiuoti išganymo keliu. 


XII. 

Gale 1223 metų Pranciškus buvo Romon atvykęs rū- 
pintis savo regulai popiežiaus patvirtinimą išgauti, o kardinolas 
Hugolinas tame reikale jam padėdavo. „Kad mes dar buvome 
mažesnioje vietoje, padėdavome Pranciškui regulą surašinėti 
ir jos patvirtinimą iš Šventojo Sosto išgauti“, rašė Hugolinas, 
1230 metais patsai likęs popiežiumi. 

Tuo laiku Pranciškus, be abejonės, buvo atsilankęs ir 
pas „brolį Jokūbą“, atseit pas Jokūbą de Septemsoliis, kuri 
1217 metais liko našlė. Tai buvo viena dviejų moteriškųjų, 
kurias Pranciškus iš veido pažindavo (antra buvo šv. Kliara). 
Jokūbos namuose Pranciškui buvo jauku -ir malonu, tai buvo 
jo Betanija, Jokūba buvo kartu Morta ir Marija. Ji jam pa- 
taisydavo valgius, kuriuos jis mėgdavo, tarp kito migdolinį 
kremą (košelę), kurios jis paskutiniojoje savo ligoje norėjo 
dar paragauti. Už tai Pranciškus padavanojo Jokūbai avelę, 
kurią buvo atpirkęs turguje iš vieno sodiečio. Pranciškus ne- 
galėjo iškęsti, matydamas vedant avis į skerdyklą, nes jos 
primindavę jam Jėzų, vedamą į Golgotos kalną, todel jis 
visuomet rūpindavosi jas išvaduoti. Taip atsitiko Ankonos 
turguje, kur Pranciškus, atpirkęs iš vieno sodiečio avelę, nuėjo 
su ja pas vyskupą Osimo ir tik per didelį vargą galėjo ger- 
biamam prelatui išaiškinti, kam jis tą avelę su savim atsivedė. 
Ta avis paskui buvo atiduota į seserų vienuolyną į San Seve- 
rino. Iš jos vilnų seserys buvo išaudusios milalį ir nusiuntu- 
sios Pranciškui per Sekminių kapitulą. Kitą sykį Pranciškus 
atidavė savo apsiaustą už du geriuku, kuriuos iš vieno so- 
diečio atpirko. Išgirdęs avis bliaujant, Pranciškus negalėdavo 
tvertis iš susigraudinimo, glostydavo jas ir glamonėdavo, kaip 
motina savo kūdikius. Porcijunkulėje Pranciškus buvo pri- 

jaukinęs stirnelę, kuri visur paskui jį sekiodavo, eidavo draug 
su juo net bažnyčion ir tenai, broliams giedant, bliaudavo 
kartu. Romoje būdamas, Pranciškus taipogi nupirko avinėlį 
ir padovanojo Jokūbai. Jos namuose tasai avinėlis gyveno 
ilgoką laiką, eidavo draug su ja bažnyčion Mišių klausyti, o 
kad jo šeimininkė kartais gan anksti nepaslinkdavo atsikelti, 
priėjęs prie jos, savo ragais ją žadindavo. Iš to avinėlio vilnų 
Jokūba buvo išaudusi milalį ir parvežusi rudenį 1226 metais 
į Porcijunkulę. Iš to milalio pasiūtame rūbe Pranciškus ir 
pasimirė. į 

Pranciškus ne tiktai viešėdavo pas Jokūbą, bet ir kardi-- 
nolai jį dažnai kviesdavę pas save. Mat, kardinolai norėdavę 
pareikšti pagarbą mažesniesiems broliams, ir kiekvienas kardi- 
nolas stengdavosi pas save laikytį „mažąjį broliuką“, ne del 
kokios nors naudos ar reikalo, bet stačiai del brolių dievo- 
baimingumo. Taip, brolis Egidijus kokį laiką gyveno pas 
kardinolą Mikalojų Chiaramonte, brolis Angelas pas kardino- 
lą Leoną Brancaleone. Buvo, galima sakyti, dievobaiminga 
mada Kūrijoje laikyti namuose Pranciškaus broliukų. Tomas 
"Celano paskui labai smarkiai barė tų „aukštųjų brolių“ 
dykaduoniavimą ir tinginiavimą. 

Pranciškus nė kiek nebuvo panašus į „aukštąjį brolį“ 
(frater palatinus). Viešėdamas Hugolino rūmuose, Pranciškus 
neužmiršdavo pavaiksčioti po gatves ir pasielgetauti maisto, 
kurį atsinešdavo į kardinolo stalą. Nuėjęs pas kardinolą Leo- 
ną, Pranciškus susitiko ten su broliu Angelu ir abudu išgavo 
kardinolo sodne seną bokstą, panašų į atsiskyrėlių triobelę, 
kur ir apsigyveno. Bet pirmą naktį bokšte pradėjo vaidintis: 
Pranciškų užpuolė piktosios dvasios ir labai jį prikankino. 
Rytdienos susilaukęs, Pranciškus paklausė brolį Angelą: „Del 
ko, kaip tu manai, piktosios dvasios (demonai) mane taip 
privargino, ir del ko Viešpats davė joms ant manęs tokią ga- 
lią? Man rodos, velniai yra Dievo budeliai, siunčiami nusidė- 
jėlių bausti, kaip vyriausybė kad siuntinėja savo policiją tvar- 
kos palaikyti. Taip ir Viešpats baudžia ir draudžia tuos, 
kuriuos myli, nes tiems, kuriuos myli, Viešpats nepalieka jo-- 

kio jų apsirikimo nepabaudęs siame gyvenime. Rodos, aš ne- 
su jokio prasižengimo palikęs, kad nebūčiau jo išpažinęs ir 
atgailą atlikęs, bet šitoji bausmė bus man pasiųsta, tur būt, 
už tai, kad aš noriai priėmiau kardinolo pakvietimą pas jį 
ramiai pasiviešėti. Kad apie tai sužinotų mano broliai, kurie, 
-svetimose šalyse besidarbuodami, kenčia įvairių vargų, arba 
kurie gyvena menkose triobelėse po vienuolynus, galėtų rū- 
goti, sakydami: „Mat, mes čia skurstame, o jis sau puikiau- 
siai vieši pas didelius ponus“. Ašen esu siųstas būti broliams 
geru pavyzdžiu, ir aš jiems pavyzdį tieksiu už vis geriau, kad 
draug su jais gyvensiu jų skurdžiose triobelėse, jiems bus 
lengviau tas skurdas kęsti, matant, kad ir aš ne didesnis už 
juos ponas besąs“ (Spec. perfec. cap. 67). 

Dar tą pačią dieną Pranciškus atsisveikino su vaišinguo- 
ju kardinolu ir, palikęs jo bokštą, iškeliavo atgal, nors buvo 
žiemos laikas, oras buvo žiaurus, lijo kasdien, ir keliai buvo 
purvini. Greit jis praėjo pro Romos vartus, vadinamus Porta 
Salaria, ir pasuko į šiaurę, norėdamas kuo greičiausiai pasiekti 
savo mylimąjį kraštą—Rieti slėnį ir suseiti su ištikimais broliais, 
gyvenančiais pas Fonte Colombo. Bet jo čia laukė dar vienas 
rūpesnis ten toli žiauriuose Sabino kalnuose. Mat, Pranciškus 
nuo to laiko, kaip gavo aplankyti Šventąsias vietas Palestinoje 
ir pabuvo Betliejaus kūtelėje, įgavo nepaprasto pamaldumo 
prie Viešpaties Gimimo paslapties ir stengėsi Kalėdų šventę 
švęsti kuo iškilmingiausiai ir nepaprastu būdu. Tais metais 
Kalėdų šventė pasitaike penktadienį. Brolis Murico buvo 
padavęs sumanymą tą dieną visai mėsos nevalgyti. „Jeigu yra 
Kalėdos, tai jau nebėra penktadienio“, atsakė Pranciškus. 
„Jeigu sienos būtų galėjusios mėsą valgyti, aš joms būčiau 
davęs, o kad tai nėra galima, tai bent aš jas pavaduosiu!“ 
Dažnai Pranciškus sakydavo: „Kad aš galėčiau pas ciesorių 
prieiti, prašyčiau jį liepti visiems Kalėdų dieną barstyti grūdų 
paukšteliams, labiausiai mūsų broleliams veversėliams, o vi- 
siems gyvuliams kūtėse patiekti tą dieną geresnio pašaro iš 
meilės gimusio kūtėje, gyvulių tarpe, Jėzaus Kūdikėlio. Tur- 
tingieji tą dieną turėtų valgydinti vargšus“. 

Kalėdas 1223-ais metais Pranciškus pasiryžo taip švęsti, 
kaip dar niekuomet nebuvo švenčiamos. Pranciškaus turėta 
Greccio mieste geras pažįstamas ir globėjas, matininkas Gio- 
vanni Vellita, kurs buvo Pranciškui ir jo broliams padovanojęs 
kalniuką, mišku apaugusį. Šitą savo pažįstamą pasikvietė 
Pranciškus pas save į Fonte Colombo ir patiekė jam šitokį 
sumanymą: „Aš noriu šių metų Kalėdų naktį švęsti draug 
su tavim, tik paklausyk, kaip aš esu sumanęs tai įvykinti. 
Miške prie vienuolyno rasi uoloje didelį urvą; tenai pastatyk 
“ prakartę, pridėk šieno ir atvesk jautį ir asilą, kad būtų visa 
taip, kaip Betliejaus kūtelėje kad buvo, Jėzui gimstant. Aš 
savo akimis norėčiau regėti, kokiame - skurde Dievo Sūnus 
ant žemės gimė“. 

Giovanni Vellita viską paruošė, kaip buvo Pranciškus 
sakęs. Kalėdų vidunaktį atėjo vienuoliai iš Fontė Colombo, gi 
žmonės, išgirdę apie nepaprastą reginį, pradėjo plūsti iš visos 
apylinkės, rankose nešini uždegtomis žvakėmis, broliai taipogi 
su degančiomis žvakėmis: atsistojo prie prakartėlės, visas 
miškas atrodė liepsnojąs, nakties tamsoje vis tai sudarė ne- 
paprastą graudingą reginį. Prakartėle pasinaudota altoriaus 
vietoje, ir ant jos buvo atlaikytos šv. Mišios. Giovanni Vellita 
pasakojo net matęs tikrą kūdikį Jėzų, prakartėje gulintį, tik 
negalėjęs suprasti, ar jis miega, ar negyvas guli. Prie kūdikio 
priėjęs Pranciškus ir, paėmęs jį į rankas, pakėlęs. Tuokart kū- 
dikis atbudęs, pradėjęs šypsotis ir savo rankutėmis glostęs 
Pranciškaus plaukus ir jo šiurkščią milinę. Tasai regėjimas nė 
kiek nenustebinęs Giovanni, nes, jeigu Jėzus gali į žmonių 
širdis ateiti ir tenai pasilikti, del ko nebūtų galėjęs kokią 
valandėlę pasilikti Pranciškaus rankose? „Atgiedojęs evangeliją, 
brolis Pranciškus, djakono rūbais apsirėdęs, prisiartino prie | 
prakartės, rašo T. Celano, ir pradėjo sakyti pamokslą. Jo 
veidas spindėjo džiaugsmu ir įkvėpimu, akys žibėjo nepaprasta 
ugnimi, jo balsas buvo aiškus, . stiprus ir skardus. Brolis 
Pranciškus sakė apie Kūdikėlį Jėzų „žodžiais, pilnais saldumo 
ir malonumo“, rašo toliau P. C. Pasakojo Pranciškus apie 
vargšų karalių Jėzų, gimusį šią naktį Dovido mieste. Kiek- 

vieną sykį, norėdamas ištarti Jėzaus vardą, sakytojas suvirpė- 
davo meilės ugnim ir, negalėdamas to žodžio ištart, vietoje 
jo vartodavo pavadinimą „Betliejaus Kūdikis“. Tardamas 
Betliejaus vardą, net apsilaižydavo, prisimindamas taip brangią. 
vietą. Vėlai naktį pasibaigė šitos nepaprastos apeigos, iš kurių 
visi grįžo labai sugraudinti ir džiaugsmo kupini“. 

„Vėliau viršum prakartėlės pamūrytas altorius ir pastaty- 
ta bažnyčia šventojo Pranciškaus vardu, ir dabar tenai, kur 
seniau gyvuliai šieną gromulojo, dabar žmonės Dievą garbina 
ir į savo širdis priima nekalčiausiąjį Avinėlį, savo Viešpatį 
Jėzų Kristų, kurs iš meilės žmonių del jų savo kraują yra 
išliejęs ir dabar su Tėvu ir Šventąja Dvasia viešpatauja 
dangaus karalystėje per amžius. Amen“. 


Ketvirtoji knyga. 


Atsiskyrėlis Pranciškus. 


„Corpus est cella nostra, et anima est 
eremita, gui moratur intus in cella ad 
orandum Dominum et meditandum de ipso““ 

„Kūnas yra mūsų triobikė, o siela 
yra atsiskyrėlis, kurs joje gyvena, mel- 
džias į Dievą ir apie Jį mąsto“. 


Pranciškus du uždaviniu buvo savo gyvenime pasiėmęs: 


pirmą — Kristaus Evangeliją įgyvendinti pirmiausiai savo gy- 
venime, 0 per tai savo pavyzdžiu ir kitus brolius ir šiaipjau 
žmones paraginti prie griežtesnio Evangelijos mokslo prisilai- 
kymo visose gyvenimo srityse; antru savo uždaviniu Pranciš- 
kus laikė regulos papildymą naujais raštais, kurie nebuvo re- 
gulon įtraukti, 0 jis norėjo, kad bent jo dvasia pasiliktų 
vienuolijos papročiuose. Tačiau tie laikai, kada jis, brolių 
lydimas, vaikščiojo po apylinkę, kaipo evangelistas ir Dievo 


giesmininkas, jau praslinko, virto kitokie laikai, atsirado kito-' 


kių papročių žmonės, pagalios ir jo paties sveikata sumenkė- 
jo, jis tegalėjo dar vieną kitą pamokymą parašyti ir savo gy- 
venimu daryt kitiems įtakos. 

Didžiausią dalį paskutinio savo meto Pranciškus pra- 
leido Rieti slėny, kurs prasideda nuo Terni kalno ir Velino 
upės pakrančiais tęsiasi viena puse iki Sabino kalnų, kita pu- 
se prieina iki aukštų sniego viršūnėmis blizgančių Abruzzų 


kalnų. Čia Pranciškus pradėjo pirmutinius savo misijų bandy- 


mus. Kiekvienam miestely bei kaimely, kurių čia nemaža yra 
tarp kalnų įsispraudusių ar pakalnėse prisiglaudusių, . galima 


išgirsti aisiminimų iš tų pirmųjų Pranciškaus veikimo laikų, 
kad dar jis nežinojo apsivylimų ir tikėjos pastatysiąs tiltą tarp 


žemės ir dangaus ir visus žmones su savim nuvesiąs rojun. 
Paskui jis gavo įsitikinti, kokių atkaklių ir nedėkingų žmonių 
esama, bet iš Evangelijos jis žinojo, kad dangaus Tėvas yra 
tarnams pasakęs: „Eikit į kelius ir kelelius ir miesto gatves ir 
veskit su savim vargšus, luošus, ligotus, aklus į mano na- 
mus“. Su dideliu pasitikėjimu kartodavo Pranciškus Išganytojo 
žodžius pamokslo kalne: „Palaiminti vargšai, palaiminti taiką 

-darantieji, palaiminti skaisčios širdies!“ 

Kalbėdamas į šavo brolius, Pranciškus nerodydavo sa-' 
vo galybės bei savo vyriausybės, nes ir taip vienuolijos 
vyriausybė ir vyskupai daugelį jo brolių yra nuo jo pirmu- 
tinės regulos atitraukę. Nors tas jam buvo skaudu, bet jis 
vis delto pasitikėjo Dievu ir Jojo „gastaldais“ (budeliais). Jo 
manyta taip: jeigu broliai nuo jo idealo pasitrauks, tai žmo- 
nės juos ims niekinti ir persekioti ir privers juos vėl į tikrą- 
ją kelią pagrįžti. Jis patsai jautės nieko kito nebepajėgiąs 
veikti, kaip tik melstis ir savo gyvenimu broliams rodyti, kaip 
reikia pagal Evangeliją gyventi, kad jie nebegalėtų niekuo išsi- 
teisinti. Negi galėjo Dievas daugiau reikalauti iš žmogaus 
ligonies? $ 

Čia reikia pasakyti apie Pranciškaus ligą ar ligas, kurio- 
mis jisai paskutiniaisiais savo gyvenimo metais sirgdavo. Jo 
sveikata niekuomet nebuvo stipri. Jaunystėje jis dažnai sirg- 
davo drugiu. Vėliau ilgi pasninkai ir vargai galutinai jo svei- 
katą palaužė. Prie to viso jį draskė abejonės, kurios, jis 
manė, pareinančios iš piktųjų dvasių, nes ir nuolat girdėjo 
kuždant: „Kiekvienas nusidėjėlis gali tikėtis išganymo, tik ne 
tu, kurs savo nesąmoningais varginimais pats save esi pra- 
žudęs“. Jis retai tevalgydavo viralo ir tą patį maišydavo su 
pelenais, sakydamas, jog „brolis pelenas yra švarus“. Miego- 
davo mažai ir tai dažniausiai sėdėdamas arba akmenį ar 
medžio pliauskę po galva pasidėjęs. Carceri lygiai kaip ir La 
Verna gyvendamas, jis kitos lovos neturėjo, kaip tik pliką 
uolą. Dvidešimt metų tokio vargingo gyvenimo galutinai su- 
ardė jo kūną. Pradėjo rodytis džiovos žymės, dažnai kraujas 
pasileisdavo pro burną, ir ne sykį broliai manė jį arti mir- 
ties esant. 

Prie tos nesveikatos prisidėjo dar aigiptiškoji akių liga, 
kuria Pranciškus buvo užsikrėtęs, Rytų šalyse besidarbuoda- 
mas. Liga buvo taip įsigalėjusi, jog ligonis kartais visai nieko 
nebematydavo. Žodžiu sakant, uolus ir judrus misijonorius 
pavirto paliegėliu, homo caducus, kaip paskutiniu laiku 
pats save vadindavo Pranciškus. Todel jis buvo priverstas 

pasitenkinti apaštalavimu per raštus, kuriuos siuntinėdavo 
įvairiems savo broliams ir į įvairius kraštus, bet ir tuose 
raštuose žymu Pranciškaus nesiliaująs uolumas Evangeliją 


nims, laišką Sekminių kapitulai, kurioje jis (1224 m.) pats ne- 
galėjo dalyvauti, laišką visiems kustodams ir laišką visoms 
vyriausybėms. Čion dar reikia įskaityti Pranciškaus testamen- 
tas, rašytas seserims kliarisėms, ir Pranciškaus tikybinės 
poezijos (eilės), tarp kurių žymiausia yra „Saulės giesmė“. 
Dar yra iš to laiko užsilikęs raštelis, paties Pranciškaus ranka 
rašytas į brolį Leoną. Pranciškaus raštuose jokių ypatingų 
galvojimų nerasi, juose atsikartoja koks trejetas minčių, „bet, 
„prisiminus, kad tos mintys buvo pareikštos tokio asmens, kaip 
Pranciškus, kurs, ką rašė, tą ir darė, kaip sakydavo, taip ir 
gyvendavo, tuokart jo žodžiai įgyja apreiškimo prasmės“, sako 
Boehmer („Analekten“, LII--LII!). Vartydamas šv. Pranciškaus 
laiškus, iš tiesų, juose kito nieko nerandi, tiktai tą patį, kas 
jau yra žinoma iš jo įspėjimų (admonitiones), pirmosios regu- 
los ir laiško į brolį Eliją. Čia pakartojami tie patys paragini- 
mai ištikimai Dievui tarnauti, Jį mylėti, prie Jo atvirsti, pasnin- | 
kauti, saugotis nuodėmių ir piktų pageidimų, mylėti savo 
priešus, juos gelbėti, neieškoti pasaulinės gudrybės ir aukštų 
vietų, daug melstis, dažnai atlikti išpažintį ir eiti „prie šv. 
Komunijos, už blogą stengtis geru atsimokėti. Paskutinįjį 
paraginimą Pranciškus yra plačiau paaiškinęs savo pasakojime 
apie tai, kaip nusidėjėlis miršta (De infirmo, gui male poenitet). 
„Kūnas eina silpnyn, mirtis eina artyn“, rašo Pranciškus: 
„giminės ir pažįstami, susirinkę, ragina: surėdyk savo namus! 
Jo žmona, jo vaikai, namiškiai ir pažįstamieji apsimeta verkią. 
Ligonis, dairydamasis aplinkui, mato juos verkiančius, bet jųjų 
veidmanystė jį erzina, ir jis mąsto sau pats vienas: ir šitiems 
mano buvo rūpintasi atsiduoti su kūnu ir su siela ir ant jų 
atsidėti. Iš tiesų, smerktinas yra toksai žmogus, kurs savo sielą, 
savo kūną ir visa, ką tik turi, atiduoda į tokias netikras ran- 
kas. Todo Viešpats yra pasakęs pranašui: Smerktinas yra 

tasai, kurs žmogumi pasitiki! Pagalios šaukiamas kunigas, 
kurs, atėjęs, klausia ligonį: nori daryti atgailą už visas savo 
nuodėmes? Taip, atsako ligonis. Toliau kunigas klausia: ar 
nori atlyginti visiems tiems, kuriuos esi nuskriaudęs, apgavęs? 
Ne, atsako ligonis. Kodel? klausia kunigas. Ligonis paaiškina: 
todel, kad aš viską esu atidavęs savo šeimynai ir savo 
giminėms! Po to ligonis nustoja kalbos ir miršta, neatsiteisęs 
su nuskriaustaisiais. Taigi, visi turi žinoti, kur ir kaip miršta 
žmogus, sunkiomis nuodėmėmis apsunkintas, neatitaisęs pa- 
darytųjų skriaudų; jis būt galėjęs tai padaryti, bet nenorėjo, 
todel velnias griebia tokią sielą, o koki jos baimė ir nusimi- 
nimas tuokart būna, tegali numanyti tas, kurs to viso gauna 
pritirti. Ir visi jo gabumai, visa jo galia ir visa gudrybė su 
visu jo mokslu—viskas iš jo bus atimta, o savo visą turtą jis 
bus palikęs savo šeimynai ir giminėms. O jie, besidalindami 

jo palaikais, keiks: o kad jis prasmegtų, tiek maža mums 

palikęs! Negalėjo jis daugiau uždirbti! Taip tatai jis viso ko 

bus nustojęs šiame gyvenime, o kitame bus pasmerktas am- 

žinan pragaran“. 

Šitame vaizdely pasireiškia nusivylimas žmonėmis, kurs, 
kaip matome, ir Pranciškaus nėra aplenkęs, tačiau šiuo vaiz- 
deliu Pranciškaus norėta sugėdinti tie visi giminaičiai ir 
„artimieji“, kurie iš mirštančio stengiasi išmasinti testamentą 
savo naudai, o paskui dar keikia velionį, kad taip maža jiems 
buvo palikęs. 

Savo laiškuose Sekminių kapitulai 1224 metų, dvasiškijai 
ir -kustodams Pranciškus stengiasi paaiškinti ir sustiprinti tuos 
regulos straipsnius, kurie buvo praleisti arba sušvelninti. Čia 
jo iš brolių reikalaujama didesnės pagarbos švenčiausiajam 
Altoriaus Sakramentui; kur bus daugelis. kunigų vienuolių, 
tiktai vienas jų teatskaito Mišias, o kiti turi pasitenkinti jų 
klausymu. Kiekviena popieriaus skiautelė, kur bus parašytas 
šventas žodis, turi būti renkama ir pagarboje laikoma. Kalbant - 
bažnytinius poterius (officium), reikia mintis ir visa dvasia lai- 
kyti pakelta prie Dievo, o ne pasitenkinti, vien tik lūpomis balsą 
leidžiant. Nuolat ir be paliaubos ragindavo Pranciškus dvasiš- 

kiją ir vienuolynų vyresniuosius, kad bažnytinius indus, rūbus 
ir drobinius reikmenis, vartojamus šv. Mišias belaikant, laikytų 
kuo švariausiai ir pavyzdingoje tvarkoje. Mišias belaikant, visi 
turi klūpoti, svarbiausiosios Mišių dalys turi būti garsinamos, 
varpais beskambinant, kad visi aplinkui galėtų Mišių klausime 
„dalyvauti. 

„Ir ašen, brolis Pranciškus, jūsų mažas tarnas, prašau 
ir meldžiu jus del Dievo meilės ir jūsų kojas bučiuodamas, 
kad, pasižeminę, šituos ir kitus mūsų Viešpaties Jėzaus Kris- 
taus. žodžius priimtumėt, juos laikytumėt ir griežtai sektumėt. 
Kurie nemokat skaityti, pasirūpinkit, kad kas jums paskaitytų, 
laikykit juos prie savęs ir šventais darbais juos vykinkite, nes 
tie žodžiai yra dvasia ir gyvenimas. Kas to nedarys, teismo 
dieną turės atsiskaityti prieš Kristų Teisėją Visi del to, kurie 
tą žodį priims su džiaugsmu, jį supras ir jį vykins, kitiems 
duodami gerą pavyzdį, ir ištvers iki galo, tie bus palaiminti 
Dievo Tėvo, Sūnaus ir Šventosios Dvasios. Amen“. 

Tur būti, tuo pačiu laiku buvo sumanęs Pranciškus iš- 
siuntinėti brolius į visas provincijas su gražiomis, spindin- 
čiomis kūpkomis (pyxides) Švenčiausiajam Viešpaties Kūnui 
laikyti, kurias broliai turėjo dovanoti vietos bažnyčiai, jei kur 
tokios kūpkos trūktų, arba ji būtų labai palaikė. Kitus bro- 
lius norėjo išsiuntinėti su naujomis dailiomis formomis os- 
tijoms gaminti, kad visur būtų švarios ir šviežios ostijos 
Mišioms ir Švenčiausiajam  Sakramentui (komunikantams). 
Žinoma, tie sumanymai vargiai tebuvo įvykinami, bet vis 
delto Greccio vienuolyne dar ir dabar tebėra geležinė forma 
su išrėžtomis raidėmis J. H. S. ostijoms kepti, šv. Pranciš- 
kaus padovanota. 

Laiškas į visas vyriausybes, į „visus viršininkus, konsu- 
lus, teisėjus ir valdytojus (rektorius)“ yra taikomas visai žmo- 
nių visuomenei. Į tikybą Pranciškus žiūrėjo ne vien kaip į 
asmeninį kiekvieno reikalą, bet kaip į visuomeninį. Todel jis 
ragindavo visus, kurie buvo aukštesniose vietose pastatyti, 
kad, savo įvairias pareigas beeidami, neužmirštų to, kas 
labiausiai mums yra reikalinga. Kai mirtis ateis, kas daugiau 

beliks? To pat septyni šimtai metų vėliau klausė garsusis 
belgų poeta Verlain (et puis, guand la mort viendra, gue 
reste-t-il?). Pranciškus ragindavo visus aukštai pastatytus as- 
mėnis eiti prie komunijos kiek galint dažniau, kaip paprasti 
žmonės kad daro, patiems melstis ir kitus prie maldos ragin- 
ti, o turintiems tam tikrą valdžią patardavo per heroldus 
(šauklius) kas vakarą skelbti maldos laiką, kad visi, kur kas 
būtų, kalbėtų poterius Dievui pagarbinti. Iš to Pranciškaus su-- 
manymo išsivystė paprotis „Dievo Angelas“ kalbėti. Pranciš- 
konų generalinėje kapituloje 1263 metais Pizoje buvo nutarta 
kalbėti „Sveika Marija“ kas vakarą varpams suskambinus. Kiek | 
vėliau 1205 metais Paduvos, Venecijos, Veronos ir Friaulio 
provincijos kapitulos nutarė kalbėti po tris „Sveika Marija“ tais 
pačiais atvejais. ) 

Laiškas į brolį Leoną bus, tur būt, rašytas ilgai netru- 
kus po to, kaip Pranciškaus regula -buvo pertaisyta ir galu- 
tinai patvirtinta, ir kai dar patsai jos autorius ir jo broliai at- 
minė, kas iš jos buvo išbraukta ir kas pakeista. Tojo laiško 
išdailintas stilius rodo, kad jį yra rašęs arba bent taisęs bro- 
lis Cezaris iš Špejero, kurs 11 birž. 1223 metais buvo ką tik 
iš Vokietijos pagrįžęs. Tame laiške Pranciškus rašo: „Brolau 
Leonai, tavo brolis Pranciškus siunčia tau pasveikinimą 
ir ramybę! . 

„Mano stinau, kaip motina, surinkęs visus žodžius, kuriuos 
pakelėje buvau sakęs, dabar juos atkartoju ir patariu: kaip 
tau geriau atrodys, kad galėsi Dievui, mūsų Viešpačiui, įtikti 
ir Jojo pėdomis vaikščioti, ir savo neturtą išlaikyti, taip daryk, 
Viešpačiui Dievui laiminant ir man leidžiant. Jeigu tau vėliau 
mano patarimas būtų reikalingas, arba savo sieloj bei savo 
suraminimui rastum reikalinga pas mane atvykti ir turėtum 
tam noro, tai ateik, Leonai!“ 

Panašų leidimą bei pakvietimą Pranciškus yra suteikęs 
broliui Cezariui, o daugiskaita,' kurią Pranciškus šitame laiške 
vartoja, reiškia, anot Sabatier, kad tasai leidimas taikomas 
taipogi kitiems broliams. Tikrai sakant, Pranciškus nebegalėjo 
panašių leidimų bei įsakymų davinėti, nes nuo vienuolijos 

vadovybės buvo jau atsisakęs. Tas dalykas nėra dar galutinai 
paaiškėjęs, nes Pranciškus nesiliaudavo davinėjęs visokių įsa- 
kymų jau po to, kai regula buvo patvirtinta ir paskelbta. 
Taip, jo buvo parėdyta, kad broliai, viešėdami svečiuose, . 
tenkintųsi trimis kąsneliais, kad savo perdaug dideliu gobšumu 
žmonėms neikyrėtų ir nepapiktintų. Ne vienam broliui Pran- 
ciškus vis dar pasilikdavo vyriausiuoju vadovu ir vienuolijos 
galva, ir tasai ginčas tarp tų pranciškonų, kurie, pačiam Pran- 
ciškui leidžiant, laikydavos regulos visu pirmutiniu griežtumu, 
ir tųjų, kurie buvo prisiėmę popiežiaus leistus palengvinimus, 
tęsėsi keletą šimtmečių. Tiktai popiežius Leonas XIII tą ginčą 
kiek sumažino, suvesdamas išsiskirsčiusią pranciškonų vienuo- 
liją į keturis pamatinius skyrius. 


Il. 

Pranciškus stengdavosi žmones mokinti ne tik žodžiais, 
bet dar labiau darbais ir savo gyvenimo pavyzdžiu. Jis norė- 
jo, kad visi broliai taip darytų, ir tą savo nusistatyma įrašy- 
dino vienuolijos regulon, o patsai buvo pirmutinis jos vykin- 
tojas. Apie Pranciškų galima buvo pasakyti Išganytojo žo- 
džiais: štai žmogus, kuriame nėra jokio dvilinkumo! Jo kilnu- 
sis gyvenimas Rieti slėny tai kartkartėmis patvirtina. Advente 
1223 ar 1224-ais metais Pranciškus gyveno vienuolyne ties 
Poggio Bustone. Negalėdamas del savo silpnų vidurių valgy- 
ti valgių, virtų su aliejumi, jis buvo priverstas vartoti viralui 
taukų, bet už tai rado reikalinga pats save viešai apskųsti, 
sakydamas bažnyčioje pamokslą Advente. „Jūs čion susirinko- 
te, sakė Pranciškus, tikėdamiesi išvysti maldingą žmogų, bet 
jūs nežinote, kad aš šį Adventą valgiau su lašiniais“. Pana- 
šiai pasielgė Pranciškus, kai del savo ligos žiemą 1220—1221 
m. buvo priverstas valgyti mėsiškus valgius pasninko dieno- 
mis. Vos kiek pasveikęs, užsinėrė sau ant kaklo virvę ir savo 
vikarui Pietro dei Cattani liepė save vadžioti po miesto tur- 
gavietę ir rodyti visiems apsirijėlį. 

Kitą sykį broliams buvo pasisekę Pranciškų prikalbėti, 
kad po savo rūbu pasidėtų bent kiek vilnų pilvui sušildyti, 

Pranciškus su tuo sutiko, bet liepė ir iš viršaus prikabint 
gabalą vilnų, kad visi žinotų jį dėvint rūbą su vilnoniu 
pamušalu. „Aš nenoriu slapta rodytis kitoks, negu iš tiesų 
esu“, sakydavo Pranciškus. Jeigu kur jam tekdavo nueiti 
viešėti ir tenai ko nors nepaprasto gaudavo pavalgyti, tuojau 
apie tai papasakodavo savo broliams, namo sugrįžęs. Jis 
norėjo, kad jį visi kiaurai permanytų. Jeigu, dalinant išmaldas 
Asyžiaus gavėse, jam pasitaikydavo pajusti džiaugsmo bei 
pasigėrėjimo savo darbu, tuojau apie tai pasisakydavo savo 
palydovui broliukui. Todel, apibūdindamas gerą vienuolijos 
generolą, Pranciškus, tarp kitko, statė jam pareigą nevartoti 
geresnių valgių skyrium, bet tik prie bendro stalo, visiems 
broliams matant. Bet už vis uoliausiai saugojo Pranciškus 
neturto paprotį. Šventas dalykas yra išmalda dalyti, bet taipo- 
gi šventas yra ją priimti. Sukalėdotą suelgetautą duoną Pran- 
ciškus vadindavo „angelų duona“. Todel brolis, grįžtąs iš 
elgetavimo, turįs būti pasitinkamas giesmėmis. Pranciškus 
patsai nuolat giedodavo psalmes ir kartodavo Evangelijos 
vietas, kurios garbina neturtą. Kad vienas brolis vienąsyk 
pasakė Pranciškui: „Aš išeinu iš Tavo celės (triobikės)“, 
Pranciškus nebenorėjo daugiau joje gyventi. Namai, apmušti 
abliuotomis lentomis, Pranciškui atrodė perdaug poniški, jam 
užtekdavo ir labai tikdavo palapinė, iš molio nukrėsta ir 
lapais apdengta, bet už vis labiau jis mėgdavo uolų urvus, 
* kuriuos mini Evangelija (Mat. VIII, 20). Asyžiaus miestiečiai 
buvo išmūriję ties Porcijunkule namus ir pavedę vienuolynui. 
Pranciškus bandė juos sugriauti ir buvo jau stogą nuvertęs, 
bet, miesto viršininkui įsikišus ir pareiškus, kad tokiu būdu 
naikinamas valsčiaus turtas, Pranciškus liovėsi ir nurimo. 
„Rūpintis rytojaus diena, anot Pranciškaus, tai—pasiturinčių, 
buržujų, kaip dabar sakoma, darbas. Todel jis drausdavo iš 
vakaro daržoves nusiplauti rytdienai, nes tiek tegalima susi- 
elgetauti, kiek tai dienai reikia pavalgyti. Kad jo rūbas neat- 
rodytų perdaug geras, Pranciškus prisiūdindavo jo viršuje 
įvairių lopų. Kai seną visai nudėvėdavo, naujo nesiūdindavo, 
kol jam suelgetaudavo užtektinai medžiagos. Brolis, kurs ne- 

norėdavo eiti elgetauti, buvo vadinamas „broliu tranu“, nes 
jisai, kaip avilio tranas, nerinkdavo medaus, atseit, išmaldos. 

Neveizint to nuolatinio veržimosi prie- visiško neturto, 
Pranciškui vis dar rodėsi, kad jis ir jo broliai vis dar nėra 
visiški vargšai. „Mes turime gėdėtis“, sakydavo jisai, pamatęs 
nudriskusį elgetą einant pro šalį, „kad mes, norėdami būti 
beturčiais, esame tuo visame pasaulyje pagarsėję, o štai ma- 
tome vargšą, kurs daug vargingiau už mus atrodo, bet jo 
niekas už tai nepagiria!“ Toksai elgeta Pranciškui atrodė šventas, 
ir jis negalėdavo pakęsti, kai koks brolis tokį elgetą įtardavo 
ar blogai atsiliepdavo. Tokiems elgetoms Pranciškus atiduodavo 
visa, ką tik turėdavo prie savęs: savo apsiaustą, savo rūbo 
skverną nuplėšdavo ir net savo kelnes nusimaudavo. „Vis tai 
jam po teisybės priklauso, paaiškindavo Pranciškus, „ir aš 
laikyčiau save vagim, jeigu jo nuosavybę užlaikyčiau!“ „Turime 
savo broliams vargšams sugrąžinti, ką iš jų esame pasiskoli- 
nę“, sakydavo tokiuose atsitikimuose Pranciškus. Jei gau- 
davo iš ko nors dovanų, tuojau atiduodavo dar varginges- 
niems ir pašalpos reikalaujantiems. Nemaža vargo turėdavę 
broliai, kai reikėdavę savo tėvelis aprėdyti, nes naujų 
drabužių jis neprisiimdavęs. Dažnai tad vienas brolis 
atnešdavęs jam vieną pusę rūbo, kitas kitą. Paskui tuos 
drabužius pamainydavę kitais ir tokiu būdu daugelis įsigy- 
davo Pranciškaus nešiotus rūbus. Tatai pagalios ir jis pats 
pastebėjo. Tuokart jis savo drabužius atiduodavo elgetoms, 
įspėdamas, kad jie tiktai už gerą atlyginimą juos parduotų. 
Taip broliai ties Celli gavo iš vienos senos moteriškėlės 
atpirkti Pranciškaus apsiaustą. 

Kartais Pranciškus turėdavo kitokį tikslą, šelpdamas 
vargšus. Vienąsyk jis pasitiko ties Perugia pažįstamą žmo- 
„gelį, kurs ėmė skųstis esąs pono nuskriaustas ir reiškė 
jam didelės neapykantos. Pranciškus, išklausęs žmogelio 
skundą, tarė: „Aš tau dovanosiu savo apsiaustą, tiktai 
atleisk savo skriaudėjui“. Ir nuskriaustojo sukepusi širdis 
atsileido, ir jisai nuėjo, Dievo Dvasios saldybe pripildy- 
tas (Spec. sk. 32). Rieti Pranciškus surado vieną vargšę 

moterėlę, kuri, kaip ir jis pats, sirgo akimis. Pranciškus ją: 
ne tik drabužiais aprūpino, bet dar atsiūntė jai dvylika 
kepalų duonos. Kita vargšė moteriškėlė, kurios du sūnu 
buvo įstojusiu vienuolynan, atėjo pas Pranciškų prašyti 
pagalbos. Jisai jai atidavė Naują Įstatymą (Evangeliją), kurs 
buvo brolių vartojamas pamaldų laiku. „Aš manau, paaiš-- 
kino Pranciškus savo broliams, geriau bus, jei savo motiną 
sušelpsime, negu kad pasilaikytumėm knygą, aną be pagalbos 
atleisdami. „Motina“ Pranciškus vadindavo kiekvieną moterį,. 
kuri buvo vienuolijai savo sūnų padovanojusi. 

Porcijunkulėje reikalas prie to priėjo, kad reikėjo- 
parduoti net altoriaus apdangalas. Mat, brolių skaičiui 
einant didyn, vis sunkiau darės jie visi vienuolyne išmai- 
tinti, todel Pietro dei Cattani, Pranciškus vikaras, buvo pa- 
taręs, kad stojantieji vienuolynan naujokai ne visus savo 
turtus išdalintų vargšams, bet dalį jų atsineštų vienuolynan. 
„Jokiu būdu“, sušuko, apie tai išgirdęs, Pranciškus: „juk 
tai daryti draudžia mūsų regula!“— „Tai kas gi reikia daryti?“ 
paklausė, nusiminęs, vikaras. „Verčiau imk nuo altoriaus 
apdangalus ir parduok! Geriau bus, jei altoriai pasiliks 
pliki, bet bus išlaikyta Evangelija, negu ją sulaužyti, al- 
torius bedabinant“. 

Taip Pranciškus rūpinosi įgyvendinti Evangelijos tiesas. 
Jam koktu buvo matyti, kai suelgetautus dalykus broliai “ 
mėgindavo kartais ' pardavinėti ar į kitus reikalingesnius 
išmainyti. Vieną sykį Velykų pirmadienį Greccio vienuolynan 
buvo atvykęs provincijolas. Broliai jam pagerbti užtiesė 
stalą staldengte ir, vieton molinių puodelių, pastatė stiklines. 
Prieš pat pietus atėjo Pranciškus ir, pamatęs netikėtą per- 
mainą, tyliai išėjo iš kambario, užsimovė seną sudriskusią 
kepurę, kurios ir elgeta neimtų, ir su lazda rankoje, su- 
grįžęs atgal, ėmė belsti į stalą, kai broliai aplinkui jau buvo 
susėdę, sakydamas: „Del Dievo meilės paaukokit ką nors 
vargšui sergančiam keleiviui!“ Broliai pakvietė jį sėstis už 
stalo ir, nors visi jį tuoj pažino, tačiau niekas nieko nesakė. 
Jis atsisėdo ant žemės prie ugniavietės, jam padavė bliudeli 

sriubos ir riekelę duonos, ir jis pradėjo valgyti. Niekas nė 
žodžio nepratarė ir niekas negalėjo kąsnio nuryti, sėdėda- 
mas prie gražiai apdengto stalo ir matydamas savo 
mokytoją sėdint ant žemės. Pavalgęs, Pranciškus padėjo - 
šaukštą ir tarė: „Dabar aš sėdžiu, kaip „mažasai brolis“ 
turi sedėti, o pirmiau, kad pamačiau taip puikiai padengtą 
stalą, nenorėjau tikėti, kad čia būilų vargšai vienuoliai, 
kurie visą dieną turi vaikščioti nuo durų iki durų ir sau 
valgio maldauti“. Čia broliai nebegalėjo ilgiau ištverti, ėmė 
visi verkti ir, sustoję, nuėjo pas Pranciškų. Antrąsyk 
Kalėdų laiku sėdėjo Pranciškus su savo broliais prie stalo, 
ir vienas iš jų pradėjo pasakoti, kaip vargingai yra Jėzus 
„gimęs, kaip Marijai buvo skurdu kūtelėje būti, neturint nė 
kur savo Kūdikėlį žmoniškai paguldyti, kuris reikėjo pa- 
mesti ant šieno prakartėlėje tarp gyvulių. Pranciškus viso 
to klausė tylomis, tik staiga pradėjo jam ašaros riedėti, jis 
pašoko nuo stalo ir, pasiėmęs savo riekelę duonos, atsisėdo 
ant plikos žemės, kad, valgydamas, neatrodytų geresnėje 
padėty už Jėzų ir Mariją Betliejaus kūtelėje. Pranciškus taip 
buvo nupratęs nuo visų patogumų, jog jiė jam atrodė 
didžiausia sunkenybė. Del savo akių ligos Pranciškus gavo 
leisti sau operaciją daryti t. y. įkaitinta geležim deginti 
blakstienas. Po to broliai jį prikalbėjo naktį pasiimti po- 
galvį, vietoje medžio kaladėlės. Anksti rytą atsikėlęs, Pran- 
ciškus ėmė skųstis broliams, kad per jų pogalvį visą naktį 
nė akių nesudėjęs: viskas man sukos aplinkui ir blauzdos 
drebėjo. Man rodos, kad pogalvyje velnio būta“. Todel jis 
brolį prašė pogalvį atsargiai išvilkti ir išmesti laukan, visai 
į jį nė nepažvelgus. 

Ne sykį Pranciškui rodės, jis esąs piktųjų dvasių 
užpuldinėjamas. Kartais, besimeldžiant kokioje bažnytėlėje 
ar uolos urve, jam rodės, būk apie jį kas vaikščiojąs, 
bėgiojąs, buvo girdimi tylūs greiti žingsniai ir rodės, kad 
kažin kieno biauri baisi galva kyšo iš užpakalio per jo petį 
ir žiūri draug į jojo maldų knygą. Jis girdėdavo nepaprastų 
"balsų, kaukimo, ūžiant vėjui tarp kalių, tai vėl, pelėdai 

sušukus prieš jo celę, pasigirsdavo juokas ir kvatojimasis.. 
Bet už vis įkyriausias būdavęs Pranciškui kuždėjimas į 
ausį velniškų balsų: viskas veltui, Pranciškėl, melskis ir 
verk, kiek tik nori, vis tiek nieko negelbės, tu esi mūsų ir 
gana! Pranciškus gaudavo sunkiai kovoti tokiomis valan- 
domis del savo amžinojo gyvenimo, ir broliai, atėję jo 
rytmetį aplankyti, rasdavę jį išbalusį, šaltu prakaitu apsi- 
pylusį. Man rodos, aš esu didžiausias nusidėjėlis, kokio dar 
pasaulyje nėra buvę, išsitarė Pranciškus, vieną tokią naktį 
praleidęs, broliui Pacifikui, bet tasai tą pačią valandą pa- 
matė atvirą dangų ir sostą, nuo kurio buvo nustumtas. 
Liuciferis, parengtą Pranciškui (Spec. perf. p. 110; Bona- 
ventura VI, 6). P 


UI, 

Įgavęs tiek daug prityrimo dvasiškame gyvenime, 
Pranciškus buvo geras vadovas ir mokytojas jaunesniesiems 
broliams ir mokiniams. Jis juos mokindavo nesibijoti pa- 
gundų užpuldinėjimo, nes „nė vienas, kurs nėra perėjęs 
per bandymus ir priespaudas, negali tapti tikru Dievo tarnu. 
Nugalėti gundinimai yra panašūs į žiedą, kuriuo siela susi- 
žieduoja su Dievu“, sakydavo Pranciškus. Jis velnius vadin- 
davo Dievo budeliais. „Brolis Bernardas Guintavalle yra - 
užpuldinėjamas pačių  gudriųjų piktųjų dvasių, kurios. 
norėtų jį prie to privesti, kad jisai kaip žvaigždė nuo dan- 
gaus nuriedėtų. Todel jisai dabar jaučias prislėgtas ir 
nusikamavęs, bet, mirčiai besiartinant, audra nutils, ir jis 
atgaus didelę ramybę“, pranašavo Pranciškus apie tą brolį. 
Ir iš tiesų taip atsitiko: paskutiniuoju savo gyvenimo laiku 
brolis Bernardas visai išsivadavo nuo rūpėsnių del žemiškųjų 
reikalų ir sau maistą gaudydavo ore, kaip kregždė, anot 
brolio Egidijaus betariant, o kartais dvidešimt, trisdešimt 
dienų išvaikščiodavęs kalnuose, „žiūrėdamas į daiktus, kurie 
buvo apačioje“. Savo mirties valandą pasakė br. Bernardas. 
susirinkusiems broliams: „Nė už tūkstantį pasaulių, lygiai 
gražių, kaip šitas, aš nebūčiau kitam Viešpačiui tarnavęs, 

kaip tik savo Viešpačiui Jėzui Kristui,“ ir, spindėdamas ne- 
paprastu džiaugsmu, nuėjo į amžiną visų šventųjų tėvynę. 
Taipogi antrasis Pranciškaus mokinys, brolis Rufinas, 
buvo sunkių pagundu kankintas. Jam taipogi, kaip ir Pran- . 
ciškui, ėmė rodytis, kad jis negalėsiąs būti išganytas, todel 
visa, ką jis gera darąs, būsią perniek. Jam net buvo pasi- 
rodę, būk patsai Išganytojas, prie jo priėjęs, taręs: „Brolau 
Rufinai, kam tu save be reikalo kankini malda ir atgaila, 
juk tu vis tiek nepateksi dangun: lygiai kaip ir jūsų vadi- 
namasis brolis Pranciškus, Petro Bernardono sūnus, ir visi, 
kurie juo seka, bus amžinai paskandinti pragare. Todel 
tu io daugiau nebeklausyk ir nesiklausk jo patarimų“. Tasai 
įvykis taip paveikė brolį Rutiną, jog jis visai persimainė ir 
visai nustojo pasitikėjimo savo mokytoju: nebenorėjo jo 
klausyti, nei namie melstis, nei bažnyčion į bendras brolių 
"pamaldas vaikščioti; paniuręs sėdėjo savo celėje užsidaręs, 
nebenorėdamas nieko veikti. Veltui šaukė jį Pranciškus 
per brolį Masseo pas save. Rufinas rūsčiai atsakė: ką aš 
veiksiu pas tą brolį Pranciškų? Tuokart patsai Pranciškus 
pas jį nuėjo ir jau iš tolo pradėjo šaukti: „Ak tu, neišmanėli 
brolau Rufinai, kuo tu esi patikėjęs?“ ir ėmė jam įrodinėt, 
kad tai ne Kristaus, bet velnio būta, ir pridūrė: „Jeigu tave 
kitąsyk velnias ims taip pat gundinti, sakydamas: tu esi 
pasmerktas! tu jam ramiai atsakyk: išsižiok, aš tau papūsiu! 
ir kaip matai gausi pažinti, kad tai būta velnio, jei jis, iš- 
girdęs tavo atsakymą, tuojau dings. Dar iš to gali pažinti, 
kad tai velnio būta, nes jis yra tavo širdį užkietinęs, kas 
kaip tik jo darbas yra. Kristus, mūsų Atpirkėjas, niekuomet 
žmonių širdžių neužkietina, bet jas tik suminkština, kaip 
ir patsai yra per pranašo lūpas pasakęs: „Aš noriu tau 
akmeninę širdį išimti ir jos vienton įdėti gyvą širdį“. 
Tuokart pamatė brolis Rufinas, kaip jis buvo apgau- 
"tas; verkdamas, puolė Pranciškui po kojų, melsdamas ir 
toliau pasilikti jo vadovu. Pranciškus jį paguodė ir sustip- 
rino dvasią, ir Rufinas jau nebebijojo velnio užpuolimų. 
Kad tasai jam vėl pasirodė, Rufinas jam pasipriešino taip, 

kaip Pranciškus jį buvo pamokinęs. „Tuokart velnias taip 
įsiuto, jog smarkiausiu viesulu puolė žemyn nuo kalno 
Subasio, kur buvo Carceri vienuolynas, ritindamas dideliau- 
sius akmenis ir-skeveldras uolų, kuriuos dar ir dabar toje 
vietoje tebegalima regėti. Iš kalnų daubos pakilo stulpas 
kibirkščių, jog net Pranciškus su broliais prišokę prie lango 
pažiūrėti, kas atsitiko. Kristus palaimino Rufiną, suteikdamas 
jam dvasiško džiaugsmo, vidaus ramybės, taip jog jis dieną 
ir naktį negalėjo už tai Dievui atsidėkoti. Nuo tos valandos 
jis taip sutvirtėjo malonėje ir įsitikino būsiąs išganytas, 
jog tapo visai kitokiu žmogumi ir, kad jam būt buvę leista, 
jis būtų dieną ir nakti meldęsis, mąstydamas apie dangiš- 
kus dalykus. Todel Pranciškus mėgdavo sakyti: brolis Ru- 
finas paties Kristaus esąs priskaitytas prie šventųjų ir, nors 
Rufinas su tuo nesutikdavo, vis delto Pranciškus praminė 
ji šv. Rufinu, dar jam šiame pasaulyje begyvenant. 

Tarp savo ištikimų brolių begyvendamas jaukiame Rieti 
slėny, su jais nuolat suseidamas ir ramindamasis, Pranciškus 
užmiršo, kas dedas anoje kalnų pusėje, ką veikia jo broliai 
Bolognoje, Paryžiuje, Romos Kūrijoje ir universitete, kurie 
kaip tik ne ten buvo išvaikščioję, kur Pranciškaus norėta, 
ir veikė kaip tik ne tai, ko jo trokšta, Tikrą tobulą „mažą- 
jį brolį“ Pranciškus yra šitaip apibūdinęs. „Tobulas mažasis 
brolis turi neturto taip ištikimai laikytis, kaip Bernardas 
GOuintavalle, turi būti taip teisingas ir skaistus, kaip Leonas, 
doras, kaip Angelas, pastovus ir iškalbingas, kaip Masseo; 
jis turi savo jausmus aukštyn pakeltus laikyti, kaip Egidi- 
jus; jo maldingumas turi būti panašus į Rufino maldingumą, 
kurs nuolat meldžias ir kurio širdis yra prie Dievo pakelta, 
ar jis budi, ar miega; jis turi būti kantrus, kaip brolis 
Kadagys, tvirtas kūnu ir dvasia, kaip Jonas de Laudibus, 
meilingas, kaip Rogeris iš Todi, ir, kaip brolis - Liucidus, 
niekur ilgai nerimti, nes, kaip tik brolis Liucidus kokioje 
vietoje išbūdavo ilgiau, neg mėnesį, ir pajusdavo, kad jau 
prie vietos pripranta, tuojau ją apleisdavo, sakydamas: 
mūsų gyvenimas yra danguje (Spec. c. 85). 

Pranciškui būdavo didelio džiaugsmo, matant apie 
save būrelį ištikimų mokinių, bet dar labiau jo širdis 
džiaugdavos, kai gaudavo žinių, kad ir tolimesniuose kraš- 
tuose jo broliai griežtai prisilaiko jojo nustatytosios regu- 
los ir palaiko savyje tikrą Evangelijos dvasią. Labai apsi- 
džiaugė Pranciškus, išgirdęs iš vieno kunigo, pagrįžusio iš 
Ispanijos, kad „mažieji broliai“ tenai pavyzdingai gyveną. 
„Tavo broliai — sakė kunigas — gyvena tenai mažame 
vienuolynėly ir taip yra susitvarkę, jog viena pusė rūpina- 
si namų reikalais, kita praverčia laiką maldoj. Sekančią sa- 
vaitę jie pasikeičia savo pareigomis. Vieną dieną, suskam- 
binus prie pietų ir broliams susirinkus, vieno trūko prie 
stalo. Tą dieną kaip tik buvo paruošti geri pietūs, todel 
broliai nuėjo savo draugo paieškoti ir rado jį gulintį, 
kryžmai ištitiesusį ant žemės, visai sustingusį dvasios pa- 
gavime. Broliai atsargiai vaikščiojo aplinkui, ir, kuriam lai- 
kui praslinkus, brolis atsigavo ir, atsiklaupęs, prašė jam 
atleisti, kad pasivėlino prie pietų ateiti“. Toksai pasielgimas 
buvo kaip tik Pranciškaus dvasios, ir jisai, išgirdęs apie 
* tai, sušuko: „Dėkoju tau, Viešpatie, kad man tokių brolių 
esi suteikęs“, ir, atsigręžęs į tą pusę, kurioje buvo Ispani- 
jos šalis, peržegnojo dideliu kryžium esantį tenai savo iš- 
tikimąjį brolį. 

Vieną sykį du mažuoju broliu, kuriuodu ir savo tar- 
pe buvo prigimtu broliu, atėjo iš tolimo krašto į Greccio 
vienuolyną Pranciškaus aplankyti ir iš jo palaiminimo gau- 
ti. Paskutiniais savo gyvenimo metais Pranciškus dažnai 
pasišalindavo į atskiras vietas tarp kalnų ir tenai ilgesnį 
„laiką praversdavo maldoj ir labai nemėgdavo, kai tuokart - 
jį kas trukdydavo, ateidamas lankyti. Tiem dviem broliam 
atvykus, Pranciškaus kaip tik būta viršuj vienuolyno, 
kalnuose. Nusiminę, broliai neįmanė, ką daryti: „Tai už. sa- 
vo nuodėmes mes neverti tapom regėti savo tevėlį ir iš jo 
palaiminimo gauti“, kalbėjo jie viens antram, dejuodami ir 
eidami iš vienuolyno laukan, kitų brolių lydimi. Tik staiga 
išgirdo šauksmą iš viršaus ir, atsisukusiu, pamatė Pranciš- 

kų, bestovintį prie savo celės durų. Jie puolė ant kelių, 
atsigręžę į mokytoją, kurs juos palaimino, žegnodamas 
dideliu kryžium. Tiek Pranciškaus turėta jautrumo ir geros 
širdies savo brolių ir, apskritai, artimųjų reikalams! Ta jo 
užuojauta ir gilus sielų supratimas dažnai pasireikšdavo ir 
kitais atvejais. Jis gerai suprasdavo kitų reikalus ir siel- 
vartus, nes pats save tikrai buvo pažinęs ir supratęs. Bro- 
liams dažnai rodydavos, kad jisai jų širdyse skaito. Vieną- 
syk Pranciškus su savo broliu Leonardu iš Asyžiaus ėjo 
pėsti ir labai buvo pavargę. Pavijęs juos, vienas sodietis 
pasiūlė Pranciškų pavėžėti ant savo asilo. Pranciškus užsi- 
sėdo ir jojo raitas, o brolis Leonardas ėjo greta, manyda- 
mas: „Mat, Petro Bernardono sūnus joja raitas, O ašen, 
nors daug aukštesnės kilmės esu už jį, turiu žygiuoti pės-- 
čias“. Tik staiga Pranciškus sustabdė asilaitį ir, nulipęs že- 
mėn, tarė broliui Leonardui: „Juk tau, brolau Leonardai, 
esant aukštesnės kilmės už mane, nepritinka eiti pėsčiam, 
tuo tarpu kad aš raitas joju“.- Susigėdęs, brolis Leonardas 
vos beįprašė Pranciškų vėl sėsti į balną ir joti toliau: 
Pranciškus atspėdavo mintis ir kitų brolių ir stengdavosi 
jų nedrąsius troškimus patenkinti, jų sielvartus pašalinti. 
Pagundoms atsiginti Pranciškus patardavo tris priemones 
vartoti: pirma turėjo būti malda, antra — paklusnumas, 
noriai pildant kito valią, trečia — evangeliškas džiaugsmas 
Viešpatyje, kurs išblaško visas blogas ir tamsias mintis. 
Kaip tos priemonės reikia vartoti, Pranciškus patsai savo 
pavyzdžiu parodydavo. Atsisakęs nuo vienuolijos vadova- 
vimo, Pranciškus visuomet laikydavo prie savęs vieną bro- 
lį, kurio jis kaip gvardijono klausydavo. Kas tas brolis bū- 
davo, jam buvo vis tiek. Jis lygiai klausydavo jauniausio 
naujoko, kaip brolis Bernhardas ar brolis Pietro dei Cattani. 
Pranciškus visuomet buvo patenkintas savo aplinkiniais 
žmonėmis. Jeigu kas padarydavo jam kokį nemalonumą, 
tuokart jis, paėjęs į šalį, melsdavos, kol piktumas atslūg- 
davo, niekuomet nieko viešai nebardamas. „Išmokyk -mus- 
tobulo paklusnumo“, prašė jį vienąsyk broliai. - Pranciškus 

jiems atsakė: „Pasiimk lavoną ir neškis jį, kur tik nori, jis- 
tau nesipriešins, nemainys padėties, nieko nenorės, ne- 
judės. Jeigu atsisėsi į sostą, tai ne viršun žiūrėsi, tiktai že- 
„myn; jeigu apsivilksi raudonais rūbais (purpuro), tai patsai 
dar labiau išbalęs atrodysi. Taip yra ir su tikrai paklusniu 
žmogum. Jis neklausia, del ko yra siunčiamas, nesirūpina, 
kur eina, nėprašos jį paleisti. Jeigu jis susilaukia didesnės 
pagarbos, jis dar labiau pagilina savo pasižeminimą ir, juo 
labiau esti giriamas, juo menkesnis pats jaučias“. 
Patsai Pranciškus norėjo būti kaip lavonas, kurs niekam 
nesipriešina, ir savo brolius ragino eiti tuo pačiu keliu. 
Per Io merito della santa ubbedienza, „per šventos 
paklusnybės nuopelną“ Pranciškus buvo privertęs brolį 
Bernardą save iškoliot už tai, kad buvo apie jį blogai 
pamanęs. 

Beaiškindamas paklusnumo reikšmę, Pranciškus priėjo- 
net prie tokių išvadų: „Šventasis paklusnumas, sako jis, 
visiškai naikina kūnišką valią ir priverčia kūną, kurs pats 
sau numiršta, dvasios klausyti ir savo artimiems nusileisti, 
verčia žmogų šiame pasaulyje kitų. žmonių valiai pasiduoti 
ir ne tik žmonėms, bet gyvuliams naminiams ir laukiniams 
pasiduoti, kad jie su mumis darytų, ką nori, kaip jiems 
kad būtų Viešpaties suteikta tam tikra galia“. Tai, pasakys. 
kas, jau primena Tolstojo „nesipriešinimą piktybei“ arba 
budistų Sakyamuni patarimą verčiau leisti save tigrui 
sudraskyti, negu, nuo jo besiginant, jį užmušti. Ir Pranciš- 
kus ne tik žodžiais skelbdavo nesipriešinimą, bet ir savo 
pavyzdžiu tai patvirtindavo. Kad vienąsyk, jam prie ugnies. 
besišildant, buvo užsidegę jo rūbai, jis nenorėjo ugnies 
gesinti, sakydamas: „Sesutė ugnelė nori valgyti“. Pirma 
tad priemonė ramybei igyti, anot Pranciškaus, buvo tobu- 

aklusnumas, atseit, visiškas savo valios išsižadėjimas, 
kad tobuliau ji galima būtų suderinti su Dievo valia, kurią 
Pranciškus matė kiekvienos vyriausybės įsakymuose. Savo 
nesipriešinimą piktybei ir daromoms skriaudoms Pranciš- 
kus rėmė Evangelijos patarimu: „„Kas tave užgauna per 

vieną skruostą, tam atstatyk ir kitą, kas iš tavęs atima 
skraistę, tam negink ir jupos“... ir nereikalauk atgal iš to, 
kurs atima, kas tavo (Luko VI, 29—30). „Jei kas pas mane 
ateina ir nelaiko neapykantoje savo tėvo, motinos, pačios... 
dargi ir savo gyvybės, tas negali būti mano mokytinis“ 
- (Luk. XIV, 26). „Nes, kas nori išgelbėti savo gyvybę, pra- 
ras ją» kas gi prarastų savo gyvybę del manęs, ją išgelbės“ 
Luk. IX, 24). 

Antras būdas ramybei igyti yra malda, sąmoninga, iš- 
„tverminga, „malda be paliaubos“. Patsai Pranciškus, anot 
Tomo iš Celano betariant, ne iš tų buvo, kurie tik kartais 
pasimeldžia, bet jo visas asmuo buvo nuolatinėje maldoje 
paskendęs. Atrodė, lyg tartum „tarp jo ir amžinybės tesama 
plonutės sienos, ir jis dažnai girdi amžinybės garsus iš anos 
pusės sienos. Tokiomis valandomis jis staiga nutildavo, 
pertraukdamas kalbą, jei pasitaikydavo būti brolių tarpe, už- 
„dengdavo veidą skraiste ar rankomis. Mokiniai girdėdavo 
jį sunkiai atsidūstant ir lyg su kuo besikalbant, nuleidus 
galvą atsakinėjant.  Tuokart visi pasitraukdavo į šalį, palik- 
dami jį vieną. Jie žinojo, kad mokytojas nemėgdavo, kai jį 
besimeldžiant kas dabodavo. Sako, net Asyžiaus vyskupas 
kuriam laikui buvo kalbos nustojęs už tai, kad pasidomėjo, 
kaip Pranciškus meldžiasi. Patsai Pranciškus, kiek galė- 
damas, slėpdavo nuo žmonių akių savo pamaldumą. Pa- 
prastai jis anksti rytą atsikeldavo ir tyliai, kad niekas ne- 
girdėtų, išeidavo į mišką ar į kalnus ir tenai, nieko netruk- 
domas, melsdavos. Kartais koks nors brolis prišliauždavo 
prie tos vietos, kur Pranciškus melsdavos, ir gaudavo re- 
gėti nepaprastą šviesą, kurioje rodydavos Kristus, Marija 
ir daugybė angelų ir šventųjų, bešnekančių su Pranciš- 
kum. Kai jis nuo maldos sugrįždavo, jame negalima būda- 
vo nieko ypatingo pastebėti. Jis dažnai sakydavo savo 
mokiniams: „Jeigu Dievo tarnas maldos metu gautų iš 
Dievo ypatingos paguodos, tai, prieš maldą pabaigdamas, 
turi pakelti akis į dangų ir, rankas sudėjęs, Dievui pa- 
sakyti: „Viešpatie, šitą džiaugsmą ir saldybes Tu man, ne- 

vertam nusidėjėliui, iš dangaus atsiuntei, todel aš juos: 
Tau vėl pavedu, kad man palaikytum! Ir, kai jis sugrįžta 
prie savo brolių, jis turi jiems rodytis toks pat vargšas 
nusidėjėlis, koks iš tiesų yra“. 

Šalip maldos vienumoje, Pranciškus brangindavo tai- 
pogi bendras pamaldas ir ragindavo prie jų savo brolius. 
ir mokinius. Dažnai galima būdavo matyti Pranciškus be-- 
poteriaująs draug šu broliu Leonu.. Savo laiške į Sekminių. 
kapituloj susirinkusius brolius Pranciškus paduoda tai- 
syklių apie bendrą brevijoriaus kalbėjimą. Nežiūrėdamas 
savo silpnos sveikatos, Pranciškus, kalbėdamas chore 
poterius bendrai su kitais broliais, nenorėdavo nė prie 
sienos prisišlieti. Keliaudamas, dažniausiai pėsčias, priėjus 
poterių (brevijoriaus) kalbamajam laikui, Pranciškus susto- 
davo ir kalbėdavo atitinkamą valandą, jeigu jodavo raitas, 
nulipdavo žemėn pasimelsti. Grįžtant 1223 metais iš Romos 
kelyje užtiko Pranciškų smarkus lietus, brevijorių bekalbant.. 
Šventasis pasiliko vietoje bestovįs ir, nors kiaurai permirko, 
betgi nėjo ieškoti pastogės, kol savo poterius pabaigė: „Juk 
ir sielai reikia duoti ramiai pavalgyti, lygiai kaip ir kūnui“, 
atsakė Pranciškus savo palydovui, kurs jį prašė užeiti 
pastogėn. Vienąsyk Pranciškus laisvu laiku buvo išskap- 
tavęs gan dailų kaušelį. Pastatęs jį į šalį, ėmė kalbėti bre- 
vijoriaus trečiąją valandą (terciją), bet maldos laiku neiškentė 
nepažvelgęs su pasigėrėjimu į savo rankų darbą. Pasijutęs 
per tai nukrypęs nuo maldos, nutvėrė savo kaušelį ir įmetė jį 
"ugnin, kad daugiau maldos nebetrukdytų (Celano V sk.c. II, 62). 

Taip rimtai žiūrėjo Pranciškus į maldą. Krikščionys 
dažnai pasižada už kits kitą melstis, bet tasai pasižadėjimas 
paprastai pasižadėjimu tepasilieka. Visai kitaip darė Pranciš- 
kus. Vienuolyno San Justino Perugijoje abatas. vienąsyk 
prašė Pranciškų už jį pasimelsti. Pranciškus prižadėjo ir, 
vos kelis žingsnius nužengęs, tarė savo palydovui: „Dabar 
pasimelskim už abatą, kaip jam buvom žadėję“. Labiausiai 
Pranciškus troško kasdien šv. Mišių klausyti. Esant vienuo- 
lyne arba atėjus į kokį miestelį, tai nesunku buvo pasiekti, 

bet kas reikėjo daryti atskirose nuošaliose vietose, kur 
Pranciškus ir jojo broliai kartkartėmis pasišalindavo ir iš- 
būdavo ilgoką laiką, besimelsdami ir mąstymus atlikdami. 
Tokios nuošalynės (eremitoria) buvo Carcery, keletą kilo- 
metrų nuo Asyžiaus atstu, taipogi Celli tiek pat atstu nuo 
"Cortonos miestelio. Todel Pranciškus labai apsidžiaugė, 
“ gavęs 1224 metais Kalėdoms iš popiežiaus Honorijaus III 
leidimą laikyti eremitorijose (nuošalynėse) šv. Mišias kilno- 
jamam altoriuje, kuris galima buvo su savim neštis. Tai 
buvo keturkampis akmuo arba marmurinė lentelė su įdėtomis 
viduje šventųjų relikvijomis (kaulais). Pranciškus leisdavo 
broliui Leonui ar broliui Benediktui iš Prato, kuriuodu buvo 
kunigu, laikyti šv. Mišias savo buveinėse. Jeigu nė vieno 
kunigo nebūdavo namie, tai nors tos dienos Mišių evange- 
liją liepdavo balsu atskaityti, ką paprastai vienas brolis atlik- 
davo pusiaudienį. Brolis Leonas buvo perrašęs du brevi- 
joriu: vieną, kuriuo naudodavosi šv. Pranciškus, antrą buvo 
padovanojęs šv. Kliarai. Jos brevijorius dar ir 2 tebėra 
S. Damiano vienuolyne. 

Trečias būdas ramybei palaikyti, Pranciškaus savo 
mokiniams patariamas, buvo nuolatinis džiaugsmas. 

„Tegul galvas nuleidę, paniurę vaikščioja tie, kurie yra 
velnio, o mums pridera Dievuje linksmintis ir džiaugtis“, 
sakydavo Pranciškus. „Liūdesys tai—Babilonijos liga, saky- 
davo Pranciškus, nes veda atgal prie išsižadėtos pasaulio 
Babilonijos“. „Siela, leisdama savyje įsigalėti nuliūdimui, 
rūpesčiams, sielvartams, ieško išviršinių  suraminimų ir 
lengvai pasiduoda pasaulio linksmybėms“. Todel Pranciškus 
nuolat kartodavo Apaštalo žodžius: „Džiaukitės visados!“ 
Pranciškus nemėgdavo. kad kas vaikščiodavo nuliūdęs, 
paniuręs, o labiausiai jis nekęsdavo veidmainių, kurie tik 
dėdavosi pasižeminę ir vaikščiodavo, akis žemyn nuleidę. 
Jo broliai turėjo būti linksmi šviesybės sūnūs. Tiems, kurie 
klausdavo, kaip tat galima nuolatinė linksmybė palaikyti, 
Pranciškus sakydavo: „Iš širdies skaistumo ir ištvermės 
maldoje trykšta dvasiškas džiaugsmas!“ Tiktai nuodėmė ir 

užšalimas tegali širdies šviesą užgesinti arba ją aptemdyti, 
ir tie palengvėl Dievo malonės nustoja, kurie nuolat tesi- 
rūpina savo kūno ir kraujo reikalais, sakydavo Pranciškus. 
Norint savyje nuolatinį Dievo džiaugsmą palaikyti, reikia, 
anot šv.žPranciškaus, saugotis ne tik kiekvienos nuodėmės, 
bet vengti kiekvieno apsirikimo bei apsileidimo. Mažos 
dulkelės, patekusios akin, užtenka, kad akis šviesos nebe- 
regėtų. Pranciškus ragindavo savo mokinius tokių dulkių 
saugotis, o labiausiai persergėdavo nuo artimesnės pažinties 
su moteriškosiomis. Jis patsai, šnekėdamas su moteriško- 
siomis, paprastai žiūrėdavo į žemę ar viršun į orą, o jeigu 
kuri perdaug kalbi moterėlė greit nenorėdavo baigti savo 
pašnekesio, jis pats jį nutraukdavo. Netol Beragnos Pran- 
ciškus su vienu broliu buvo užėję pas vieną dorą mote- 
rėlę, kuri turėjo dukterį; jos stengėsi svečius kaip įmany- 
damos geriau priimti ir vaišinti. Pranciškus joms pasakė 
keletą pamokinančių žodžių. „Del ko nė sykį nepažvelgi į 
dievobaimingą dukrelę, kuri, tau kalbant, laiko į tave akis 
įsmeigusi“, tarė pašnibždomis brolis Pranciškui. „Kas gi 
gali drįsti žiūrėti į Kristaus sužieduotinę?“ atsakė Pranciš- 
kus. Mat, Pranciškus kiekvieną dievobaimingą moteriškėlę 
vadindavo Kristaus sužieduotine, į kurią jam, kaip papras- 
tam Kristaus tarnui, nevalia pažvelgti. 

Už savo visišką išsižadėjimą pasaulio linksmybių 
Pranciškus gavo užmokesnio nepaprastą vidaus džiaugsmą. 
Būdavo valandų, kad jo sieloje atsiliepdavo dangiškos 
giesmės balsai, ir jis jos gaidą pradėdavo pusbalsiu niū- 
niuoti, paskui imdavo prancūziškai giedoti, kaip seniau kad 
su broliu Egidijum keliaudamas darydavo. Paskui melodija 
skambėdavo vis aiškiau, balsas atsiliepdavo smarkiau, ir 
Pranciškus, nutvėręs porą medžio šakelių ar du pagaliuku, 
imdavo su jais griežti, lyg smuiku, vis garsiau giedodamas 
ir smarkiau grieždamas savo pagaliukais, kurių muzikos 
kitas niekas negirdėdavo, tiktai jis vienas. Ta muzika jis 
taip persiimdavo, jog jai visais savo kūno judesiais pritar- 
davo, kojomis mušdamas taktą, kol pagalios nustodavo 

sąmonės, ir jo „smuikas“ iškrisdavo jam iš rankų, o karštos. 
ašaros pradėdavo veržtis iš akių. 


IV, 

Vasarą 1224 metais Pranciškaus sveikata bent kiek 
pasitaisė, ir jis rugpiūčio mėnesyį vėl išvyko kelionėn, pa-- 
likęs savo mylimą Rieti slėnį. Jo kelionės tikslas buvo. 
apžiūrėti La Verno kalną, kurį jam buvo 1213 metais pa- 
dovanojęs grapas Orlando dei Cattani. Tenai Pranciškus 
išvyko, lydimas savo ištikimų brolių Leono, Angelo, 
Masseo, Silvestro, Illuminato. Jie visi norėjo La Verno kal- 
ne švęsti Šv. Panelės Dangun Ėmimo šventę (Žolinę, 
15 rugp.) ir atlikti 40 dienų pasninką šv. Mykolo arkan- 
gelo garbei (29 rugs.). Kaip visas viduramžis, taip ir Pran- 
ciškus laikė nepaprastoje pagarboje šv. Mykolą arkangelą, 
dangiškosios kariuomenės vadą, kurs savo trimitu prikels. 
paskutiniojo teismo valandoje visus mirusius, šaukdamas 
juos į Dievo aukščiausiąjį tribunolą. 

Gavęs dovanų La Verno kalną, Pranciškus buvo te- 
nai nusiuntęs gyventi porą savo brolių. Padedant grapo 
Orlando žmonėms, broliai pasistatė kalno viršūnėje triobe- 
lę iš molio ir šakų, kaip Pranciškus labiausiai mėgdavo. 
Vėliau grapas pastatė jiems mažą bažnytėlę tuo pat vardu, 
kaip Porcijunkulės, t. y. šv. Marijos Angeliškosios (Santa 
Maria degli Angeli). Ilga kelionė įvargino Pranciškų, ir jis 
visai nusilpo, nebegalėdamas toliau paeiti. Vienas brolis 
nuėjo sodžiun pasamdyti asilo savo mokytojui joti. Išgirdęs, 
kas do keleivis nori jo asilą pasisamdyti, sodietis atėjo 
pats Pranciškaus pamatyti. „Ar tai tu esi brolis Pranciškus, . 
apie kurį dabar tiek daug kalbama“, paklausė ir, gavęs 
teigiamą atsakymą, pridūrė savo persergėjimą: „Taigi žiū- 
rėk, kad iš tiesų būtum toks geras, kaip apie tave sakoma, 
nes daug tokių yra, kurie tavim pasitiki!“ Tais žodžiais 
sugraudintas, Pranciškus puolė po kojų sodiečiui ir jas 
pabučiavo, dėkodamas už įspėjimą. Tas pats sodietis apsi- 
ėmė Prariciškų nuvesti į La Verno kalną. Kely palydovas 

panorėjo gerti, nes buvo didelė kaitra. Pranciškus, išgirdęs, 

kad palydovas nori gerti, atsiklaupęs, karštai pasimeldė ir, 
“įspėjęs, katroje pusėje esama šaltinio, nuvedė ten palydovą 
ir jį pagirdė. 

Užlipęs su savo broliais ant kalno, Pranciškus atsi- | 
gulė valandėlę pasilsėti, padėjęs galvą ant storos ąžuolo 
šaknies. Ir kaip matai, pasakoja Fioretti, atskrido būriai 
visokių paukštelių ton vieton, kur gulėjo Pranciškus, ir 
sveikino jį savo čiulbėjimu ir sparnelių plasnojimu. Vieni 
sutūpė jam ant galvos, kiti ant rankų, kiti šokinėjo ant 
pečių, būreliais tūpė ant kojų. Pamatęs tokį stebuklą, Pran- 
ciškus atsiliepė į savo brolius: „Aš matau, mylimiausieji 
broliai, kad mūsų Viešpačiui Jėzui Kristui patinka, kad mes 
šitame kalne apsigyventumėm, kur mūsų broliai paukšteliai 
taip džiaugiasi mūsų atėjimu“. 

 Grapas Orlando, išgirdęs, kad Pranciškus su broliais 
yra atvykę ir mano Alverno kalne apsigyventi, labai apsi- 
džiaugė ir rytdieną atvyko patsai su daugeliu žmonių iš 
savo pilies, kurie atnešė ateiviams duonos, vyno ir kitokių 
dovanų, norėdami draug pamatyt nepaprastus svečius ir 
juos pasveikinti. Pranciškus, pamatęs grapą Orlando, pa- 
sveikino labai džiaugsmingai ir meilingai, ir juodu susėdo 
greta pasikalbėti ir paviešėti. Besišnekėdamas su grapu apie 
dovanotąjį kalną, Pranciškus paprašė savo geradarį leisti 
jam atkalnėje prie upelės pastatyti atskirą triobelę akmens 
metimą atstu nuo brolių triobelės. Orlando, sušaukęs žmo- 
nes, kaip matai parentė maža triobikę, ir, vakarui atėjus, 
Pranciškus pasakė prie jos angos susirinkusiems pamoks- 
lėlį, paskui, visus palaiminęs, paleido namo, o grapas Or- 
lando, atsisveikindamas su Pranciškum ir broliais, taip 
prabilo: „Mano mylimiausieji, aš nenoriu, kad jūs čia, šita- 
me plikame kalne begyvendami, kentėtumėt badą ir vargą, 
todel aš jums sakau ant visados: atsiradus kokiam 
reikalui, jeigu jums ko nors trūktų, kreipkitės į mane, o 
ašen, kiek galėdamas, stengsiuos jums padeti“. Tai taręs, 
grapas su savo palydovais sugrįžo savo pilin. Pranciškus 

su broliais, susėdę kalne, ėmė tartis, kaip jiems reikės naujo- 
je buveinėj pasirėdyti, kaip gyventi. Ypatingai Pranciškus įs- 
pėjo brolius ir šičia griežtai laikytis šventojo neturto, ragin- 
damas brolius per daug nesinaudoti grapo gerumu, kad 
šventojo neturto neįžeistų, ir savo gražų pamokinimą pabaigė 
tais žodžiais: „Tokios tatai yra gyvenimo taisyklės, kurias aš 
pats sau ir jums esu nustatęs. O dabar, jausdamas, jog ma- 
no mirtis artinas ir mano paskutinė diena jau nebetoli, aš 
norėčiau vienas pabūti su Dievu ir savo nuodėmes apgailėti. 
Brolis Leonas bus toks geras, atneš man truputį duonos ir 
vandens, o jei kas manęs klaustų, tegul už mane atsako ir 
nieko daugiau pas mane teneleidžia“.  Taręs tuos žodžius, 
Pranciškus palaimino savo brolius ir nuėjo savo triobikėn, 
ties upeliu, o broliai pasiliko savo triobelėje (Fioretti. Actus 
cap. IX). 

Dar dabar La Verno kalne rodoma įvairios vietos, kurio- 
se Pranciškaus būta: didelis uolos iškišulys Sasso arba 
Masso spicco, po kuriuo Pranciškus melsdavęsis, tamsi 
drėgna grota (urvas) uoloje, kurioje Pranciškus nakvodavęs, 
pasidėjęs po galva akmenį, toliau brolio Leono grota, kurioje 
Pranciškus rytmečiais ateidavęs šv. Mišių klausyti, kurias lai- 
kydavo brolis Leonas. Mišių klausymas, per jas pasistiprinant 
Išganytojo Kūnu ir Krauju, būdavo vienintelis Pranciškaus 
suraminimas jojo sielvartuose ir abejonėse, kurios kartkartėmis 
prie jo grįždavo. Labiausiai jam rūpėdavo, kas bus toliau su 
jo broliais, su jo priimtiniais sūnumis, kurie dabar iš jo at- 
imti. Kur jie dabar vedami? Tenai, kur Pranciškaus visai ne- 
norėta, 0 jisai turi į vis tai bejėgis žiūrėti, negalėdamas nieko 
pagelbėti... 

Veltui kreipdavosi Pranciškus į vienuolijos provincijolą, 
net į patį vienuolijos generolą, nurodinėdamas jiems, kokie turi 
būti „tikri mažieji broliai“ ir kaip turi būt jų gyvenimas su- 
tvarkytas ir nustatytas, bet į jo įspėjimus: maža domės- tebuvo 
kreipiama. Brolis Elijas ir jojo sėbrai visai nepasitenkindavo 
„viena knyga ir viena pluksna su rašaline“, kaip Pranciškaus 
buvo norėta, bet jie rinko brangių knygų, mokindavosi teisių 

mokslo, nors tai, anot Pranciškaus, buvo tik laiko gaišinimas, 
nes mažieji broliai turį ne pagal įstatymų raidę, bet pagal 
Evangelijos dvasią gyventi. Kartkartėmis turėjo Pranciškus 
šauktis į Dievą: „Viešpatie, aš Tau pavedu šeimynėlę, kurią 
man esi suteikęs, nes aš pats toliau nebegaliu jai vadovauti“. 
Dažnai vėl pakildavo jame svajonės, kad senieji laikai vėl 
grįšią, ir būsiančios pašalintos visos kliūtys, kurios daugumą 
jo brolių nuo jo atstūmė. Kad tikriau sužinotų ateitį ir Dievo 
valią, Pranciškus ir šiuo atveju tvėrės savo priprastojo būdo: 
liepė broliui Leonui triskart, Švenčiausiosios Trejybės garbei, at- 
skleisti evangelijos knygą ir visus tris kartus pasitaikė Kris- 
taus kančių aprašymas! Tuokart Pranciškus suprato, kad jam 
kito nieko nebelieka, kaip lig galo savo amželio vien tik var- 
gai kentėti, ir kad jojo laimingosios dienos šiame gyvenime yra 
galutinai praslinkusios. Ir jis visai atsidavė Dievo valiai. 

Sekančią naktį Pranciškus ilgai negalėjo užmigti. Veltui 
jis vartėsi savo kietame patale, veltui klausės, ar nešvilpia 
sakalai viršukalny, duodami žinią, kad jau metas keltis ir 
jutryną kalbėti: „Danguje viskas bus, kaip reikiant, ramina sa- 
ve Pranciškus, labiausiai ramybė ir džiaugsmas per amžius!“ 
Taip bemąstydamas, Pranciškus pagalios užmigo, ir jam pri- 
sisapnavo angelas prie jo guolio bestovįs ir turįs rankoje 
smuiką. „Pranciškau, tarė skaistusis angelas, aš tau noriu pa- 
griežti, kaip mes griežiame prie Aukščiausiojo sosto“. Ir ange- 
las vienąsyk patraukė smičium per stygas, iš to pakilo toks 
malonus balsas, jog jo skardas perėjo per visą Pranciškaus 
kūną ir pripildė jį visą neapsakomu džiaugsmu ir saldybe; 
jam rodėsi, jog jis visai yra nustojęs kūno ir palikęs lengvu- 
tis, kaip pluksnelė. „Kad angelas dar sykį būtų užgriežęs, 
mano siela būtų iš kūno išlėkusi iš tos neapsakomos laimės", 
pasakojo sekantį rytą Pranciškus savo broliams. 

Po Žolinės šventės Pranciškus dar toliau pasitraukė nuo 
savo brolių, apsirinkęs vietą už gilios daubos, per kurią ga- 
lima buvo pereiti per skersai pavirtusį medį. Aplinkui stiebėsi 
į aukštį juodos plikos uolos. Čia Pranciškus įsitaisė mažą 
palapinėlę ir kai kuriam laikui pasiliko, o broliui Leonui įsakė 

lankyti jį dusyk per parą, vienąsyk dieną, atnešant duonos ir“ 
vandens, antrąsyk naktį, prieš dienai auštant, rytmetinių pote-- 
rių (jutrynos) laiku. Priėjęs prie liepto, Leonas turėjo sušukti 
psalmės žodžiais: „Viešpatie, atverk mano lūpas“. Jei iš ant-- 
ros pusės daubos Pranciškus atsiliepdavo: „Ir mano burna 
tegul Tau skelbia garbę“, tuokart brolis Leonas turėjo eiti per 
lieptą pas Pranciškų ir, susėjusiu, abudu turėjo kalbėti rytmeti- 
nes maldas (jutryną). Jeigu iš antros pusės daubos niekas 
"neatsilieptų, tuokart broliui Leonui buvo įsakyta grįžti atgal. 
Tatai, anot Fioretti, del to buvo Pranciškus įsakęs, kad kartais 
su juo atsitikdavo dvasios pagavimas, ir tokioje padėty jis 
išbūdavo ištisą parą, negalėdamas nė žodžio ištarti. Kai kurį 
laiką brolis Leonas laikės savo mokytojo įsakymo, lankydamas 
jį nustatytomis valandomis. Tačiau vieną naktį, jam nuėjus 
prie liepto ir sušukus, kaip paprastai, iš antros pusės niekas 
neatsiliepė. Buvo vėsi mėnesiena, visa, apylinkė ramiai ilsėjos, 
lengvučio rūko pridraikyta; mėnulis tyliai spindėjo dangaus 
aukštumoje. Leonas, valandėlę pastovėjęs, žengė per lieptą ir, 
perėjęs antron pusėn, ėmė dairytis aplinkui tarp medžių, bet 
niekur Pranciškaus nebuvo matyti nei girdėti. Pagalios jam 
pasigirdo lyg koks murmėjimas, panašus į poteriavimą. Paėjęs 
kiek toliau, Leonas pamatė Pranciškų beklūpantį ant žemės 
su kryžmai sudėtomis ant krūtinės rankomis ir pakeltomis į 
dangų akimis. Pranciškus meldėsi pusbalsiu, nakties tyloje 
galima buvo girdėti jo maldos žodžiai. Brolis Leonas, medžio 
ūksmeje atsistojęs, klausės ir aiškiai išgirdo Pranciškų karto- 
jant tuos žodžius: „Mano mylimiausiasis Viešpatie ir Dieve, 
kas Tu esi, o kas aš, Tavo mažas, nenaudingas kirminėlis, 
Tavo tarnas“. Leonas, pasijudinęs, užmynė sausą šakelę, kuri 
sutraškėjo ir atkreipė Pranciškaus dėmesį; šventasis, nustojęs 
melstis, atsikėlė ir, eidamas Leono linkui, sušuko: Vardan 
Jėzaus, kas tu būtum, stovėk viejoj ir nejudėk!“ Brolis Leonas, 
pamatęs besiartinantį Pranciškų, labai išsigando, bijodamas, 
kad Pranciškus jį nepavarytų nuo savęs. Pranciškus, prisiar- 
tinęs prie Leono, paklausė: „Kas tu esi“ ir, išgirdęs, kad tai 
esama Leono, ėmė jį klausinėti ko jis atėjo, neklausydamas 


— 239 — 


«draudimo, ir ar ką suprato iš Pranciškaus maldos. Leonas 
"pasakė, ką buvo nugirdęs, ir, puolęs ant kelių, meldė Pran- 
ciškų išaiškinti jam girdėtuosius maldos žodžius. Pranciškus, 
sugraudintas Leono nuolankumu, tarė: Ak tu, mažasis Jėzaus 
Kristaus avinėli, mano ištikimasis brolau Leone! Maldoje, kurią 
„girdėjai, man buvo apreikštos dvi šviešos: viena man padėjo 
pažinti Sutvėrėją, antra padėjo save patį pažinti. Sakydamas: 
kas Tu esi, mano Viešpatie ir Dieve, ir kas aš esu, aš aiškiai 
supratau begalinį Dievo gerybės gilumą ir skurdų mano 
paties menkumą. Todel aš sakiau: kas Tu esi, Viešpatie, 
„Aukščiausiasis, Išmintingiausiasis, Geriausiasis, Gailestingiau- 
siasis, kad Tu pas mane ateini, nors aš esu menkiausis kirmi- 
nėlis, mažutėlis, biaurus, niekam netikęs sutvėrimas“. Tokie 
buvo žodžiai, kuriuos esi nugirdęs. Bet vis tu daugiau 
manęs nebetrukdyk ir grįžk, mažasis Dievo avinėli, atgal savo 
triobelėn“. Taip slinko dienos ir naktys, ir artinosi Kryžiaus 
paaukštinimo šventė 14 rugsėjo, įvesta paminėjimui džiaugs- 
mingo atsitikimo, kad 629 metais ciesorius Heraklijus buvo 
atėmęs iš persų Karaliaus Chosroeso Kristaus kryžiaus medį 
ir jį iškilmingai sugrąžinęs Jeruzalėn. 

Kryžius su nukryžiuotojo Išganytojo figūra (kančia) 
visuomet būdavo Pranciškaus laikomas didžiausioje pagarboje, 
ir jis Išganytojo kančiai turėjo didelį pamaldumą, atsimindamas 
tą Išganytojo kančios paveikslą San Damiano bažnytėlėje, kur 
jis, besimelsdamas, pajuto norą sekti Išganytoju, eiti Jo var- 
gingo gyvenimo pėdomis, išsižadėjęs visų pasaulio gerybių. 
Nuo to laiko, sako „Trijų brolių pasakojimai“, Pranciškaus 
širdis tirpte tirpdavo, prisiminus Išganytojo kančią, ir jisai 
Išganytojo žaizdas visą savo gyvenimą nešiodavo savo širdyje. 
Išganytojo kančia stovėjo jam prieš akis, kad jisai, dar jaunas 
būdamas, vaikščiojo miške aplink Porcijunkulės koplytėlę, 
verkdamas ir nerasdamas sau suraminimo. Kad sutikę jį tenai 
žmonės klausė, ko jis verkia, Pranciškus atsakė verkiąs, gailė- 
damasis savo Viešpaties Jėzaus Kristaus kančių. Pranciškus 
taip graudžiai verkė, jog ir kitus prie ašarų privarė. Kryžiaus 
garbei Pranciškus sudėjo maldelę, įsakydamas ją savo broliams 

kalbėti: Meldžiame Tave, Viešpatie, ir garbiname Tave, kad 
per šventąjį Kryžių atpirkai šį pasaulį“. Pranciškus niekuomet 
neleisdavo savo broliams užminti žabų, kryžmai susipynusių, 
arba gultis ant šiaudų, kryžmai susidraikiusių. Broliai dažnai 
sapnuodavę ir matydavę Pranciškų, kryžiaus ženklu paženklintą. 
Brolis Silvestras esąs matęs auksinį kryžių, ištysusį iš Pran- 
ciškaus burnos į visą pasaulį. Brolis Silvestras matęs sapne Pran- 
ciškų, pervertą dviem kalavijais, vienu nuo galvos iki kojų,. 
antru kryžmai per krūtinę per abidvi rankas. Leonas matęs 
sapne aukso kryžių, stovintį priešais Pranciškų. 

Kryžiaus paaukštinimo dienos Mišiose, jų evangelijoje ir 
tos dienos visose pamaldose, giesmėse įvairiais šv. Rašto 
žodžiais garbinamas Išganytojo kryžius, kaip antai: „Šitas 
kryžiaus ženklas pasirodys danguje, kada Viešpats ateis teisti“. 
Šv. Povilas apie kryžių sako: „Mums tepridera didžiuotis 
mūsų Viešpaties Jėzaus Kristaus kryžium, kuriame mūsų 
išganymas, gyvenimas ir atsikėlimas“. Arba giesmėje giedama: 
„Kristau, mūsų Išganytojau, kurs Petrą skęstantį jūroje išgel- 
bėjai, pasigailėk mūsų, gelbėk mus savo kryžiaus galybe“. 
„Kryžiau, tu ištikimasis kryžiau, kilnus, kilnesnis už visus 
medžius, jokioje girioje nerasi panašaus, kurs tokių žiedų 
krautų“. „Tu esi gražesnis už Libano cedrus, tu esi gyvenimo: 
medis rojaus vidury“. „Štai Viešpaties kryžius! bėkit, visi jo 
priešai! Levas iš Judos giminės yra nugalėjęs. Alleliuja!“. 

Šitų žodžių mintimis persiėmęs, Pranciškus meldėsi 
anksti rytą 14 rugs. savo triobelėje. Diena dar nebuvo išau-- 
šusi. Pranciškus, klūpodamas, pakėlęs aukštyn rankas, nusi- 
gręžęs rytų pusėn, meldėsi šiais žodžiais: „Viešpatie Jėzau 
Kristau, prašau Tave, suteik man dvi dovanas prieš man mir- 
siant: pirmą, kad visa savo siela ir visu savo kūnu galėčiau 
jausti, kiek tik galima, visus skausmus, kuriuos Tu savo kan- 
čioje esi iškentėjęs; antrą, kad aš širdyje pajusčiau, kiek tai 
yra galima, tą visą meilę, kuria Tu degei ir kuri Tave vertė- 
geruoju kentėti už mus nusidėjėlius“. Šitos maldos metu, 
sako senas padavimas, Pranciškus gavo apreiškimą, kad jo 
meldimas yra išklausytas, ir kad jam bus suteiktos, kiek su-- 

tvėrimui yra prieinamos, abidvi prašomosios malonės. Permanęs 
tą pažadėjimą, Pranciškus taip aiškiai ir vaizdingai ėmė mąs- 
tyti apie Kristaus kančią ir taip visas persiėmė Kristaus mei- 
le, taip jam Kristaus pagailo, jog jis pats visiškai buvo Kris- 
tum pavirtęs. Tokiame dvasios pagavime besimelsdamas, 
Pranciškus pamatė šešiasparnį serafiną (angelą), atskrendantį 
iš dangaus. Serafinas tiek prisiartino prie Pranciškaus, jog 
šis aiškiai galėjo regėti, jog serafinas neša rankose nu- 
kryžiuotą žmogų. Du serafino sparnu buvo pakeltu viršuj 
galvos, du buvo ištiestu lyg skrendant, o du dengė jo visą 
kūną. Pamatęs tokį nepaprastą reginį, šv. Pranciškus nuo 
pradžios labai nusigando, bet vienkart jo širdis prisipildė 
džiaugsmu, nuliūdimu, nustebimu. Jis džiaugėsi, pamatęs 
Kristų, kurį taip mylėjo, bet vienkart jį apėmė skurdumas, 
pamačius savo mylimąjį Išganytoją, taip skaudžiai kankinamą 
ir prie kryžiaus nežmoniškai prikaltą. Bet jis vis delto ne- 
galėjo suprasti, kokiu būdu nemirtinga seraftino dvasia gali 
Kristaus kančias kentėti. Taip jam nustebus galvojant, pasi- 
darė aišku, jog; tasai nepaprastasis apsireiškimas rodo, kad ne 
kūno kančiomis, bet dvasios karštumu galima tapti panašiam 
į Kristų ir Jo kančioms prilygti. Tam apsireiškimui išnykus, . 
Pranciškaus širdyje paliko karštas Dievo meilės troškimas, 
lyg koki liepsna, gi jo kūne atsirado Kristaus kančios žymės. 
Jo rankos ir kojos pasidarė lyg vinimis pervertos. Rankose 
vinių galvelės buvo delno pusėje, kojose viršuj, vinys pro 
padus išlindusios ir iš antros pusės užlenktos. Vinys atrodė 
juodos su apvaliomis galvelėmis. Dešiniajame šone pasirodė 
pailga ieties žaizda, iš kurios dažnai sunkdavos kraujas ir su- 
vilgdydavo Pranciškaus apatinius drabužius ir jupą. Pranciškus 
niekam nesisakė apie savo žaizdas, bet broliai pastebėjo, kad 
jo drabužiai yra kruvini, ir iš to suprato, jog jo kūne liko 
pareikštos Viešpaties kančios žymės. 


— 242 — 


V. 

Vis delto ilgai slėpti stebuklo, kurs Pranciškui buvo 
atsitikęs, jisai negalėjo. Viena, jis buvo tarpe savo arti- 
miausių prietelių, kurie gaudė kiekvieną jo žodį, dabojo kiek- 
vieną jo judesį. Antra, Pranciškus del savo žaizdų jausdavo 
kartais tokį skausmą, jog negalėdavo be pašalinės pagalbos 
paciti. Reikėdavo rankų ir kojų žaizdos tvarstyti. Reikia spėti, 
kad broliui Leonui pirmam pasisekė iš Pranciškaus sužinoti 
apie jo paslaptingąsias žaizdas. Leonas kasdien mainydavo 
raiščius, tiktai nuo ketvirtadienio vakaro iki šeštadienio ryto 
Pranciškus neleisdavo raiščių mainyti, nes norėdavo draug su 
Kristumi kentėti. Brolis Rufinas, kurs skalbdavo Pranciškaus 
drabužius, taipogi greit pastebėjo, kad dešinioji drabužių pusė 
buvo krauju persisunkusi. Paskui jam per tam tikras gudrybes 
pasisekė Pranciškaus žaizdos pamatyti ir palytėti 

Apie Pranciškaus sielos padėtį, gavus jam Kristaus žaiz- 
das, sunku būtų sudaryti aiškus supratimas, nes nuo to laiko 
Pranciškus taip aukštai pakilo dvasia, jog, anot brolio Leono, 
nieko kito nelikdavę, kaip atsiklaupus bučiuoti žemę, kuria 
buvo žengusi palaimintojo mokytojo koja, ir šaukti: Dieve, 
„pasigailėk manęs nusidėjėlio ir per to šventojo žmogaus už- 
tarimą atleisk man mano nusidėjimus“. 

Pirmasis stigmatizacijos (žaizdų pasireiškimo) išdavinys 
buvo, kad Pranciškus pasidarė visai laisvas nuo visų sielvartų 
ir slėgimų, dažnai varginusių jo dvasią, kuri liko pripildyta 
nuolatinio džiaugsmo, einančio iš viduojės laimės. Ją Pranciš- 
kus pareiškė naujoje savo giesmėje, „dėkodamas už suteiktų 
Kristaus žaizdų malonę“. Šitoje giesmėje (laudes) Pranciškus 
taip garbina Dievą: 

„Viešpatie Dieve, Tu esi šventas, Tu esi dievų Dievas, 
vienintelis, kurs darai stebuklus. 

„Tu esi Galingasis, Tu esi Didysis, Tu esi Aukščiau- 
siasis! 

„Tu esi Visagalis, Tu esi šventasis Tėvas ir dangaus ir 

"žemės Karalius. į ji 
„Tu esi vienas Trejybėje, Viešpats Dievas, kuriam nėra 

lygaus. 
“| „Tu esi Gerasis, visų gerybių didžiausioji Gerybė, Vieš- 
pats, gyvas tikrasis Dievas. Tu esi Meilė, Tu esi Išmintis, Tu 
esi Pasižeminimas, Tu esi Kantrybė. 


„Tu esi UiakDė, Tu esi Tikrybė, Tu esi Ramybė, Tu 


esi visas aaai urtas. 

„Tu esi Saldybė, Tu esi mūsų Globėjas, Gynėjas ir 
„mūsų Ginklas. Tu esi mūsų Tvirtovė ir mūsų Galybė. 

„Tu esi mūsų Tikyba, mūsų Viltis ir mūsų Meilė. 

„Tu esi didelė mūsų sielų Saldybė. 

„Tu esi begalinė Gerybė, didysis ir stebuklingasis Vieš- 
pats ir Dievas, visagalis, gerasis, gailestingasis ir mūsų Iš- 
ganytojas“. 

Tuo laiku, kad Pranciškus taip aukštai buvo pakilęs 
dvasia, jog rodės nebetoli dangaus besąs ir, kaip Mozė Nebo 
kalne, gavo regėti bent iš tolo pažadėtąją žemę, jo ištikimasis 
draugas brolis Leonas buvo kankinamas įkyrių dvasiškų pa- 
gundų. Jame, gal būt, kilo pavydas, matant savo mokytoją 
taip paaukštintą, tiktai Leonas pasidarė neramus, susierzinęs, 
kad jam nėra duota tokių stebuklų patirti, kaip kitiems, ir 
„dabar jis jautės toli nuo savo draugo ir mokytojo atsilikęs. 
Leonas atsimindavo tuos laikus, kada Pranciškus rodydavo 
jam daug meilės ir užuojautos, rašinėdavo laiškelius. Dabar, 
nors jis kasdien regėdavo savo mokytoją, bet tasai maža 
"dėmesio bekreipdavo į aplinkinius žmones, jo mintys lyg 
garuote garuodavo kažin kur aukštyn, jo akys neapsistodavo 
įstabiau jokiame daikte. Tačiau jo siela nujausdavo viską 
aplinkui, ir jisai dar aiškiau skaitydavo artimųjų sielose. Vieną- 
syk Pranciškus su paprastu savo malonumu kreipėsi į brol. 
Leoną, prašydamas atnešti pergamento, plūnksną ir rašaloj 
Leonas, padavęs, kas reikia, atsistojo nuošaliai, laukdamas, ko 
„daugiau reikės savo mokytojui patarnauti. Pranciškus parašė 
aukščiau minėtąją giesmę ir viršutinėje pergamento pusėje 
„didelėmis raidėmis užraše: „Viešpats telaimina tave, tepalaiko 

ir saugoja. Tegu Viešpaties malonė nesiliauja tau švietusi ir 
tave gelbėjusi. Tegu Viešpats atkreipia savo Veidą į tave ir 

suteikia tau ramybės!“ Paskiau, valandėlę lūkterėjęs, pridūrė: 

„Tegu Viešpats  palaimina tave, brolau Leone!“ Paskui, vietoje 

paprasto kryžiaus ženklo, Pranciškus pabrėžė apačioje raidę. 
T (Tau), t. y. senovės kryžių, kurs Golgotos kalne buvo pa- 

statytas ant žmonių kaušų, tarp kurių buvęs ir Adomo kau- 

šas. Ant to kryžiaus Kristus yra miręs, ir Jo kraujas yra nu- 

plovęs Adomo kaušą, pirmąja nuodėme suteptą. 

Parašęs šitą savo giesmę, Pranciškus, maloniai šypsoda- 
masis, padavė ją broliui Leonui. „Imk ir pasilaikyk tai iki sa- 
vo mirties“, tarė Pranciškus, ir tie žodžiai išblaškė visas bro- 
lio Leono tamsias mintis. Po to tarp brolio Leono ir Pran- 
ciškaus prietelystės ryšiai dar labiau sustiprėjo ir nebeatsi-- 
palaidavo. Brolis Leonas mirė 1271 metais, susilaukęs gilios 
senatvės. Jis visą savo amžių nešiojo ant širdies pasidėjęs 
Pranciškaus išrašytą pergamentą su „Saulės giesme“. Jam „mi- 
rus, rankraštis liko padėtas pranciškonų bažnyčioje Asyžiuje, 
kur ir dabar jį galime regėti tos bažnyčios zakristijoje. 

Rugsėjo 30 dieną Pranciškus su broliu Leonu apleido 
Alverno kalną. Grapas Orlando padovanojo Pranciškui asilą, 

nes Pranciškus pervertomis kojomis negalėdavo -bepaeiti. 
1 4- Anksti rytą išklausęs paskutinį sykį šv. Mišių, Pranciškus at- 
sisveikimo su broliais, suteikdamas jiems paskutinį įspėjimą. 
„Gyvenkit ramybėje, malonieji sūnūs, ir pasilikit sveiki! Kūnu 
aš nuo jūsų atsiskiriu, bet mano širdis pasilieka su jumis! 
Aš dabar grįžtu su broliu Leonu, Dievo avinėliu, atgal į 
Porcijunkulę if čion daugiau nebeateisiu.  Likit sveiki, likit 
sveiki, likit sveiki visi alei vieno! Lik sveikas, šventasis kalne, 
lik sveikas, Alverno kalne, lik sveikas tu, angelų kalne! Lik 
sveikas, brolau sakalėli, kurs mane savo riksmu žadindavai 
kas rytą, sakau tau ačiu už visą tavo rūpesnį! Lik sveikas, tu 
didysis akmenie, prie kurio aš buvau papratęs melstis, aš 
daugiau prie tavęs nebegrįšiu. Lik sveika, Šv. Marijos baž- 
nyčia, tau, Motinai, aš pavedu šiuos savo sūnus!“  Broliams 
beverkiant, Pranciškus nulipo nuo kalno, kuriame buvo tiek: 

daug didžių dalykų patyręs. 

Alverno vienuolyne pasiliko broliai Masseo, Angelo, Sil- 
vestras ir Iliuminatas. Brolis Pranciškus išjojo San Sepolcro 
linku, Grapas Orlando jį palydėjo iki savo Chiusi pilies ir 
atsisveikino, o Pranciškus, brolio Leono lydimas, nusileido 
į Rotino upės slėnį ir pasuko į kalnus Arcoppe, Foresto ir 
Casella. Šio paskutiniojo kalno viršūnėje, iš kur buvo maty- 
tis Alverno kalnas, Pranciškus sustojo ir, atsiklaupęs, pasku- 
tinį sykį atsisveikino su juo, sakydamas: „Lik sveikas tu, 
Dievo tvirtove, šventasis kalne, Mons coagulatus! 
Mons pinguis, Mons, in guo beneplacitum est Deo habitare, 
(kalne kuplusis, - kalne riebusis, kalne, kuriame Dievui patiko 
gyventi). Telaimina tave Dievas Tėvas, Dievas Sūnus, Dievas 
Šventoji Dvasia! Gyvenk ramybėje, ašen jau daugiau tavęs 
nebematysiu!“ Po to, užsisėdęs ant savo asilaičio, Pranciškus 
nusileido pakalnėn ir toliau tęsė savo kelionę. Visą kelią 
Pranciškus buvo labai susimąstęs, jog net nepajuto, kaip pra- 
jojo pro Borgo san Sepolcro ir, tik tolokai jį palikęs užpakaly, 
atbudęs paklausė brolį Leoną, ar toli dar Borgo. Visa ši 
Pranciškaus kelionė virto viena iškilminga procesija. Visur 
žmonės išeidavo jo pasitikti su alyvų šakelėmis, šaukdami: 
„Ecco il Santo“ (Štai šventasis!), bučiuodami jo rankas. Viena 
moteriškė, sunkiai sirgdama po mažo, stebuklingai pagijo, 
kaip tik ant jos buvo uždėtas asilo apynasris, kurį šv. Pran- 
ciškus laikė rankoje. 

Iš Citta di Castello, kur Pranciškus užtruko visą mėne-- 
sį ir pagydė isterika sergančią moteriškę, jisai išvyko pagalios 
į Porcijunkulę. Buvo jau lapkričio mėnuo antron pusėn per- 
siritęs, ir Apeninų kalnuose buvo gan dikčiai prisnigta. Bro- 
lis Leonas gavo taipogi iš vieno kaimiečio pasisamdyti asilą 
ir, tojo kaimiečio lydimi, visi draug keliavo per kalnus, bet 
vieną vakarą niekur nerado jokios sodybos, kur būtų galėję 
pernakvoti, todel buvo priversti apsinakvoti lauke tarp kalnų. 
Tuo tarpu pradėjo snigti, o keleiviai neturėjo kitos užuvėjos, 
kaip tik uolos iškišulį. Broliai, pripratę prie visokių vargųs- 
džiaugėsi ir tokia nakvyne, bet kaimietis labai pyko ir keikės 

kam jam reikėjo per tokią pūgą iš namų važiuoti: girdi, būtų 
dabar sau gulėjęs savo lovoje šiltoje trioboje, o dabar stipk 
lauke, kaip koks šuo... Pranciškui vis delto pasisekė vargais 
negalais nuraminti nekantrusis palydovas, ir jie yisi pagalios 
sumigo. Rytą atbudęs, kaimietis pasisakė niekuomet taip 
saldžiai nemiegojęs, kaip čia tarp uolų ir sniego pusnių! 

Vos pargrįžęs į Porcijunkulę, Pranciškus tuojau pradėjo 
rengtis į naują misijų kelionę. Rodės, jam sugrįžo visas jau- 
nystės judrumas. Jis vėl pradėjo kalbėti apie didžius suma- 
nymus ir pareiškė norą vėl grįžti prie raupuotųjų ir jiems 
tarnauti, o pačiam likti visų žmonių niekinamam. Savo asilai- 
čiu bejodinėdamas, Pranciškus kartais per vieną dieną aplanky- 
davo keturis penkis miesčiukus, 0 kur rasdavo raupuotųjų, 
ilgiau pasilikdavo, jiems betarnaudamas. Vienoje vietoje Pran- 
ciškus užtiko tokį neramų raupuotą ligonį, jog niekas prie jo 
negalėdavo pabūti: jis visus koliodavo, ant visų širsdavo, 
pykdavo. 

Pranciškus patsai nuėjo pas tą ligonį ir pasveikino jį 
žodžiais: „Tesuteikia tau Dievas ramybės, malonus brolau!“ 
Ligonis rūsčiai atsake: „Kokią ramybę aš begaliu turėti, kad 
Dievas iš manęs viską yra atėmęs ir padaręs mane niekam 
netinkantį, dvokiantį paliegėlį. Ir ne tik aš kenčiu nuo savo 
ligos, bet ir nuo tavo atsiųstųjų brolių, kurie nedirba taip, 
kaip reikia!“ Į tai Pranciškus atsakė: „Kad tau niekas neįtiko, 
pabandysiu aš pats tau patarnauti“. — „Tai būtų labai malonu, 
tęsė toliau ligonis, bet ką gi gero tu galėtum man padaryti?“ 
„Aš tau padarysiu visa, ką tik tu nori“, atsakė Pranciškus- 
„Tai imk ir numazgok man visą kūną, nes aš taip biauriai 
dvokiu, jog ir patsai negaliu to tvaiko bepakęsti“, pareiškė 
ligonis. Pranciškus greit atsinešė vandens, suvirinto su kve- 
piančiomis žolėmis, ir ėmė savo rankomis plauti baisias ligo- 
nies žaizdas, padedant kitiems broliams. Ir, kur tik Pranciš- 
kaus ranka palietė ligonies žaizdas, tenai jos, kaip matai iš- 
gijo. Ligonis, tokį stebuklą pamatęs, neapsakomai pradžiugo, 
ėmė atsiprašinėti visus aplinkinius savo globėjus už pridarytus 
jiems nemalonumus ir gailėdamasis už savo nuodėmes. Pran- 


ciškus, dėkodamas Dievui už pareikštą stebuklą ir už išgelbė- 
tą nelaimingąjį ligonį, nujojo toliau ieškoti progos geriems 
darbams. 


: : VI. 

Žiburys prieš užgęstant paprastai žibteli labai skaisčiai. 
Tatai atsitiko ir su šv. Pranciškum. | Kad jis jojo ant savo 
asilo, jis labiau buvo panašus į numirėlį, negu į gyvą 
žmogų, ir brolis Elijas, kurs pastaruoju laiku gavo pagy- 
venti su savo mokytoju Foligno vienuolyne, aiškiai įsiti- 
kino kad Pranciškaus amželis nebeilgas, ir jis ilgiau nepa- 
gyvens, kaip porą metų. Labiausiai akių liga vis ėjo smarkyn, 
ir broliai ėmė spirti Pranciškų šauktis gydytojų pagalbos. 
Tačiau Pranciškus prie gydytojų nesiskubino. Savo įspėji- 
muose jis brolius ragina susirgus ieškoti pirmiausiai Dievo 
pagalbos, priimti iš Jo visa, ką bus jiems siuntęs, ir nesi- 
stengti būtinai gyvenimą pailginti, jeigu Dievo valia būtų 
kitoki. Todel ir patsai, užuot ėjęs pas gydytojus, nuėjo sau 
į nuošalią vietą -pas San Damiano bažnyčią. Netol vienuo- 
lyno šv. Kliara pastatydino mažą triobikę, kurioje Pranciš- 
kus apsigyveno. Užstojus saulėtoms vasaros dienoms, 
Pranciškaus akys visai nusilpo, valandomis jis nieko nebe- 
matydavo. O savo triobikėje vietos nerasdavo, nes ten pri- 
viso tiek daug žiurkių, jog jos dieną ir naktį bėgiodavo ne 
tik visais pakampiais, bet kildavo į jo drabužį, naktimis 
bėgiodavo per jo veidą, galvą, neduodamos nė valandėlės 
ramiai akių sumerkti. Niekuomet Pranciškus nebuvo var- 
gingesnėje padėtyje, kaip tuo laiku (1225 metais). Nematy- 
damas šviesos ir pelių kankinamas, jis vis delto nenusi- 
minė. Jo siela buvo pripildyta poezijos jausmų, ir čia, visų 
apleistas, jis sudėjo savo puikią giesmę „Saulės sesutės“ 
garbei. Pranciškus visuomet labai mėgdavo gamtos gražy- 
bes ir mylėdavo gamtą, bet jis visai nebuvo koks panteis- 
tas, nes nemaišydavo gamtos su Dievu, nesakydavo, būk 
gamta tai esąs Dievas. Jis gamtoje matė Dievo galybės ir 
gražybės atspindžių, jam gamta buvo dangaus, ir žemės 

'Sutvėrėjo padaras, todel jis visus sutvėrimus vadindavo 
savo broliais ir seserimis, kurie, draug su žmogum, sudaro 
vieno Dievo šeimynėlę. Panašios pažiūros yra reiškiamos 
„Trijų Jaunikaičių“ giesmėje, užrašytojoj Danieliaus pranašo 
(I, 52—57) Babilionijos verguvėje. Toje giesmėje trys žydų 
jaunikaičiai, nuteisti sudeginti už tai, kad nenorėjo garbinti 
karaliaus stabo, reiškia Dievui garbę draug su visais su- 
tvėrimais ir ragina juos visus, gyvus ir negyvus, visas 
dangaus ir žemės galybes ir jėgas bei jų pasireiškimus — 
ugnį ir lietų, šilimą ir šaltį, dieną ir naktį — reikšti Dievui, 
savo Sutvėrėjui, garbės. Ta giesmė tai — puikiausia visos 
gamtos sutartinė, ir ją Pranciškus kasdien kartodavo, kal- 
bėdamas kunigų poterius (brevijorių). Dar 1213 metais 
Pranciškus, pagautas gamtos gražybės, pastate nedidelę 
koplytėlę tarp San Gemini ir Porcaria ir altoriaus prieša- 
kyje (antipedijoje) padėjo sekantį parašą: „Visi, kurie Dievo 
bijo, turi Jį garbinti. Garbinkit Dievą, dangaus ir žemės 
Viešpatį, garbinkit Jį visos upės, visi sutvėrimai garbinkit 
Viešpatį! Visi dangaus ir žemės paukščiai garbinkit Vieš- 
patį!“ Savo pamokste paukščiams Pranciškus ir juos ragina 
garbinti Viešpatį ir tuo atlikti savo pareigas, tokiu būdu 
atsiteisti Dievui už tai, kad yra jiems leidęs gyventi šito- 
kiame gražiame pasaulyje. Pranciškus gerbė vandenį, sau- 
godamasis jį teršti, nes vanduo jam primindavo atgailos 
sakramentą, kurs plauna žmonių nuodėmes. Eidamas akme- 
nuotu keliu, jis žengdavo labai atsargiai, atsimindamas Tą, 
kurs yra vadinamas pamatiniu Naujojo Įstatymo akmenim 
(J. Kristų). Kertant broliams medžius miške, Pranciškus 
prašydavo palikti kamienus, kad jie galėtų vėl ataugti ir 
žaliuoti Kryžiaus garbei. Vienuolyno sodne Pranciškus 
įprašydavo padirbti suolelių, ant kurių sustatydavo pinti- 
nėles gėlių, kad broliai, tarp jų vaikščiodami, atsimintų 
patys turį būti skaistūs, kaip lelijos. Patsai Pranciškus Jabai 
mėgdavo gėles ir negalėdavo jomis atsigėrėti, vadindamas 
jas „broliukais dobilėliais“ ir dėkodamas Dievui už jų 
gražybę. Jis nedrįsdavo ugnies užgesinti, žiburio užpūsti, 

-gėrėdamasis jų šviesa ir skaistybe. Sienoje Pranciškus 
įtaisė balandžiams narvelių, pamatęs ant tako slieką beslen- 
kant, paimdavo jį atsargiai ir nunešdavo į žolę, kad kas jo 
neužmintų ir nesunaikintų. Žiemą rūpindavosi bitėms me- 
daus įdėti, kad maisto netrūktų. Kiekvienas sutvėrimas 
Pranciškui buvo Dievo žodis, ir juos visus jis gerbė, kaip 
šventus daiktus. Uolų tvirtumas primindavo jam Dievo be- 
galinį tvirtumą ir nesimainantį pastovumą. Visa gamta, gy- 
voji ir negyvoji, pripildydavo Pranciškų nuolatiniu džiaugsmu 
ir žadindavo jį prie nesiliaujančio dėkingumo. Pamatęs 
fazaną (miškinę vištą), Pranciškus: sušuko: garbė mūsų 
Sutvėrėjui, brolau fazanai! ir fazanas prie jo taip  prijun- 
ko, jog niekur kitur neidavo. Pamatęs Porcijunkulėje ant 
šakelės betupintį dagilėlį, užkalbino jį, sakydamas: giedok 
Dievui garbę, broleli dagilėli, ir tasai pradėjo čiauškėti, kol 
Pranciškus liepė jam nutilti. Laukiniai gyvulėliai bėgo prie 
Pranciškaus ir glaudės prie jo, lygiai kaip ir naminiai kiš- 
kiai, triušiai, ties Siena buvo jį apspitęs būrys avių, bliau- 
damas aplinkui, lyg norėdamas jam kažką papasakoti, 
Plaukiant jūra, Pranciškui buvo atnešę sugautą gyvą žuvį. 
Jis ją paleido atgal vandenin, ir ji ilgoką laiką plaukė pas- 
kui laivą, nenorėdama su juo persikirti, taip pat ir sugau- 
tas paukštelis, įtiektas Pranciškui, nenorėjo niekur iš jo 
rankų skristi. Labiausiai Pranciškus gėrėdavosi saule ir ug- 
nimi: „Anksti rytą, kai saulė pateka — sakydavo jisai — 
visi žmonės turi Dievą garbinti už tą naudą, kurią iš Jo 
turi visą dieną, o vakarą, saulei nusėdus ir nakčiai užsto- 
juš, turi visi žmonės Dievą garbinti už sesutę ugnelę, kurį 
mums žiba tamsumoje, kad nepaliktumėm akli“. Galima tad 
suprasti, kaip labai ilgėjos saulės šviesos Pranciškus, būda- 
mas vienas pats tarp pelių menkoje triobelėje prie San 
Damiano vienuolyno, visai nematydamas nei saulės dieną, 
nei žiburio šviesos naktį. Jo kančios buvo taip didelės, 
jog, vartydamasis savo guoly, šaukė: „Viešpatie, padėk 
man mano ligą kantriai iškentėti“. 

Tuokart jam dingtelėjo mintis: „Kaip tu manai, Pran- 

ciškau, ar labai džiaugtumeis, kad kas už tavo skausmus. 
padovanotų turtą, kurs visas žemės gerybes atstotų?“ 
—,„Žinoma, kad džiaugčiaus be galo“, atsakė Pranciškus. 
„Taigi džiaukis, Pranciškau, ir giedok iš to džiaugsmo per 
savo ligą, nes Dievo karalystė yra tavo“. 

Anksti rytą atsikėlęs, Pranciškus kreipėsi į savo bro- 
lius, sakydamas: „Kad ciesorius būtų man padovanojęs vi- 
są Romos ciesorystę, argi nereikėtų man džiaugtis? O da- 
bar Viešpats, dar man čionai begyvenant, yra pažadėjęs 
dangaus karalystę, tai ar man nereikia dar labiau džiaugtis 
ir garbinti Dievą Tėvą ir Sūnų ir Šventąją Dvasią? Todel 
Jo garbei, mūsų suraminimui ir artimųjų pakakinimui aš 
noriu sudėti naują giesmę apie Viešpaties sutvėrimus, ku- 
riais mes kasdien naudojamės ir be kurių visai negalėtu- 
mėm gyventi, nors juos dažnai blogiems tikslams panaudo- 
jame ir per tai įžeidžiame Sutvėrėją. Mes pasiliekame ne- 
dėkingi, neatsimename malonių ir geraderybių, kurios mums 
kasdien atsikartoja, ir nemąstom apie Viešpatį, savo Sutvė- 
rėją ir visų gerybių Davėją!“ Tai taręs,. Pranciškus atsisėdo 
ir susimąstė, bet po valandėlės pašoko, sakydamas eiles, 
prasidedančias šitaip: „Altissimo, omnipotente, bon Signo- 
re“, t, y. „Aukščiausiasis, Galingiausiasis Viešpatie“. 

Išskandavus visą giesmę iki galui, Pranciškaus širdis 
prisipildė džiaugsmu ir suraminimu. Jis pareiškė broliui 
Pacifikui, kad tasai pašauktų dar keletą kitų brolių ir ruoš- 
tųs draug eiti į platųjį pasaulį, per kaimus ir miestus, gie- 
dodami naująją giesmę. Pagiedojus ją, liepė iš klausytojų vi- 
sur reikalauti atlyginimo, šitaip nustatomo: visi klausytojai 
turi atvirsti prie Dievo ir pasilikti gerais krikščionimis. 
„Saulės giesmė“, Pranciškaus sustatyta italų kalba, kuri 
anais laikais buvo labai panaši į lotynų, išvertus lietuviškai, 
taip skamba: 

„Visų aukščiausiasis, visų galingiausiasis, gerasis 
Viešpatie! 

Tau yra visa garbė, šlovė ir pagarba, ir palaiminimas. 

Tau vienam, Tu mūsų Aukščiausiasis, jie pridera. 

Ir nė vienas žmogus nėra vertas Tavo vardo “tarti. 
Būk pagarbintas, Viešpatie, su visais savo sutvėrimais, 
Ypačiai su mūsų sesute saulute, 
Kuri pradeda dieną ir per kurią Tu mus apšvieti. 
Kaip ji yra puiki ir skaisti, plačiai bespindėdama, 
O vis iš Tavęs, Aukščiausiasis, gaudama savo 
spindėjimą! | 
Garbė Tau, Viešpatie, už brolį mėnesį ir už žvaigždes, 
Tu jas sutvėrei dangaus aukštybėms skaisčias ir 
brangias, ir puikias. 
Garbė Tau, Viešpatie, už brolį vėją, už orą, debesis, 
už gerą ir blogą orą, 
„Per kurį Tu savo sutvėrimus palaikai. 
Garbė Tau, Viešpatie, už brolelį vandenėlį, 
Kurs yra labai naudingas, pilnas pasižeminimo, labai 
brangus, tyras. 
Garbė Tau, Viešpatie, už sesutę ugnelę, 
Per kurią Tu nakties tamsoje mums švieti, 
Ir kuri yra puiki, maloni, tvirta ir stipri. 
Garbė Tau, Viešpatie, už mūsų sesutę motinėlę žemelę, 
Kuri mus išlaiko ir nešioja, 
Augindama visokių vaisių ir margų gėlelių ir žolelių. 
Garbinkit ir šlovinkit Viešpatį ir dėkokit Jam, 
Ir tarnaukit Jam su didžiu pasižeminimu!“ 


2 VII. 

Balandžio gale 1225 metais sukilimas privertė popiežių 
Honorijų pasitraukti iš Romos. Trumpai pabuvęs Tivoli, 
popiežius perkėlė savo buveinę į Rietį, kur jis išbuvo iki 
pradžios 1226 metų. Su popiežium atvyko ir kardinolas 
Hugolinas. Brolis Elijas, kardinolo palaikomas, ėmė spirti 
Pranciškų, kad jis kreiptųs į popiežiaus gydytoją pasitarti 
del akių ligos. Pagalios, vasarai besibaigiant, 1225 metais 
Pranciškus atsisveikino su San Damiano vienuolynu ir šv. 
Kliara, pareikšdamas seserims savo paskutinę valią: „Aš, 
brolis Pranciškus, noriu sekti gyvenimu ir neturtu mūsų 


— 252 — 


aukščiausiojo Viešpaties Jėzaus Kristaus ir trokštu tame 
pasiryžime ištverti iki galo. Ir aš prašau jus, mano sesutės, 
ir patariu jums visados pasilikti šitoje šventoje padėtyje ir 
neturte. Ir įsidėmėkit, kad niekuomet nuo šito patarimo ir 
mokslo šiame gyvenime nenukryptumėt“. Šią savo kelionę 
Pranciškus, tur būt, bus atlikęs pėsčias, nes Kliara jam 
buvo pasiūdinusi porą minkštų kurpelių, kuriomis apsiavęs, 
“ jis galėdavo vaikščioti, neveizėdamas savo sužeistų kojų. 
Nuo Terni Pranciškus pasuko savo mėgiamuoju keliu per 
slėnį. Tarp Poggio Bustone ir Rieti jis apsistojo pas vieną 
kunigą prie mažos bažnytėlės San Fabiano (dabar La 
Foresta vienuolynas). 

Kai tik aplinkiniai žmonės apie tai gavo žinoti, tuojau 
ėmė plūsti klebonijon minių minios, norėdami pamatyti 
šventąjį. Klebonijon takas ėjo per mažą vynuogyną, kuria- 
me sirpo vynuogės. Žmonelės, beliukdami Pranciškaus, 
ėmė raškyti uogas, iš kurių vargšas kunigėlis dirbdavo sau 
vyno. „Iš tų vynuogių būtų buvę trylika gorčių vyno, kurio 
man būtų ištisiems metams užtekę, dabar nė pusės vynuo- 
gių nebliko“, skundės klebonas Pranciškui, bet Pranciškus, 
jį ramindamas, patarė per daug nesisieloti, nes vyno ne- 
trūksią. Ir, iš tiesų, lig rudens vynuogių tiek prisirpo, jog 
klebonėlis iš jų net dvidešimt gorčių vyno išspaudė, 

Kai kurį laiką Pranciškus buvo dar užtrukęs pačiam 
Rieti miestely Teodaldo. Saraceno namuose. Vieną vakarą 
Pranciškus, pasišaukęs brolį Pacifikų ir įdavęs jam citrą 
(kankles), liepė paskambinti „Saulės giesmę“. Pacifikus ne- 
norėjo skambinti, bijodamas miegančių kaimynų prižadinti, 
Tuokart Pranciškus tarė: „Tai leiskim mintims paskrajoti, 
reikia daug ko pakentėti, kad nebūtų broliams nemalonumų“. 
Tą naktį Pranciškus del nesiliaujančių skausmų negalėjo 
užmigti. Jis girdėjo, kaip grįžo namo pasivėlinę kaimynai, 
kaip miesto laikrodis mušė valandas. Pagalios jam pasigirdo 
palangėje tylūs kanklių balsai: tai arčiau, tai toliau skam- 
bėdami naktiės tyloje, jie ramino ir džiugino suvargusį 
ligonį. Rytą atsikėlęs, Pranciškus pasakė broliui Pacifikui: 

Vis delto Viešpats ir šį sykį manęs nepamiršo, kaip ir kitą 
sykį. Tavo vieton Jis atsiuntė man angelą, kurs per kiau- 
rą naktį man skambino. Žiemai užstojus, Pranciškus iškeliavo 
iš Rieti į San Eleuterio vienuolyną. Nors buvo labai šalta, | 
betgi jis nedavė savo rūbui šiltesnio pamušalo padėti. 
Kalėdomis Pranciškus iš čia išvyko į Fonte Colombo. 
Popiežiaus gydytojai visokiais būdais stengėsi sergantį 
Pranciškų pagelbėti, vartodami įvairių vaistų ir priemonių, 

bet vis tai maža tegelbėjo. Tuokart gydytojas ėmė prikalbi- 
" nėti Pranciškų, kad jisai žmoniškiau sutvarkytų savo gyve- 
nimą. „Juk tavo kūnas yra tau visą amželį tarnavęs, kaip 
geras ir ištikimas tarnas, kodel gi tu su juo taip žiauriai 
elgiesi“, sakė gydytojai. Pranciškus gavo pripažinti, kad jo 
perdaug smarkiai elgtasi su savo „broliu asilu“, ir, gailė- 
damasis, sušuko: „Na, dabar džiaukis, brolau kūne, ir 
atleisk man, aš jau esu pasiryžęs tavo reikalavimams nusi- 
leisti“. Tačiau, kaip paprastai kiekvienas gailesys, taip. ir 
šitas buvo suvėlintas. 

Dabar gydytojai pripažino reikalinga išdeginti spuogų 
priaugusias blakstienas įkaitintu gelžgaliu. Pranciškus su- 
tiko ir, kai gydytojas prie jo prisiartino, raudona geležim 
nešinas, Pranciškus peržegnojo ją, sakydamas: „Sesute ug- 
nele, tu esi kilnesnė ir naudingesnė už daugumą kitų su- 
tvėrimų! Aš tau visuomet buvau geras ir toks pasiliksiu 
del meilės to, kurs tave yra sūtvėręs. Būk dabar man ma- 
loni ir mandagi ir nedegink manęs stipriau, negu aš galė- 
čiau ištverti“. Kad gydytojai pradėjo ligonies akis degint, 
broliai pabėgo, negalėdami veizėti, kaip gyvas kūnas svyla. 
O Pranciškus, operacijai pasibaigus, pasakė gydytojams: 
„Jei reikia, deginkit antrąsyk, nes aš nejutau jokio skausmo!“ 

Vienąsyk, kad gydytojai ilgiau užtruko, Pranciškus 
paprašė juos pasilikti pietų. Broliai labai susirūpino, ne- 
įmanydami, kuo svečius pavaišinti, nes ir patys ne labai ką 
teturėjo valgyti. Tačiau Pranciškus liepė ruoštis greičiau ir 
duoti, kas yra. Vos broliai pradėjo apie stalą šiūruoti, kaip 
kažin kas pasibeldė į duris: pasirodė viena gera moterėlė, 

atnešusi visą pintinę įvairių skanumynų: balto ragaišio, žu- 
vies, paštetų, medaus ir vynuogių. 
Tur būt, tų pačių gydytojų raginamas, Pranciškus 
persikėlė iš žiauraus Fonte Colombo į Sieną, pagarsėju- 
siąją savo švelniu oru. Pakelėje tarp San Guirico ir Cam- 
pilia Pranciškus su savo broliais pasitiko tris moterėles, 
„visas tris, kaip vieną“ — taip panašios buvo į kita kitą. 
Jos, nulenkdamos galvas, vienu balsu pasveikino Pranciškų: 
„Garbė tau, brolau neturte!“ Pranciškus ir broliai labai bu- 
vo nustebinti tokiu nepaprastu pasveikinimu ir ilgai jį 
prisimindavo. 
f. "Sienos gydytojai nedaug tepagelbėjo Pranciškaus. 

veikatą, vis delto ji šiek tiek sustiprėjo švelniam ore.. 
Pranciškus buvo apsigyvenęs Albertino vienuolyne (dabar 
Ravacciano, kiek į šiaurę nuo Sienos). Čia vienąsyk pas jį 
atsilankė vienas dominikonas, prašydamas jam paaiškinti 
Ezechielio pranašo šiuos žodžius: „Jeigu tu bedieviams ne- 
apreikši jų bedievystės, aš jų sielų pareikalausiu iš tavo 
rankų“ (Ezech. III, 18). Dominikonas sakės pažįstąs dau- 
gelį asmenų, gyvenančių mirštamose nuodėmėse, bet jiems 
nieko nesakąs. Nejaugi už jų sielas turėsiąs Dievui atsi- 
teisti? Pranciškus atsakė, kad doras gyvenimas yra blo- 
giems žmonėms geriausias pamokslas, ir tokio pamokslo 
visiškai užtenka pranašų skelbiamiems Dievo įsakymams 
vykinti. Vis delto dominikono paklausimas, matyti, didelį 
įspūdį padarė Pranciškui, ir jis vieną naktį, pabudęs, pri- 
kėlė brolį ir pasakė jam: „Aš esu Dievą prašęs, kad man 
pareikštų, kuomet aš esu Jo tarnas, kuomet nesu, nes aš 
kito nieko netrokštu, kaip tik Jam ištikimai tarnauti. Ir Vieš- 
pats teikėsi man atsakyti: „Tu esi mano tarnas, kaip reika- 
lauja tiesa ir teisybė, jei manai, kalbi ir elgies taip, kaip 
pridera!“ Todel ašen turiu pats savęs neapkęsti, nes aš to 
nedarau“. Toji mintis be nebus paskatinusi Pranciškų dar 
griežtesnes neturto taisykles nustatyti broliams, gyvenan- 
tiems Sienoje. Kad vienas „ponas Bonaventūra“ buvo pa- 
dovanojęs Pranciškui sklypelį žemės naujam vienuolynui 

pastatyti, Pranciškus rado reikalinga sekančias taisykles nu- 
statyti tam sklypui sunaudoti. Pirmiausia, broliai turi tiek 
žemės pasiimti, kiek tikrai bus reikalinga vienuolynui pa- 
sistatyti, ir statymo nepradėti, neišgavus pirmiau leidimo . 
vietos vyskupo, nes „Viešpats mus yra siuntęs, kad padė- 
tumėm Romos kunigams“, o ne tam, kad jiems prieštarau- 
"tumėm. To paklusnumo pavyzdį parodė patsai Pranciškus, 
nusilenkdamas Imolos vyskupui, iš kurio buvo prašęs lei- 
dimą sakyti mieste pamokslų. Vyskupas atsakė: „Brolau, 
užtenka ir mano pamokslų!“ (Gavę dvasiškosios vyriausy- 
“bės leidimą, broliai turi aplink savo sklypą apkasti gilų 
perkasą ir apsodinti krūmais, vietoje tvoros bei mūro. 
Sklypo viduje turi būti pastatytos medinės triobikės, moliu 
iškrėstos, o prie jų nedidelė menkutė bažnytėlė. 

Tačiau Pranciškaus sveikata, bent kiek pasitaisius 
Sienoje, vėl ėmė silpnėti. Vieną naktį jam smarkiai pasileido 
kraujas pro burną; broliai manė jį tuoj mirsiant. Verkdami, 
jie suklaupė apie jo lovą, prašydami paskutinio palaimini- 
mo. Atsipeikėjęs, Pranciškus paprašė savo kapelioną, kuni- 
gą, brolį Benediktą, atnešti pergamento, pluksną, rašalo. 
„Rašyk, tarė Pranciškus, kad aš laiminu visus savo bro- 
lius, kurie dabar tebėra brolijoje arba į ją bus įstoję iki 
pasaulio pabaigos. Tam savo palaiminimui patvirtinti ir 
savo atminimui palieku aš jums šitą testamentą, kad 
jūs visuomet kits kitą mylėtumėt, kaip ašen jus esu mylė- 
jęs ir myliu, kad visuomet mylėtumėt ir gerbtumėt mūsų val- 
dovą neturtą ir kad visuomet pasiliktumėt ištikimi mūsų 
šventajai motinai Bažnyčiai ir klausytumėt jos vyskupų ir ku- 
nigų“.  Pareiškęs tuos žodžius, Pranciškus palaimino susi- 
rinkusius brolius, juos žegnodamas, kaip tai seniau darydavo 
per kapitulų susirinkimus. Paskui užmerkė akis, bet tai 
„dar nebuvo galas. Dar turėjo praslinkti šesi mėnesiai, kol 
pagalios Pranciškus puolė į „mirties sesutės“ prieglobstį. 
Tuo tarpu dar turėjo pasilikti su „sesute liga“. Patariant 
broliui Elijai, ligonis buvo perkeltas i Celle ties Cortona, 
Čia jam pasireiškė vandens liga, pradėjo tinti kojos, ir 

putmenys kilo vis aukštyn, prie to prisidėjo dar smarkūs 
skausmai blužnies ir kepenų. Pranciškus dabar vieno be- 
troško — dar prieš mirsiant pamatyti savo gimtinę Asyžių, 
ir brolis Elijas apsiėmė jį tenai nugabenti, bet, bijodamas, 
kad pakelėje žmonės neužpultų ir nepaveržtų Pranciškaus 
kūno sau, kaipo relikvijos, kurs atrodė labiau panašus į 
lavoną, negu į gyvą žmogystą, brolis Elijas sumanė važiuo- 
ti aplinkui per Gubiją ir Nocerą, kur dabar tebėra VEre- 
mita vienuolynas. Čia keleivius pasitiko būrys ginkluotų 
vyrų, kurie žadėjo lydėti ir ginti Pranciškų nuo užpuolikų. 
Apie vidudienį ligonis su savo palydovais atvyko Asyžiaus 
apylinkėn ir sustojo pasilsėti Sartiano kaimely (dabar čia 
tėra viensėdėlis prie Sasso Rosso. visai netoli Gabiano). 
Pranciškų čia maloniai priėmė viename kieme, bet palydo- 
vai gavo eiti Asyžiaus miestan maisto nusipirkti, tačiau ten 
jiems nieko nenorėjo parduoti, ir jie alkani pargrįžo atgal. 
„Tai del to — atsiliepė Pranciškus — kad jūs per daug 
esat pasitikėję savo nenaudingais pinigais, o kad būtumėt 
Dievo vardan pavaikščioję nuo durų iki durų, be abejonės, 
būtumėt gavę visa, ko tik buvot reikalingi“. Ir tatai paskiau 
įvyko. Apie pavakarę visas būrys jau buvo Asyžiuje. Ligo- 
nis buvo paguldytas vyskupo rūmuose, prie kurių pastaty- 
ta sargyba, kad apsaugotų ligonį nuo aplinkinių gyvento- 
jų domėjimosi. Nors dvasinė ir pasaulinė vyriausybė pa- 
rodė daug užuojautos ir pagarbos, tačiau savo tarpe jos 
nenustojo riejusiosi ir bylinėjusiosi. Miesto viršininkas 
(podesta) ir vyskupas buvo įsipykinę. Vyskupas buvo vie- 
šai iškeikęs podestą, 0 tasai uždraudė Asyžiaus gyvento- 
jams turėti su vyskupu kokių nors reikalų. „Tai mums, 
Dievo tarnams, didžiausia gėda, kad niekas čia taikos ne- 
" padaro“, ėmė dejuoti Pranciškus ir čia pat pakalbėjo porą 
naujų posmų prie savo „Saulės giesmės“, paskui pasiuntė 
pakviesti podestą į vyskupo rūmus, prašydamas diaug 
vyskupą ten pat pasilikti. Kad pakviestieji susirinko ties 
vyskupo rūmais — del Vescovado aikštėje, kur prieš 
devyniolika metų Pranciškus buvo savo tėvui visus drabu- 

žius sugrąžinęs — atėjo du mažuoju broliu ir pradėjo gie- 
doti „Saulės giesmę“, kurią pabaigė naujais posmais: 

Garbė Tau, Viešpatie, už visus, kurie del Tavo mei- 
lės atleidžia savo priešams ir pakenčia silpnybes ir užgaules.- 

„Palaiminti, kurie iki galo ištveria ramybėje, nes Tu, 
Aukščiausiasis, juos apvainikuosi ant amžių“. 2 

Broliams giedant, visi stovėjo, sudėję rankas, kaip 
kad būtų Evangelija skaitoma. Baigiant paskutinius žodžius 
giedoti, podesta paėjo keletą žingsnių priešakin ir, atsi- 
klaupęs prieš vyskupą, tarė: „Del meilės mūsų Viešpaties 
Jėzaus Kristaus ir Jojo tarno Pranciškaus, atleidžiu Tamistai 
"iš širdies ir esu pasiryžęs padaryti visa, ką tik iš manęs 
. pareikalausit!“. Susigraudinęs, vyskupas pasilenkė ir, apka- 
binęs, pabučiavo podestą, sakydamas: „Mano pašaukimas 
liepia man būti pasižeminusiam ir taikiam, bet esu smarkaus 
pagimimo, todel Sveikas turi į tai atsižvelgti ir ant manęs 
nebepykti!“ Broliai, džiaugdamiesi, grįžę, papasakojo savo 
mokytojui, kaip jiems pasisekė jojo sudėtąja giesme nugalėti 
piktoji nesantaikos dvasia. 

Vis delto patsai ligonis jautė, kad jo dienos sūskaity- 
tos ir neilgai belieka šiame pasaulyje jam vargti. Vieną 
dieną jis paklausė gydytoją, kurs prie jo buvo ir kurį jis 
praminė „geruoju Jonu“ (Bongiovanni), kad jam pasakytų 
tikrą tiesą. „Dievui padedant, dar gal geriau pasidaryti“, 
ramino gydytojas, bet, Pranciškui nesiliaujant klausinėti 
„tikrosios tiesos“. gydytojas pasakė: aš manau, sveikas 
dar pagyvensi iki galo rugsėjo ar iki pradžios spalių. 
Pranciškus, valandėlę patylėjęs, pakėlė aukštyn rankas ir 
sušuko: „Taigi, sveila, mirtie sesutei“ Čia jam atsirado naujas 
poetiškas įkvėpimas, ir jis prie savo „Saulės giesmės“ pri- 
dėjo dar šį paskutinį posmą. 

Garbė Tau, Viešpatie, už mūsų sesutę kūno mirtį, 
kurios nė vienas gyvas žmogus išvengti negali. 
Nelaimė tiems, kurie miršta mirštamoje nuodėmėje. 
Palaiminti, kurie Tavo švenčiausiąją valią daro, 
nes antroji mirtis jiems nieko blogo negalės padaryti. 

Nuo šios valandos Pranciškus nebepaleisdavo nuo 
savęs brolio Angelo ir brolio Leono, kad jie kartkartėmis 
jam giedotų ir skambintų apie „sesutę mirtį“. Brolis Elijas 
bandė Pranciškų įspėti, kad taip nedera daryti, nes aplinkui 
vaikšto sargyba, kuri gal pasipiktinti, manydama: kas jis 
„do šventasis, kad jo triobikėje nuolat girdis dainos ir muzika. 
Bet Pranciškus visai nepaisė, ką žmonės sakys, jis, kaip 
gyveno, taip ir mirti norėjo saviškai. „Per Šventosios Dva- 
sios malonę ašen taip ankštai esu savo širdį sujungęs su 
savo Viešpatim ir Dievu, jog Juo turiu tik džiaugtis ir 
linksmintis“. Pranciškui dabar rūpėjo ne tik muzika, bet taipo- 
gi savo palikimų sutvarkymas, o brangiausi jo palaikai buvo 
jojo įsteigtosios brolių ir seserų vienuolijos. Ištikimiausiais 
savo broliais jis laikė La Verna, Rieti slėnio, Porcijunkulės 
ir Carceri vienuolius ir Kliaros San Damiano vienuoles. 
Iš Asyžiaus vyskupo rūmų į San Damiano vienuolyną yra 
ne per toli, bet Pranciškus tenai nebegalėjo nuvykti atsi- 
sveikinti, nors Kliara visaip meldė pas ją atvykti ir jai 
paskutinį palaiminimą suteikti. Pranciškus teįstengė jai sa- 
vo palaiminimą raštu pasiųsti. „Pasakyk seseriai Kliarai, 
tarė Pranciškus broliui, siunčiamam su laišku į San Damia- 
no vienuolyną, kad aš ją atpalaiduoju nuo visų peržengimų 
Dievo Sūnaus ir mano įsakymų. Tegu ji nesisieloja, kad 
negali su manim pasimatyti dabar. Kai ji mirs, pasimatysime 
draug su seserimis, ir iš to bus visiems didelio džiaugsmo“. 
Reikia spėti, kad patsai Pranciškus yra parėdęs, kad jo 
kūnas būtų palaidotas San Damiano vienuolyne, kas ir 
buvo atlikta, 

Dabar beliko su broliais atsisveikinti, ir tai jis padarė 
savo garsiajam testamente, kuriame jis, peržvelgdamas 
savo praėjusįjį gyvenimą, reiškia gailesio už padarytąsias 
klaidas „ir džiaugsmo del gautų Dievo "malonių ir su jų 
„pagalba nuveiktų „gerų darbų, bet taipogi neužtyli savo 
susirūpinimo tolimesniu savo mokinių likimu. Čia jis 
trumpai sutraukė visus savo įspėjimus ir pamokinimus, 
duotus visuotinėse kapitulose ir savo laiškuose, šitaip savo 

paskutinę valią pareikšdamas: 

„Viešpats paragino mane, brolį Pranciškų, prie atgai- 
los gyvenimo; nors man, dar nuodėmėse tebegyvenant, 
koktu buvo žiūrėti į raupuotuosius, bet patsai Viešpats 
mane prie jų nuvedė, ir aš ėmiau daryti jiems gailestingų 
„darbų, o kad aš iš jų grįždavau, tai visa, kas man pir- 
miau rodės koktu ir kartu, virsdavo saldybėmis mano 
sielai ir kūno pajautimams. Tai tęsės tik trumpą laiką, kol 
visiška išsižadėjau pasaulinio gyvenimo. Ir Viešpats yra 
man suteikęs tokio pasitikėjimo bažnyčiomis, jog aš papras- 
tai melsdavausi, sakydamas: „Meldžiame Tave, Viešpatie 
Jėzau Kristau, čia ir visose viso pasaulio Tavo bažnyčiose 
ir dėkojame, kad per savo šventąjį Kryžių esi pasaulį iš- 
gelbėjęs“. Ir Viešpats man suteikė ir tebeteikia tokio  pasi- 
tikėjimo kunigais, kurie gyvena pagal šventosios Romos 
Bažnyčios įstatymus, jog aš, nors kartais jųjų persekiojamas, 
nesiliaudavau del jų pašventinimo ieškojęs pas juos pagal- 
bos ir prieglaudos Ir, nors ašen būčiau tiek išminties 
turėjęs, kiek Saliamonas, ir būčiau užėjęs kokį menką 
vargšą kunigėlį menkoje parapijos bažnytėlėje, ašen vis 
delto nebūčiau drįsęs sakyti pamokslo be jo leidimo. Šitą 
ir kitus visus kunigus aš esu pasiryžęs mylėti ir gerbti, 
kaip savo vyresniuosius. Ir aš nenoriu jų klaidų rankioti, 
nes kuniguose matau Dievo sūnus, ir jie yra mano vieš- 
pačiai. Ir tatai aš darau todel, kad šiame pasaulyje nieko 
kito neregiu iš Aukščiausiojo Dievo Sūnaus, kaip tik Jo 
švenčiausiąjį Kūną ir Kraują, kurį kunigai priima ir kitiems 
dalina. Ir šitas švenčiausias paslaptis aš už vis labiau 
noriu garbinti ir gerbti ir brangiausioje vietoje laikyti. Ir, 
kur tiktai švenč. Viešpaties vardus ir Jo žodžius rasdavau 
netinkamoje vietoje, rankiodavau ir jus melsdavau rankioti, 
tinkamon vieton padėti ir laikyti Ir visus teologus ir visus, 
kurie mus Dievo žodžiu aptarnauja, turime aukštai gerb- 
ti, nes jie mums dovanoja dvasios ir gyvenimo. 

i Ir po to, kai Dievas man yra davęs brolių, niekas 
man nebuvo parodęs, ką aš turiu su jais daryti, tačiau 

“patsai Aukščiausiasis man yra pareiškęs, kad turiu pagal 
" Evangelijos taisykles gyventi. Ir aš tas taisykles surašy- 
dinau keliais paprastais žodžiais, ir Viešpats Popiežius 
juos patvirtino. Ir tie, kurie ateidavo, apsiimdami taip gy- 
venti, kaip mano buvo rodoma, išdalydavo visa, ką turėjo, 
vargšams. lr mums užtekdavo vienos apatinės jupos, iš 
viršaus sulopytos ir su virve perjuostos. Ir mes, kurie 
buvome klierikai, kalbėdavome brevijorių, kaip. kiti dvasiš- 
kiai, pasauliškiai kalbėdavo „Tėve mūsų“. Ir. labai noriai 
lankyd avom bažnyčias. Buvome bemoksliai ir visų pastum- 
dėliai, Ir aš dirbdavau darbus savo rankomis ir dar norėčiau 
dirbti, ir griežtai reikalauju, kad visi broliai darbuotųs kokiam 
nors padoriam amate, o kurie jo nemoka, kad išmoktų, 
bet ne del pelno, tik del gero pavyzdžio ir tinginiavimui 
išvengti. Ir kad mes nieko už savo darbą neimam, todel 
turim susirasti stalą, kurį mums Viešpats yra padengęs, 
elgetaudami nuo durų lig durų. 

Viešpats man yra pareiškęs pasveikinimą, kuriuo tu- 
rim kits kitą sveikinti, sakydami: Teduoda Viešpats jums 
ramybės! Broliai turi gerai įsidėmėti. kad jie nesisavintų 
mei bažnyčių, nei gyvenimų, nei ko nors kito, kas jiems 
būtų pastatyta, jei tai neatatiktų šventojo neturto reikala- 
vimų, kurio mes savo reguloje esame pasižadėję laikytis, 
ir jie (broliai) turi ne kitaip gyventi, kaip kampininkai ir 
perėjūnai. Paklusnybės vardan aš griežtai draudžiu visiems 
broliams, kur tik jie yra, kad jie nedrįstų rūpintis nei pa- 
tys, nei per tarpininkus išgauti popiežiaus raštą kuriai nors 
bažnyčiai ar kuriam nors vienuolynui, arba leidimą pa- 
mokslus sakyti ar persekiojimams išvengti. Kur jų nepriim- 
tų. iš tenai tegu jie pasitraukia, kur patogiau būtų su 
Dievo malone atgaila daryti. Ir aš noriu griežtai klausyti 
šitos brolijos generolo ir jojo paskirtojo savo gvardijono. 
Ir ašen noriu taip būti jo rankose. kad be jo leidimo ir 
prieš jo valią jokio žingsnio nežengčiau ir nieko nedary- 
čiau, nes jis yra mano valdovas. Ir, nors esu menko iš- 
manymo ir ligonis, bet noriu visuomet prie savęs turėti 

vieną klieriką. kurs draug su manim kalbėtų officium (ku- 
nigiškus poterius), kaip regula reikalauja. Ir visi kiti bro- 
liai griežtai turi savo gvardijonų klausyti ir offticium, kaip 
regula reikalauja, kalbėti. Ir, jei rastųsi tokių brolių, kurie 
officium kalbėti nenorėtų, arba norėtų įvesti kitokį, arba 
nebebūtų katalikai, tokius kiti broliai turi pareigą atiduoti 
artimiausian vienuolynan, kur yra kustodas. O kustodas 
paklusnybės vardan turi griežtą pareigą jį dieną ir naktį 
daboti. kaip kokį belaisvį, kad jis niekur iš jo rankų ne- 
ištrūktų, kol pats galės jį savo provincijolui įduoti. O pro- 
vincijolas paklusnybės vardan griežtai: turi pasiųsti jį su 
broliais, kurie jį dieną ir naktį, kaip kokį surištą belaisvį, 
dabojo, ir įduoti Ostijos kardinolui, kurs yra viešpats, 
globėjas ir teisėjas (corrector) visos vienuolijos. 

Ir broliai tegu nesako: girdi, tai — visai nauja regula, 
nes čia tėra tik įspėjimas ir mano paskutinis palikimas 
(testamentas), kurį aš, mažasis brolis Pranciškus, jums, 
savo palaimintiems broliams, pavedu, kad geriau ir katali- 
kiškiau galėtumėm regulą išlaikyti, pagal kurią esame pasi- 
žadėję gyventi. : 

Ir generolui bei kitienis ministrams ir kustodams įsa- 
kau paklusnybės vardan nieko nepridėti prie šitų žodžių 
nei nieko neatimti. Ir jie turi šitą raštą ir regulą visuomet 
pas savė laikyti ir, per kapitulas skaitydami šitą regulą, 
turi taipogi paskaityti ir šituos žodžius. Ir paklusnybės 
vardan griežtai įsakau visiems broliams, kunigams ir 
pasauliškiams, kad niekas jų prie regulos arba prie šitų 
žodžių neprikergtų jokių savo aiškinimų, sakydami: „Tai 
reikia taip suprasti“. Ir, kaip man Viešpats yra patiekęs be 
jokių gudrybių paprastai jums regulą pareikšti ir šituos 
žodžius parašyti, taip ir jūs turite be jokių aiškinimų ir 
paprastai tuos visus žodžius suprasti ir juos savo gyve- 
nime šventai iki galo laikyti KF vykinti. 

Ir kiekvienas, kurs vis tai išlaikys, gaus danguje 
„Aukščiausiojo Tėvo palaiminimą, o čia, ant žemės „gyven- 
damas, bus laiminamas mylimiausiojo Sūnaus ir Švento- 

sios Dvasios, visų dangaus galybių ir visų šventųjų. Ir 
ašen, brolis Pranciškus, jūsų mažasis tarnas, patvirtinu, 
kiek tik išgalėdamas, viduje ir iš viršaus, šitą palaiminimą“ 

Taip tatai Pranciškus stengėsi savo brolių ateitį ap- 
rūpinti, kiek begalėdamas kuo geriausiai. Tačiau vidur- 
amžyje net popiežiaus įsakymai ne visuomet būdavo vyk- 
domi, tai ir Pranciškaus gal ne per daug tesitikėta, kad jo 
visi įsakymai ir palikimai bus laikomi. Vis delto jis padarė, 
ką galėjo. ir jo sąžinė liko rami, nes jis daugiau nieko ne- 
stengė padaryti. TS 

vo brolius Pranciškus nepaprastai mylėjo iki pat 
savo mirties. Kaip visiems ligonims, Pranciškui užeidavo noras 
ką nors nepaprasta pavalgyti, paragauti. Vienąsyk Pran- 
ciškus nieko negalėjo valgyti. „Kad taip čia kur žuvies 
gavus, tarė jisai, aš manau, galėčiau jos užvalgyti“. Antrą- 
syk naktį jis panorėjo paragauti bent porą lapelių petruš- 
kos, manydamas, kad nuo jos jam bent kiek pasidarys 
lengviau, ir brolis, kad ir nenoromis, nuėjo naktį daržan 
petruškų skinti. Pranciškus pastebėjo, kad jo broliai ima 
nekantrauti, ir jų veidai kartais rūsčiai atrodo. „Tai, tur būt, 
del to, kad aš čia guliu ir be reikalo trukdau brolius, kurie 
verčiau galėtų melstis ir tinkamiau regulą vykinti, kitur be- 
gyvendami“, pamanė jis vienas pats. 

Vieną dieną jis pasišaukė brolius ir prašė juos dau- 
giau su juo nebevargti, nes ne jo vieno asmenimi broliai 
turi rūpintis, bet visos vienuolijos reikalais. „O jeigu jūs 
apie mane tiiūsiate, tai visuomet atsiminkit, kad Viešpats 
jums atlygins už visa, ką man būsite padarę“. Tai taręs, 
Pranciškus pareiškė norą grįžti Porcijunkulės vienuolynan. 
Vyskupo Gvido nebuvo namie, jis buvo išvykęs maldingon 
kelionėn Monte Gargano, iš kur bepargrįžo, jau Pranciškui 
mirus. Asyžiaus piliečiai nesipriešino Pranciškaus persikraus- 
tymui, tiktai davė jam iki Porcijunkulei palydėti sargybą. 
Broliai paėmė ligonį nešti, juos lydėjo minios žmonių. Pro- 
cesija išėjo iš vyskupo rūmų per la Portaccia, didžiuosius 
miesto vartus (dabar užmūrytus) tarp porta Mojano ir 

porta San Pietro. Pakelėje, einant pagal miesto sieną, pasi- 
taikė raupuotųjų prieglauda San Salvatore delle Pareti, ji 
buvo tarp Asyžiaus ir Porcijunkulės. Čia Pranciškus liepė 
sustoti, padėti žemėn naščius ir atgręžti galvą Asyžiaus 
linkui. Valandėlę visi nutilo. Pranciškus, pusiau apjakęs, 
savo žlibomis akimis ilgai žiūrėjo į savo gimtąjį miestą ir 
tą slėnį, kurs pakalnėje žaliuodamas buvo išsitiesęs. Viršuj 
atkalnėje baltavo Asyžiaus miesto siena su bokštais, toliau 
eilėmis marguliavo miesto nameliai, lyg kregždžių lizdai, prie 
kalno prilipyti, tarp jų raudonavo bažnyčių stogai ir kilo 
į dangų varpinyčios. Patsai miestas buvo apsiaustas, kaip 
ir dabar, kitais aukštais kalnais, kurių pilkos plikos uolos 
su pilies griuvesiais buvo aptrauktos balsganu rūku. Dar 
toliau mėlynavo kalnas Monte Subasio, kur buvo Carceri 
vienuolynas, o apačioje San Damiano vienuolynas. Pranciš- 
kus, įstabiai valandėlę pažiūrėjęs į tą malonų kampelį, ku- 
riame prabėgo jo visa jaunystė ir tiek daug svarbių atmi- 
nimų pasiliko, pakėlęs ranką, peržegnojo Asyžių, tardamas: 
„Tegu tave Viešpats palaimina, nes Jis tave yra paskyręs 
būti tevyne ir buveine tiems visiems, kurie Jį išpažįsta 
tiesoje ir yra pasiryžę Jo vardą garbinti ir šlovinti“. Paskui 
Pranciškus vėl atsigulė, ir broliai jį su naščiais pabaigė 
nešti Porcijunkulėn. 

Ligonį paguldė triobelėje, netoli  Porcijunkulės koply- 
čios. Čia jį aplankė „brolis Jokūba“, atseit, Jokūba de 
Septemsoliis, Pranciškaus pažįstama ir prietelka iš Romos. 
Ji rado Pranciškų besirengiant rašydinti jai pakvietimą, kad 
atvyktų jo aplankyti. Mat, žinia apie Pranciškaus nepagy- 
domą ligą buvo jau pasiekusį Romą, ir Jokūba išsiskubino 
Porcijunkulėn jo aplankyti, atsiveždama išaustą milalį, iš 
kurio pasiūdino Pranciškui mirties rūbą; taipogi žvakių ir 
smilkalų laidotuvėms. Moteriškos nebuvo įsileidžiamos 
Porcijunkulėn, bet Jokūbai padaryta išimtis. Verkdama, ji 
puolė prie Pranciškaus kojų, „kaip. Magdalena prie Jėzaus 
kojų“. Pranciškus kiek atsigavo ir pradžiugo, pamatęs savo 
ištikimą sekėją. Jokūba, norėdama paskutinį sykį jam gera 

. padaryti, pagamino migdolų kremą, labai Pranciškaus mėgiamą. 
Pranciškus ne tik patsai jo valgė, bet dar pavaišino brolį 
Bernardą Ouintavallė. 

Jokūba buvo atvykusi kelioms dienom, prieš Pranciš- - 
kaus mirtį. Spalių pirmą dieną (tuomet buvo ketvirtadienis) 
jis sušaukė aplink save visus brolius ir kiekvieną skyrium 
laimino. Su ypatinga meile jis uždėjo savo ranką ant brolio 
Bernardo Guintavalle galvos ir tarė: „Pasakyk broliui Leo- 
nui, kad ašen, kiek tik išgalėdamas, trokštu ir meldžiu visos 
vienuolijos brolius gerbti brolį Bernardą, kaip mane patį, 
nes jisai buvo pirmutinis, kurs pas mane atėjo ir savo 
turtus vargšams išdalino“. Brolį Eliją Pranciškus kaire ran- 
ka tepalaiminęs. Po to Pranciškus dar suteikė broliams 
paskutinį įspėjimą, primygtinai ragindamas juos visuomet 
palikti neturtui ištikimus ir, kaipo nuolatinį tam paraginimą, 
palaikyti Porcijunkulės menką kopl'ytėlę tokią, koki ji pasi- 
lieka. „Jeigu jus išgintų pro vienas duris, grįžkit pro kitas, 
nes čia yra Dievo namai ir dangaus vartai“, priminė dar 
mirštąs mokytojas. Pagalios jis nuoširdžiai palaimino ne tik 
visus savo esančius vienuolijoje brolius, bet ir visus, kurie 
kuomet nors į ją įstos. „Aš jus laiminu, kaip galiu ir davu- 
giau, negu galiu“. Tais žodžiais Pranciškus pareiškė tai, 
ką jis darydavo visą savo amžių, t. y., jis nerimdavo, kol 
nuveikdavo daugiau, negu prigimtomis jėgomis pajėgdavo. 
Taręs tuos paskutinius žodžius, Pranciškus liepė save 
nurėdyti ir paguldyti ant plikos žemės savo triobelėje. 
Taip gulėdamas, priėmė iš gvardijono rankų, kaipo pasktu- 
tinę išmaldą, rūbą. kuriame turėjo mirti, o kad jisai neat- 
rodytų naujas, liepė jame įsiuti bent vieną lopą. Tokiu pat 
būdu jis apsivilko apatinį drabužį (kelnes) ir apsigobė 
gobtuvu, kurį visuomet nešiodavo, norėdamas savo žaizdas 
paslėpti. Taip tatai Pranciškus išlaikė visišką neturtą iki 
paskutiniosios savo gyvenimo valandos ir galėjo tikrai pasi- 
sakyti mirštąs toks pat plikšas, koks į šį pasaulį buvo 
atėjęs. 

Pavargęs, Pranciškus kiek užsnūdo, tačiau penktadienio 

rytą pabudo, pajutęs didelių skausmų. Broliai visi buvo ap- 
linkui susirinkę. Manydamas, kad dar tebėra ketvirtadienis, 
t.y., paskutinės Viešpaties vakarienės diena, Pranciškus liepė 
atnešti duonos, ją palaimino ir, laužydamas, davė broliams. 
„Dabar atneškite šv. Raštą ir paskaitykite man didžiojo 
ketvirtadienio evangeliją“. „Kad šiandien ne ketvirtadienis“, 
atsiliepė vienas brolis. „O aš maniau, kad ketvirtadienis“, at- 
sakė Pranciškus. Evangelijos knyga vis delto buvo atnešta, 
ir mirštančiam Pranciškui buvo paskaityta šv. Jono evange 
lijos XIII, 1—15 vieta apie tai, kaip Išganytojas plovė kojas 
savo mokiniams. 

Pranciškus dar išgyveno visą parą, bet broliai nuo jo 
patalo nebeatsitraukė nė valandėlės. Vis dažniau ir dažniau 
turėjo brolis Angelas su broliu Leonu giedoti jam „Saulės 
giesmę“, ir jis nuolat kartodavo jos paskutinę eilutę: „Garbė 
Tau, Viešpatie, už mirtį sesutę“. Savo gvardijoną įprašė vėl 
jį nurėdyti, kai prieis paskutinioji valanda, ir palikti pliką be- 
gulint ant žemės. Praslinko penktadienis. Atėjo dar pasku- 
tinį sykį gydytojas ligonies pažiūrėti, bet Pranciškus tepa- 
klausė gydytoją, kuomet pagalios atsidarys vartai į amžinąjį 
gyvenimą. Broliams įsakė pabarstyti save pelenais, „nes 
greit iš manęs nieko nebliks, vien dulkės ir pelenai“. 

Pavakarėj Pranciškus, įtempdamas visas savo jėgas, 
ėmė giedoti, bet ne savo „Saulės giesmę“, o Dovido 142-4 
psalmę „Voce mea ad Dominum clamavi“ (Savo balsu 
šaukiaus į Viešpatį). Spalių vakaras greit atėjo, triobelėj 
darės vis tamsiau, viduje viešpatavo tyla, tiktai Pranciškaus 
maldos balsas skambėjo vis silpniau.  Praskambėjo pasku- 
tinieji psalmės žodžiai: „Išvesk iš kalėjimo mano sielą, kad 
galėčiau garbinti Tavo vardą. Teisingieji manęs laukia, kol 
atlyginsi man“ — ir Pranciškaus balsas nutilo visiškai, ir 
jo skaisti siela apleido savo menkąjį išvargintąjį kūną. Tą p1- 
tį akimirksnį 'suskambėjo aplinkui linksmi čiulbėjimai: tai 
Pranciškaus draugai veversėliai siuntė jam paskutinį 
atsisveikinimą (Spec. pert.). 

VII 

Pirmoji prie šv. Pranciškaus kūno buvo prileista Jokūba. 
Ji, verkdama, parpuolė ant numirėlio patalo, bučiuodama, karš- 
tomis ašaromis apsipildama, jojo kojų ir rankų žaizdas. Draug 
su broliais, ji išbudėjo prie numirėlio visą nakti. Anksti rytą ji 
jau buvo pasiryžusi nebesiskirti su brangia savo mokytojo gy- 
venamąja vieta ir pasiliko Asyžiuje, kur ir pasimirė, susilaukusi 
gilios senatvės, 1274 m. Jos kūnas palaidotas šv. Pranciškaus 
bažnyčioje Asyžiuje. Viršuj jos kapo ant sienos tebėra nutapy- 
tas jos paveikslas su vilnoniu rūbu rankoje, pati apsivilkusi tre- 
tininkų rūbu. Apačioj padėtas parašas: Hic reguiescit Jacuba 
sancta nobilisgue romana (Čia ilsis Jokūba, šventa, 
aukštos kilmės romietė) (Gyvendama Asyžiuje, Jokūba 
pasižymėjo savo gailestingumu ir labdaringais darbais, 
dalindama vargšams didelių pašalpų per mylimuosius Pran- 
ciškaus brolius Leoną, Rufiną, Egidijų. 

Išgirdę Pranciškų mirus, minios žmonių ėmė plūsti 
iš visų pusių, norėdami šventąjį pagarbinti. Labiausiai vi- 
siems rūpėjo regėti šventos Pranciškaus žaizdos (stigmatai). 
Viso Asyžiaus dvasiškija suėjo Porcijunkulėn išlydėti Pran- 
ciškaus kūno Asyžiun. Brangų kūną lydėjo su alyvų šake- 
lėmis rankose, su uždegtomis žvakėmis, varpams skambi- 
nant ir trimitams trimituojant. Vykindama Pranciškaus 
pažadėjimą, visa procesija užsuko į San Damiano bažnyčią, 
kad Kliara ir jos seserys galėtų paskutinį sykį su savo 
brangiu mokytoju atsisveikinti. Čia buvo daug verkimo ir 
vaitojimų. Paskui kūną nulydėjo į Šv. Jurgio bažnyčią 
(San Giorgio), kur dabar stovi šv. Kliaros bažnyčia (Santa 
Chiara), ir čia tam kartui padėjo šv. Pranciškaus kūną, kol 
25 geg. 1230 metais perkėlė jį į puikią šv. Pranciškaus 
bažnyčią, brolio Flijo pastatydintą. Čion dabar plaukia viso 
pasaulio būriai maldininkų, ir šv. Pranciškaus garbinimas, 
sukakus 700 metų nuo jo mirties, nė kiek rieina mažyn, 
bet dargi ima plisti katalikų tarpe, ypač protestantų, kurie 
net norėtų tą nepaprastąjį šventąjį pasisavinti. 


Ii 


VI 


Vil 


skyrius 


skyrius 


skyrius 


skyrius 


skyrius 


skyrius 


skyrius 


Pirmoji knyga. 
Pranciškus bažnyčių atstatinėtojas. 


(Pranciškaus Asyžiečio liga 1204 metais. Išgijimas. 
Bodėjmasis pasaulio gerybėmis) > + - - 5 
(Pranciškaus kilmė, gimimas, vardas, ankstyboji jau- 
nystė. La gaya scienza. Dosnumas draugams ir 
vargšams) || 9 
(Vietos istorija. Karas Asyžiaus su Peiugija Pran- 
ciškus pakliuvo nelaisvėn ties San Giovanni tiltu ir 
sėdi 1202 —1203 metus kalėjime) - - -  - 17 
(Anų laikų santykiai. Kova ciesoriaus su popiežium. 
Pranciškus nori vykti karan Waltero iš Brienne veda- 
mas 1205 metais.  Regėjimas Spolette. Pranciškus 
grįžta atgal. Naujos puotos. Pranciškus mano apie 
sužieduotinę) 2-0 0 -- 20 
(Pranciškus dažnai meldžiasi viename urve už miesto 
Keliauja Romon ir elgetauja prie šv. Petro bažny- 
čios. Pradeda slaugyti rauplėmis sergančius ligonis) 24 
(Pranciškus meldžiasi San Damiane. „Eik ir atstatyk 
mano namus, kurie baigia griūti“ Pranciškus vėl 
eina į San Damiano urvą 1207 metais) > - - 31 
(Tėvas uždaro Pranciškų rūsyje, motina jį paleidžia. 
Jis grąžina tėvui savo drabužius ir išeina balandžio 
mėn. 1207 metais į platųjį pasaulį, kaipo Dievo 
šauklys. Eina į Gubbio, slaugo rauplėtus, grįžta 
Asyžiun, elgetauja, vaikščiodamas po namus. Atstato 
bažnyčias: San Damiano, San Pietro ir Porcijunku- 

lės, Vasario 24 d. jis išgirsta Porcijunkulės koplyčioje 
kunigą beskaitant evangeliją Mato X, 7—13 ir pasi- 
ryžta tuos žodžius imti savo gyvenimo rodykle) - 37 


Antroji knyga. 

Pranciškus — Evangelistas. 

(Pranciškus sako pamokslus Asyžiuje Pirmieji mo- 
kiniai: Bernardas GOuintavalle, - Pietro dei Cattani, 
Egidio. Pirmosios misijos: Bernardo Florencijoje, 
Pranciškus Rieti. Jis gauna Poggio Bustone užtikri- 
nimą, kad jo nuodėmės atleistos)  - PDA 
(Rivo Torto daržinė: Pranciškus rašo savo „forma 
vitae“ ir 'su vienuolika brolių keliauja Romon 1210 m., 
norėdamas išgauti iš Inocento III savo įstatų patvir- 
tinimą. Jis gauna savo įstatų pripažinimą tik žodžiu)- 61 
(Palinkimas prie atsiskyrėlių gyvenimo.  Dvyliktasis 
mokinys kunigas Silvestras. Nauji misijų darbai. 
Pamokslai Asyžiaus katedroje. Taikos pasirašymas 
1210 m. aukštojo ir žemesniojo luomo Asyžiuje. 
Bendras brolių gyvenimas. Palikti Rivo Torto 
daržinė)" 515 T aa 4 TB 
(Porcijunkulės koplytėlė. Nauji mokiniai: Rutino, 
Masseo, Leone, Junipero. Brolio Egidio gyvenimo 
bruožai. Broliai Masseo, Rufino, brolis Kadagys. 
Brolis Jonas Prastuolis, Brolis Leonas, Kaip juodu 
kalbėjo brevijorių, Tobulas džiaugsmas) -  - 86 
(Šventoji Kliara, Jos šeimyna, jaunystė, Ji, išgirdusi 
gavėnioje šv, Pranciškaus pamokslą šv, Jurgio bažny- 
čioje, apleidžia savo namus ir daro vienuolės ap- 
žadus Porcijunkulės koplyčioje, Pranciškus suteikia 
Kliarai ir jos seserims vienuolėms buveinę prie San 
Damiano bažnyčios, Jis joms parašo forma vitae 
(vienuolių gyvenimo taisykles) Kliaros gyvenimas, 
Jos pietūs draug su Pranciškum, Ji nugena saracenus 
nuo San Damiano vienuolyno, Jos liūdesys del šv, 
Pranciškaus mirties, Jos kova del teisių gyventi ne- 

turte, Ji pati rašo savo seserims regulą ir miršta 
11 rugp. 1253 m., dvi dieni prieš mirdama susilauku- 
si iš Inocento IV patvirtinimo savo pageidaujamų 
netūrio teisiųjų > „= O 
Trečioji knyga. 
Dievo giesmininkas. 
(Misijos Italijoje 1211—1212 metais, Cortona, Arez- 
z0o, Florenza, Jonas Parenti, Pranciškus vengia žmo- 
nių pagarbos. Pasninkai 1211 m.  Trasimene ežero 
pakraščiuose, žiema tais pačiais metais Sarteano apy- 
linkėje, Kas yra Dievo valia? Pranciškus klausia 
Kliaros ir Silvestro patarimų ir gauna atsakymą, kad 
jo paskyrimas yra Dievo žodį skelbti. Jis sako pa- 
mokslą paukščiams) - | - -  - >> - 117 
(Pranciškus nori Dievo žodį skelbti netikėliams. Jis 
keliauja Romon ir susipažįsta su Jokūba de Septem- 
soliis, Keliaudamas Šveniojon Žemėn, Pranciškus 
priplaukia prie Slavonijos krantų ir, pasislėpęs laive, 
keliauja Ankonon, San Severine atvirsta „Dainų Ka- 
ralius“ Gulieimo Divini. Šv. Pranciškaus santy- 
kiai su mokslininkais, vagimis, plėšikais. Jis sako 
pamokslus 8 geg. 1213 m, Monteifeltre ir atverčia 
grapą Orlando dei Tattani, kurs padovanoja Pran- 
ciškui Alverno kalną. Žiemą 1213—1214 m. jis ap- 
lanko Ispaniją ir 1215 metais dalyvauja Laterano 
visuotiniajame Bažnyčios susirinkime, Kaip Jokūbas 
Vitrys aprašo pranciškonų vienuoliją 1216 m.) - 123 
(Porcijunkulės atlaidai)- - - «+ - 136 
(Pranciškonų vienuolijos sutvarkymas, Kapitulų susi- 
rinkimai, Pranciškaus pamokslai per tuos susirinki- 
mus, Judėjimas eina platyn. Pranciškus ieško pa- 


„gelbininkų jam vadovauti) + + +» - „143 


(Kardinolas Hugolinas. Sekminių kapitula 1217 m, 
Siunčiami misijonoriai į Italijos pakraščius. Pranciš- 
kus, pasiryžęs keliauti Prancūzijon, Florencijoje susi- 

tinka su kardinolu Hugolinu, kurs jį sulaiko. Hugo- 
linas organizuoja Kliarises. = Kliarisių vienuolijos 
plitimas iki 1253 m) - „0 - 148 
(Misijos Prancūzijoje, Vokietijoje ir Anglijoje nesi- 
seka. Pranciškus su kardinolu Hugolinu žiemą 1217- 
1218 metais keliauja Romon ir reikalauja audiencijos 
pas popiežių Honorijų III. Jis susipažįsta su šv. 
Dominiku, Sekminių kapituloje 1218 metais Hugo- 
linas pirmąsyk stoja kaipo vienuolijos globėjas. Ge- 


“ gužės 26 d. 1219 m. rengiamos naujos misijos. Bir- 


želio 11 d: tų pačių metų Honorijus III savo raštu 
palydi misijonorius. Misijos Tunise ir Maroke. 
Pirmieji penki kankintiniai)< -  - arai 
(Pranciškus ir Pietro dei Tattani keliauja 24 birž 
1219 metais į Šventąją Žemę, sako pamokslus maldi- 
ninkams Egipte ir sultonui Malek el Kamel, Rugsėjo 
29 d. tais pačiais metais abudu Pranciškaus pagelbi- 
ninku (vikaru), Grigalius iš Neapolio ir Matas iš 
Narni sušaukia kapitulą, kurioje daro pastangų 
vienuolijos įstatus pertaisyti, Brolis Steponas praneša 
apie tai Pranciškui, bet tasai nesutinka. Jis pats 
greit keliauja Romon, sušaukia kapitulą per Sekmi- 
nes 1221 metais. Rugsėjo 22 d, 1220 metais Hono- 
rijus pupiežius, susitaręs su Pranciškum, nustato 
vienuolijai noviciatą, Pranciškus atsisako nuo vado- 
vavimo ir paskiria Pietro dei Cattani savo vikaru ir 
po jo Eliją iš Čortonos. „Snaudulinga“ Kapitula 
Sekminėse 1221 metais“ Naujos misijos Vokietijai, 
Šv. Antanas iš Paduvos), - AAB Ke 
(Pranciškus ir Cezaris Speier rašo naujus įstatus 
vienuolijai. Įstalų išplėtimas. Admonitiones (įs- 
pėjimai) šv. Pranciškaus. Įstatai eremitams. Įstatai 
Porcijunkulei. Pirmutinieji įstatai ir „1221 metų 
įstatai“) a 1 Ria AAS» = TOC 
(Kovos del galutinių įstatų nuo 30 geg. 1221 im. iki 
20 lapkr. 1223 m Pranciškaus priešininkai. Bologna. 

V 


Petras Stacia. Šv. Pranciškaus kova del eyange'iško 
paprastumo ir evangeliško neturto. Pranciškus ir 
Antanas iš Paduvos. Pranciškus Bolognoje 15 rugp. 
1222 m) Ta AL EPA 
(Naujas krypsnys ir senesnieji pranciškonai. Brolis 
Egidio. Anglų pranciškonai. „Trečiasis zokonas“- 
Kova tarp atgailos brolių ir vyriausybės) - - 192 
(Visuomenės darbai Pranciškaus ir Hugolino, Pran- 
ciškaus ir Elijo iš Cortonos. Pranciškaus laiškas į 
Eliją. Vienuolijos įstatai pertaisyti. Pranciškus prie 
Fonte Colombo. Galutinieji įstatai) - -  - 200 
(Honorijus patvirtina įstatus. Pranciškus ir „brolis 
Jokūbas“. Avinėliai ir Pranciškus. Pranciškus pas 
kardinolą Leoną. Jis apleidžia Romą, Kalėdas šven- 
čia Greccio'j. Pirmutine „Betliejaus stainelė“) - 207 


Ketvirtoji knyga. 
Pranciškus atsiskyrėlis. 
(Šv. Pranciškaus liga. Jo rašto veikalai. Jo penki ap- 
linkraščiai. Laiškas į brolį Leoną) > - - - 213 
(Pranciškus moko savo pavyzdžiu. Jo meilė. Jo rū- 
pesnis pačiam laikytis neturto ir šelpti vargšus. 
Velykos Greccio. Pranciškus ir piktosios dvasios) - 219 
(Pranciškus ir jojo įgaliotiniai. Brolio Rufino gundi- 
nimai. ,,„Tobulas mažasai brolis“. Ispanijos pranciš- 
konai. Pranciškus skaito širdyse, Pranciškus ir pa- 
klusnybė. Pranciškus ir malda. Evangelijos džiaugs- 
mas. Šv. Pranciškaus dvasios pagavimas) > - 224 
(Pranciškus eina vasarą 1224 m. į Alverno kalną. 
Pranciškus ir brolis Leonas. Stigmatizacija (Kristaus 
žaizdų suteikimas) > - - - > > - + 24 
(Šv. Pranciškaus padėkos giesmė už stigmatus. Pa- 
laiminimas broliui Leonui. Pranciškus grįžta iš Al- 
verno kalno per Borgo San Sepolcro ir Citta di Cas- 
tello į Porcijunkulę. Vėl ima slaugyti rauplė- 
taosius) | k M 


VI 


Vi skyrius (Šv. Pranciškus apjanka. Pranciškus prie San Damiano 
vasarą 1225 metais. Jo gamtos meilė. Jo saulės 
giesmė) 151247 
Vili skyrius (Pranciškus keliauja į Rieti. Vynuogynas San Fabiano. 
Rieti Angelas griežia naktį po Pranciškaus langu. 
Pranciškus akių gydyti keliauja Sienon ir rašo savo 
pirmutinį testamentą savo broliams. Brolis Elijas lydi 
jį į Celle, iš ten Asyžiun. Pranciškus, susirgęs, guli 
vyskupo rūmuose, sutaikina podestą su vyskupu. 
Jis siunčia Kliarai savo atsisveikinimą, diktuoja savo 
testamentą. Jis leidžia save nuvesti Porcijunkulėn, 
pakelėje laimina Asyžių. Porcijunkulėje jį aplanko Jo- 
kūba de Septemsoliis, Pranciškus paskutinį sykį laužo 
duoną su broliais. Pranciškus miršta 3 sp. 1226 m.) 251 
VIII skyrius (Laidotuvės. Jokūba de Septemsoliis) - - - 266 


Šaltiniai. 

Esama keturių pamatinių šaltinių, iš kurių semiama medžiaga 
šv. Pranciškaus gyvenimui aprašinėti, būtent: 

1 Jo paties raštai (tikybinės eilės, giesmės, laiškai, vienuolijos 
įstatai). 

1 Tomo Celano dar prieš 25 vas. 1220 metais surašyta šv. Pran- 
ciškaus biografija, vadinama Vita prima. 

Ill Pasakojimai brolio Leono ir kitų patikimų Pranciškaus drau- 
gų ir palydovų. Iš tų pasakojimų surašyta: 

1. Greccio knyga 1246 metų, taipogi „Trijų draugų pasakojimai 
—legendos“ (Legenda trium sociorum, arba Legenda vetus); 

2. Tomo Celano antroji biografija, parašyta 1246—1247 m, 
tetiiiantis Greccio knygos medžiaga; 

3. Brolio Leono tolimesnieji atsiminimai (schedulae arba rotuli), 
kuriuos jis nuo 1246 m. iki savo mirties 1271 metų yra surašinėjęs, 
Kitų brolių raštai pirmosios pranciškonų laidos (fratres antigui) surinkti 
į Speculum perfectionis (1318 m.), taipogi į Fioretti (Actus beati 
Francisci 1328) surinkti; š 


1263 metais, 


4, Šv. Bonaventūros šv. Pranciškaus gyvenimo aprašymas 1261— 

Pašaliniai šaltiniai. 

„ Opuscula S. P. Francisci Assisiensis (Guarachi 1904 m.). 
Boehmer: ,,Analekten zur Geschichte des Franciscus von Assisi““ 
(Tūbingen 1904). 1 i 

| P. Edouard d'Alencon: S. Francisci Assisiensis Vita et miracula, 

additis opusculis liturgicis, auctore Fr. Thoma de Celano (Rom 1996). 

I 1. Acta Sanctorum Oct. II, p. 723 fi. — Legenda trium socio- 

rum, publicata „dai Padri Marcellino da Civezza e Teofilo Domi- 
nichelli“ (Rom 1899). Legenda trium sociorum, edidit Faloci 
Pulignani (Foligno 1898). 

2. Tomo Celano visų veikalų rinkinys išleistas P. E. d'Alencon. 

3. Speculum perfectionis edidit Paul Sabatier (Paris 1898). 
Fioretti, Verona 1822 m., Firenza 1902 (Collezione diamante). 
Floretum s. Francisci Assisiensis... edidit Paul Sabatier (Paris 
1902). 
Actus beati Francisci et sociorum eius, edidit Paul Sabatier 
(Paris 1902). 

V. S. Bonaventurae Legendae duae de vita S. Francisci Seraphici 

(Ouarachi 1898). ; 

Autorius, rašydamas šv. Pranciškaus gyvenimą, 
sėmė žinias iš aukščiau paminėtųjų šaltinių, kuriuos 
nuolat cituoja tekste. Nenorėdami lietuviško vertimo, 
skiriamo plačiai visuomenei, per daug išmarginti 
citatomis ir išnašomis, jų visai nekartojome. 

Autoriui J. JORGENSENUI už jo šitą veikalą 
popiežius Pius X yra pareiškęs pagyrimą ir padėką 
tam tikru raštų. 

„Vertėjas. 


